
1.  GREENHORN 


Kallis lugeja, kas sa tead, mida tähendab sõna »greenhorn«? Kui kellelegi nii öeldakse, alandab ja 
solvab see teda rängalt! 

»Green« on »roheline« ning »horn« tähendab siin katsesarve. Niisiis, greenhorn on alles roheline, 
kogenematu uustulnuk, kes peab võõral maal ettevaatlikult sirutama oma katsesarvi, muidu. võib tal 
juhtuda halenaljakaid äpardusi. 

Greenhorn on mees, kes ei karga püsti ja ei paku daamile istet; kes teretab majahärrat, enne kui on 
»kummardanud proua ja preili ees; kes püssi laadides pistab padruni tagurpidi salve ning 
eestlaetavasse tulirelva paneb esmalt tropi, seejärel kuuli ning lõpuks puistab kõige peale püssirohtu. 
Greenhomn kas ei räägi üldse või räägib peenutsevalt hästi puhast inglise keelt. Ta jälestab jänki- 
slängi, veel enam aga kõiksugu kolkamurrakuid, need ei mahu talle pähe ja ta ei võta neid iial suhu. 
Greenhomn suitsetab sigarette ja põlgab härrasmehi, kes sülitavad närimistubakalärtsusid. Saades 
iirlase käest kõrvakiilu, jookseb greenhorn rahukohtunikule kaebama, selle asemel et ehtsa jänki 
kombel tülinorija lihtsalt kohapeal maha kõmmutada.Greenhorn peab kalkunijälge karujäljeks ning 
sihvakat spordijahti Mississippi aurikuks. Greenhorn häbeneb oma poriseid saapaid reisikaaslastele 
sülle panna ja suppi lürpides puhkida nagu hinge vaakuv pühvel. Puhtusearmastusest tassib 
greenhorn preeriasse kaasa hiidkõrvitsa suuruse pesukäsna ja viis naela seepi, lisaks veel kompassi, 
mis juba kolmandal-neljandal päeval näitab kõikvõimalikke ilmakaari, ainult mitte põhja. Greenhorn 


kirjutab sõnastikest välja kaheksasada indiaanlaste käibeväljendit, aga esimest punanahka kohates 
märkab, et ta on need ülestähendused viimases ümbrikus koju läkita- 

nud, kirja aga saatmata jätnud. Greenhomn ostab püssirohtu, ning esimest pauku tegema hakates 
avastab, et talle on antud peeneks jahvatatud puusütt. Greenhorn on viis aastat astronoomiat õppinud, 
kuid võib veel niisama kaua tähistaevast vahtida, taipamata, mis kell on. Greenhorn pistab jahinoa 
niiviisi vöö vahele, et kummardumisel torkab noatera talle reide. Metsikus Läänes teeb greenhorn nii 
vägeva laagritule, et leegid kerkivad puulatvadeni, ning kui indiaanlased ta avastavad ja maha 
lasevad, imestab ta, kuidas nad ta küll üles leidsid. Ühesõnaga, greenhorn on greenhorn - ja just 
niisugune greenhomn olin kord minagi. 

Kuid ärge arvake, et ma toona mõistsin või vähemalt aimasin, et see solvav sõna käib ka minu 
kohta! Oh ei, sest greenhorni silmatorkavaim tunnus ongi just see, et ta peab greenhorniks pigem 
kõiki teisi, ainult mitte ennast! 

Arvasin hoopis, et olen erakordselt tark ja elukogenud mees, olin ju ülikoolis käinud ega tundnud 
eales ühegi eksami eel hirmu. Olin liiga noor mõistmaks, et elu ise on õigeim, parim ülikool, mille 
tudengeid saatus iga päev, iga tund eksamineerib ja proovile paneb. Ahistavad olud kodumaal, 
teadmishimu ja sünnipärane tegevusjanu sundisid mind sõitma üle ookeani Ühendriikidesse, kus 
püüdlikele noormeestele tollal avanesid märksa soodsamad võimalused edu saavutamiseks. 
Leidsingi idaosariikides päris hea töökoha, kuid mind tõmbas läände. Teenisin siin-seal juhutöödel 
nii palju raha, et jõudsin St. Louis'i hästi varustatult ja reipusest tulvil. Seal sattusin tänu 
õnnejuhusele saksa perekonda, kus leidsin koduõpetajana ajutise peavarju. Mu pererahval käis külas 
keegi mr. Henry, veidrikust püssimeister, kes tegi oma tööd kunstniku andumusega ning nimetas end 
vanaisaliku uhkusega »mister Henry, the gunsmith«*. 

Ta oli väga sõbralik mees, ehkki näis inimvihkajana, sest ei lävinud kellegagi peale selle 
perekonna ja kohtles isegi oma kundesid nii tõredalt ja tõrjuvalt, et nad ainult tema kauba headuse 
pärast tema juurde tulid. Oma naisest ja lastest oli ta ilma jäänud mingi hirmsa õnnetuse läbi, millest 
ta kunagi ei rääkinud, kuid ma järeldasin 

. Püssisepp, relvameister (Tõlkija.) 

mõnest vihjest, et nad olid langenud ootamatu kallaletungi ohvriks ja mõrvatud. See oli muutnud 
mehe väliselt karmiks. Võib-olla ta ise ei saanud arugi, kui jõhkralt ta käitus, aga süda oli tal hell ja 
hea; inägin sageli, et tal läksid silmad märjaks, kui rääkisin kodumaast ja omastest, keda ma kõigest 
südamest armastasin ja praegugi armastan. 

Ma ei mõistnud, miks see vanapapi just minusse, võõrasse noormehesse nii väga kiindus, enne 
kui ta seda kord ise ütles. Sestsaadik kui mina sinna kolisin, käis ta sagedamini mu pererahva pool, 
kuulas pealt, kuidas ma tunde andsin, pärast tunde aga võttis mu oma hoolde ja viimaks koguni 
kutsus külla. Niisugust eesõigust polnud veel kellelegi teisele antud, ning ma hoidusin tema lahkust 
kuritarvitamast. Kuid mu tagasihoidlikkus ei paistnud talle põrmugi meeldivat. Mul on veel praegugi 
meeles, kui momi näoga ta mind ühel õhtul vastu võttis ja mu »good 

evening'ile« vastamata minuga pragama hakkas. 

»Kus te siis eile ka redutasite, söõr?« urises ta. 

».Kodus olin.« 

»Ja üleeile?« 

»Kah kodus.« 

»Pshaw! Seda ma küll ei usu! Teiesugused kollanokad ei püsi pesas. Nad topivad oma noka igale 
poole, kipuvad teab kuhu, ainult mitte sinna, kus nende õige koht on.« 

»Vahest suvatseksite öelda, kus on mu õige koht?« 


»Siin minu juures, mõistate? Kavatsen juba ammust aega teilt midagi küsida.« 

»Miks te siis pole seda teinud?« 

»Ei tahtnud, kas kuulete!« 

»Ja millal te tahtma hakkate?« 

»Võib-olla täna.« 

»No küsige siis julgesti!« ergutasin teda, istudes kõrgele kruupingile, mille juures ta töötas. 

Ta vaatas mulle üllatunult otsa ja vangutas laitvalt pead. 

»Julgesti, Justkui peaksin ma teiesuguselt greenhornilt luba küsima, kui ma temaga rääkida 
tahan.« 

»Greenhornilt?« kordasin kulmu kortsutades, sest tundsin end üpris solvununa. »Mr. Henry, ma 
loodan, et see sõna lipsas teil kogemata suust.« 

7 


»Ilmaaegu loodate, söör! ütlen seda täiesti teadlikult: te olete greenhorn, ja veel missugune! Tõsi 
küll, te olete hulga raamatuid pähe tuupinud. Paneb lausa imestama, mida kõike te seal mere taga 
õppima peate! Noormees teab täpselt, kui kaugel on taevatähed ja mida kuningas Nebukadnetsar 
kivitahvlitele kirjutas ja kui palju kaalub õhk, ehkki ta ei saa seda käega katsuda! Ja kuna ta seda 
kõike teab, on ta omast arust nutikas sell! Aga elage, mõistate, elage oma viiskümmend aastat, siis 
vast taipate, mis on tõeline tarkus. Teie praeguste teadmistega pole midagi peale hakata. Ja teie 
praegused oskused on veel vähem väärt. Te ei oska ju püssigi lasta !« 

Ta ütles seda õige halvakspaneval toonil ning nii kindlalt, nagu olnuks ta selles täiesti veendunud. 

»Ei oska püssi lasta? Hm! kostsin muiates. »Kas te seda tahtsitegi minu käest küsida?« 

»Justament. Vastake!« 

»Ei vasta, enne kui annate mulle hea püssi pihku. « 

Ta pani püssiraua, mida ta parajasti tõõtles, käest, tõusis püsti, tuli mulle lähemale ja uudistas 
mind hämmeldunult. 

»Hea püssi - teile, sõõr? Ei mõtlegi! Mina usaldan oma püsse ainult niisugustesse kätesse, mis 
suudavad neile au teha.« 

»Mul ongi niisugused käed,« noogutasin. 

Nüüd piidles ta mind küljelt, võttis siis uuesti istet ja hakkas jälle püssiraua kallal nokitsema, 
pomisedes endamisi: 

»Ena greenhorni! Ajab mu oma häbematusega päris vihale !« 

Lasin tal toriseda, sest tundsin teda; otsisin taskust sigari ning hakkasin suitsetama. Veerand tundi 
vaikisime, kauem ei pidanud ta vastu. Ta tõstis püssiraua vastu valgust, vaatas sinna sisse ja lausus: 

»Püssi lasta on nimelt raskem kui taevatähti vahtida või Nebukadnetsari muistseid kivitahvleid 
lugeda. Mõistate? Kas te üldse oletegi kunagi püssi peos hoidnud?« 

»Üsna tihti. « 

»Ja sihtinud ja lasknud ka?« 

»Küllap sedagi,« naersin lustakalt. 

»Ja tabanud?« 

»Loomulikult. « 

Mr. Henry lasi püssiraua, mida ta oli kontrollinud, kähku alla, tunnistas mind veel kord ja sõnas: 

»Tabasite jah, aga mida?« 

»Eks ikka seda, mida sihtisin.« 

»Mis? Kas te tõesti loodate mind seda uskuma panna?« 

»Loodan küll, sest see on tõsi.« 

»Kuradi päralt, söör! Mis jutt see on! Olen päris kindel, et põrutate mööda isegi viie meetri 
kõrgusest ja kümne meetri pikkusest müürist. Ajate mulle udu nii tõsise ja ausa näoga, et mul läheb 


kops üle maksa. Ma pole ometi mõni poisike, kellele te tunde annate, selge? Või teiesugune 
greenhorn ja raamatukoi oskavat püssi lasta! Olete tuhninud türgi- ja araabiakeelses ia muus tobedas 
raamatupahnas, kust te siis veel püssilaskmiseks aega leidsite! 

No võtke korraks too vana püss sealt naela otsast ja pange palgesse, nagu sihiksite! See on parim 
karutapja, mida ma eales käes olen hoidnud.« 

Läksin, võtsin püssi seinalt ja panin palgesse. 

»Tohoh!« hüüatas Henry ja kargas püsti. »Mida ma näen? Te käsitsete mu karutapjat nagu kerget 
jalutuskeppi, kuigi see on kõige raskem püss, mida ma tean! Kas te tõesti olete nii tugev?« 

Vastamise asemel kahmasin Henry kinninööbitud kuuehõlmad ja püksivärvli pihku ning tõstsin ta 
parema käega üles. 

»Kirevase päralt!« hüüdis ta. »Laske mind lahti! Teil on ju veel rohkem jõudu kui minu Billil!« 

»Teie Billil? Kes see on?« 

»See oli mu poeg, kes... ah, jätame selle jutu! Ta on surnud nagu kogu mu pere. Ta tõotas saada 
tubliks meheks, aga minu äraolekul tehti koos teistega vagaseks. Teil on samasugune rüht, 
samasugused silmad ja suujoon. 

Sellepärast ma teid. . . aga see pole teie asi!« 

Tema ilme oli õige kurvaks muutunud; ta tõmbas peoga üle näo ning jätkas harilikul toonil: 

»Aga kui te niisugune jõumees olete, söör, siis on tõesti hirmus kahju, et raiskate oma aega 
raamatutes tuhnimisele. Peaksite sporti tegema!« 

»Teengi.« 

»Poksite?« 

»Meie kandis pole see kombeks.« 

»Ratsutate?« 

»Seda küll!« 

»Vehklete?« 

»Olen vehklemistunde andnud. « 

»Jutustage aga julgesti!« 

»Kas tahate proovida?« 

»Ma tänan! Ja aitab nüüd. Ma pean tööd tegema. Istuge.« 

Ta naasis kruupingi juurde, ka mina tegin sedasama. Olime nüüd mõlemad väga sõnaahtrad. 
Henry näis juurdlevat mingi väga tähtsa küsimuse üle. Akki tõstis ta pilgu oma töölt ja küsis: 

»Kas te olete matemaatikas tugev?« 

»See oli mu lemmikaine.« 

»Algebrat ja geomeetriat olete õppinud?« 

»Muidugi!< . 

»Aga maamõõtmist?« 

»See meeldib mulle eriti. Uitasin tihti omaks lõbuks teodoliidiga väljas ringi« 

»Ja oskate päris tõeliselt mõõdistustööd teha?« 

»Jah. Olen niihästi kauguste kui ka kõrguste mõõtmisest osa võtnud, ehkki ma ei pea ennast 
väljaõppinud maamõõtjaks.« 

»Well, väga hea, väga hea!« 

»Miks te seda küsite, mr. Henry?« 

»On põhjust. Selge? Teil pole veel tarvis seda teada. Iga asi omal ajal. Pean enne kindlaks 
tegema, kas te ikka oskate lasta.« 

»No pange mind siis proovile!« 

»Panengi, teil ei tarvitse selles kahelda. Millal te homme hommikul õppetööd alustate?« 

»Kell kaheksa.« 


»Siis tulge kell kuus minu poole! Lähme lasketiirule, kus ma oma püsse proovin.« 

»Miks nii vara?« 

»Ma ei kärsi kauem oodata. Mul on kange tahtmine teile tõestada, et olete ikkagi greenhorn. Aga 
jätame selle jutu! Mul on midagi hoopis tähtsamat teha.« 

Püssiraud oli nähtavasti valmis, nüüd võttis Henry ühest 

kastist hulknurkse rauatüki ja hakkas nurki maha viilima. Nägin, et hulknurga igas tipus oli auk. 

Henry oli oma tööst nii hõivatud, et näis, nagu oleks ta minu juuresoleku sootuks unustanud. 
Tema silmad särasid, ning aeg-ajalt vaatas ta oma kätetööd igast küljest lausa armunud pilguga. 
Näis, et too rauatükk oli talle väga väärtuslik. See tegi mind uudishimulikuks; küsisin: 

»Mr. Henry, kas sellest tuleb ka mõni püssiosa?« 

»Jah,< vastas ta, alles nüüd märgates, et olin ikka veel seal. 

»Aga ma pole näinud ühtki püssi, millel oleks niisuguseid osi.« 

»Usun. Sellest tuleb uut tüüpi püss, mida võib nimetada Henry püssiks.« 

»Ohhoo - uus leiutis?« 

»Yes.« 

»Siis andke andeks, et küsisin. See on saladus, eks ju?« Henry uuris hulk aega oma kätetööd, 
silmitses seda igast küljest, heitis pilgu igasse auku, sobitas seda püssiraua tagumise otsa külge ning 
lausus viimaks: 

»On jah saladus, aga ma usaldan teid, sest tean, et oskate suud pidada, ehkki olete pesueht 
greenhorn. Sellepärast ma ütlen teile, mis sellest tuleb. Sellest tuleb kahekümne viie lasuga 
automaat.« 

»Ei või olla!« 

»Pidage oma mokk maas! Ma pole nii rumal, et võtaksin ette midagi võimatut.« 

»Selleks peavad teil ju olema salved, kuhu mahub kakskümmend viis padrunit!« 

»Ja ongi.« 

»Aga need tulevad nii suured ja kohmakad, et hakkavad segama.« 

»Mul on üksainus padrunisalv, ta on täiesti käepärane ja ei sega üldse. Siin see salv ongi.« 

»Hm! Olen teie töös võhik, aga öelge, kas raud ei lähe liiga tuliseks ega kuumene üle?« 

»Olge mureta. Püssiraua materjal ja töötlusviis on minu saladus. Aga on's igakord vaja teha 
kakskümmend viis lasku järjest?« 

»Ega vist ole.« 

»No näete! Sellest rauatükist tuleb ketas; vastav meh- 

hanism paneb selle keerlema. Kettas on augud kahekümne viie padruni jaoks. Iga lasu järel ketas 
pöördub ja järgmine padrun lükatakse rauda. Tulin sellele mõttele ammu, aga pole seda veel teostada 
suutnud; nüüd näib kõik klappivat. Olin juba ennegi tuntud gunsmith, nüüd aga saan kuulsaks, väga 
kuulsaks ja teenin palju raha.« 

»Kui igaüks võib raha eest osta säärase ohtliku laskeriista, siis müüte neid varsti tuhandete kaupa, 
ning nendega tapetakse kõik mustangid ja pühvlid ja muud jahiloomad, kelle liha punanahad vajavad 
elatumiseks. Sajad, tuhanded röövkütid lähevad teie automaadiga relvastatult Metsikusse Läände. 
Seal hakkavad voolama inimeste ja loomade vereojad, ning õige varsti pole kogu Kaljumägede 
ümbruses enam ühtki elusolendit.« 

»'"sdeath!< hüüdis Henry. »Te saabusite vist alles hiljaaegu Saksamaalt?« 

»Jah.« 

»Ja te pole varem siin käinud?« 

»Ei.« 

»Nii et päris ehtne greenhorn! Ja sihuke kollanokk räägib nii enesekindlalt, nagu oleks ta kõikide 


indiaanlaste vaarisa, kes on tuhat aastat siin elanud! Noormees, ärge lootkegi, et suudate minu meelt 
muuta! Isegi siis, kui teil õigus oleks, ei tuleks mul eales pähegi relvavabrikut asutada. Olen 
üksiklane ja tahan selleks jääda, mul pole vähimatki tahtmist sadade töölistega sekeldada.« 

»Aga te võite ju oma leiutisele patendi võtta ja selle maha müüa, et raha saada?« 

»Olge mureta, söör! Mul on ikka olnud kõik, mida ma vajan, ja ma usun, et ma ka tulevikus ilma 
patentideta hätta ei jää. Ja nüüd kasige koju! Mulle ei paku mingit lõbu kuulata linnupojukese 
piiksumist, kes peab alles sulgima, enne kui tohib vilistama või laulma hakata. « 

Ma ei pannud tema rämedaid ütlusi pahaks. Ta oli kord juba niisugune, ja ma teadsin, mida ta 
tegelikult mõtles. Olin talle meeldima hakanud, kindlasti püüab ta mind igas stlhtes jõudumööda 
aidata. Ulatasin talle käe, ta pigistas seda tugevasti, ja ma läksin. 

Ma ei osanud aimatagi, kui tähtsaks see õhtu mulle osutus, ega tulnud ka selle peale, et raske 
karutapja, mida Henry vanaks püssiks nimetas, ning alles tõõs olev Henry 

automaat hakkavad mu elus varsti suurt rolli mängima. Küll aga nautisin juba ette järgmist 
hommikut, sest tõesti hea, vilunud laskurina olin kindel, et panen oma vana sõbra endast lugu 
pidama. 

Hommikul olin täpselt kell kuus tema pool. Ta juba ootas mind, ulatas mulle käe, ning üle tema 
vana, kipras näo libises pilkav muie. 

»Welcome, söör! Kui võidukindel nägu teil on! Kas usute, et saate sellele müürile pihta, millest 
meil eile juttu oli?« 

»Ma loodan.« 

»Well, kohe proovime järele! Ma võtan kergema püssi, teie tassige karutapjat, mina ei viitsi 
säherdust mürakat kaasa vedada.« 

Henry viskas ühe kerge kaheraudse vintpüssi õlale, mina võtsin »vana püssi«, mida tema ei 
tahtnud kanda. Lasketiirul laadis ta mõlemad ning laskis vintpüssist ise kaks pauku. Siis tuli minu 
kord karutapjat proovida. Ma ei tundnud veel seda relva, kuid sellegipärast tabasin esimese lasuga 
musta sõõri äärt märklaual. Teine lask tabas juba paremini. Kolmas läks otse musta sõõri keskkohta, 
ja kõik järgmised kuulid läbisid kolmanda kuuliaugu. Henry hämmeldus kasvas iga lasuga. Pidin 
proovima ka vintpüssi, ja kui tulemus oli samasugune, polnud tema imestusel ja vaimustusel piiri. 

»Emba-kumba, söör, kas te sõlmisite saatanaga liidu või olete westman'iks sündinud.« 

»Saatanaga pole mul midagi pistmist, mr. Henry,« naersin. »Niisugusest liidust ei taha ma 
teadagi.« 

»Siis peate küll westman'iks hakkama, see on teile saatusest määratud. Või pole teil selleks 
lusti? « 

»Miks mitte.« 

»Well, eks vaatame siis, mida greenhomist teha annab. Kas te ratsutada ka oskate?« 

»Hädapärast.« 

»Hädapärast? Mitte nii hästi kui püssi lasta?« 

»Pshaw! Mis kunst see ratsutamine siis ära ei ole! Kõige raskem on hobuse selga saada. Kui ma 
juba sadulas istun, siis ei paiska ükski hobune mind enam maha.« 

Henry vaatas mulle uurivalt otsa: mõtlen ma seda tõsiselt või naljatan? Tegin hästi ükskõikse näo, 
tema aga hakkas mind Õrritama: 

»Arvate? Loodate vist lakast kinni krabada? Siis te küll eksite. Ütlete täitsa õigesti: kõige raskem 
on hobuse selga saada, sest seda peab ise tegema. Maha tulla on märksa hõlpsam, selle eest hoolitseb 
ratsu, seetõttu läheb see hoopis rutem.« 

»Mina otsustan ilma hobuse abita, millal maha tulla.« 


»Või nii? No seda me veel vaatame! Kas tahate proovida ?« 

»Meeleldi.« 

»Siis läki! Kell on alles seitse, teil on veel tund aega. Lähme hobuseparisnik Jim Corneri juurde, 
tal on üks raudjas, kes teid kähku seljast maha viskab. « 

Naasime linna ja otsisime üles hobuseparisniku, kellel oli ratsutamiseks tallidest ümbritsetud avar 
õu. Corner tuli ise välja ning küsis, mida me soovime. 

»See noormees kinnitab, et ükski hobune ei paiska teda sadulast maha,« seletas Henry. »Mida teie 
sellest arvate: härra Corner? Kas lubate tal korraks teie raudja selga ronida ?« 

Parisnik takseeris mind ja noogutas siis rahulolevalt. »Noorhärral näib olevat hea nõtke 
kehaehitus, ja üldse ei murra noored nii hõlpsasti kaela kui vanemad inimesed. Kui ta raudjat 
proovida tahab, siis pole mul midagi selle vastu.« 

Ta tegi vastava korralduse, ning natukese aja pärast tõid kaks sulast tallist saduldatud ratsu. Ta oli 
rahutu ja püüdis end lahti rebida. Mu vana Henry hakkas minu pärast kartma ja keelitas mind 
riskantsest jõuproovist loobuma. Kuid esiteks ei tundnud ma vähimatki hirmu, ja teiseks pidasin oma 
aukohuseks tehtud otsusele kindlaks jääda. Lasin endale piitsa tuua ja saabaste külge kannused 
kinnitada, siis tõusin - tõsi küll, alles pärast mitut nurjunud katset - sadulasse. Niipea kui sain ratsu 
selga, kargasid sulased kiiruga eemale, raudjas hüppas kõigi nelja jalaga kõrgele üles ja kohe seejärel 
kõrvale. Püsisin sadulas, ehkki ma polnud veel jõudnud jalgu jalustesse pista, vaid alles üritasin seda 
teha. Vaevalt sain sellega hakkama, kui raudjas hakkas takka üles lööma. Kuna see ei mõjunud, läks 
ta seina äärde, et mind vastu seina surudes maha lükata. Piits aga peletas ta jalamaid seinast eemale. 
Nüüd puhkes ratsaniku ja hobuse vahel vihane 

võitlus.Panin kõik mäugu, oma vähese oskuse ja napi vilumuse, kuid ka kogu reitejõu, mis mu 
viimaks ikkagi võidule viis. Kui ma sadulast maha tulin, värisesid mu jalad pingutusest. Ent raudjas 
nõretas higist ja oli üleni vahus. Nüüd laskis ta end kuulekalt juhtida kuhu tahes. 

Parisnikul hakkas hobuse pärast hirm, ta käskis raudjale teki peale laotada ja teda aeglaselt ringi 
talutada; seejärel pöördus ta minu poole. 

»Noormees, seda poleks ma teist küll uskunud. Arvasin, et lendate juba tema esimese hüppe järel 
uperkuuti. Te ei võlgne mulle midagi, ja kui tahate mulle meelehead teha, siis tulge teine kordki ja 
pange sellele metsalisele lõplikult aru pähe! Olen nõus teile kümme dollarit maksma, sest see pole 
odav hobune, ja kui ta õpib sõna kuulama saan ma temast hea hinna.« 

»Täidan meeleldi teie soovi,« vastasin. 

Henry polnud sestsaadik, kui ma sadulast maha tulin, veel sõnagi lausunud, ta ainult vahtis mind 
pead vangutades. Nüüd lõi ta käed kokku ja hüüdis: 

»See greenhorn on tõesti haruldane, täitsa ennenägematu greenhorn! Pitsitas hobuse poolsurnuks, 
selle asemel et lasta end maha paisata! Kes seda teile õpetas, söör?« 

»Juhus, mis andis kord mulle jalge vahele poolmetsiku ungari pustatäku, kes ei tahtnud kedagi 
selga lasta. Tegin ta ajapikku päris taltsaks, ehkki pidin sealjuures elu kaalule panema.« 

»Ma tänan, mulle pole sihukesi elukaid tarvis! Eelistan oma vana tugitooli - tal pole selle vastu 
midagi, kui ma temale istun. Ja nüüd lähme! Mul hakkas pea ringi käima. Aga uskuge mind, ,ma ei 
tahtnud mitte niisama, asja ees, teist taga teie laskuriosavust ja ratsutamisoskust näha.« 

Läksime kumbki oma koju. Henry ei näidanud end ei järgmisel ega ülejärgmiselgi päeval. ka mul 
volnud mahti teda üles otsida. Ent kolmanda päeva pärastlõunal tuli ta minu juurde, teades, et olen 
sel ajal koolmeistrikohustustest vaba. 

»Kas teile pakuks lõbu teha koos minuga väike jalutuskäik?« küsis ta. 

»Kuhu ?« 

»Ühe härrasmehe juurde, kes tahaks teiega tutvuda.« 

»Minuga tutvuda? Miks?« 

»Selle peale võinuksite ise tulla: ta pole eluilmas ühtki greenhorni näinud.« 

»Siis tulen küll kaasa. Vaadaku pealegi. « 

Henryl oli sedapuhku erakordselt kaval ja ettevõtlik nägu peas. Niipalju kui ma teda tundsin, 
kavatses ta vist mõnda üllatust teha. Uitasime mitmel tänaval, seejärel viis ta mu ühte büroosse,kuhu 
pääses otse tänavalt laia klaasukse kaudu. Astusime nii ruttu sisse, et ma ei jõudnud lugeda kuldtähti 
ukseklaasil, kuid mulle 

tundus, nagu näinuksin sõnu »Office« ja »Surveying<. Peatselt selgus, et ma ei eksinud. 

Büroos istusid kolm härrat, kes kohtlesid Henryt üpris sõbralikult ning võtsid mind vastu 
heatahtlikult nmg var. jamatu uudishimuga. Laudadel lebasid maakaardid ja plaanid, siin leidus ka 
mitmesuguseid mõõduriistu. Olime geodeesiabüroos. 

Ma ei mõistnud, mida mu sõber selle külaskäiguga taotles. Ta ei tellinud siit midagi ega küsinud 
nõu; näis, nagu tulnuks ta ainult sõbralikult juttu ajama. Varsti sattusid mehed vestlushoogu, ja pole 
midagi imestada, et jutt kaldus ka toas olevatele instrumentidele. 

Henry näis maamõõtmiskunsti vastu õige suurt huvi tundvat. Ta tahtis kõike teada, ning ma lasin 
end jutuajamisse kaasa kiskuda, kuni viimaks aina vastasin küsimustele, seletasin, kuidas seda või 
teist mõõduriista käsitsetakse, ja kirjeldasin, mismoodi kaarte ja plaane joonestatakse. Olin tõesti 
ehtne greenhorn, et ma ei taibanud selle kõige tagamõtet. Alles siis, kui olin ära seletanud, kuidas 
määratakse koordinaate ning mis vahe on polaar- ja diagonaalmeetodi, perimeetermõõdistamise, 
repetitsioonmenetluse ja trigonomeetrilise triangulatsiooni vahel, ning märkasin, et kolm härrat 
püssimeistriie salaja noogutasid, tundus asi mulle kahtlasena. Tõusin, andmaks Henryle märku, et 
kavatsen lahkuda. Ka tema asutas minema, ja meid nüüd juba mindki - saadeti ära veel sõbralikumalt 
kui ennist vastu võeti. 

Jõudnud nii kaugele, et meid büroost enam ei võidud näha, Henry peatus, pani mulle käe õlale 
ning ütles rahulolust särava näoga: 

»Söör, inimene, noormees, greenhorn, te tegite mulle suurt rõõmu! Olen teie üle lausa uhke!« 

»Uhke? Miks?« 

»Te õigustasite täielikult minu soovitusi ja jätsite neile meestele üle ootuste hea mulje! « 

»Mis soovitusi, mis ootusi? Ma ei mõista teid.« 

»Asi on väga lihtne. Te väitsite hiljaaegu, et tunnete veidi maamõõtmist; viisin teid nende 
härrade, minu heade sõprade juurde, et teie teadmisi proovile panna ja jõuda selgusele, kas te ei 
kiidelnud. Aga te tunnete tõepoolest asja ja tegite proovi auga läbi.« 

»Kas, ma ei kiidelnud! Mr. Henry, kui te mind kiidukukeks peate, ei tule ma teile enam kunagi 
külla !« 

»Ärge tehke end naeruväärseks! Te ei taha ometi minult, vanainimeselt, röövida rõõmu, mida ma 
teid nähes tunnen? Te ju teate, et sarnanete mu pojaga. Kas te vahepeal hobuseparisniku pool ka 
olete käinud?« 

» Igal..hommikul.« 

»Ja raudja seljas ratsutanud?« 

»Jah.« 

»No kas temast saab asja?« 

»Loodan, et saab. Aga ma kahtlen, kas ostja tuleb temaga niisama hästi toime kui mina. Ta on ju 
ainult minuga harjunud ja loobib kõik teised seljast maha.« 

»Tore, väga tore! Tuleb välja, et ta kuulab ainult greenhornide sõna. Lähme nüüd siia 
põiktänavasse! Ma tean seal üht dining-house'i, kus on väga maitsvad söögid ja veel paremad joogid. 
Eksamit, mille te täna nii edukalt andsite, tuleb ju ometi tähistada.« 


Ma ei tundnud Henryt äragi: mees oli nagu ümber vahetatud. See tagasihoidlik üksiklane tahtis 
minna restorani! Taloli hoopis teistsugune ilme kui harilikult ning tema hääloli kõlavam ja rõõmsam 
kui muidu. Eksam, ütles ta. Too sõna jäi mulle meelde, ehkki tal ei tarvitsenud mingit erilist 
tähendust olla. 

Siitpeale käis Henry mul iga päev külas ja kohtles mind nagu südamesõpra, keda kardetakse 
varsti kaotada. Kuid ta ei lasknud mul soosingust uhkeks minna, minu paikapanemiseks oli tal ikka 
varuks vastik sõna greenhorn. 

Kummaline küll, aga ka mu leivaisa perekond hakkas nüüd teisiti käituma. Vanemad muutusid 
minu vastu tähe- 

lepanelikumaks ning lapsed järjest paimaks. Vahel tabasin neid ootamatult mulle salamahti pilke 
heitmast, mille tähendus jäi mulle arusaamatuks; nägin neis ühtaegu lembust ja kahetsust. 

Paar nädalat pärast meie imelikku käiku geodeesiabüroosse palus majaproua, et ma ei läheks täna 
oma vabadel õhtutundidel välja, vaid õhtustaksin koos nendega. Kutse ajendiks ütles ta olevat mr. 
Henry küllatuleku, kes toovat kaasa veel kaks härrat, üks neist olevat kuulus westman Sam 
Hawkens. Mina, greenhorn, polnud tema nime kuulnud, ent sellegipärast rõõmustasin, et kohtan 
esmakordselt tõelist, liiati veel kuulsat westman'it. 

Omainimesena ei pruukinud ma piinlikult täpne olla ja oodata. kuni kell lööma hakkab; astusin 
mõni minut varem söögituppa. Oma üllatuseks nägin, et laud polnud kaetud nagu harilikult, vaid 
pidusöögiks. Pesamuna, viieaastane Emmy oli hetkeks üksi jäänud ja kastis parajasti sõrme 
marjakompoti sisse, et maiustada. Mind märgates tõmbas ta selle ruttu välja ning tegi kohe oma 
heleblondides juuksekahludes puhtaks. Ja kui ma manitsevait sõrme viibutasin, tõttas ta kareldes 
minu juurde ja sosistas mulle midagi. Et oma üleannetust heaks teha, reetis ta mulle saladuse, mis oli 
viimastel päevadel tema lapsesüdant rängalt vaevanud. Arvasin, et mõistsin teda valesti. Kuid. minu 
pärimise peale kordas ta: »Your farewell-party. « 

Minu hüvastijätupidu! See ei saanud ometi tõsi olla! Siin pidi olema mingi arusaamatus, mine tea, 
mismoodi laps oli säärasele eksiarvamusele tulnud. See pani mind muigama. Siis kuulsin esikust 
hääli. Külalised olid saabunud, läksin neid teretama. Kõik kolm olid korraga kohale jõudnud - 
kokkulepitult, nagu ma hiljem teada sain. Henry tutvustas mulle veidi puisena ja kohmetuna näivat 
noorhärra Blacki ning seejärel Sam Hawkensit, westman'it. 

Westman! Ma ei salga, et mu ilme polnud kindlasti kuigi taibukas, kui ma teda hämmeldunult 
uudistasin. Sihukest kuju polnud ma kunagi varem näinud. Tõsi küll, hiljem kohtasin veel palju 
kentsakamaidki. 

Mees oli juba iseendast üpris eriskummaline, seda muljet süvendas asjaolu, et ta ka võõrastetoas 
ei võtnud mütsi peast ega pannud püssi käest, nagu olnuks ta kus- 

kil metsikus maanurgas. Kujutage ette, mismoodi ta välja nägi. 

Kurvameelselt ripneva viltkaabuserva all, mille vanust, värvust ja esialgset kuju olnuks isegi 
teraseirnai mõistatajal raske ära arvata, vaatas mustast sakris habemetihnikust välja koletu suur nina, 
mis kõlvanuks ükskõik millise päikesekella osutiks. Vägev habemekasv varjas kõik muud näoosad 
peale nii pillavalt vormitud haistmiselundi ja tillukeste tarkade ning haruldaselt vilgaste silmade, mis 
mind kavalalt piidlesid. Mees uuris mind niisama teraselt kui mina teda. Hiljem selgus, miks ta minu 
vastu nii suurt huvi tundis. 

See pea toetus kehale, mis jäi põlvist saadik nähtamatuks, sest teda kattis vana kitsenahkne 
jahikuub mis ilmselt oli märksa suurema mehe jaoks õmmeldud; väike mehike sarnanes selles ürbis 
lapsega, kes on naljaviluks vanaisa öökuue selga pannud. Tolle enam kui liiga pika kehakatte alt 
paistsid rangjalad. Need olid pistetud igivanadesse narmastega indiaani pükstesse, millest mehike 


pidanuks juba paarkümmend aastat tagasi välja kasvama; pükste sääreotsad ei ulatunud säärikuteni, 
kuhu nende omanik hädaohu korral tervenisti võinuks peitu pugeda. 

Käes hoidis kuulus westman laskeriista, mida ma ainult äärmise ettevaatusega riskinuksin 
puudutada. See oli rohkem vembla kui püssi moodi. Hetkel ei osanud ma pentsikumat preeriaküti 
karikatuuri kujutledagi, ent õige varsti sain teada, mida see isevärki mehike tegelikult väärt oli. Mind 
küllalt kaua uudistanud, küsis ta püssimeistrilt peene lapsehäälega: 

»Mr. Henry, kas see noormees ongi too greenhorn, kellest te mulle rääkisite?« 

»Yes,« noogutas Henry. 

»Well! Ta meeldib mulle päris hästi. Loodan, et Sam Hawkens talle ka meeldib, hihihihi!« 

Selle peenehäälse, jäljendamatult omapärase naeru saatel, mida ma tema suust hiljem veel tuhat 
korda kuulsin, pöördus ta ukse poole, mis parajasti avanes. Tuppa astusid majahärra ja -proua. Nad 
teretasid kütti nii, nagu olnuksid nad. juba tuttavad. Nad olidki juba kohtunud minu teadmata. Nüüd 
palus pererahvas meid sõögituppa. 

Järgisime seda kutset, kusjuures Sam Hawkens minu 

hämmastuseks püssi nüüdki veel käest ei pannud. Alles siis, kui meile laua ääres kohad kätte 
näidati, osutas ta rahumeeli oma vanale laskeriistale: 

»Tõeline westman ei lase oma püssi iial silmist, ja mina oma tublit Liddyt ammugi mitte. Riputan 
ta sinna kardinapuu külge.« 

See mees nimetas oma püssi Liddyks! Hiljem sain teada, et paljudel westman'itel on kombeks 
kohelda oma relvi nagu elusolendeid ning anda neile nimed. Kütt riputaski oma püssi kardinapuu 
külge ja tahtis vana kaabu sinnasamasse panna. Kui ta selle peast võttis, jahmusin, nähes, et kõik 
tema juuksed jäid selle külge. Tema karvutu veripunane kolp nägi tõepoolest võigas välja. Pereproua 
karjatas valjusti, lapsed kiljusid kõigest väest. Westman aga pöördus meie poole ning lausus 
rahulikult: 

»Ärge kartke, härrased, see on tühiasi. Minulgi olid kord omad juuksed peas, kandsin neid maast- 
madalast auga ja täie õjgusega, ükski seaduseväänaja poleks söandanud minu õigusi vaidlustada, 
kuni kord paar tosinat pawneeindiaanlast mulle kallale kargas ja kiskus mu juuksed nahaga tükkis 
peast. Mul oli kuramuse vastik tunne, aga õnneks jäi mulle siiski hing sisse, hihihihi! Läksin siis 
Tekamale, kui ma ei eksi, ja ostsin endale uue skalbi. Seda nimetatakse parukaks ja ta läks mul 
maksma kolm suurt kimpu piibrinahku. Aga häda pole midagi, uus nahk on palju mugavam kui 
vana, eriti suveajal: ma võin ta maha võtta, kui palav hakkab, hihihihi!« 

Ta riputas kaabu püssi juurde ja sättis paruka uuesti pähe. Siis võttis ta kuue seljast ja viskas 
toolileenile. Seda kuube oli palju-palju kordi lapitud ja nõelutud, üks nahkpaik otse teise peale 
õmmeldud, seeläbi oli ürp nii paksuks ja jäigaks muutunud, et vaevalt ükski indiaanlase nool 
suutnuks sealt läbi tungida. 

Nüüd nägime trapperi* peenikesi rangjalgu täies pikkuses. Tema ülakeha kattis nahast jahivest. 
Vöö vahel olid tal pussnuga ja kaks püstolit. Tooli lauale lähemale tõmmates heitis ta esiti mulle ja 
seejärel majaprouale kavala pilgu ning küsis: 

* Karusloomakütt P.-Ameerikas. (Tõlkija.) 

23 


»Kas proua ei ütleks sellele greenhornile, enne kui hakkame sööma, milles on asi, kui ma ei 
eksi?« 

»Kui ma ei eksi< oli tema lemmikväljend. Proua noogutas, pööras näo minu poole ning lausus, 
osutades nooremale külalisele: 

»Te vist ei tea veel, söör, et mr. Black on siin teie järglane.« 

»Minu järglane?« hüüatasin hämmastunult. 


»Jah. Kuna me peame täna teie lahkumispidu, olime sunnitud otsima uue õpetaja.« 

»Minu .. . lah-ku-mis-pidu?« 

Praegu tänan ma õnne, et mind tol silmapilgul ei pildistatud, sest olin väga jahmunud ja küllap 
vist üsna totra näoga. 

»Jah, söör, see on teie lahkumispidu,« noogutas proua heatahtliku naeratusega, mis minu meelest 
oli täiesti kohatu, sest mul endal polnud sugugi naerutuju. 

»Õigupoolest oleksite pidanud koha varem üles ütlema,« lisas ta, »aga te olete meile nii armsaks 
saanud ja me ei tihka teid kinni pidada. Meil on tõesti väga kahju, et te meist lahkute, ja me soovime 
teile kõike head. Jumal õnnistagu teid, kui te homme teele asute!« 

»Kui ma teele asun? Homme? Kuhu siis?« sain vaevu sõnad suust. 

Seepeale patsutas Sam Hawkens, kes seisis mu kõrval, mulle õlale ja hakkas naerma. 

»Ah kuhu? Koos minuga Metsikusse Läände! Te ju sooritasite oma eksami lausa hiilgavalt, 
hihihihi! Teised maamõõtjad ratsutavad homme minema ega saa teid ootama jääda. Te peate kohe 
kaasa tulema. Dick Stone'i, Will Parkerit ja mind palgati teejuhtideks, sõit läheb piki Canadian 
River'it Texasesse. Ma ei usu, et te tahaksite veel kaua siin konutada ja greenhorniks jäädagi!« 

Nüüd alles avanesid mul silmad. Neil oli kõik salaja kokku räägitud. Saan surveyor'iks, 
maamõõtjaks, äkki hakkame koguni mõne kavandatava suure raudteemagistraali sihti ajama! See 
mõte rõõmustas mind väga. Mul polnud vaja midagi küsida, kõik sai sõnadetagi selgeks; mu vana 
Henry tuli mu juurde ja võttis mul käest kinni. 

»Olen teile juba öelnud, miks te mulle meeldite. Olite siin heade inimeste juures, aga kodu 
õpetaja-amet pole 

teiesuguste meeste jaoks, söör, teile see ei sobi. Teie koht on Läänes. Sellepärast ma lasingi teid 
»Atlantic and Pacific Company's« teie teadmata eksamineerida. Te saite hästi hakkama. Siin on teie 
tööleping!« 

Ta andis mulle paberilehe. Kui ma nägin, kui suur palk mulle oli määratud, ei uskunud ma oma 
silmi. Henry aga jätkas: 

»Sinna sõidetakse ratsa, ja te vajate head hobust. Ostsin teile raudja, kelle te ise sisse sõitsite. Ja 
relv peab teil ka olema. Annan teile kaasa oma vana karutapja, see on minu jaoks liiga raske, teie aga 
tabate iga lasuga märki. Noh, mida te seepeale kostate, söör?« 

Ma ei saanud tükil ajal sõna suust; üllatusest toibudes tahtsin kingitused tagasi lükata, kuid see ei 
läinud mul korda. Need head inimesed olid nõuks võtnud mind õnnelikuks teha ning oleksid rängalt 
solvunud, kui ma oleksin kauem vastu puigelnud. Et vaidlust ajutiseltki katkestada, istus majaproua 
lauda, meil ei jäänud muud üle, kui järgida tema eeskuju, ja mul ei sobinud sellest enam juttu teha. 

Alles pärast lauast tõusmist sain teada, mis mind ees ootas. Raudtee pidi minema St. Louis'ist läbi 
indiaanlaste valduste, Texase, New Mexico, Arizona ja California Vaikse ookeani rannikule; seda 
suurt maa-ala kavatseti uurida ja mõõdistada ositi. Maakoht, mis mulle ja kolmele teisele 
maamõõtjale ühe vaneminseneri juhtimisel kaardistada anti, asus Red River'i valgla ja Canadian 
Riveri vahel. Meid viivad sinna kolm usaldusväärset teejuhti - Sam Hawkens, Dick Stone ja Will 
Parker, ning seal ootab meid salk vapraid westman'eid, kes tagavad meie julgeoleku. Muidugi 
võisime loota, et meid kaitsevad ka kõikide sealsete kindluste garnisonid. Et mu üllatus suurem 
oleks, öeldi seda kõike mulle alles täna, õigupoolest veidi liiga hilja. Kuid mind rahustas kinnitus, et 
mu varustus on viimse pisiasjani valmis seatud. Mul jäi vaid tutvuda oma töökaaslastega, kes mind 
vaneminseneri pool ootasid. Läksingi nüüd Henry ja Sam Hawkensi saatel sinna, ning mind võeti 
sõbralikult vastu. 

Järgmisel hommikul jätsin saksa perekonnaga hüvasti ja otsisin Henry üles. Ta surus südamlikult 
mu kätt, kuid katkestas mu tänukõne rämedalt nagu ikka: 

»Pidage suu, söörl Saadan teid siit ära ainult selleks, et mu vana püss jälle saaks kuskil kaasa 
rääkida. Tagasi jõudes tulge mulle külla ja jutustage, mida olete läbi elanud ja kogenud! Eks me näe, 
kas te siis ka veel olete sihuke pesueht greenhorn, kes te praegu olete, ehkki te seda ise uskuda ei 
taha!« 

Seda öeldes lükkas ta mu uksest välja. Aga enne, kui ta jõudis ust sulgeda, märkasin, et tal olid 
pisarad silmis. 

Me alustasime septembri algul ning olime kolm kuud töötanud, ent ei saanud oma ülesannet ikka 
veel täidetud, kuigi teised maamõõtjatesalgad olid enamalt jaolt juba koju naasnud. Meie töö venis 
kahel põhjusel. . 

Esiteks sattus meile raskesti läbitav maakoht. Raudtee pidi preerias kulgema piki Canadian 
River'it mis määras suuna; jõe allikatest kuni New Mexiconi oli suund samuti ette antud - selle 
dikteerisid orud ja mäekurud. Meie salk töötaski Canadian River'i ja New Mexico vahel, ning me 
pidime esmalt raudteetammile õige asukoha leidma. Selleks kulus hulk aega, pidime tegema pikki 
ratsasõite, väsitavaid matku ning arvukaid mõõtmisi võrdlusandmete kogumiseks, enne kui saime 
päriselt tööle asuda. Meie tööd raskendas ka see, et meie ümbrus osutus ohtlikuks, seal uitasid 
kiovad, komantšid ja apatšid, kes sugugi ei tahtnud, et nende põlistele maadele ehitataks raudtee. 
Pidime kogu aeg väga ettevaatlikud ja valvsad olema, muidugi mõista aeglustas see meie tööd 
tunduvalt. 

Mdiaanlaste tõttu ei saanud me endile küttimisega toidulisa muretseda - jahiretkedel käies 
oleksime punanahad oma jälile juhtinud. Lasime peaaegu kõik, mida vajasime, härjavankritega Santa 
Fe'st järele saata. Paraku ei võinud selle transpordivahendi peale kunagi kindel olla, tihtilugu ei 
saanud me mõõdistus-töödega edasi minna, sest olime sunnitud ootama moonavankrite päralejõud- 
mist. 

Teiseks pidurdas meie tööd meeskonna koosseis. ütlesin eespool. et vaneminsener ja kolm 
maamõõtjat kohtlesid mind St. Louis'is väga sõbralikult. Selline vastuvõtt tõotas head ja 
tulemusrikast koostööd, ent paraku pettusin selles varsti. 

Mu töökaaslased olid ehtsad jänkid, nad nägid minus greenhorni, kogenematut hollandlast; 
»hollandlane« kõlas 

nende suus sõimusõnana. Nad tahtsid raha teenida, hoolimata sellest, kas ka nende töö saab tehtud 
nagu kord ja kohus. Ausa sakslasena olin neile sealjuures pinnuks silmas, ning meie läbisaamine 
halvenes peatselt. Ma ei lasknud end sellest segada, täitsin korralikult oma kohust. Varsti märkasin, 
et nende teadmised polnud eriti suured. Raskemad tööd veeretasid nad minu kaela ja tegid oma elu 
nii hõlpsaks kui vähegi võimalik. Mina vastu ei puigelnud, sest olen ikka olnud seda meelt, et mida 
rohkem inimene pingutab, seda tugevamaks ta muutub. 

Kõige kohusetruum ja asjatundlikum oli vaneminsener härra Bancroft. Kahjuks selgus, et ta oli 
viinamaias mees. Meile saadeti Santa Fe'st mõned vaadid seda hullutavat jooki, ning sestsaadik 
huvitas teda viin rohkem kui mõõduriistad. Mõnikord vedeles ta poole päeva maas, täis nagu 
tinavile. Maamõõtjad Riggs, Marey ja Belling olid viina eest maksnud, samuti, kui minagi, ning jõid 
nüüd Bancroftiga võistu, et mitte lasta end pügada. Selge see, et need džentelmenid polnud kuigi 
tihti parimas vormis. Kuna mina ei võtnud viina suu sissegi, olin üksi töövõimeline, sellal kui teised 
kord pummeldasid, kord pead selgeks magasid. Mingit tunnustust mulle mu kohusetruuduse eest 
osaks ei saanud. Näiteks Belling pidas täiesti loomulikuks, et ma nende eest rügasin, ehkki ma 
polnud kohustatud seda tegema. Endastmõistetavalt häiris see meie tööd. 

Ka ülejäänud seltskond ei jätnud vähem soovida. Kokkulepitud kohtumispaigas olid meid 
oodanud kaksteist »westman'it<. Uustulnukana olin neid algul üpris aukartliku pilguga vaadanud, 
kuid varsti taipasin, et tegemist oli sootuks allakäinud inimestega. 


Nad pidid meid kaitsma ja töö juures aitama. Õnneks ei juhtunud nende kolme kuu kestel midagi, 
mis sundinuks mind noilt kahtlastelt tüüpidelt kaitset otsima. Ja mis nende abisse puutub, siis võin 
täie õigusega kinnitada, et siin olid kokku sattunud kaksteist ühendriikide suurimat laiskvorsti. 

Seetõttu oli meie laagris distsipliin täiesti käest ära. 

Bancroft oli nimeliselt ja lepingu järgi meie töödejuhataja ning püüdiski ülemuslikult käituda, 
kuid keegi ei täitnud tema käske. Seepeale hakkas ta vanduma - olen 

harva kuulnud kedagi nii rõvedalt vanduvat - ning läks viinavaadi juurde jõupingutuse eest tasu 
otsima. Ega Riggs, Marcy ja Bellingki teisiti käitunud. Seepärast oli mul täielik õigus ohje enda kätte 
võtta, kuid ma ei teinud seda, või kui tegingi, siis nii, et seda ei märgatud. 

Nood sellid ei pidanud ju mind, elukogenematut noormeest, endiga võrdseks. Oleksin ma 
rumalast peast neid käsutada katsunud, siis oleks vastuseks kõlanud vali naerulagin. Ei, pidin 
talitama tasa ja targu nagu tark naine oskab oma põikpäist meest suunata, ilma et mees seda üldse 
taipaks. Nood poolmetsistunud, suurivaevu ohjeldatavad westman'id nimetasid mind kümme korda 
päevas greenhorniks, kuid kuuletusid sellegipärast tahtmatult minule. Ja ma jätsin nad nimme 
arvamusele, et nad teevad omaenda tahtmist mööda. 

Sealjuures toetasid mind tõhusalt Sam Hawkens, Dick Stone ja Will Parker. Need kolm meest 
olid vilunud, targad ja vaprad kütid; et nad olid lahutamatud sõbrad, hüüti neid heatahtlikult »the leaf 
of trefoil«*. Nad sõbrunesid minuga ning hoidsid teistest eemale, kuid nõnda, et see kedagi ei 
solvanud. Eriti Sam Hawkens oskas oma kentsakatest veidrustest hoolimata ennast tõrksas meeste 
kambas maksma panna, ning iga kord, kui ta oma poolkarmil, poolnaljatleval toonil midagi läbi 
surus, nägin, et ta tegi seda minu abistamiseks. 

Meie vahel oli otsekui mingi sõnatu kokkulepe. Sam võttis mu oma kaitse alla, küsimata, kas ma 
sellega nõus olen. Mina olin ju greenhorn, tema aga kogenud westman, kelle sõna oli mulle 
seaduseks. Alati, kui ta aega ja juhust leidis, õpetas ta mulle teoreetiliselt ja praktiliselt kõike, mida 
Metsikus Läänes tuleb teada ning osata. 

Tõele au andes pean ütlema, et hiljem, Winnetou kõrval tegin ma läbi kõrgkooli, aga alghariduse 
sain Sam Hawkensilt. Ta isegi tegi mulle lasso ning lubas mul enda kallal kätt harjutada, õppida selle 
tõhusa relvaga tema kõhetule kogule ja tema ratsule pihta saama. Kui olin jõudnud nii kaugele, et iga 
linguvise eksimatult tabas, rõõmustas ta südamest ja hüüdis: 

* Ristikuteheks. 

»Tubli, mu noor söör, juba hakkab minema! Ainult ärge te selle - kiituse pärast nina püsti ajage! 
Koolmeister peab isegi kõige puupäisemat poissi vahetevahel kiitma, kui too just istumajätmist ei 
vääri. Olen juba terve hulga noori westman'eid välja õpetanud, kõik nad on palju, palju hõlpsamini 
õpetust võtnud ja minust rutem aru saanud kui teie. Aga kui te niimoodi edasi harjutate, siis saate 
ehk kuue-seitsme aasta pärast greenhorni nimest lahti. Senikaua võite end lohutada vana tuntud 
tõega, et mõnikord jõuab puupea niisama kaugele või hoopis kaugemalegi kui kiire taibuga õpilane, 
kui ma ei eksi!« 

Ta rääkis seda surmtõsiselt, ja ma kuulas in teda niisama tõsiselt, ehkki ma väga hästi teadsin, et 
ta oli minust sootuks teistsugusel arvamusel. 

Eriti meeldisid mulle praktilised treeningud, sest olin oma kutsetööst nii hõivatud, et kui poleks 
olnud Sam Hawkensit, vaevalt ma siis leidnuksin aega preeriakütile vajalike. vilumuste 
omandamiseks. Muide, me tegime neid harjutusi salaja - läksime ikka kuhugi eemale, nii et meid 
laagrist ei nähtud. See oli Sami soov, ja kui ma kord küsisin selle põhjust, muheles ta: 

»Eks ikka teie pärast, söör. Olete neis asjus sihuke kobakäpp, et mul hakkaks teie pärast häbi, kui 
nood sellid meid näeksid. Nüüd te teate, miks, hihihihi! Pidage seda silmas !« 


Seetõttu arvas kogu kamp, et ma ei oska üldse relvi käsitseda ega enda eest seista, mul aga polnud 
nende arvamusest sooja ega külma. 

Kõigi takistuste kiuste olime viimaks siiski nii kaugel, et võisime vahest juba nädala pärast jõuda 
teise geodeetidesalga töömaade piirile. Sellest tuli naabritele sõna saata. Bancroft lubas tolle sõidu 
ise ära teha ja ühe westmani teejuhiks kaasa võtta. See polnud esimene uudistevahetus, pidasime 
niihästi meist eespool kui ka tagapool töötavate kolleegidega korrapäraselt sidet. Seetõttu teadsin, et 
meie ees tegutseva töörühma vaneminsener oli tubli mees. 

Bancroft kavatses teele asuda pühapäeva varahommikul. Aga ta ei saanud seda teha hüvastijätuta, 
ning sellest tseremooniast pidid kõik osa võtma. Ainult mind jäeti kõrvale ning Hawkens, Stone ja 
Parker lükkasid kutse 

tagasi. Nagu ma juba ette aimasin, venis jooming pikale, ning viimaks suutis Bancroft veel vaevu 
lällutada. Tema joomakaaslased olid temaga sammu pidanud ega olnud põrmugi vähem purjus. 
Kavatsetud sõidust ei tulnud nüüd enam midagi välja. Juuatäis mehed tegid, mida nad säärastel 
puhkudel ikka olid teinud: pugesid põõsastesse magama. 

Mida nüüd teha? Kuller pidi teele asuma, juuatäis mehed aga põõnavad kindlasti pärasttõunani. 

Olnuks kõige parem, kui ma ise oleksin naabrite juures ära käinud. Kuid ma kõhklesin, sest olin 

kindel, et kuni mu tagasijõudmiseni ei tuleks siin töötegemisest midagi välja ning me kaotaksime 
tervelt neli päeva. 

Kui ma Sam Hawkensiga nõu pidasin, mida ette võtta, osutas ta äkki läände. 

»Teil polegi vaja sõita, söör. Võite naabritele sõna saata nendega, kes sealt tulevad.« 

Pöörasin pilgu osutatud suunda ning silmasin kaht ratsameest meile lähenemas. Mõlemad olid 
valged, ja üht ma tundsin - see vana teejuht oli meile juba paar korda naabritelt teateid toonud. Tema 
kõrval ratsutas noorem mees, kes polnud westman'i moodi riides. Läksin neile vastu, minu juurde 
jõudes peatasid nad hobused ning tundmatu küsis, kes ma olen. Mu nime kuuldes uudistas ta mind 
sõbralikult. 

»Ah teie oletegi see noor sakslane, kes siin kogu töö ära teeb, kui teised laisklevad! Küllap olete 
minustki kuulnud - mu nimi on White.« 

Tema oligi meie läänepoolsete naabrite ülemus, kelle juurde me kavatsesime kulleri saata. Pidi 
olema mõjuv põhjus, et ta ise meie juurde tuli. Ta hüppas sadulast maha, surus mu kätt ning libistas 
otsiva pilgu üle meie laagri. Kui ta nägi põõsastes magajaid ja viinavaati, ilmus ta näole arusaav, 
kuid hoopiski mitte sõbralik muie. 

»Purjus, jah?« 

Noogutasin. 

»Kas kõik?« 

»Jah. Härra Baneroft tahtis teie juurde sõita ja korraldas sel puhul väikese lahkumispeo. Ajan ta 
kohe üles, ja. . .« 

»Ei-ei!« katkestas mind White. »Las nad magavad ! Väga hea, et saan teiega rääkida, nii et nemad 
ei kuule. Ennist nägin teie kõrval kolme meest - kes nad on?« 

»Sam Hawkens, Diek Stone ja Will Parker, meie ustavad teejuhid.« 

»Ah Hawkens, veider väike kütt! Olen sellest tublist mehest kuulnud. Nemad võivad meiega 
kaasa tulla.« 

Kutsusin lahutamatu kolmiku käeviipega meie juurde ja küsisin: 

»Sõitsite ise siia, härra White. Kas toote meile mõne tähtsa teate?« 

»Tahtsin siinse olukorraga tutvuda ja teiega, just nimelt teiega rääkida. Meil on töö tehtud, teil 
alles pooleli.« 


»Süüdi on raskesti läbitav maastik, ja ma tahaksin.. .« 

»Tean, tean!« katkestas ta mind. »Kahjuks ma tean juba seda kõike poleks te kolme eest tööd 
murdnud, siis oleks Bancroft praegu samas paigas, kust ta alustas.« 

»Nüüd te küll liialdate, härra White. Ma ei tea, kes teid sellele eksiarvamusele viis, et mina üksi 
olen hoolega tegutsenud, ja ma pean oma kohuseks. . .« 

»Jätke, söörl Olen käskjalgadelt, kes meie vahel sidet pidasid, nende endi teadmata üht-teist välja 
uurinud. See on teist väga õilis, et te neid viinaninasid kaitsete,aga mina tahan tõtt teada. Ja kuna ma 
näen, et teie sündsustunne ei luba teil seda mulle öelda, siis küsin ma Sam Hawkensilt. Tulge siia, 
mehed, istugem!« 

Olime jõudnud meie telgi juurde. White istus telgi ette rohule ning andis märku, et järgiksime 
tema eeskuju. 

Täitsime tema korralduse, ning ta hakkas Sam Hawkensit, Stone'i ja Parkerit küsitlema. Nad 
rääkisid talle kõik ära, omalt poolt midagi lisamata. Tegin aeg-ajalt mõne vahemärkuse, et 
leevendada nende karme hinnanguid ja kaitsta oma töökaaslasi, kuid White ei lasknud end sellest 
mõjutada. 

Kui tal kõik juba teada oli, käskis ta mul meie jooniseid ja päevikut näidata. Ma poleks pruukinud 
tema soovi täita, ent tegin seda siiski, et teda mitte solvata, liiati nägin ju, et ta soovis mulle head. Ta 
uuris need tähelepanelikult läbi, ning kui ta siis minult küsis, ei saanud ma salata, et niihästi joonised 
kui ka päevikumärkmed, kõik 

oli üksnes minu kätetöö, keegi teine polnud sinna ainustki kriipsu tõmmanud, ainustki tähte 
kirjutanud. 

»Aga siit päevikust ei selgu, kui palju või vähe igaüks eraldi on teinud,« lasus White. »Te olete 
oma kiiduväärt seltsimehelikkusega liiale läinud.« 

Seepeale muigas Hawkens kavalalt: 

»Katsuge tema rinnataskut, härra White! Seal on plekist tubakatoos. Tubakat seal enam ei ole, aga 
see-eest on seal mõned paberid. Midagi erapäeviku taolist, kui ma ei eksi. Seal on hoopis midagi 
muud kui siin ametlikus tööpäevikus, kus ta oma kaaslaste laiskust varjab.« 

Sam teadis, et tegin eramärkmeid ning kandsin neid tühjas tubakatoosis alati kaasas. Mulle ei 
meeldinud, et ta selle välja lobises. White käskis mul ka neid talle näidata. Mida pidin ma tegema? 
Kas mu töökaaslased väärisid seda, et rügasin nende eest, kuulmata ainustki tänusõna, ning lisaks 
veel varjasin tõde? Ma ei tahtnud neile kuidagivlisi halba teha ega tihanud ka White'i vastu eba- 
viisakas olla; andsin talle oma päeviku tingimusel, et ta ei räägiks kellelegi, mis seal kirjas on. White 
luges selle läbi ning andis tähendusrikkalt noogutades tagasi. 

»Õigupoolest peaksin need ülestähendused kaasa võtma ning viima, kuhu tarvis. Teie 
töökaaslased on viletsad vennikesed, neile ei tohiks enam ühtki dollarit anda, teie see-eest väärite 
kolm korda suuremat palka. Aga jäägu nii, nagu te soovite. Kuid pange tähele, ma soovitan teil neid 
märkmeid hoolega alles hoida, hiljem võivad nad teile suurt kasu tuua. Nüüd aga äratame need 
kenad džentelmenid üles.« 

Ta tõusis ja hakkas lärmi tegema. »Džentelmenidx ronisid vihaselt ning jahmunult jõllitades 
põõsastest välja. Bancroft tahtis jõhkralt vanduma hakata, et miks tema und häiriti, ent taltus, kui 
ütlesin talle, et härra White naabertöörühmast tuli meid vaatama. Nad polnud veel teineteist näinud. 
Bancroft pakkus külalisele kohe viina, kuid sattus vale mehe otsa. White vastas tema pakkumisele 
niisuguse noomitusega, mille taolist Bancroftile kindlasti varem polnud tehtud. Viivu kuulas ta 
jahmatusest keeletuna, siis tormas ta noomija juurde, kahmas tollel käest kinni ja hüüdis: 

»Söör, kas te ei ütleks mulle kõigepealt, mis teie nimi on?« 


»Teile öeldi juba, et mu nimi on White.« 

»Ja mis asjamees te olete?« 

»Naaberjaoskonna vaneminsener.« 

»Kas keegi siinviibijatest saab teid seal käsutada?« 

»Muidugi mitte.« 

»No näetel Minu nimi on Baneroft, ja ma olen selle jaoskonna vaneminsener. Siin ei saa keegi 
mind käsutada, ka teie mitte, härra White.« 

»Õigus, me oleme võrdsed,« möönis White rahulikult. 

»Kumbki ei pea teise käske täitma. Aga kui üks meist näeb, et teine teeb kahju ettevõttele, mille 
heaks me mõlemad peame töötama. siis on tema kohus teise eksisammudele tähelepanu juhtida. Teie 
elumõte näib peituvat viinavaadis. Kui ma kahe tunni eest siia saabusin, nägin kuutteist purjus 
meest, NIISIIS. . .« 

»Kahe tunni eest?« segas Baneroft vahele. »Te olete juba nii kaua siin?« 

»Igatahes. Vaatasin jooniseid ja kuulsin, kelle tehtud need on. Siin on ju lausa logeldud, sellal kui 
üksainus mees, pealegi kõige noorem, kogu töö ära tegi!« 

Nüüd sööstis Baneroft minu juurde ja sisistas: 

»Seda rääkisite teie, teie jah, kes muu! Ärge püüdkegi seda salata, te alatu valetaja, salakaval 
reetur!« 

»Ei,« sekkus White. »Teie noor töökaaslane käitus aumehelikult ja rääkis teist ainult head. Ta 
kaitses teid, ja ma soovitan teil temalt vabandust paluda, et nimetasite teda valelikuks ja reeturiks.« 

»Vabandust paluda? Ei mõtlegi!« naeris Banceroft pilkavalt. »See greenhom ei oska kolmnurga ja 
nelinurga vahel vahet teha, aga peab end sellegipärast maamõõtjaks. Me ei jõudnud edasi sellepärast, 
et ta tegi kõik vääriti ja pidas meid kinni, ja kui ta nüüd selle asemel, et end süüdi tunnistada, meid 
teie ees laimab ja mustab, siis. . .« 

Ta ei saanud lauset lõpetada. Olin mitu kuud kannatlikult solvanguid talunud ning lasknud noil 
meestel minust arvata mida tahes. Nüüd oli paras juhus neile näidata, et nad eksisid minus. Haarasin 
Banceroftil randmest ja pigistasin seda, nii etta valu pärast vakatas. 

»Härra Baneroft, te võtsite liiga palju viina ega ole veel 

pead selgeks maganud. Ma võtan arvesse, et olete veel purjus; tehkem nii, nagu te poleks midagi 
öelnud.« 

»Mina? Purjus? Te olete arust ära!« räuskas Bancroft. 

»Purjus jah! Sest kui ma teaksin, et olete kaine ja solvate mind oma sõimuga teadlikult, siis 
oleksin sunnitud teile nagu poisijõmpsikale tuupi tegema. Mõistate? Kas söandate veel salata, et 
olete purjus?« 

Hoidsin tema rannet ikka veel kõvasti peos. Kindlasti poleks ta eluilmas uskunud, et peab kunagi 
mind kartma, nüüd aga nägin, et tal oli hirm nahas. Ta polnud mingi nannipunn, aga mu ilme näis 
teda kohutavat. Ta ei tihanud tunnistada, et ta on alles purjus, ega julgenud ka jääda oma süüdistuste 
juurde, seepärast hüüdis ta meie kaitsesalga - kaheteistkümne westman'i - pealikut appi: 

»Härra Rattler, miks re lasetesel mehel minu kallal vägivalda tarvitada? Kas teie kohus pole meid 
kaitsta?« 

Pikka kasvu ja laiaõlgsel Rattleril näis olevat kahe mehe jõud, too jõhker sell oli Bancrofti 
lemmik-joomakaaslane. Ta ei sallinud mind silmaotsaski ning oli nüüd meeleldi valmis juhust 
kasutama, et oma vimma minu peale välja valada. Kähku tuli ta meie juurde ja haaras minu käe, mis 
Banerofti rannet ikka veel lahti ei lasknud. 

»Ei, härra Bancroft, mina sihukest asja ei seedi. Sel nolgil on alles kõrvatagused märjad, ja tema 
julgeb siin täismehi ähvardada, hurjutada ja laimata. Käed eemale härra Bancroftist, noormees, või 
muidu ma näitan sulle, misuke greenhom sa oled!« 


Seda öeldes sakutas Rattler mu käsivart, et Banerofti minu haardest päästa. See meeldis mulle, 
sest ta oli tugevam vastane kui vaneminsener. Temale õpetust anda oli kasulikum kui 
vaneminsenerile tõestada, et ma pole argpüks. Tõmbasin end tema käest lahti . 

»Ah mina olen nolk, greenhom? Võtke need sõnad jalamaid tagasi, härra Rattler, või ma löön teid 
siruli!« 

»Teie mind?« naeris Rattler.»See greenhom on tõesti nii lapsik, et arvab suutvat..« 

Ta ei jõudnud lauset lõpetada, sest andsin talle rusikahoobi meelekohta, nii et ta kukkus nagu kott 
ja jäi oimetult lamama. Viivu valitses sügav vaikus, siis hüüdis üks Rattleri kambamees: 

»The devil! Kas me peame rahulikult pealt vaatama, kui- 

das üks hollandi hulgus kolgib meie pealikut? Teeme ta tümaks !« 

Ta kargas mulle kallale. Võtsin ta vastu jalahoobiga makku. Kui sealjuures kindlalt teisele jalale 
toetutakse, siis vastane kindlasti kukub. Ründaja kukkuski. Sedamaid kummardusin tema kohale ja 
uimastasin ta rusikahoobiga oimukohta. Siis ajasin end ruttu sirgu, tõmbasin mõlemad revolvrid vöö 
vahelt ja hüüdsin: 

»Kes on järgmine? Tulge aga tulge!« 

Rattleri kambajõmmid oleksid meeleldi mulle oma kahe kaaslase pikalilöömise eest kätte 
maksnud. Nad vahetasid küsivaid pilke. Kuid ma hoiatasin: 

»Kuulake, mehed, mis ma teile ütlen: kui keegi üheainsa sammu minu poole astub või katsub 
relva haarata, siis saab ta silmapilk kuuli kerre! Mis teistesse greenhornidesse puutub, siis arvake 
neist minugi pärast mis tahes, aga võtke teadmiseks, et saksa greenhornid tulevad kaheteistkümne 
teiesuguse westman'iga suurepäraselt üksi toime !« 

Kohe tuli ka Sam Hawkens minu kõrvale ja lisas: 

»Mina, Sam Hawkens, hoiatan teid ka, kui ma ei eksi. See noor saksa greenhorn on minu erilise 
kaitse all. Katsugu keegi tal ainustki juuksekarva kõverdada: ma tulistan ülbitsejale jalamaid augu 
kerre. Pidage silmas, ma mõtlen seda täitsa tõsiselt, hihihihi!« 

Ka Dick Stone ja Will Parker pidasid vajalikuks minu kõrvale seista, näitamaks, et nad on Sam 
Hawkensiga ühte meelt. See mõjus vastastele. Vandesõnu ja ähvardusi habemesse pomisedes 
pöörasid nad mulle selja ning hakkasid mõlema lamaja juures askeldama, neid toibutama. 

Bancroft pidas kõige mõistlikumaks jalga lasta ning kaduski telki. White vaatas seda kõike, 
silmad hämmastusest pärani. Nüüd väärutas ta pead ning ütles siiralt imetledes: . 

»Aga söör, see on ju lihtsalt hirmuäratav! Ma ei tahaks teie viha alla sattuda. Teid tuleks hüüda 
Shatterhandiks*, sest te lööte puukõrguse ja puutugevuse mehe ainsa rusikahoobiga pikali. Ma pole 
eales midagi niisugust näinud.« 

* Shatter - tükkideks purustama, hävitama, vapustama. (Tõlkija.) 

See ettepanek näis väikesele Hawkensile meeldivat. Ta kihistas lustakalt: 

»Shatterhand, hihihihi! Ise alles greenhorn, ja juba sõjamehenimi käes, ja veel missugune! Jaa, 
kui üks greenhorn juba Sam Hawkensile silma hakkab, siis saab temast asja, kui ma ei eksi. 
Shatterhand, Old Shatterhand! Kõlab täitsa nagu Old Firehand - sellel westmanil on samuti karu 
jõud. Dick ja Will, mida teie selle kohta ütlete?« 

Ma ei kuulnud, mida mehed kostsid, sest pidin pöörama oma tähelepanu Wihite'ile, kes võttis mul 
käe alt kinni ja viis mu veidi eemale. 

»Te meeldite mulle väga, söör. Kas te ei tahaks tulla minuga ?« 

»Tahan või ei taha, härra White, aga ma ei tohi: minu kobus on siia jääda.« 

»Nonsense! Ma võtan vastutuse enda peale.« 

»Mis kasu mul sellest on, kui ma ei saa enda eest vastutada. Mind saadeti siia selleks, et ma 


aitaksin seda maaala mõõdistada, ja ma ei tohi lahkuda, enne kui oleme — selle töö lõpule viinud.« 

»Bancroft viib selle kolme teise maamõõtjaga lõpule.« 

»Jah, aga millal ja mismoodi! Ei, ma pean siia jääma.« 

»Aga mõelge, kui ohtlik see teile on!« 

»Miks?<« 

»Te veel küsite! Peaksite ometi mõistma, et tegite need mehed oma surmavaenlasteks.« 

»See pole minu süü. Ega mina ei alustanud.« 

»Teil on õigus, aga vaen kestab sellegipärast. Nüüd, mil te neil kaks kambameest läbi kolkisite, 
on teie vahel kõik läbi.« 

»Võib-olla. Ma ei karda neid. Just need paar rusikahoopi panidki neid minust lugu pidama, nüüd 
ei julge enam keegi minu kallal norima hakata. Pealegi tuleksid Hawkens, Stone ja Parker mulle 
appi.« 

»Tehke kuidas tahate. Inimese tahtmine on tema taevariik. Mul oleks teid tarvis läinud. Vahest te 
vähemalt saadate mind natuke maad?« 

»Kas tahate kohe teele asuda, härra White?« 

»Jah, leidsin siin eest säärase olukorra, et ma ei taha kauemaks siia jääda kui hädasti tarvis.« 

»Aga te peaksite vähemalt pisut keha kinnitama, söör,enne kui asute teele.« 

»Pole vaja. Meie sadulataskutes leidub kõike, mida meil on tarvis.« 

»Kas te ei taha Baneroftiga hüvasti jätta?« 

»See ei pakuks mulle mingit lõbu.« 

»Aga te tulite ometi asja pärast, teil oli talle midagi öelda.« 

»Seda küll. Aga ma võin seda teile öelda, teie saate sellest paremini aru. Ennekõike tahtsin teda 
punanahkade - eest hoiatada.« 

»Kas te olete siinkandis indiaanlasi näinud?« 

»Ei, küll aga nende jälgi! Käes on metsikute mustangide ja pühvlite rändeaeg, nad siirduvad 
lõuna poole seepärast lahkuvad punanahad oma küladest, et jahti pidada ja liha hankida. Kiovasid 
pole meil karta, nendega jõudsime raudtee ehitamise asjus kokkuleppele. Aga komantšid ja apatšid 
ei tea sellest veel midagi, seepärast ei tohi me end neile näidata. Mina sain õnneks oma töö valmis ja 
lahkun siit. Püüdke teiegi lõpetada! Siin ähvardab teid päev-päevalt üha suurem oht. Saduldage nüüd 
oma ratsu ja küsige Sam Hawkensilt, kas ta tahaks kaasa tulla!« 

Sam Hawkens muidugi tahtis. 

Õigupoolest oli mul täna kavas töötada. Kuid oli pühapäev, ning minagi olin ühe vaba päeva ära 
teeninud. Läksin Bancrofti telki ja ütlesin talle, et täna ma tööd ei tee, vaid saadan koos Sam 
Hawkensiga Wihite'i. 

»Kurat teiega, minge, ja et te oma kaela murraksite!« sajatas Baneroft, mina aga ei aimanudki, et 
tema jõhker soov oleks varsti äärepealt täide läinud. 

Ma polnud mitu päeva sadulasse saanud, ning mu raudjas hirnatas rõõmsalt, kui ma ta saduldasin. 
Ta osutus tuliseks ratsuks; tundsin juba ette heameelt, et saan seda vanale püssimeistrile Henryle 
öelda. 

Reipalt ratsutasime kauni sügispäeva värviküllusesse, rääkides kavandatavast suurest 
raudteemagistraalist ja kõigest, mis meil südamel oli. White andis mulle kasulikke näpunäiteid, 
kuidas rutem meie tööpiirkondade kokkupuutekohta jõuda; lõuna ajal peatusime ühe oja ääres Ring 
lasksime oma lihtsal söögil hea maitsta. Siis ratsutas 


38 


White oma teejuhi saatel edasi, meie aga jäime veel viivuks leiba luusse laskma ja juttu ajama. 
Enne tagasipöördumist kummardasin, et janu kustutamiseks ojast kamaluga vett võtta. Akki 


märkasin kristallselge veega oja põhjas väikest lohku, mis võis olla jalajälg. Näitasin seda Samile. 
Ta uuris jälge hoolega ning noogutas. 

»Härra White'il oli täiesti õigus, kui ta meid indiaanlaste eest hoiatas.« 

»Teie meelest, Sam, on see siis indiaanlase jälg?« 

»Jah, selle on jätnud indiaanlase mokassiin. Kuidas see teile mõjub?« 

»Mis mõttes?« 

»Te peate ju ometi midagi mõtlema või tundma?« 

»Mida muud ma peaksin mõtlema, kui et siin on käinud üks punanahk.« 

»Ja te ei kardagi?« 

»Milleks karta?« 

»Oo, te ei tunne veel punanahku!« 

»Loodan neid tundm.a õppida. Küllap nad on samasugused kui teisedki inimesed, nimelt oma 
vaenlaste vaenlased ja sõprade sõbrad. Ja kuna ma ei kavatse neid vaenulikult kohelda, siis ei usu 
ma, et mul oleks põhjust neidki karta.« 

»Olete ikka ehtne greenhomn ja jääte selleks igavesti. See on teist ilus, et kavatsete punanahku 
hästi kohelda, aga tegelikult võib kõik sootuks teisiti minna. Sündmuste käik ei olene ju teie tahtest. 
Kogete seda varsti, ja ma soovin, et te ei peaks selle kogemuse eest mõne ihuliikme või koguni eluga 
maksma.« 

»Millal see indiaanlane võis siin olla?« 

»Kõigest paar päeva tagasi. Me leiame tema jälgi ka rohult, kui tallatud libled vahepeal üles pole 
tõusnud.« 

»Vist mõni piilur?« 

»Jah, ta käis pühvleid varitsemas; sõjaline luure ei saanud see olla, sest siinsed suguharud on 
praegu isekeskis rahujalal. Piilur oli tõenäoliselt noor, sest ta on olnud õige ettevaatamatu.« 

»Kuidas nii?« 

»Elukogenud sõjamees ei astu vette, sest niiskel pinnasel jääb jalajälg kauaks nähtavaks. Selliseid 
lollusi võib 

teha ainult punanahkne greenhorn, noor ja roheline nagu teie, hihihihi 1 Aga valged greenhornid 
on harilikult veel palju rumalamad kui punanahksed, kirjutage see endale kõrva taha, söör!« 

Ta kihistas vaikselt naerda ja tõusis siis, et istuda hobuse selga. Heal Samil oli kombeks mind 
alatasa tobukeseks nimetada ning niiviisi mulle oma südamlikku poolehoidu avaldada. 

Võinuksime tuldud teed mööda tagasi ratsutada, kuid minumaamõõtjakohus oli meie tööpiirkonda 

tundma õppida, seepärast põikasime esmalt veidi kõrvale ning alles siis suundusime oma laagri 

poole. 

Nii jõudsime üsna avarasse orgu, kus kasvas mahlane rohi. Orunõlvad olid ümberringi 
võsastunud ning ülalpool metsaga kaetud. Org oli arvata poole tunni tee pikkune ning nöörsirge, nii 
et tema ühest otsast võis näha teist. Olime selle nägusa oru pervelt kõigest mõni samm allapoole 
laskunud, kui Sam peatas oma hobuse ja vaatas teraselt kaugusse. 

»Heigh-dayl< hüüatas ta. »Seal nad on! Jah, tõepoolest, esimesed juba tulevadki!« 

»Kes?« küsisin. 

Nägin üpris kaugel kaheksatteistkümmend kuni kahtkümmend tumedat täppi, mis pikkamisi 
liikusid. 

»Kes?« osatas Sam, niheldes ärevalt sadulas. »Kas teil pole häbi selliseid asju küsida? Ah jaa, te 
olete ju greenhorn, ja veel milline! Teiesugused vaatavad pärani silmil ega märka midagi. Mis te 
arvate, aulik söör, mis elukad need on, millel teie kaunite silmade pilk praegu puhkab?« 

»Mis ma arvan? Hm! Võiksin pidada neid metskitsedeks, kui ma ei teaks, et nood ei ela rohkem 
kui kümnekesi koos. Ja need loomad seal on kindlasti metskitsedest palju suuremad, väikestena 


paistavad nad ainult seetõttu, et nad on kaugel.« 

»Metskitsedeks, hihihihi!« naeris Sam. »Metskitsed siin Canadian River'i lähtmel! Küll nüüd alles 
ütles! Aga too teine kaalutlus polnudki enam nii rumal. Jah, need on suured loomad, palju suuremad 
kui metskits.« 

»Kulla Sam, ega need ometi pühvlid ei ole?« 

»Muidugi pühvlid! Piisonid, ehtsad piisonid, esimest korda näen neid tänavu rändamas. Näete 
nüüd, härra 

White' il oli õigus: siin on piisoneid ja indiaanlasi! Punanahkadest nägime ainult üht jälge, aga 
pühvlid on meil elusuuruses silme ees, kui ma ei eksi. Mida te nüüd ütlete, ah?« 

»Peame sinna minema!« 

»Selge see.« 

»Lähme neid vaatama!« 

»Vaatama? Kas ainult vaatama?« küsis ta, kiigates hämmastunult minu poole. 

»Jah. Ma pole piisoneid veel kunagi näinud, jälgiksin neid meeleldi.« 

Tundsin nende vastu ainult zooloogi huvi. Väikesele Samile käis see üle mõistuse. Ta lõi käed 
väga imestunult kokku. 

»Või tema jälgiks, ainult jälgiks! Just nagu väike uudishimulik poisike piilub küülikulauda ukse 
vahelt sisse, et jänkusid näha! Oi, greenhorn, te üllatate mind järjest! 

Mina ei kavatse neid jälgida ega piiluda, vaid küttida, lasta! Pean saama ühe pühvlikintsu, kui ma 
ka peaksin selle eest oma eluga maksma! Tuul puhub meie poole, see on hea. Siin vasakul, oru 
põhjakaldal paistab hele päike, parempoolne nõlv aga on varjus. Kui me sinnapoole hoidume, ei 
märka pühvlid meid enneaegu. Läki!« 

Ta kontrollis, kas tema Liddy mõlemad rauad on laetud, ning juhtis oma hobuse oru 
lõunapoolsesse serva. 

Tema eeskujul kontrollisin ka oma karutapjat. Seda nähes peatas Sam jalamaid hobuse ja küsis: 

»Kas teie ka mõtlete jahist osa võtta, söör?« 

»Muidugi.« 


»Visake see mõte peast välja, kui te ei taha olla kümne minuti pärast sodiks tallatud! Piison pole 
kanaarilind, kelle võite peo peale võtta ja lasta tal laulda. Enne kui tohite nii kardetava looma jahile 
minna, peavad Kaljumäed veel palju häid ja halbu ilmu nägema.« 

»Aga ma tahan sellegipärast. . .« 

»Pidage suu ja kuulake sõna!« katkestas Sam mind; sellisel toonil polnud ta minuga veel kunagi 
rääkinud. »Ma ei taha teie hukkumist oma hingele võtta. Te ratsutaksite ju otse surmasuhu. Muul ajal 
tehke, mida heaks arvate, aga praegu ei salli ma vasturääkimist!« 

Poleks meie läbisaamine nii hea olnud, siis andnuksin 

kindlasti talle üsna tõreda vastuse. Nüüd aga vaikisin ning ratsutasin pikkamisi tema kannul, 
hoidudes metsa varju. Sam rääkis mulle: 

»Seal on kakskümmend looma, nagu ma näen. Aga kui te näeksite, mismoodi tuhatkond pühvlit 
müdinal üle preeria tormab! Varemalt olen kohanud isegi kümnetuhandelisi karju. Pühvliliha oli 
indiaanlase leib. Valged võtsid selle temalt. punanahk hoidis loodust, sest see toitis teda. Valge mees 
aga tappis loendamatud ulukid nagu raevunud röövloom, kes mõrvab ka siis, kui tal kõht on täis, 
ainult verejanust. Kui niiviisi edasi läheb, siis ei jää varsti enam ühtki pühvlit ning seejärel ka ühtki 
indiaanlast järele! Jumal hoidku meid selle eest! Ja sama lugu on hobustega. Varem liikusid siin 
tuhandepäised ja suuremadki mustangikarjad, nüüd oled õnnega koos, kui juhtud sadakonda hobust 
korraga nägema.« 

Olime vahepeal jõudnud pühvlitest umbes neljasaja sammu kaugusele, ilma et nad oleksid meid 


märganud: ning Hawkens peatas oma hobuse. Pühvlid tulid rohtu süües aegamisi mööda orunõlva 
üles. Karja eesotsas oli üllatavalt suur vana sõnn. Ta oli kindlasti vähemalt kahe meetri kõrgune ja 
umbes kolme meetri pikkune. Piisoni kaalu ei osanud ma tookord veel silma järgi määrata, nüüd 
arvan, et ta võis kaaluda kolmekümne tsentneri ümber - hämmastavalt vägev lihakeha! Ta oli 
leidnud porilombi ning püherdas seal mõnuga. 

»See on karja juht,« sosistas Sam, »tema on selles seltskonnas kõige ohtlikum. Kes temaga tüli 
norib, tehku oma testament valmis. Ma võtan selle noore lehma paremalt poolt, kes on teistest veidi 
maha jäänud. Pange tähele, kuhu ma talle kuuli läkitan! Abaluu tagant poolpõiki südamesse. See on 
parim ja kindlaim koht peale silmade, aga ükski täie aruga jahimees ei lähe piisoni sarvede ette, et 
teda silma tabada. Jääge siia, olge koos oma hobusega põõsaste varjus! Kui nad mind näevad ja 
pagevad, siis tormavad nad pöörase ajuga siit mööda. Teie aga ärge liikuge paigalt, enne kui ma 
tagasi tulen või teid hüüan!« 

Ta ootas, kuni ma pugesin kahe põõsa vahele peitu, ning ratsutas siis edasi, algul aegamisi, 
käratult. 

Piisonitest kolmesaja sammu kaugusele jõudes kannus- 

tas Sam oma ratsut ja kihutas tuhatnelja karja juurde, möödus suurest tugevast sõnnist ning jõudis 
lehmani, keda ta mulle oli näidanud. Lehm kohkus ega suutnud pageda; nägin, kuidas Sam teda 
käigu pealt tulistas. Loom vajus põlvili ja langetas pea. Ma ei näinud, kas ta kukkus pikali, sest mu 
tähelepanu köitis miski muu. 

Hiigelsõnn oli tõstnud pea ja jõllitas Sam Hawkensit. Oli see vast vägev elukas! Milline jäme pea 
võlvitud kolju ja laia otsmikuga, lühikesed, kuid tugevad ülespoole kooldus sarved, tihe krussis lakk 
kaelal ja rinnal! Pilti täiendas võimas turi, mis tegi loomast toore ürgjõu võrdkuju. Jah, see oli ohtlik 
olend! Kuid teda nähes tuli himu proovida, kas inimese võimed on tema ohjeldamatust loomalikust 
jõust üle. 

Tegin ma seda tahtlikult või tahtmatult? Ma ei tea. Või läks mu raudjas peruks? Ta sööstis 
puhmastest välja ja tahtis keerata vasakule, mina aga pöörasin ta paremale ja kappasin sõnni poole. 
Sõnn kuulis mind tulevat ja pöördus ümber. Mind nähes langetas ta pea, et hobust koos ratsanikuga 
sarvede otsa võtta. Kuulsin Sami täiest kõrist karjuvat, aga ei saanud mahti tema poole pilku heita. 
Piisonit polnud võimalik tulistada, sest esiteks ei saanud ma teda korralikult sihtida ja teiseks ei 
kuulanud mu hirmust pöörane ratsu enam sõna ning sööstis otse ähvardavate sarvede ette. Pühvel 
ajas oma tagajalad harki ja tõstis äkki hoogsalt pea, et teda sarvedega pusata. Kõigest jõust ratsmeid 
pingutades läks mul korda raudjat veidi taganema sundida. Pika hüppega lendas ta üle sõnni turja, 
kelle sarved samal silmapilgul mu jalgadest mööda sähvatasid. Maandusime otse porilompi, kus 
pühvel ennist püherdas; seda nähes tõmbasin jalad jalustest - minu õnn, et jõudsin seda teha, sest 
hobune libises ja me kukkusime. Ma ei saa veel praegugi aru, kuidas see juhtus, aga hetk hiljem olin 
ma juba lombi ääres jalul, püss kindlalt peos nagu ennegi. Pühvel pöördus nüüd meie poole ning 
lähenes kohmakate hüpetega hobusele, kes oli ka juba porist välja rabelnud ja valmistus pagema. Ent 
nüüd oli sõnn küljega minu poole, ning ma sain ta kirbule võtta. Esimest korda avanes raskel 
karutapjal võimalus näidata, et temast on tõesti abi. Veel üks hüpe, ja sõnn jõudnuks raudjani. 
Vajutasin triklile - sõnn peatus, aga ma ei tead- 

nud, kas ta kohkus paugust või olin teda tõhusalt tabanud, seepärast saatsin talle kohe veel teise 
kuuli kerre. Loom tõstis aeglaselt pea, möirgas nii, et see käis mul luust ja lihast läbi, tuikus paar 
korda siia-sinna ning varises samas paigas maha. 

Võinuksin selle võidu puhul rõõmu pärast valhsti hõisata, kuid mul oli pakilisematki teha. 
Pühvlikari oli ammu jalga lasknud. Mu raudjas kappas ratsanikuta paremal nõlvakust alla, Sam 
Hawkensit aga nägin oru vastaskaldal tuhatnelja kihutamas, sest teda ajas taga sõnn, kes polnud 
minu omast palju pisem. 


Teatavasti ei jäta kord juba vihaleaetud piison oma vaenlast enam rahule, ning võib teda jälitades 
kiiruses hobusega võistelda. Seejuures ilmutab ta säärast vaprust, kavalust ja vastupidavust, mida 
keegi poleks osanud temast uskuda. 

Seegi sõnn oli ratsanikul tihedalt kannul. Tema sarvede eest pääsemiseks pidi Hawkens tegema 
kõige elukardetavamaid äkkpöördeid, mis väsitasid hobust. Ilmselt oli pühvel ratsust vastupidavam, 
seepärast oli abi hädavajalik. Ma ei saanud enam mahti vaadata, kas minu pühvel ikka oli surnud. 
Laadisin ruttu karutapja mõlemad rauad ning tõttasin Samile appi. Sam nägi mind ja pööras oma 
hobuse ümber, et mulle vastu rutata. See oli ränk eksisamm sest nüüd jäi hobune tema kannul 
kihutavale sõnnile risti ette. Nägin, kuidas sõnn langetas sarved, puskas korra. Tõstis hobuse koos 
ratsanikuga üles, ja kui nad maha kukkusid, puskis ja rapsis neid raevukalt. Sam karjus kõigest väest 
appi. Olin alles poolteisesaja sammu kaugusel ega tohtinud silmapilkugi viivitada. Lähemalt 
tabanuksin ma küll kindlamini, aga kui ma oleksin kõhelnud, olnuks Sam kadunud hing, ja kui ma 
polekski sõnnile korralikult pihta saanud, siis võisin vähemalt loota, et ta jätab mu sõbra rahule. 

Seisatasin, sihtisin vasaku abaluu taha ja tulistasin. Pühvel tõstis otsekui kuulatades pea ning 
pöördus aeglaselt ümber. Nuud silmas ta mind. Ja hakkas minu poole jooksma, kuid tema kiirus 
kahanes järjest. Mul läks korda tühjaks lastud raud palavikulise rutuga uuesti täis laadida; kui ma 
sellega valmis sain, oli loom minust veel vaevalt kolmekümne sammu kaugusel. Ta ei jaksanud 

enam joosta, vaid sörkis pikkamisi, pea sügavalt kumaras ja verd täis valgunud silmad 
hirmuäratavalt jõllis, mulle järjest lähemale nagu armutu saatus, mida on võimatu peatada. Põlvitasin 
ja panin püssi palgesse. See liigutus sundis piisonit seisatama ja pead veidi kergitama, et mind 
paremini näha. Nii sattusid tigedad silmad mu mõlema püssiraua ette. Läkitasin ühe kuuli paremasse, 
teise vasakusse silma - hiigellooma keha läbis põgus värin, siis kukkus ta maha. 

Kargasin püsti, et tõtata Sami juurde. Kuid ta ei vajanud enam abi, nägin teda jooksujalu tulemas. 

»Halloo!« hüüdsin talle. »Olete elus? Ega te raskesti vigastada ei saanud?« 

»Üldsegi mitte,« kostis Sam. »Ainult parem puus valutab kukkumisest, kui ma ei eksi, - või on 
see hoopis vasak; ma ei saa päris hästi aru.« . 

»Ja teie hobune?« 

»Läbi. Hing on veel sees, aga pühvel on ta täitsa puruks. puskinud. Peame vaesekese maha 
laskma, et ta enam ei piinleks. Kas piison on surnud?« 

»Loodetavasti. Kohe vaatame.« 

Veendusime, et sõnn oli surnud mis surnud. Hawkens lasi kuuldavale sügava kergendusohke. 

»The devil, no oli mul selle vanapoisiga alles tegemist! Lehm oleks mind paremini kohelnud. 
Tõsijutt, sõnnidelt ei maksa naiselikku leebust oodata, hihihihi !« 

Kuidas ta küll tuli nii rumalale mõttele - teiega riidu norida ?« 

»Kas te siis ei näinud seda?« 

»Ei.« 

»Sõnnile ei meeldinud, et ma lehma maha lasin. Ta vihastas ja võttis mu kirbule. Läkitasin talle 
küll Liddy teisest rauast kuuli, aga see ei pannud talle aru pähe, ja ma ei saanud tema 
poolehoiuavaldustele samaga vastata. See elukas jälitas mind nii agaralt, et ma ei jõudnud uuesti 
püssi laadida. Viskasin ta minema, sest mul polnud temast midagi kasu, ja sain niiviisi käed vabaks, 
et hobust paremini juhtida, kui ma ei eksi. Mu vaene ratsu pingutas küll kõigest väest, aga ei suutnud 
end päästa.« 

»Talle sai saatuslikuks teie viimane äkkpööre. Oleksite te kaares sõitnud, siis oleks teie ratsu 
pääsenud.« 

»Oleks pääsenud? Te räägite nagu vilunud kütt. Teiesuguselt greenhornilt poleks osanud seda 
oodatagi.« 


»Pshaw! Greenhornidel on ka häid külgi!« 

»On küll, sest kui teid poleks olnud, siis lamaksin praegu lõhkirebitult nagu mu ratsu. Lähme teda 
vaatama.« 

Leidsime hobuse armetus seisundis. Lõhkikistud kõhust ripnesid soolikad, loom korskas valust. 
Sam tõi oma mahavisatud püssi, laadis selle ning lõpetas hobuse piinad. Siis võttis ta valjad ja sadula 
ning lausus: 

»Nüüd pean ise endale hobuseks hakkama ja sadula selga võtma. Sõnnidega jõukatsumine võib 
ka niimoodi lõppeda.« 

»Kust te nüüd uue ratsu saate?« küsisin. 

»See on väike mure, püüan endale hobuse, kui ma ei eksi hihihihi«. 

»Kas mustangi?« 

»Jah. Pühvlid on juba siin, nad rändavad lõuna poole, ja ma tean, et varsti näeme ka mustange.« 

»Kas ma tohin kaasa tulla, kui lähete mustangi püüdma?« 

»Miks mitte. Peate sedagi õppima. Aga lähme nüüd vana sõnni vaatama. Äkki ta elab veel. 
Sihukesed Metuusalad on visa hingega.« 

Läksime. Pühvel oli surnud. Nüüd, mil ta liikumatult lamas, oli tema tohutut keret hõlpsam 
pilguga mõõta kui ennist. Sam vaatas kord sõnni, kord mind, tegi kirjeldamatu grimassi ja vangutas 
pead. 

»Uskumatu, täitsa uskumatu! Kas te ka teate, kuhu te talle pihta saite? Kõige õigemasse kohta! 
See oli vana tige elukas, mina oleksin kindlasti kümme korda kaalunud, enne kui mul jätkunuks 
jultumust temaga tüli norida. Teate, kes te olete, söör?« 

»Kes ma siis olen?« 

»Maailma kõige kergemeelsem inimene.« 

»Tohoh, seda pole veel keegi mulle öelnud.« 

»Siis kuulete seda viimaks ometi minu käest. Miks te minu sõna ei kuulanud?« 

»Ma ei tea isegi.« 

»Bounce! Te tegutsete, andmata endale aru oma tegevusajenditest Kas see pole siis 
kergemeelsus?« 

»Ei usu. Küllap oli ka mõni arvestatav põhjus.« 

»Siis peaksite seda ometi teadma.« 

»Vahest on asi selles, et rääkisite minuga käsutoonil, mina aga ei lase end käsutada.« 

»Ahah. Nii et kui teile soovitakse head ja hoiatatakse teid ohu eest, siis tormate ehtsa põikpeana 
nimme eluga riskima?« 

»Ma ei tulnud ju selleks Läände, et siinseid ohtusid vältida.« 

»Well! Aga te olete alles greenhorn ja peate käituma ettevaatlikult. Ja kui te mu keelust ei 
hoolinud, miks vali - site just selle hiigelsõnni, mitte aga mõne lehma?« 

»Sest nii oli kõige rüütellikum.« 

»Rüütellikum! Kui õige westman midagi teeb, siis ta ei küsi, kas see on rüütellik, vaid kas see on 
kasulik. « 

»Nii ma ju toimisingi.« 

»Noo? Kuidas nii?« 

»Valisin sõnni, sest tal on palju rohkem liha kui lehmal.« 

Sam vahtis mulle viivu hämmeldunult otsa ning pahvatas siis naerma. 

»Palju rohkem liha? See noormees lasi sõnni maha liha pärast, hihihihi! Te vist koguni kahtlete 
mu julguses, sest et ma valisin endale kõigest lehma?« 

»Seda mitte, ehkki minu meelest on tugevama looma kirbulevõtmine julgem tegu.« 

»Et süüa sõnniliha? No olete teie alles tark, söör! Sellel sõnnil on kindlapeale oma kaheksateist 


või kakskümmend aastat turjal. Ta koosneb nahast, kontidest ja kõõlustest. Tema liha on vintske 
nagu pargitud nahk, ja kui te seda ka päev otsa küpsetate või keedate, ei hakka teie hambad sellele 
ikkagi peale. Kõik kogenud westmanid eelistavad sõnnile lehma, sest lehmaliha on pehmem ja 
mahlakam. Nüüd nägite jälle, milline greenhom te olete. Ma ei saanud mahti teil silma peal hoida. 
Kuidas see juhtus, et te nii kergemeelselt sõnni ründasite?« 

Rääkisin talle. Kui olin lõpetanud, tunnistas ta mind pärani silmil, vangutas mitu korda pead ja 
käskis viimaks: 

»Minge püüdke oma hobune kinni! Meil läheb teda tarvis liha kaasaviimiseks, laadime selle tema 
selga.« 

Täitsin Sami korralduse. Kui ma hobusega naasin, põlvitas Sam pühvlilehma kõrval, kelle ta oli 
lasknud; taga 

jalalt naha osavasti maha nülginud, lõikas ta nüüd kintsu lahti. 

»Nii, < lausus ta. »Täna õhtul saame sihukest praadi, mille taolist ma ammu pole söönud. Selle 
kintsu paneme koos minu sadula ja valjastega teie hobuse selga. See on teie, Dieki, Willi ja minu 
jagu. Kui teised ka tahavad liha saada, siis ratsutagu siia ja toogu lehm ära.« 

»Kui ainult raisakullid ja metsloomad teda vahepeal nahka ei pista.« 

»Küll te ikka olete tark!« torkas Sam. »Loomulikult katame ta okstega kinni ja laome kivid peale. 
Siis pääseb ainult karu või mõni muu suur röövloom talle ligi.« 

Lõikasime sealtsamast võsast jämedamaid oksi ja tõime raskeid kive. Katsime lehma nendega 
kinni ja tegime hobusele koorma selga. 

»Mis saab sõnnist?« küsisin sealjuures. »Sõnnist? Mis temast siis saama peab?« »Kas teda ei saa 
miskitmoodi kasutada?« 

»Ei.« 

»Isegi mitte nahka?« 

»Kas te oskate parkalitööd? Mina küll ei oska!« 

»Aga ma olen lugenud, et jahisaagiks saadud pühvlite nahad pannakse niinimetatud 
cache'idesse*, kus nad hästi säilivad.« 

»Mida kõike te küll pole lugenud! Noh, kui te olete seda lugenud, siis peab see ju tõele vastama, 
sest kõik, mida Metsiku Lääne kohta kirjutatakse, on ju tõsi, sula tõsi, hihihihi! Muidugi on ka 
westman'eid, kes kütivad loomi nahkade pärast, ka mina olen seda teinud. Aga praegu pole me selle 
peal väljas. Me ei saa sihukest rasket nahka kaasa vedada.« 

* Hoidla (inglise k.). 


II. = KLEKIH-PETRA 


Asusime teele, ja kuigi pidime hobuse kõrval kõmpima, jõudsime juba poole tunni pärast 
laagrisse, sest see ei asunud kuigi kaugel orust, kus olin lasknud oma kaks esimest pühvlit. 

Kõigile hakkas silma, et tulime tagasi jalgsi ja ilma Sami hobuseta. Meilt küsiti, mis juhtus. 

»Küttisime pühvleid, ja üks sõnn rebis mu hobuse lõhki,« kostis Sam Hawkens. 

»Küttisite pühvleid... pühvleid... pühvleid!« kostis kõikide suust. »Kus nad olid?« 

»Siit vaevalt poole tunni tee kaugusel. Tõime ühe kintsu kaasa, kõik muu võite endale võtta.« 

»Ja võtamegi, võtamegi!« hüüdis Rattler, tehes näo, nagu poleks meie vahel midagi juhtunud. 
»Kus see koht on?« 

»Sõitke meie jälgi mööda, küllap leiate! Teil on ju silmad peas, kui ma ei eksi!« 

»Mitu pühvlit seal oli?« 


»Kakskümmend.« 

»Ja kui palju te lasksite?« 

»Ühe lehma.« 

»Kõigest? Kuhu teised jäid?« 

»Ära läksid. Otsige ise. Ma ei tundnud huvi, kuhu nad kavatsevad patseerida, ega küsinud seda 
nende käest, hihihihi !« 

»Üksainus lehm! Kaks jahimeest lasevad kahekümnepealisest pühvlikarjast üheainsa lehma!« 
halvustas keegi. 

»Tehke paremini, kui suudate, söör! Teie oleksite vist kõik kakskümmend maha kõmmutanud, ja 
paar tükki veel pealekauba. Muide, sinna jõudes näete ka kaht vana, kahekümneaastast sõnni, need 
lasi maha see noor džentelmen.« 

»Sõnnid, vanad sõnnid!« hüüti mitmest suust. »Lasta kahekümneaastaseid sõnne Säärase 
lollusega võib hakkama saada ainult pesuehtne greenhorn!« 

»Naerge tema üle nii palju kui tahate, härrad, aga siis minge vaadake neid sõnne lähemalt.! Ma 
ütlen teile, see noormees päästis mu elu.« 

»Päästis elu? Mismoodi?« 

Kõik tahtsid meie seiklustest kuulda, aga Sam tõrjus küsijad tagasi. 

»Mul pole isu sellest praegu rääkida. Las ta räägib ise, kui te eelistate minna pimedas liha 
tooma. « 

Tal oli õigus. Päike oli madalale vajunud, õhtu oli kätte jõudmas. Veendudes, et minulgi polnud 
hetkel tahtmist meie jahiseiklustest rääkida, istus kogu kamp hobuste selga ja sõitis minema. Ütlen 
»kogu kamps, sest keegi ei raatsinud maha jääda. Nad ei usaldanud üksteist. Ausatel jahirneeste!, 
kes isekeskis sõbralikult läbi saavad, kuulub igaühe jahisaak kõigile, neil meestel aga polnud säärast 
üksmeelt. Kui nad naasid, kuulsin, et nad olid metsloomade kombel lehma kallale sööstnud; kiseldes 
ja sõimeldes nüsinud nad võidu lihakeha igamees püüdis suuremat ja paremat tükki krahmata. 

Pärast nende lahkumist võtsime pühvlikintsu ja sadula minu hobuse seljast, ma viisin ta eemale 
ning panin köide. Mul läks sellega veidi aega, ning Samil avanes hea võimalus jutustada Parkerile ja 
Stone'ile meie seiklusest. Mehed seisid sellises kohas, et telk jäi meie vahele ning nad ei näinud 
minu tagasitulekut. Jõudsin juba telgile õige lähedale, kui kuulsin Sami häält: 

»Uskuge mind, lugu oli nii, nagu ma ütlen: poiss valis kõige suurema ja tugevama sõnni ja lasi ta 
maha nagu vana vilunud pühvlikütt. Tegin näo, nagu pidanuksin seda kergemeelseks, ja noomisin 
teda karmilt. Aga ma tean, mis ta väärt on.« 

»Mina ka,« oli Stone päri. »Temast saab tubli westman.« 

»Ja juba varsti, « kuulsin Parkerit lisamas. 

»Yes,« kinnitas Hawkens. »Teate, mehed, ta on lausa westman'iks sündinud, tõsijutt. Ja kui tugev 
ta on! Eks liigutanud ta eile ihuüksi, kellegi abita meie raske härjavankri paigalt? Kui tema kellegi 
maha virutab, siis ei tärka seal aasta aega rohi. Aga kas te tõotate mulle midagi ?« 

»Mida?« küsis Parker. 

»Ärge öelge talle, mida me temast arvame.« 

»Miks?« 

»See võib tal pea pööritama panna.« 

»Ei usu.« 

»Mine tea. Poiss on küll tagasihoidlik ega kipu nina 

püsti ajama, aga ta võib muutuda. Kiitmisega võib isegi parima iseloomu ära rikkuda. Te võite 
teda rahumeeli greenhorniks nimetada, sest ta ju ongi greenhorn. Tal on küll kõik eeldused saada 
heaks westman'iks, kindlasti on, aga nad on alles välja arenemata - ta peab veel palju kogema ja 
palju harjutama. « 


»Kas sa tänasid teda oma elu päästmise eest?« 

»Ei tänanud ega mõtlegi seda teha. Aga kui pühvlikints on praetud, saab tema parima, 
mahlakaima tüki. Lõikan selle talle oma käega, ta on selle ära teeninud. Ja teate, mida ma homme 
teen?« 

»Noh, mida?< küsis Stone. 

»Teen talle suurt rõõmu. Luban tal püüda ühe mustangi.« 

»Sa tahad minna mustange püüdma?« 

»Jah. Mul on ju tarvis uut hobust.« 

Ma ei kuulanud teda kauem, vaid tõmbusin tagasi ning läksin läbi võpsiku, et naasta kolme küti 
juurde teiselt poolt. Nad ei tohtinud teada, et olin kuulnud juttu, mis polnud minu kõrvadele 
määratud. 

Süüdati lõke ja kummalgi pool lõket torgati maasse kaks hargikujulist oksa. Neile toetati tugevast 
oksast tehtud praevarras. Kolm kütti ajasid terve pühvlikintsu korraga vardasse ning Sam Hawkens 
hakkas varrast meisterkoka osavusega ruttamata keerama. Tundsin salamahti lõbu õndsast ilmest, 
mille tema nägu seejuures omandas. 

Kui teised saagiga tagasi jõudsid, süütasid nemadki meie eeskujul lõkked. Neil ei läinud see küll 
nii rahulikult ja üksmeelselt kui meil. Et igaüks tahtis ainult endale praadida, siis tuli ruumist puudu 
ning seetõttu pidid nad oma lihatükid pooltoorelt kinni pistma. 

Sain tõepoolest parima pala; see kaalus oma kolm naela, aga ma sõin ta ära. Fi maksa mind 
sellepärast veel õgardiks pidada, vastupidi, olen ikka vähem söönud kui teised niisugustes 
tingimustes söövad. Aga kes pole oma silmaga näinud, see suudab vaevalt uskuda, kui palju liha 
westman jaksab süüa ja peabki sööma, kui ta tahab püsida vormis. Nägin kord vana trapperit, kes 
pistis kinni kaheksa naela liha korraga, ja kui ma küsisin, kas tal on nüüd kõht täis, vastas ta 
muheldes: 

»Peab olema, mul pole ju enam midagi süüa.. Aga kui loovutaksite mulle tükikese oma 
portsjonist, siis kaoks see niisama kähku.« 

Söömingu ajal rääkisid »westman'id« meie pühvlijahist. Kuulsin, et mõlemat sõnni nähes olid nad 
muutnud oma arvamust, et ma olevat rumalusega hakkama saanud. 

Järgmisel hommikul tegin, nagu tahaksin tööle minna. Siis tuli Sam minu juurde ja sõnas: 

»Jätke oma mõõduriistad sinna, kus nad on, söör. Meil on midagi põnevamat teha.« 

»Mis see siis on?« 

»Varsti näete. Saduldage oma hobune, ja läki!« 

»Lõbusõidule?« 

»Pshaw! Olete küllalt tööd rüganud. Ta arvatavasti jõuame juba lõuna ajaks. tagasi, siis mõõtke ja 
arvutage minugi poolest nii palju kui tahate.« 

Teatasin Bancroftile, millal tagasi tulen, ja me ratsutasime minema. Teel käitus Sam väga 
salapäraselt, ja ma ei öelnud talle, et teadsin tema kavatsust. Sõitsime läbi juba mõõdistatud 
piirkonna tagasi ning jõudsime preeriasse, millest Sam eile oli Stone'i ja Parkeriga rääkinud. Siin tuli 
Sam sadulast maha ja lasi hobuse sööma, enne aga sidus hoolega kinni. Seejärel käskis ta: 

»Hüpake maha, söör, ja pange oma ratsu kõvasti köide! Meil tuleb siin oodata.« 

»Miks ma ta köide pean panema? küsisin, ehkki teadsin seda väga hästi. . 

»Muidu võite temast hõlpsasti ilma jääda. Olen korduvalt näinud, kuidas hobused sellistel 
puhkudel putku pistavad.« 

»Millistel puhkudel?« 

»Kas te ei aima?« 

»Hm...« 

»Arvake ära!« 


»Mustangid?« 

»Kuidas te selle peale tulite?« küsis ta, heites mulle vilksti imestunud pilgu. 

»Olen lugenud, et kui taltsad hobused pole kõvasti kinni seotud, siis kipuvad nad mustangikarjaga 
kaasa minema.« 

»Pagan teid võtaks! Kõike olete ka lugenud, ja teid ei 

saa mitte millegagi üllatada. Kiidetud olgu inimesed, kes üldse ei oska lugeda!« 

»Te tahtsite mulle üllatust teha?« 

»Muidugi.« 

»Mustangijahiga?« 

»Jah. Aga te olete oma tobedatest raamatutest kõik juba välja uurinud. Kuulge siis: mõned 
mustangid on siin juba käinud.« 

»Kas leidsite nende jälgi?« 

»Jah. Nad on eile siit läbi läinud. See oli eelvägi, teate, luurajad. Pean teile ütlema, et mustangid 
on erakordselt targad loomad. Nad saadavad ikka väikesi salku mitmele poole ette. Neil on omad 
ohvitserid nagu sõjaväes, ja ülemjuhataiaks on ikka mõni kogenud, tugev ja vapper täkk. Ükskõik, 
kas kari sööb või liigub edasi, täkud peavad alati ümberringi vahti, märad on seespool ja varsad päris 
keskel. Ma olen teile korduvalt kirjeldanud, mismoodi mustange lassoga püütakse. Kas teil on 
meeles?« 

»Loomulikult.« 

»Olen teile tihti öelnud ja kordan nüüd uuesti: istuge hästi kindlalt sadulas ja hoidke oma hobust 
hästi vaos, kui lasso äkki pingule tõmbub, muidu kistakse teid sadulast maha, mustang teeb vehkat ja 
tirib teie hobuse lass,o otsas kaasa. Siis jääte hobusest ilma ja olete armetu jalamees nagu mina 
praegu, hihihihi!« 

Ta tahtis veel midagi öelda, kuid jäi vait ja osutas kahele künkale preeria põhjapiiril. Silmasin 
seal ratsanikuta hobust. Ta sörkis aeglaselt, peatumata, vaadates kord paremale, kord vasakule ja 
nuhutades, kas õhk on puhas. 

»Näete?« sosistas Sam. Ta oli erutatud ega söandanud valjusti rääkida, ehkki loom ei võinud 
meid kuulda. »Eks ma öelnud, et nad tulevad! See on luuraja, ta saadeti uurima, kas õhk on puhas. 
Kaval täkk! Aina vahib ringi ja nuhutab! Meid ta ei märka, sest tuul puhub meie poole. Sestap ma 
valisingi varitsemiseks selle koha.« 

Nüüd hakkas mustang traavima, jooksis otse edasi, siis paremale, siis vasakule, pöördus viimaks 
ümber ja kadus sinna, kust ta oli tulnud. 

»Nägite nüüd?« küsis Sam. »Kui targalt ta käitub: hoidub kogu aeg põõsaste varju, et jääda 
märkamatuks. Indiaani luurajagi teeks seda vaevalt paremini.« 

»Jah, ka mina panin seda imeks.« 

»Nüüd traavis ta oma neljajalgsele kindralile ette kandma, et õhk on puhas. Aga seekord nad 
pettuvad, hihihihi! Vean kihla, et hiljemalt kümne minuti pärast on nad siin! Pange nüüd hästi 
tähele! Teate, mida me teeme?« 

»Noh?« 

»Sõitke ruttu preeria piirile tagasi ja oodake seal! Mina peidan end teisel pool metsa. Kui kari 
tuleb, lasen ta mööda ja hakkan siis jälitama. Mustangid pagevad teie juurde. Nüüd näidake ennast, 
et nad jälle tagasi kappaksid. Niimoodi jooksutame neid edasi-tagasi, kuni oleme kaks paremat 
looma välja valinud. Need püüamegi kinni, ma valin neist kahest jälle parema, ja teise laseme 
vabaks. Olete nõus?« 

» Te veel küsite! Ma ei tea juhobusejahist tuhkagi, teie aga olete sel alal meister, niisiis pean 
täitma teie korraldusi. « 


Hüppasime uuesti sadulasse ja ratsutasime teine teisele poole - Sam põhja, mina lõunasse, sinna, 
kust olime preeriasse tulnud. 

Ma polnud veel veerand tundigi oodanud, kui silmasin kauguses hulga tumedaid täppe, mis 
lähenedes üha kasvasid. Nad olid esmalt varblase, siis kassi, koera, vasika suurused; viimaks nägin 
neid elusuuruses. Metsiku ajuga kihutasid mustangid minu poole. 

See oli suurejooneline vaatepilt! Lakad lehvisid tuules, sabad olid kohevil nagu suletutid. 
Mustange polnud üle kolmesaja, kuid tundus, nagu oleks maa nende kapjade all värisenud. Kõige 
ees kappas kimmel täkk, ilus loom, keda tasunuks püüda. Kuid ühelegi preeriakütile ei tule pähe 
ratsutada kimlit. Nii heledal ratsul torkaks ta juba kaugelt kõigile vaenlastele silma. 

Nüüd oli paras aeg end mustangidele näidata. Ratsutasin puude tagant välja, ning see mõjus 
otsekohe: karjajuht põrkas tagasi, nagu oleks ta kuuli kerre saanud, ja ehmunud kari peatus. Kostis 
vali, kohkunud korskamine, mis tähendas: eskadron, ümberpöörd! Kimmel jälle kõige ees, kihutasid 
hobused tuhatnelja tagasi. 

Järgnesin neile ruttamata, sest olin kindel, et Sam Hawkens ajab nad jälle minu poole. Lootsin siis 
selgusele jõuda, kas mu silmad mind ennist ei petnud. Ehkki mus- 

tangid olid mu ees ainult viivuks peatunud, näis mulle, et nende hulgas oli üks muul. Võisin ka 
eksida, kuid uskusin .siiski, et mul oli õigus. Teine kord tahtsin terasemalt vaadata. Too muul asus 
esimeses reas, kohe karjajuhi selja taga, järelikult ei pidanud mustangid teda mitte ainult 
võrdväärseks, ta oli nende hulgas koguni aukohal. 

Natukese aja pärast tuli kari tagasi, kappas mäenõlvast üles, mind nähes aga pöördus jälle ümber. 
Kolmandal korral veendusin, et ma polnud eksinud. Mustangikarjas oli tõepoolest üks muul, 
helepruun muul, tume vööt seljal. Ta jättis mulle väga hea mulje, suurest peast ja pikkadest 
kõrvadest hoolimata oli ta nägus loom. Muulad on vähenõudlikumad kui hobused, neil on kindlam 
samm ja nad ei karda järsakuid. Need voorused kaaluvad üles kõik puudused, ka nende tõrksuse. 
Olen näinud muulasid, kes lasknuksid end pigem surnuks peksta, kui oleksid ainsagi sammu edasi 
läinud, ehkki neil polnud koormat seljas ja ees oli ilus sile tee. Nad lihtsalt ei tahtnud minna. Olin 
seda muula küll ainult põgusalt näinud, kuid mulle tundus, et temas on särtsu, sest tal olid säravamad 
silmad ja arukam pilk kui mustangidel. Otsustasin ta kinni püüda. Arvatavasti oli ta metsiku 
mustangikarja möödakihutamiseloma peremehe juurest jalga lasknud ja jäänudki mustangide juurde. 

Sam ajas parajasti karja jälle minu poole. Jõudsime teineteisele nii lähedale, et nägin teda selgesti: 
Nüüd ei saanud mustangid enam edasi ega tagasi ning põikasid kõrvale. Järgnesime neile. Kari 
jagunes mitmeks, ning ma märkasin, et muul jäi enamuse juurde ja traavis nüüd kimli kõrval. 
Seadsin end nende sappa, ja ka Sam näis neil kahel silma peal hoidvat. 

»Võtame nad endi vahele, mina vasakult, teie paremalt!« hüüdis ta mulle. 

Kannustasime oma ratsusid ega piirdunud nüüd enam sellega, et püsisime mustangide kannul, 
vaid lähenesime neile nii ruttu, et oleksime nad kätte saanud, enne kui nad jõudnuksid metsa. Kuid 
nad ei pagenud metsa. Nad pöördusid uuesti ümber ja püüdsid meie vahelt läbi murda. Et seda 
takistada, kihutasime kähku teineteisele vastu. Mustangid pagesid igasse ilmakaarde laiali nagu 
kanakari kulli eest. 

Teistest eraldatud kimmel ja muul lipsasid meie vahelt läbi. Kihutasime neile järele. Sam hüüdis 
viskevalmis lassot pea kohal keerutades: »Jälle üks greenhornitemp! Te jäätegi igavesti 
greenhorniks!« 

»Miks ?« 

»Sest püüate kimlit, seda võib teha ainult greenhomn, hihihihi !« 

Vastasin talle, kuid ta ei kuulnud, sest mu hääl mattus kabjaplaginasse. Ah tema arvab siis, et 
valisin kimli. Arvaku pealegi. Jätsin muula tema hooleks ja keerasin kõrvale, kus mustangid nüüd 
kabuhirmus korsates ja hirnudes arutult sinna-tänna jooksid. Sam oli jõudnud muulale nii lähedale, 


et võis heita lasso. Silmus tabas hästi, jooksis looma kaela ümber kokku. Nüüd. pidi Sam peatuma, ja 
nagu ta. mulle ennist nii innukalt soovitas, oma hobuse taganema sundima, et pidada vastu, kui lasso 
järsult pingule tõmbub. Ta tegigi seda, kuid hilines viivu. Tema ratsu polnud veel ümber pöördunud 
ega peatunud ning tugev tõmme kiskus ta pikali. Sam Hawkens lendas hiilgavalt kukerpallitades 
suures kaares eemale ja kukkus maha. Hobune tõusis kähku jalule ning sörkis edasi. Laisso 

lõdvenes, ning muul, kes oli jalule jäänud ega tahtnud end võidetuks tunnistada, sai jälle hingata. Ta 
lidus minema ja tiris hobuse, kelle sadula külge lasso oli seotud, preeriasse kaasa. 

Ratsutasin Sami juurde, et vaadata, kas ta pole viga saanud. Mees oli juba jalul ning hüüdis mulle 
heitunult: 

»Zounds! Dick Stone'i kronu pani koos muulaga minu käest putku ega öelnud mulle isegi hüvasti, 
kui ma ei eksi!« 

»Ega te viga ei saanud?« 

»Ei.« 

Asusin oma raudjal muula jälitama. Ta oli juba üsna kaugele jõudnud, siis aga hobusega raksu 
läinud. üks kippus siia, teine sinna, ja et nad olid lassotpidi kokku seotud, siis ei pääsenud kumbki 
edasi, seepärast sain nad varsti kätte. Ma ei mõelnudki oma lassot käiku lasta, haarasin teise, mis 
ühendas hobust muulaga, keerasin selle mitmekordselt randme ümber ning olin nüüd kindel, et 
jaksan muula kinni hoida. Lasin tal algul veidi maad joosta ja. kappasin mõlema hobusega tema 
kannul, kuid 

vedasin silmust järjest koomale. Niiviisi sain looma päris hästi juhtida. Näilise järeleandmisega 
õnnestus mul teda kaares Sam Hawkensi juurde tagasi tuua. Seal tõmbasin lassot äkki nii kõvasti, et 
silmus muula kõri kinni nööris, ja hingetuna kukkus ta maha. 

»Hoidke seda väänkaela kinni, kuni ma tema kõrvad pihku saan, siis laske lahti!« hüüdis Sam. 

Ta tõttas meie juurde ning seisis otse lamava muula kõrvale, ehkki too põtkis jalgadega, 
kuhu juhtus. 

»Nüüd!« käskis Sam. 

Harutasin lasso teise otsa Dick Stone'i hobuse sadula küljest lahti ja lasin siis lasso peost. Muul 
sai nüüd hingata ja kargas püsti, sedamaid oli Sam tal turjal. Loom seisis viivu justkui hirmust 
tardunult. siis aga hakkas eest ja takka üles lööma, viimaks hüppas kõigi nelja jalaga kõrvale ja 
tõmbus küüru nagu kass, väike Sam aga püsis kindlalt tema turjal. 

»No mind ta küll maha ei raputa!« hüüdis ta mulle. »Nüüd proovib ta veel viimast vigurit ja 
paneb koos minuga ajama. Oodake siin, toon ta tagasi taltsana, kui ma ei eksi.« 

Aga ta eksis siiski. Muul ei pistnud üldse jooksu, vaid visikus äkki pikali ja hakkas maas 
väherdama. Ta võinuks väikesel mehikesel kõik luud-kondid murda. Sam oli sunnitud eemale 
hüppama. Kargasin sadulast maha, haarasin mööda maad libiseva lasso ning kerisin selle ruttu lähe- 
dal asuva põõsa sitke juure ümber. Ratsanikust lahti saanud muul kargas jalule ning tahtis ära joosta, 
kuid juur pidas vastu, lasso tõmbus pingule ja silmus jooksis jälle järsult kokku. Loom kukkus pikali. 

Sam Hawkens oli taandunud, hapu näoga kompis ta oma roideid ja reisi ning sajatas: 

»Las see saatananahk läheb oma teed! Temast ei saa keegi jagu, kui ma ei eksi.« 

»Ei tule kõne alla! Ma ei või ometi lubada, et mind häbistaks muul, kelle isa oli eesel. Ta peab mu 
sõna kuulama. Vaadake!« 

Harutasin lasso põõsajuure küljest lahti ning seisin harkisjalu muula kohale. Ohku saades kargas 
ta silmapilk püsti. Nüüd oli kõige tähtsam hästi kõva reitesurve, ja siin olin ma väikesest Samist 
kindlasti tugevam. Hobuse roi- 

ded peavad ratsaniku reite vahel painduma; sisikonna kokkupigistamine tekitab loomas 
surmahirmu. Kui muul katsus minust sama moodi vabaneda, nagu ennist Samist, haarasin maas 


vedeleva lasso, kerisin selle kokku ja võtsin otse silmuse juurest kõvasti pihku. Märgates, et loom 
kavatseb pikali viskuda, tirisin silmuse sedamaid koomale. Selle nipi ja reitesurvega õnnestus mul 
teda jalul hoida. Võitlus oli raevukas, panime mõlemad viimase jõu välja. Mul nõrgus higi kõigist 
pooridest, aga muul higistas veel palju rohkem, ta oli üleni märg ja tema suu oli vahus. Ta ei 
jaksanud enam rabelda, ennistise metsiku korskamise asemel pruuskas ta nüüd vaikselt. Viimaks 


silmad jõllis. Tõmbasin sügavalt hinge. 


Kui me muu la üles ajasime, seisis ta vagusi ning värises üleni. Ta ei hakanud vastu ka siis, kui 
panime talle sadula selga ja. rauad suhu. Ja kui Sam sadulasse hüppas, allus muul varmalt ja 
kuulekalt juhtimisele nagu hästi väljaõpetatud ratsu. 

»Tal on juba peremees olnud,« arvas väike .kütt, »ja tõenäoliselt hea ratsanik. Loom on tema 
juurest plehku pannud. Teate, mis nime ma talle panen?« 

»Noh?<« 

»Mary. Mul juba oli kord üks Mary-nimeline muul, milleks siis uue nime otsimisega vaeva 
näha.« 

»Nii et muul Mary ja püss Liddy!« 

»Jah. Eks ole ilusad nimed? Ja nüüd pean teilt üht suurt teenet paluma.« 

»Täidan meeleldi teie palve. Mis see on?« 

»Hoidke see, mis siin juhtus, oma teada. Ma oskan teie vaikimist vääriliselt hinnata. « 

»Rumal jutt. Mis siin hinnata, see on ju endastmõistetav.« 

»Hüva on. Ma ei tahaks laagris kuulda tolle bande hirnumist, kui nad teaksid, mismoodi Sam 
Hawkens sai endale uue kena Mary! See teeks peile suurt lõbu. Kui te suu kinni peate, siis ma.. .« 

»Palun, jätke!« katkestasin teda. »Ei maksa selle peale sõnu raisata. Te olete mu sõber ja õpetaja. 
Sellega on kõik õeldud.« 

Sami väikesed kavalad silmad läksid märjaks, ta hüüdis õhinal: 

»Jah, ma olen teie sõber, söör, ja kui teaksin, et teiegi kingite mulle veidi poolehoidu, siis teeks 
see mu vanale südamele suurt rõõmu.« 

Sirutasin talle käe. 

»Seda rõõmu võin teile küll teha, kulla Sam. Teil ei tarvitse kahelda, et olete mulle armas nagu. .. 
noh, nagu hea onu. Kas teile sellest piisab?« 

»Täielikult, söör, täielikult! Olen sellest nii vaimustatud, et tahaksin teid vastutasuks kohe 
siinsamas millegagi rõõmustada. Öelge, mida ma pean tegema! Pean ma. .. pean ma näiteks oma 
uue Mary teie nähes koos naha ja karvadega kinni pistma? Või pean ma.. « 

»Minge ikka.« naersin. »Te olete mulle juba meelehead teinud ja kindlasti teete tulevikuski. 
Jätame Mary esialgu ellu ja katsume nüüd ruttu laagrisse tagasi jõuda! Ma tahaksin tööle hakata!« 

»Tööle hakata! Te ju tegite siingi tööd, sest kui see polnud töö, siis ma ei tea, mida üldse tööks 
nimetada.« 

Sidusin Dick Stone'i hobuse lassoga oma ratsu külge, ja me asusime teele. Mustangid olid ammu 
silmist kadunud. Muul kuulas meeleldi ratsaniku sõna, ja Sam hüüdis teel rõõmuga: 

»Mary on hästi, väga hästi välja õpetatud. Olen teile tema eest väga tänulik, ainult tänu teile ma ta 
saingi. Mul on nüüd kaks päeva järjest viltu vedanud, teie aga olete suuri tegusid teinud. Kas te 
oleksite uskunud, et saate nii ruttu piisoni- ja kohe seejärel ka mustangijahil kaasa lüüa ?« 

»Miks mitte? Siin Läänes peab kõigeks valmis olema. Loodan siin veel paljudele loomadele jahti 
pidada.« 

»Hm-jaa. Soovin, et te ka edaspidi jahiretkedelt terve nahaga tagasi tukksite, nagu eile ja täna. 
Iseäranis eile rippus teie elu juuksekarva otsas. Läksite liiga julgeks. Ärge unustage, et olete alles 
greenhorn. Tulevikus olge ettevaatlikum ja ärge hinnake ennast üle! Piisonijaht on väga ohtlik. 


Ainult üks jaht on veel ohtlikum. « 
»Milline?« 
»Karujaht.« 
»Te ei mõtle ometi kollase koonuga musta karu?« 

»Baribali? Ei. Seda heasüdamlikku rahuarmastavat looma võib õpetada pesu triikima. Ei, ma 
mõtlen grislit, Kaljumäestiku halli karu. Kui ta tagajalgadele püsti tõuseb, on ta kaugelt üle kahe 
meetri pikk. Ainsa hammustusega lömastab ta teie pea, ja kui ta kord juba ärritub ja raevu läheb, siis 
ei jäta ta enne, kui on oma vaenlase tükkideks rebinud, pihuks ja põrmuks teinud.« 

Sam aimas niisama vähe kui mina, et juba homme tuleb neist asjadest uuesti juttu ning hoopis 
teises seoses. Praegu polnud meil enam mahti vestlust jätkata, sest 

jõudsime juba laagrisse. Seda oli hulk maad edasi nihutatud, sest meie äraolekul oli usinasti maad 
mõõdetud. Bancroft oli koos kolme maamõõtjaga virgalt tööle hakanud, et viimaks ometi näidata, 
mida ta suudab. Meie tulek äratas tähelepanu. 

»Muul, muul!« hüüti mitmest suust. »Kust te ta saite, Hawkens?« 

»Saadeti,« kostis Sam ülitõsiselt. 

»Võimatu! Kes saatis?« 

»Tuli kiirpostiga, kahesendise ristpaelana. Kas tahate pakendit näha?« 

Ühed naersid, teised vandusid, kuid Sam oli saavutanud oma eesmärgi: temalt ei küsitud enam 
midagi. Ma ei tea, kas ta hiljem Dick Stone'ile ja Will Parkerile rohkem rääkis, sest asusin kohe koos 
teistega taasalanud mõõdistustööle. 

Õhtuks jõudsime nii kaugele, et varahommikul võisime kolida orgu, kus eile olime kohanud 
piisoneid. Kui õhtul seda meenutati, küsisin Samilt, kas pühvlid meid seal ei häiri, sest ilmselt läheb 
nende rännutee sealt läbi. Olime kokku puutunud eelsalgaga, ning nüüd võis oodata karja ennast. 
Kuid Sam raputas pead. 

»Ärge seda küll lootke, söör! Ega piisonid mustangidest rumalamad ole. Eelvägi, kellele me jahti 
pidasime, pöördus tagasi ja hoiatas karja, too läheb nüüd hoopis teist teed ja hoidub sellest orust 
eemale.« 

Koidikul asusime orukaldale laagrisse. Hawkens, Stone ja Parker ei võtnud telkide püstitamisest 
osa, sest Sam tahtis oma uut Maryt sisse sõita ning tema sõbrad liitusid temaga, kui ta ratsutas 
preeriasse, kus me olime muula kinni püüdnud. 

Meie, maamõõtjad, hakkasime kõigepealt mõõtelatte üles seadma, mõned Rattleri mehed olid 
meile sealjuures abiks. Rattler ise luusis koos teistega tegevusetult ringi. Nii lähenesime üheskoos 
kohale, kus olin lasknud kaks pühvlit. Minu imestuseks polnud vana sõnni enam seal. Lähemale 
jõudes nägime, et kohalt, kus ta oli lamanud, läks võssa lai rada: rohi oli poolteise meetri laiuselt 
maha tallatud. 

»Zounds! On's see võimalik?« hüüdis Rattler hämmastunult. »Kui me käisime liha toomas, 
uurisin hoolega mõlemat sõnni. Nad olid s=rnud. Aga üheloli siiski eluvaim sees.« 

»Arvate?« küsisin temalt. 

»Muidugi. Ega te ometi usu, et surnud pühvel võib jalga lasta?« 

»Kas ta pidigi ise minema? Ta võidi ju ära viia.« 

»Noo? Kes ta siis ära viis?« 

»Näiteks indiaanlased. Leidsime siit veidi eemal indiaanlase jalajälje.« . 

»Ahah! Kui tark üks greenhorn võib olla! Kui sõnni viisid ära indiaanlased, kust nad siis tulid?« 

»Nad võisid tulla kust tahes.« 

»Õigus. Äkki sadasid koguni taevast alla! Poleks nad sealt alla sadanud, siis näeksime siin nende 


jälgi. Ei, pühvel pidi veelelus olema, toibudes lohistas ta end võssa ja nüüd on ta muidugi kärvanud. 
Kohe vaatame järele.« 

Ta hakkas koos oma meestega jälge mööda edasi minema. Vahest arvas ta, et lähen nendega 
kaasa. kuid ma ei läinud, sest mulle ei meeldinud tema ülbe toon, ja ma eelistasin tööd teha. Muide, 
mul oli ükspuha, kuhu vana sõnni korjus jäi. Hakkasin uuesti tööle, aga enne kui jõudsin mõõtelatti 
võtta, kostis võsast mitmehäälne hirmukisa. Lajatas paar-kolm pauku, seejärel kuulsin Rattlerit 
karjumas: 

»Puude otsa, ruttu puude otsa, muidu olete surmalap sed! Ta ei oska hästi ronida.« 

Kellest ta rääkis? Kes ei oska ronida? 

Võsast tormas suurte hüpetega välja üks Rattleri meestest - selliseid hüppeid suudetakse teha 
ainult surmahirmus. 

»Mis on, mis juhtus?« hüüdsin talle. 

»Karu, koletu suur karu, grisli!« lõõtsutas ta minust mööda lidudes. 

Samas röögatas keegi täiest kõrist: 

»Appi, appi! Ta sai mu kätte! Aa... aa!« 

Nii karjub ainult surmasuus olev inimene. Kindlasti oli mehe elu ohus, ta vajas abi. Aga 
mismoodi teda aidata? Olin oma püssi telki jätnud, et ta ei takistaks tööd. See polnud ettevaatamatus, 
westman'id pidid ju meid, maamõõtjaid, kaitsma. Jooksnuksin ma nüüd telgi juurde, oleks karu minu 
kohalejõudmise ajaks mehe puruks rebinud. Pidin appi tõttama nii, nagu olin, ainult nuga ja kaks 
revolvrit vöö vahel. Ent mida jaksavad need relvad grislikarule teha! Grisli on väljasurnud 
koopakaru järglane, ürgaegse loomariigi jäänuk. Tagajalgadele tõustes on ta peaaegu kolme 
meetripikkune ja mõned grislid, kelle ma olen tapnud, kaalusid viis tsentnerit. Grisli on nii tugev, et 
jaksab joosta, hirv, varss või piisonivasikas hambus. Ratsanik .pääseb tema käest ainult juhul, kui tal 
on hästi kiire ja vastupidav hobune, muidu saab hall karu ta kindlasti kätte. Grisli tohutu jõu, täieliku 
kartmatuse ja väsimatuse tõttu peavad indiaanlased tema tapmist tavatuks julgustükiks. 

Niisiis sööstsin võssa. Jälg ulatus kaugemale, sinna, kus algas mets. Sinna oli karu sõnni 
lohistanud. Sealt oli ta ka tulnud, seepärast me ei näinudki tema jälgi - piisonit järele vedades oli ta 
need kustutanud. 

See oli kohutav hetk. Mu selja taga karjusid maamõõtjad, joostes telkidest relvi tooma, eespool 
röökisid westman'id, ning kuskilt vahepealt kostis karu küüsis olija kirjeldamatu valukisa. 

Tõttasin suurte hüpetega lähemale. Kuulsin nüüd karu üdinitungivat mõminat. Hetk hiljem 
jõudsin õnnetuskohale. Minu ees lamas täiesti puruks rebitud piisonikorjus, paremalt ja vasakult 
hüüdsid mind westman'id, kes olid tulistvalu pagenud puude otsa ja tundsid end seal üsna turvaliselt, 
sest grislit on haruharva nähtud puu otsa ronivat. Otse minu vastas, teispool pühvlikorjust, oli üks 
westman just hakanud puu otsa ronima, kui karu oli ta kätte saanud. Ta hoidis mõlema käega tüve 
ümbert kinni ja oli jõudnud ülakeha alumisele oksale vinnata, grisli aga 

seisis tagajalgadel püsti ning küünistas esikäppadega tema 

reisi ja alakeha. Mees oli surmale määratud, pääsmatult kadunud. Ma ei saanud teda aidata, 
kellelgi polnuks õigust teha mulle ainustki etteheidet, kui oleksin ära jooksnud, ent see vaatepilt 
hoidis mind vastupandamatu jõuga paigal. Haarasin ühe mahavisatud püssi - kahjuks oli see tühjaks 
lastud. Pöörasin ta teistpidi, hüppasin üle pühvli ja virutasin karule kõigest jõust püssipäraga pähe. 
Naeruväärt! Püssipära purunes kildudeks, nagu olnuks ta klaasist. Säherdusele kolbale ei tee isegi 
tapakirves midagi, aga mu hoobist oli vähemalt niigi palju kasu, et grisli jättis oma ohvri rahule. Ta 
pööras pea minu poole - mitte välkkiirelt, nagu kaslaste või koeriaste hulka kuuluvad röövloomad, 
vaid pikkamisi, justkui imestades, et ma nii rumal olen ja söandan talle kallale tungida. Ta mõõtis 
mind oma väikeste silmaaega mng näis kaaluval, kas jääda juba tabatud ohvri juurde või võtta mind 


õnneks. See kõhklusehetk päästis mu elu, sest ma tulin ainsale mõttele, mis võis mind praeguses 
olukorras aidata. Tõmbasin revolvri vöö vahelt, sööstsin karu juurde ja tulistasin talle kolm-neli 
korda silmadesse. Tegin seda nii ruttu kui suutsin, siis kargasin eemale ning ootasin, jahinuga peos, 
mis saab edasi. 

Paigale jäädes maksnuksin ma selle eest eluga, sest pimestatud röövloom eemaldus puust ja 
viskus sinna, kus olin nüüdsama seisnud. Mind sealt leidmata püüdis karu vihaselt nohisedes mind 
raevukate käpalöökidega. Ta oli justkui arust ära, keerles koha peal ringi, kraapis maad, hüppas 
esikäppi kaugele ette sirutades siia-sinna, lootes mind niiviisi kätte saada, kuid rabas ikka mööda; 
õnneks olid mu kuulid hästi tabanud. Vahest oleks ta mu lõhna järgi üles leidnud, kuid ta oli raevust 
pöörane ega saanud seetõttu rahulikult oma meeli ja vaistu järgida. 

Viimaks tõmbasid haavad grisli tähelepanu kõrvale sellelt, kellele ta nende eest tänu võlgnes. Ta 
istus ning vedas nohisedes ja hambaid laksutades esikäpaga üle silmade. Sedamaid olin tema kõrval, 
kahmasin jahinoa ja torkasin selle kaks korda talle roiete vahele. Karu haaras kähku minu järele, aga 
ma jõudsin jälle õigeaegselt eemale karata. Mu nuga ei tunginud südamesse ning grisli hakkas mind 
uuesti ja kaks korda vihasemalt kui enne otsima. See vältas kümmekond minutit. Loom kaotas seal 

juures rohkesti verd ja väsis silmanähtävalt. Siis isttis ta jälle, et katsuda silmi. Nüüd avanes mul 
võimalus teha ühtejärge veel kaks kiiret noapistet, ning sedapuhku tabasin paremini. Karu kukkus 
ettepoole neljakäpukile (ma jõudsin jälle eest ära hüpata), jooksis taarudes ja puhkides paar sammu 
edasi, seejärel kõrvale ja jälle tagasi, tahtis uuesti tagajalgadele püsti tõusta, aga ei jaksanud enam, 
vaid kukkus pikali ning viskles maas, tagajärjetult püüdes jalule saada, ajas siis koivad sirgu ja jäi 
liikumatult lamama. 

»Jumal tänatud!« hüüdis Rattler puu otsast. »Koletis on surnud. Olime hirmsas ohus.« 

»Ma ei mõista, mis teil karta oli,« vastasin. »Te hoolitsesite ju hästi oma julgeoleku eest. Nüüd 
võite alla tulla.« 

»Ei, ei, vara veel. Enne vaadake järele, kas grisli ikka on surnud.« 

»On küll.« 

»Ärge olge selles nii kindel. Te ei tea, kui visa hing sellistel elukatel on. Vaadake ometi järele! « 

»Teie eest, jah? Kui tahate teada, kas ta on veel elus, siis tulge vaadake ise! Teie olete ju kuulus 
westman, mina aga tühipaljas greenhorn!« 

Pöördusin nüüd tema kambamehe poole, kes ikka veel klammerdus puuoksa külge. Ta ei ulgunud 
ega liigutanud end enam. Tema nägu oli virildunud ja pärani silmad vaatasid mind klaasistunud 
pilguga. Reitelt oli liha luudeni maha rebitud, kõhust rippusid soolikad. Õudustunnet maha surudes 
hüüdsin: 

»Laske lahti, söörl Ma püüan teid all kinni.« 

Ta ei vastanud ega andnud miskitmoodi märku, et ta sai minust aru. Palusin tema kaaslasi puude 
otsast maha tulla ja mind aidata. Kuid nood kuulsad westman'id ei söandanud seda teha, enne kui 
olin karu paar korda ümber pööranud ning neile näidanud, et taloli tõesti hing väljas. Alles siis 
julgesid nad alla ronida ning aitasid mul kohutavalt muserdatud mehe puu otsast maha:võtta. See oli 
raske töö, sest tema käed olid nii kõvasti tüve ümber klammerdunud, et vaevu jaksasime neid lahti 
kiskuda. Ta oli surnud. 

Mehe kohutav lõpp el paistnud tema kaaslasi üldse lii- 

gutavat - nad pöörasid talle ükskõikselt selja, läksid karu juurde, ning nende kambapealik ütles: 

»Nüüd on lugu vastupidi, enne tahtis karu meid kinni pista, nüüd pistame meie ta kinni. Mehed, 
ruttu nahk, maha, siis saame singid ja käpad kätte!« 

Rattler võttis noa ja laskus põlvili, et oma sõnu teoks teha. Mina protestisin: 

»Teile oleks rohkem au teinud, kui oleksite oma noa teravust proovinud elusa karu kallal. Nüüd 


on juba liiga hilja, ärge nähke ilmaaegu vaeva.« 

»Mis?< ägestus Rattler, »te ei luba mulle tükki karupraadi ?« 

»Ei luba, härra Rattler.« 

»Mis õigus on teil seda keelata?« 

»Vastuvaieldamatu õigus: mina tapsin karu.« 

»See pole tõsi! Te ei taha ometi väita, et. greenhorn suudab noahoobiga tappa grisli ! Me 
tulistasime teda kohe, kui me teda märkasime.« 

»Ja pagesite siis tulistvalu puude otsa.« 

»Aga meie kuulid tabasid. Kuulihaavadesse ta tegelikult kõngeski, teie paar nõelatorget poleks 
talle midagi teinud; ta oli siis juba poolsuroud. Karu kuulub meile ja me teeme temaga, mida tahame. 
Selge?« 

Ta kavatseski tööle asuda, aga ma hoiatasin teda: 

»Jätke karu otsekohe rahule, härra Rattler, muidu ma õpetan teid minu sõnadest lugu pidama. 
Selge?« 

Kuna Rattler hoiatusest hoolimata pusis noaga karu kallal, kahmasin tal mõlema käega puusadest 
kinni, tõstsin ta üles ja paiskasin vastu lähima puu tüve, nii et ragin taga. Mul oli sel hetkel täiesti 
ükspuha, kas ta murdis mõne luu või ei murdnud. Tõmbasin juba siis, kui ta alles õhus lendas, vöö 
vahelt oma teise, laetud revolvri, et ennetada võimalikke üllatusi. Rattler ajas end jalule, välgutas 
raevukalt silmi ja haaras noa. 

»Te veel tasute mulle selle eest! Ükskord te juba lõite mind, ja nüüd ma hoolitsen selle eest, et te 
mu vastu kolmandat korda kätt ei saaks tõsta. « 

Ta hakkas minu poole tulema. Suunasin oma revolvri temale ja ähvardasin: 

»Veel üks samm, ja ma kihutan teile kuuli pähe. Nuga 

käest! Kui teil »kolmex juures nuga veel käes on, ma lasen. Niisiis: üks... kaks. ..ja.. .« 

Tal oli nuga ikka veel peos ning ma oleksingi tulistanud, ehkki mitte pähe, vaid pigem kätte, et ta 
mind respekteerima hakkaks. Kuid õnneks ei läinud asi nii kaugele, sest otsustaval hetkel kostis vali 
hääl: 

»Mehed, kas te olete arust ära? Kui valged teineteisel kaela murravad, siis peab selleks ometi 
mõjuv põhjus olema? Pidage!« 

Vaatasime sinnapoole, kust hääl tuli, ning nägime üht meest puu tagant välja astuvat. Ta oli 
väikest kasvu, kõhetu küürakas ning punanaha moodi rõivastatud. Raske oli öelda, oli ta valge või 
indiaanlane. Teravad näojooned näisid tunnistavat et temas oli indiaani verd, kuid tema päevitunud 
näonahk oli arvatavasti algselt valge. Ta oli paljapäi, hallid juuksed ulatusid õlgadeni. Jalas olid tal 
indiaani nahkpüksid ja lihtsad mokassiinid, seljas nahast jahimehepluus. Tema ainsad relvad olid 
püss ja nuga. Pilk oli tal haruldaseit intelligentne, ning oma kidura kasvu kiuste ei jätnud ta sugugi 
naeruväärset muljet. Ja üldse halvustavad ainult jõhkrad ja mõistmatud inimesed teisi puuete pärast, 
milles nende all kannatajad ise pole süüdi. Säärane jõhkard oli ka Rattler - ta pahvatas tulijat sil- 
mates pilkavalt naerma: 

»Tohoh, mis armetu värdjas seal sibab? Kas siin kaunis Läänes leidub ka sihukesi olevusi?« 

Võõras mõõtis teda pilguga pealaest jalataldadeni ja vastas rahulikult, üleolevalt: 

»Tänage jumalat, et teie ihuliikmed on terved! Muide, inimeses ei hinnata esmajoones tema 
kehailu, vaid südameheadust ja vaimuandeid, nii et mul pole teie ees midagi häbeneda.« 

Ta tegi põlgliku žesti ning pöördus siis minu poole: 

»Küll teil on jõudu, söör! Nii rasket meest nii kaugele lennutada - säärast kunsttükki pole kerge 
järele teha! Seda oli lausa lust näha 1« 

Seejärel müksas ta grislit jalaga ning jätkas kahetseval toonil : 

»Siin ta nüüd ongi. Tahtsime seda jõmmi endale, aga hiljaks jäime. Kahju küll!« 

»Kas te pidasite tema peale jahti?« küsisin. 

»Jah. Leidsime eile tema jäljed ja tulime talle jälgipidi järele, vantsisime sinna-tänna, läbi paksu 
ja vedela, ja nüüd, sihile jõudes näeme, et kahjuks on tegu juba tehtud.« 

»Te räägite mitmuses, söör - kas te pole üksi?« 

»Ei. Minuga on kaasas kaks džentelmeni.« 

»Kes nad on?« 

»Ütlen seda teile siis, kui olen selgusele jõudnud, kes teie olete. Teate isegi, et siinkandis pole 
ettevaatus kunagi liiast. Siin kohtab halbu inimesi sagedamini kui häid.« 

Seejuures kiikas võõras Rattleri ja tema kamba poole ning jätkas siis sõbralikult: 

»Muide, seda, kas inimene väärib usaldust, näeb ju kohe esimesest pilgust Kuulsin teie kahekõne 
lõppu ja tean seepärast päris hästi, milles oli asi.« 

»Me oleme maamõõtjad, söör,« seletasin talle. »Üks vaneminsener, neli maamõõtjat, kolm 
teejuhti ja kaksteist westman'it, kes peavad meid võimalike rünnakute eest kaitsma.« 

»Hm, mulle näib, et teie küll ei vaja ühtki kaitsjat. Nii et olete maamõõtjad? Teete siin tööd?« 

»Jah.« 

»Milleks te siin mõõdate?« 

»Raudtee ehitamiseks.« 

»Kas see peab siit läbi minema?« 

»Jah.« 

»Olete te siis selle maakoha ära ostnud?« 

Seda küsides mees tõsines, tema pilk süngestus. Tal näis olevat õigus sääraseid küsimusi esitada, 
seepärast vastasin: 

»Mind palgati mõõdistustöödde ja ma teengi seda, kõik muu ei puutu minusse. « 

»Hm-jaa! Aga ma arvan, et te ikkagi teate väga hästi, milles on asi. Siinne maa kuulub 
indiaanlastele, nimelt apatšidele mescalero suguharust. Olen päris kindel, et te pole seda maad 
ostnud ega sellele mingil muul viisil omandiõigust saanud.« 

»Mis see teile korda läheb?« hüüdis Rattler vahele. »Ärge toppige oma nina sinna, kuhu pole 
tarvis, tegelge oma asjadega. « 

»Seda ma teengi, söör, sest ma olen mescalero-apatš.« 

»Teie? Ärge ajage naerma! Ega ma pime ei ole, ma ju näen, et olete valge.« 

»Aga te eksite siiski! Arge otsustage mu nahavärvuse, vaid mu nime järgi. Mind hüütakse Klekih- 
petraks.« 

See nimi tähendab apatšide keeles, mille murdeid ma toona veel ei tundnud, »valge isa«. Rattler 
oli nähtavasti seda nime juba kuulnud, sest ta astus imestunult sammu tagasi ning ütles pilkavalt: 

»Ah teie oletegi Klekih-petra, apatšide kuulus koolmeister! Kahju, et olete küürakas! Teil on vist 
üpris raske toime tulla, punanahksed marakratid võivad ju teie üle irvitama hakata.« 

»Oh, sellest pole lugu, söör! Marakrattide naeruga olen juba harjunud, täie aruga inimesed ei 
naera mind kunagi. Ja nüüd, teades, kes te olete ja mida te siin teete, võin teile ka öelda, kes minuga 
kaasas on. Või parem ma näitan neid teile.« 

Ta hõikas metsa poole indiaani keeles midagi, millest ma aru ei saanud, ning kohe väljusid sealt 
kaks erakordselt huvitavat kuju, kes meile ruttamata, väärikalt lähenesid. Need olid indiaanlased, 
ning nagu juba esimesel pilgul paistis, isa ja poeg. 

Vanem oli kasvult veidi üle keskmise, kuid väga tugeva kehaehitusega. Tema hoiakus oli midagi 
tõeliselt suursugust, tema liigutuste nõtkus aga andis aimu osavusest. Tema tõsine nägu oli täiesti 
indiaanlaslik, kuid mitte nii teravate ja nurgeliste joontega kui enamikul punanahkadel. Tema 
rahulikus, peaaegu leebes silmavaates avaldus sügav keskendumus, mis kindlasti andis talle tema 


suguharukaaslaste hulgas suure autoriteedi. Ta oli paljapäi, palmikuks põimitud tumedates juustes 
oli kotkasulg, pealiku tunnus. Jalas olid tal mokassiinid, nahkpükste sääri ehtisid narmad, seljas oli 
nahast jahikuub. Kõik need olid väga vastupidavast materjalist ülihoolikalt tehtud. Vöö vahel oli 
nuga, selle taga vöötaskud mitmesuguste Läänes vajalike pisiasjade jaoks. Meditsiinikott oli nööriga 
kaela seotud, samuti kui pühitsetud savist voolitud rahupiipki. 

Käes hoidis pealik kaheraudset püssi, mille puitosad olid tihedalt hõbenaelu täis taotud. Hiljem 
tegi tema poeg Winnetou selle laskeriista hõbepüssi nime all õige kuulsaks. 

Noorem mees oli riietatud samuti kui tema isagi, ainult et tema rõivad olid kaunimad. Tema 
mokassiinid olid ehitud okassea harjastega ja pükste ning jahikuue õmblused peene punase niidiga 
palistatud. Ka temal rippusid kaelas meditsiinikotike ja rahupiip. Relvadeks olid tal, nagu tema 
isalgi, nuga ja kaheraudne püss. Ta oli samuti paljapäi ning tema juuksed olid põimitud palmikuks, 
mida hoidis koos lõgismaonahast pael, kuid tema juustes polnud sulge. Pikk jäme palmik langes 
raskelt seljale. Kindlasti oleks mõnigi daam teda nende toredate sinaka helgiga mustade juuste pärast 
kadestanud. Tema näojooned olid vahest veelgi õilsamad kui ta isal ning näonahk pronksja var- 
jundiga helepruuni värvi. Ta oli, nagu ma algul oletasin ja hiljem teada sain, minuvanune ning jättis 
mulle kohe esimesel pilgul sügava mulje. Aimasm,et ta on hea ja erakordselt andekas inimene. 
Uudistasime teineteist pika uuriva, pilguga, ning ma arvasin märkavat, et tema tõsistes tumedates 
sametiläikelistes silmades välgatas viivuks sõbralik helk justkui tervitus, mille päike pilvede vahelt 
maa peale saadab. 

»Need on mu sõbrad ja kaaslased,« lausus Klekih-petra, osutades esmalt isale ning seejärel 
pojale. »See on Intschu tschuna*, mescalerode suur pealik, kelle ülemvõimu tunnustavad ka kõik 
teised apatšide suguharud. Ja siin seisab tema poeg Winnetou, kes oma noorusest hoolimata on juba 
teinud rohkem vapraid tegusid kui kümme vana sõjameest kogu eluajal. Tuleb aeg, mil tema nimi 
saab kuulsaks ja teda tuntakse kõikjal rohtlates ja kogu Kaljumäestikus.« 

See tundus liialdusena, kuid nagu ma hiljem kogesin, polnudki liialdus. Rattler aga pahvatas 
pilkavalt naerma. 

»Nii noor mehehakatis ja juba säherdusi vägitükke teinud? Tema vägitükid olid muidugi 
vargused, kelmused ja röövimised. Teadagi, punanahad on kõik varganäod ja röövlid.« 

Võõrad tegid, nagu poleks nad seda ränka süüdistust kuulnudki. Nad läksid karu juurde ja uurisid 
teda. Klckihpetra kükitas ja kompis tema haavu. 

* Hea Päike (autori märkusl. 

»Seda karu ei tapnud kuul, vaid noahoop,« ütles ta mulle. 

Klekih-petra kuulis ennist minu ja Rattleri sõnavahetust ning tahtis nüüd kinnitada, et mul oli 
ÕIGUS. 

»Jutt või asi,« vaidles Rattler vastu. »Mida teab sihuke küürakas koolmeister karujahist! Kui me 
sel elukal naha maha nülime, küll me siis näeme, missugune haav talle surma tõi. Ma ei lase mingil 
greenhornil ennast alt vedada.« 

Nüüd kükitas ka Winnetou karu juurde, kompis tema veriseid haavu ja püsti tõustes küsis minult: 

»Kes läks noaga grisli kallale?« 

Ta rääkis inglise keelt täiesti laitmatult. 

»Mina,« vastasin. 

»Miks ei lasknud noor kähvatunägu teda püssist?« 

»Mul polnud püssi käepärast. « 

»Siin vedeleb ju mitu püssi.« 

»Need pole minu omad. Nende omanikud viskasid nad käest ja ronisid puude otsa.« 


»Karu jälitades kuulsime eemalt valju hirmukisa. Kust see tuli?« 

»Siit.« 

»Uuh! Oravad ja skunksid pagevad puu otsa, kui neile läheneb vaenlane. Mees peab võitlema, 
sest vaprus aitab tal ka kõige tugevamast loomast võitu saada. Noor kahvatunägu tõestas oma 
vaprust. Miks nimetatakse teda siis greenhorniks?« 

»Sellepärast, et olen esimest korda ja alles üürikest aega siin Läänes.« 

»Kahvatunäod on veidrad inimesed. Noormeest, kes läheb palja noaga hirmuäratava grisli kallale, 
sõimavad nad greenhorniks, aga need, kes pagevad puude otsa ja seal ülal kabuhirmus röögivad, 
võivad end pidada tublideks westman'iteks. Punanahad on õiglasemad. Meie ei pea julget meest 
kunagi argpüksiks ega argpüksi julgeks meheks.« 

»Mu pojal on õigus,« kinnitas tema isa. »See noor vapper kahvatunägu pole enam kellegi 
greenhorn. Mees, kes niiviisi tapab grisli, on kahtlemata kangelane. Ja kui ta seda veel teeb teiste 
päästmiseks, kes on puude otsa pagenud, siis ei peaks nood teda haugutama, vaid tänama. 

Lähme nüüd metsast välja, vaatame, mida kahvatunäod siin teevad!« 

Kuidas mu valged töökaaslased küll erinesid indiaanlastest, keda nad põlgasid ! Punanahkade 
õiglustunne sundis neid minu kaitseks sõna võtma, kuigi neil ei tarvitsenud seda teha. Nad koguni 
saatsid end seeläbi ohtu. Nad olid ju kõigest kolmekesi ega teadnud, kuipalju meid on. Kahtlemata 
panid nad, oma elu kaalule, muutes meie westman' id oma vaenlasteks. Kuid nähtavasti ei mõelnud 
nad sellele. Ruttamata, uhkelt möödusid nad meist ja väljusid võsast. Järgnesime neile. Mõõtevaiu 
silmates Intschu tschuna .seisatas ja pöördus minu poole. 

»Mis siin toimub? Kas kahvatunäod möõdavad seda maad ?« 

»Jah.« 

»Mispärast?« 

»Et tulihobule teed ehitada.« 

Tema pilgust kadusid rahu ja mõtlikkus, silmis lõi loitma viha, ning ta küsis ruttu: 

«Kas sina ka nende hulka kuulud?« 

»Jah.« 

»Ja mõõdad koos nendega?« 

»Jah.« 

»Ja saad selle eest palka?« 

»Jah.« 

Pealik heitis mulle põlgliku pilgu ning ütles Klekih-petrale halvakspaneval toonil: 

»Sinu õpetussõnad kõlavad väga ilusti, aga nad ei pea kuigi tihti paika. Viimaks ometi kohtasime 
noort kahvatunägu, kellel on vapper süda, aga tarvitses vaid küsida, mida ta siin teeb, kui kuulsin, et 
ta tuli siia meie maad varastama ja saab selle eest palka. Olgu valgetel hea või kuri nägu peas, hing 
on neil kõigil ühesugune !« 

Ausalt öelda ei osanud ma enda kaitseks sõnagi lausuda; mul oli häbi. 

Vaneminsener ja kolm maamõõtjat olid telki pakku läinud ning raevunud karu august piilunud. 
Kui me võsast naasime, söandasid nemadki välja tulla ning imestasid väga, võib-olla koguni 
ehmusid, nähes meie hulgas indiaanlasi. Nad küsisid meilt kohe, mismoodi me karust jagu saime. 
Rattler ütles ruttu: 

»Lasime ta maha, ja täna on meil lõunasöögiks karukäpad, õhtueineks aga karukintsud.« 

Punanahad vaatasid, kas ma lasen seda endale meeldida, ning ootasid, mida ma seepeale kostan. 

»Mina aga kinnitan, et tapsin ta noahoobiga,« seletasin. »Siin on kolm asjatundjat; nad andsid 
mulle õiguse. Ent nende otsus ei pea olema lõplik. Kui Hawkens, Stone ja Parker tagasi jõuavad, 


ütlevad nad oma arvamuse ja selle järgi me talitamegi.« 

»Mida kuradit loeb mulle nende kolme selli arvamus?« vahutas Rattler. »Lähen oma meestega 
karu tükeldama ja kui keegi söandab meid takistada, siis kihutame talle pool tosinat kuuli kerre!« 

»Ärge nii väga laiake, härra Rattler, muidu ma panen teid korrapealt palka,« hoiatasm. »Mina ei 
karda teie kuule, nii nagu teie karu kartsite. Olgu öeldud: mind te juba puu otsa ei peleta. Minge 
pealegi sinna, selle vastu pole mul midagi - loodan, et lähete oma surnud kaaslast matma. Te ei või 
teda ometi kiskjate roaks jätta.« 

»Kas keegi on surnud?« küsis Bancroft ehmunult. 

»Jah, Howard,« kostis Rattler. »Too vaene kurat sai surma teise mehe lolluse tõttu, muidu oleks ta 
suutnud end päästa.« 

»Kuidas? Kelle lolluse tõttu?« 

»Noh, ta ronis kihku-kähku puu otsa nagu. meiegi. Ta oleks äärepealt üles jõudnud, aga siis 
jooksis see tobe greenhorn kohale ja ajas karu vihale, mispeale too kargas Howardi kallale ja rebis ta 
puruks.« 

Niisugune alatus oli juba liig mis liig. Jahmusin keeletuks. Ma ei võinud ometi sallida, et minu 
juuresolekul kõik lausa pea peale pöörati. Küsisin kohemaid, Rattlerilt: 

»Kas te olete selles kindel?« 

»Yes,« noogutas ta resoluutselt ning tõmbas välja oma revolvri. Küllap vist kartis, et tulen talle 
kallale. 

»Ütlete, et Howard oleks suutnud end päästa ja ainult mina ajasin tal selle nurja?« 

»Yes.« 

»Mina aga arvan, et karu sai ta kätte juba enne minu sinnajõudmist.« 

»Te valetate!« 


»Well, kohe saate tõde kuulda. . . ja tunda ka.« 

Seda öeldes tõmbasin tal vasaku käega revolvri peost ning virutasin talle paremaga säärase 
kõrvakiilu, et ta lendas kuue või kaheksa sammu kaugusele ja prantsatas maha. Jalule karates 
kahmas ta noa ja sööstis hullunud sõnnina möirates minu poole. Juhtisin tema noahoobi vasaku 
käega kõrvale ning äigasin talle parema rusikaga, nii et ta jäi oimetuna mu jalge ette lamama. 

»Uuh! Uuh!« hüüdis Intschu tschuna üllatunult; minu hoopi imetledes unustas ta indiaanlastele 
pmase tagasihoidlikkuse. Ent hetk hiljem näis pealik oma tunnustusavaldust juba kahetsevat. Ta 
pöördus vaneminseneri poole: 

»Olen kuulnud, et sina käsutad neid kahvatunägusid. On see tõsi?« 

»Jah,« möönis Bancroft. 

»Siis tahab Intschu tschuna sinuga rääkida.« 

»Millest?« 

»Kohe. kuuled. Sa seisad püsti, aga kui mehed nõu peavad, siis nad istuvad.« 

»Sa tahad olla meie külaline?« 

»Ei, see pole võimalik. Kuidas saaks Intschu tschuna olla sinu külaline, kui sa viibid minu maal, 
minu metsas, minu orus ja minu preerias? Valged mehed võivad istuda. Kes on need 
kahvatunäod, kes sealt tulevad?« 

»Meie teejuhid.« 

»Siis võivad nemadki meie juurde istuda.« 

Sam, Dick ja Will naasid ratsasõidult. Kogenud westman'idena ei pannud nad indiaanlaste 
siinviibimist imeks, ent muutusid murelikuks, kuuldes, kes nad on. 

Jutustasin Samile, mis kõik siin vahepeal oli juhtunud, rääkisin ka oma järjekordsest 
kokkupõrkest Rattleriga. 

»Olete tõesti uskumatult kergemeelne!« hüüdis Sam. »Te polnud kordagi grislit näinud ja läksite 


talle kallale, nagu oleks ta vana puudel! Pean seda looma kohemaid nägema. Dick ja Will, läki! Ka 
teie peate nägema, mis rumalaid tempe see greenhorn jälle on teinud!« 

Ta eemaldus Stone'i ja Parkeri saatel. Tige Rattler heitis, mulle vaenuliku pilgu, kuid ei lausunud 
sõnagi. Ta sarnanes miiniga, mis võis iga silmapilk plahvatada. 

Mõlemad indiaanlased ja Klekih-petra olid rohul istet 

võtnud. Vaneminsener istus nende vastas, kuid nad ei alustanud veel jutuajamist. Nad ootasid 
Sami tagasitulekut, et kuulda tema arvamust. 

Varsti ta tuligi ja hüüdis juba kaugelt: 

»Mäherdune lollus: tulistada grislit ja siis plehku panna! Kui ei söandata temaga võitlusse astuda, 
siis ei tohi teda üldse tulistada. Jäetagu ta rahule - ei maksa teda ilmaaegu ärritada. Howardit on 
tõesti õudne näha! Ja kes tappis karu?« 

»Mina!< hüüdis Rattler ruttu. 

»Teie? Mismoodi?« 

»Oma kuuliga.« 

»Well, klapib, teil on õigus.« 

»Eks ma öelnud.« 

»Jah, kuul tappiski karu.« 

»Niisiis kuulub ta mulle. Kas kuulete, mehed. Sam Hawkens tegi asja selgeks!« juubeldas Rattler. 

»Teile jah. Teie kuul läks karu peast mööda ja viis tal kõrvaotsa minema. Ja ühe kõrvatükikese 
pärast heidab grislikaruke muidugi hinge, hihihihi! Kui laskjaid oli tõesti mitu, siis põrutasid nad 
hirmu pärast mööda. Ainult üks kuul on riivanud kõrva, rohkem kuulijälgi keres ei ole. Aga 
silmadesse on revolvrist tulistatud, see pimestas looma. Ja veel on karul neli rasket noahaava - kaks 
südamepiirkonnas ja kaks otse südames. Ma küsin: kes need lõi?« 

»Mina,« vastasin. »Teie üksi?« 

»Jah.« 

»Siis kuulub karu teile. Aga et oleme üks meeskond, siis saate ainult naha endale, liha on kõikide 
päralt, kuid jääb teie otsustada, mismoodi seda jagada. Mida te selle peale ütlete, härra Rattler?« 

»Käige kuradile! « 

Ta tõi veel mõned raevukad vandesõnad kuuldavale ning läks siis vankri juurde, kus oli viinavaat. 
Nägin teda seal vägijooki kruusi nõristamas ja mõistsin, et nüüd joob ta end maani täis. 

Jahisaagi jagamise küsimus oli seega lahendatud, ning nüüd nõudis Bancroft, et apatšide pealik 
ütleks, mida ta soovib. 

»See, mida Intschu tsehuna tahab öelda, ei ole soov, vaid käsk,« sõnas indiaanlane uhkelt. 

»Meie ei võta mingeid käske kuulda,« vastas vaneminsener niisama uhkelt. 

Pealiku näost oli näha, et ta sai pahaseks, kuid end vaos holdes lausus ta: 

»Vastaku mu valge vend paarile küsimusele, aga ausalt. Kas tal on maja, kus ta elab?« 

»On küll.« 

»Ja maja juures aed?« 

»Jah.« 

»Kui naaber tahaks ehitada tee läbi mu valge venna aia, kas mu vend lubaks seda?« 

»Ei.« 

»Teispool Kaljumäestikku ja. Mississippist ida, pool asetsevad maad kuuluvad kahvatunägudele. 
Mida nad ütleksid, kui tuleksid indiaanlased ja tahaksid sinna rauast teed ehitada?« 

»Nad ajaksid indiaanlased minema.« 

»Mu vennal on õigus. Aga kahvatunäod tulevad siia, meie maale. Nad püüavad kinni meie 
mustangid ja tapavad meie piihvlid, nad otsivad siit kulda ja kalliskive. Nüüd tahavad nad ehitada 


õige pika tee, kus hakkab jooksma nende tulihobu. Seda teed pidi hakkab siia voorima järjest 
rohkem kahvatunägusid, ja nad võtavad meie käest väevõimuga ka selle pisku, mis meile veel on 
jäänud. Mida peaksime selle kohta ütlema?« 

Bancroft jäi vastuse võlgu. 

»Kas meil on siis vähem õigust kui teil?« jätkas Intschu tschuna. »Eks kuulunud kogu maa 
punanahkadele? See võeti meilt ära. Mida me saime vastutasuks? Häda ja viletsuse ja aina uusi 
õnnetusi! Te tõrjute meid järjest kaugemale ja surute järjest koomale, nii et me varsti armetult välja 
sureme. Miks te seda teete? Kas häda sunnil, sest teil ei jätku enam ruumi? Ei, vaid hoopis ahnusest, 
sest teie maadel on ruumi veel paljudele miljonitele. Igaühel teist võiks olla terve riik, oma maa, aga 
punanahal, selle maa õigel omanikul, pole enam kuhugi pead panna, Meid aetakse ühest kohast teise, 
järjest kaugemale. Nüüd elame siin. Uskusime, et viimaks ometi saame veidi puhata ja rahus hinge 
tõmmata. Aga te tulete juba 

jälle raudtee jaoks sihti ajama. Kas meil pole siis neidsamu õigusi, mis on sul omal maal, omas 
aias? Kui me tahaksime kohelda teid meie seaduste järgi, siis peaksime teid kõiki tapma. Aga me 
tahame üksnes seda, et te kohtleksite meid nii, nagu nõuavad teie endi seadused. Kas te teete nii? Ei! 
Teie seadustel on kaks palet, ja te pöörate meie poole kord ühe, kord teise, nii nagu teile on parajasti 
kasulikum. Sa tahad siia tee rajada. Oled sa meilt luba küsinud?« 

»Mul pole seda vaja.« 

»Kuidas nii? Kas see on siis teie maa?« 

»Minu arvates on.« 

»Ei ole. See kuulub meile. Oled sa selle meilt ostnud?« 

»Ei.« 

»Või oleme me selle sulle kinkinud?« 

»Ei. Minule küll mitte. « 

»Ja kellelegi teisele samuti mitte. Kui sa oled aumees ja sind tahetakse saata siia tulihobule teed 
rajama, siis pead esmalt küsima sellelt, kes sind saadab, kas tal on säärast õigust, ja kui ta ütleb, et 
on, siis laskma tal seda tõestada. Sina seda ei teinud. Intschu tschuna ei luba sul mõõtmistöid jätkata. 
Apatšide pealik ja tema poeg Winnetou lähevad nüüd ära ja tulevad tagasi ajavahemiku pärast, mida 
kahvatunäod nimetavad tunniks. Siis peate mulle vastuse andma. Kui te siit lahkute, siis oleme 
vennad. Kui te ei lahku, siis kaevame välja sõjakirve. Olen Intschu tschuna, kõikide apatšide pealik. 
Olen rääkinud. Howgh!« 

Sõnaga »howghx kinnitavad indiaanlased öeldut, see tähendab »aamenx, »ja jutul lõpp«, »nii 
sündigu«. Pealik tõusis, Winnetou samuti. Nad eemaldusid aegamisi piki orgu, kuni kadusid käänaku 
taha. 

Ka Klekih-petra tõusis ja tegi minekut. Järgnesin talle. 

»Söör,« küsisin temalt, »kas ma tohin teid saata? Annan teile sõna, et ma ei ütle ega tee midagi 
teile vastumeelset, sest Intschu tschuna ja Winnetou on mulle väga sümpaatsed.« 

Jätsin talle ütlemata, et ka tema ise meeldis mulle väga. 

»Hea küll, saatke mind natuke maad, söörl« noogutas ta. »Olen valgetest ja nende kommetest 
võõrdunud ,ega taha neist enam midagi teada, aga teie meeldite mulle. 

seepärast tehkem üks väike jalutuskäik. Minu arvates olete nende meeste hulgast kõige 
mõistlikum. Õigus?« 

»Ma olen siin kõige noorem ja pole veel nii smart* kui teised; loodan et ma ei saagi 
nendesuguseks. Seetõttu. näen vist üsna heasüdamlik välja.« 

»Või polegi smart?« küsis ta. »Seda on ometi iga ameeriklane, üks rohkem, teine vähem. « 

»Ma pole ameeriklane.« 

»Kes te siis olete, kui tohib küsida?« 


»Sakslane.« 

»Sakslane?« imestas ta ning läks kohe üle saksa keelele. 

»Tere tulemast, kaasmaalane! Siis sellepärast mind tõmbaski kohe algusest peale teie poole.« Ja 
ta küsitles mind põhjalikult, tundis huvi mu käekäigu vastu. Saanud teada kõik, mis teadmist vääris 
noogutas ta hiljukesi. 

»Teil seisab ees võitlus, mis mul on juba lõpule jõudnud, ja see pole võitlus välisjõudude vastu, 
vaid hingevõitlus. Olin kord ühe kõrgkooli - pole tähtis, millise - õppejõud. Siis puhkes revolutsioon. 
Hakkasin rahulolematute eestvedajaks, kihutuskõnelejaks. 

Nad lausa ahmisid mu sõnu, hullutavat mürki, mida ma ise pidasin tervistavaks ravimiks. Nad 
kogunesid jõukudeks ja haarasid relvad. Paljud neist langesid võitluses! Mina olin nende võitlejate ja 
ka hiljem vanglamüüride vahel surnute mõrtsukas. Muidugi jälitati mind visalt, aga ma pääsesin 
põgenema ja lahkusin sünnimaalt kahetsustundeta. Ekslesin siin juhutöid tehes ühest osariigist teise 
ega leidnud kuskil asu. Südametunnistus piinas mind hirmsasti. Mitu korda oleksin äärepealt oma 
elule lõpu teinud, aga nähtamatu käsi - Jumala käsi - holdis mind tagasi. Kaua võitles in kahtlustega, 
kuni viimaks leidsin lunastuse ja lohutuse, kindla usu ja hingerahu. Aga usk üksi ei tee veel õndsaks. 
Usu puu peab kandma tegude vilja. Tahtsin teha midagi sootuks teistsugust, otse vastupidist kui 
enne. Nägin punanahku meeleheitlikult võitlemas oma elu eest, nägin mõrtsukaid nende kallal vägi- 
valda tarvitamas, ja mu südames süttisid viha. kaastunne ja halastus. Nende saatus on otsustatud, 
mina ei suuda neid päästa, aga ma saan kergendada nende surma, et 

* tragi, ettevõtlik. 

nende viimaseid tunde helestaks armastuse ja lepituse valgus. Läksin apatšide juurde ja õppisin 
kohandama oma mõjuvõimu nende eripäraga. Võitsin nende usalduse ja muloli edu. Ma tahaksin, et 
tutvuksite lähemalt Winnetouga, tema on tegelikult minu suurim kordaminek. Ta on väga andekas 
noormees; oleks ta mõne Euroopa valitseja poeg, siis saaks temast suur väejuht ja veel suurem riigi- 
juht rahuajal, aga indiaanlaste pealiku järglasena ta hukkub, nagu hukkub kogu tema rass. Ta on 
minu vaimulaps. Armastan teda. rohkem kui iseennast, ja kui mulle saaks kord osaks õnn temale 
määratud kuuli oma südamega kinni püüda, siis annaksin rõõmuga tema eest oma elu ja mõtleksin, 
et selline surm lunastab lõplikult mu kunagised patud !« 

Vaikides, utsekui midagi alateadlikult igatsedes vaatas ta alla orgu. Nägin Intschu tschunat ja 
Winnetoud sealt lähenemas. Nad tulid nüüd ratsa ning tõid Klekih-petra hobuse kaasa. Tõusime, et 
minna laagrisse, ning jõudsime sinna indiaanlastega ühel ajal. Rattler toetus vankri najale, nägu 
viinavõtmisest punane ja paistes, ning põrnitses meid vaenulikult. Ta oli end selle üürikese ajaga nii 
täis joonud, et ei jaksanud enam juua. Hirmus inimeseloom! Tema pilk oli tige nagu metspullil, kes 
valmistub ründama. Otsustasin tal silma peal holda. 

Pealik ja Winnetou olid sadulast maha hüpanud ning tulid meie juurde. Seisime avaras ringis. 

»No kas mu valged vennad jõudsid otsusele, jäävad nad siia või lähevad ära?« küsis Intschu 
tschuna. 

Vaneminsener oli tulnud päästvale mõttele. 

»Kui me ka tahaksime ära minna, peame ikkagi siia jääma - me ei tohi ju käsku täitmata jätta, « 
seletas ta. »Aga ma saadan tänapäev käskjala Santa Fe'sse juhendeid küsima. Siis saan ma sulle 
vastata.« 

See oli üpris kaval mõte, sest käskjala tagasitulekut oodates oleksime oma tööga lõpule jõudnud. 
Kuid pealik vastas otsusekindlalt: 

»Nii kaua Intschu tschuna ei oota. Mu valged vennad peavad kohe ütlema, mida nad kavatsevad 
teha.« 

Rattler oli vahepeal kruus! viinaga täitnud ja tuli nüüd meie poole. Arvasin, et ta pakub seda 
mulle, aga tema läks indiaanlaste juurde ja lällutas: 

»Kui indiaanlased minuga kokku joovad, siis täidame nende soovi ja läheme ära, muidu mitte. 
Noormees tehku algust. Säh, joo tulivett, Winnetou!« 

Ta pakkus pealiku pojale kruusi. Winnetou lükkas selle põlglikult eemale ja taganes. 

»Ah sa ei taha minuga kokku juua?« ägestus Rattler. »See on ränk solvang. Ma läigitan selle viina 
sulle vastu vahtimist, neetud punanahk! Kui sa seda juua ei taha, siis laku seda oma lõustalt!« 

Enne kui keegi meie hulgast teda takistada jõudis, viskas ta kruusi koos sisuga noorele apatšile 
näkku. Sellele solvangule, mille indiaanlaste aukoodeksi järgi ainult solvaja surm võis hüvitada, 
järgneski kohe vääriline karistus. Winnetou virutas lurjusele rusikaga näkku, nii et too pikali kukkus. 
Valmistusin juba vahele astuma, sest arvasin, et ega ta seda nii ei jäta. Kuid ei juhtunud midagi. 
Rattler ainult välgutas noore apatši poole ähvardavalt silmi nig,g tuigerdas siis kirudes vankri poole 
tagasi. 

Winnetou kuivatas end, näol jäik, tardunud ilme nagu tema isalgi. 

»Intschu tschuna küsib veel kord,« ütles nüüd pealik, ta küsib viimast korda: kas kahvatunäod 
lahkuvad juba täna siit orust?« 

»Me ei tohi,« vastati talle. 

-Siis lahkume meie siit. Enam pole me teiega rahujalal.« 

Üritasin veel kord vahemeheks hakata, kuid tagajärjetult. Kõik kolm läksid oma hobuste juurde. 
Äkki kostis vankri juurest Rattleri hääl: 

».Käige kus kurat, punased koerad! Aga enne tasub noormees mulle selle eest, et ta mind näkku 
lõi! « 

Kümme korda väledamalt, kui tema praeguses seisundis võinuks uskuda, haaras ta vankriit püssi 
ja sihtis Winnetoud, kes parajasti seisis täiesti kaitsetult tema ees. Ta oleks kindlasti märki tabanud, 
sest see kõik juhtus nli kiiresti, et miski poleks suutnud apatši päästa. Klekih. petra hüüdis: 

»Kao siit, Winnetou, kao kähku!« 

Silmapilk hüppas ta kaitseks noormehe ette. Kõlas pauk. Kuuli löögijõud pööras Klekih-petra 
pooleldi ümber, ta surus parema käe rinnale, vaarus ja kukkus siis maha. Samal hetkel rabas mu 
rusikas Rattleri jalust. Olin lasu 

ärahoidmiseks ruttu tema poole sööstnud, kuid. siiski hilinenud. Kõik karjatasid kohkunult, ainult 
kumbki apatš ei teinud häält. Nad põlvitasid oma sõbra juurde, kes oli end oma lemmiku eest 
ohverdanud, ja uurisid vaikides tema haava. Kuul oli tunginud südame lähedale, rinnahaavast tuli 
palju verd. Ka mina tõttasin sinna. Klekih-petra silmad olid kinni, tema nägu kahvatas hirmuäratava 
kiirusega ja põsed vajusid lohku. 

»Võta tema pea oma sülle!« palusin Winnetoud. »Kui ta silmad avab ja näeb sind, siis on tal 
kergem surra.« 

Winnetou järgis sõna lausumata mu nõuannet. Silma pilgutamata, pilku hetkekski kõrvale 
pööramata vaatas ta surijale otsa. Viimaks avas Klekih-petra aeglaselt laud ning nägi tema kohale 
kummardunud Winnetoud. Õnnis naeratus vajus üle tema lohkuvajunud põskede. 

»Winnetou, schi ya Winnetou - Winnetou, oo mu poeg Winnetou,« sosistas ta. 

Tema kustuvad silmad näisid veel kedagi otsivat. Mind nähes palus ta saksa keeles: 

»Jääge tema juurde. .. saage tema truuks sõbraks... jätkake minu tööd! .. .« 

Ta tõstis paluvait käe. Võtsin selle oma paremasse kätte ja kinnitasin : 

»Teen seda, jah, kindlasti teen!« 

Klekih-petra nägu omandas ebamnaise, äraoleva ilme, haavast purskas veel kord kramplikult verd, 
ja tema pea vajus alla - ta oli surnud! 

Winnetou pani surnu pea rohule, tõusis pikkamööda ja heitis isale küsiva pilgu. 

»Seal lamab mõrtsukas. Lõin ta maha,< ütlesin. »Ta on teie päralt. « 

Vastuseks sain pealikult üheainsa sõna: 


»Tulivesi !« 

Ja kui vihaseit ja põlglikult see kõlas! 

»Tahan saada teie sõbraks, teie vennaks. Tulen teiega !« jõudsin veel öelda - siis sülitas Intschu 
tschuna mulle näkku. 

»Kärnane koer! Rahaga kinnimakstud maavaras! Haisev koiott! Katsu sa meile järele tulla, - ma 
teen su pihuks ja põrmuks!« E 

Oleks keegi teine mind niiviisi kohelnud ja mulle seda 

kõike öelnud, siis vastanuksin talle rusikahoobiga. Miks ma selle nüüd andmata jätsin? Olin ma 
võõrasse maavaldusse tungides säärase kohtlemise ära teeninud? Tookord ma sellele eriti ei 
mõelnud, toimisin pigem vaistiikult. Kuid surnule antud lubadusest hoolimata ei suutnud ma end 
uuesti neile kaaslaseks pakkuda. 

Kõik valged seisid tummalt meie ümber ja ootasid, mida apatšid nüüd ette võtavad. 

Heitmata meile enam ainsatki pilku, tõstsid nad surnu hobuse selga ja sidusid kõvasti kinni. Siis 
tõusid nad ise sadulasse, seadsid Klekih-petra kaldu vajuvat surnukeha, et see ei kukuks, ning 
ratsutasid teda mõlemalt poolt toetades aeglasel sammul minema. Nad ei lasknud kuuldavaleühtegi 
sõna, ühtegi ähvardust ega kättemaksutõotust, nad ei vaadanud kordagi meie poole tagasi. Aga see 
oli palju kurjakuulutavam kui varjamatu ähvardus meid kõige koledamal kombel tappa. 

»Lugu on täbar ja võib hõlpsasti veel täbaramaks minna!« ütles Sam Hawkens. »Ja seal lamab too 
lurjus. Ta on teie hoobist ja viinast ikka veel oimetu! Mida me temaga nüüd peale hakkame?« 

Jäin vastuse võlgu. Saduldas in oma hobuse ja ratsutasin preeriasse. Vajasin üksindust, et selle 
kohutava pool. tunni vapustustest vähemalt näiliselt üle saada. Alles hilisõhtul naasin väsinuna ning 
ihult ja hingest muserdatuna laagrisse. 


Ill. = KIOVADE KESKEL 


Et poleks vaja karuliha kaugele tassida, oli laager minu äraolekui üle viidud sinna, kus ma karu 
tapsin. Loom oli nii raske, et tema metsast väljavedamiseks ning läbi võpsiku lagendikul süüdatud 
lõkke äärde toomiseks läks tarvis kümne tugeva mehe ühiseid jõupingutusi. 

Kuigi ma naasin õige hilja, olid kõik peale Rattleri alles ärkvel. Too magas peatäit välja. Howard 
oli vahepeal maha maetud. Sam oli karu ära nülginud, kuid liha puutumata jätnud. Kui olin sadulast 
maha tulnud, hobuse köide pannud ja astusin lõkke äärde, ütles väike westman mulle: 

»Kus teie siis ringi uitasite; söör? Ootasime teid kannatamatult, sest tahtsime karuliha maitsta, 
aga el tohtinud seda ilma teieta lahti lõigata. Tirisin tal vahepeal kasuka seljast. Rätsep oli selle nii 
paraja teinud, et kuskil polnud pisimatki volti, hihihihi! Loodetavasti pole teil midagi selle vastu, ah? 
Öelge nüüd, mismoodi liha jaotada! Tahak -sime enne magamaheitmist tükikese karupraadi süüa.« 

»Jaotage nagu tahate!« vastasin. »Liha kuulub kõigile.« 

»Well, siis ütlen ma teile midagi. Kõige maitsvamad on käpad, ma ei tea karukäppadest hõrgumat 
rooga. Aga nad peavad kaua seisma, enne kui nad õige maitse omandavad. Päris delikatessiks 
muutuvad nad siis, kui neil juba ussid sees on. Nii kaua ei saa me aga oodata, sest ma kardan, et 
varsti tulevad apatšid ja rikuvad meie söömaaja. Seepärast praeme käpad juba täna õhtul ära, et 
saaksime seda maiusrooga nautida,enne kui punanahad meid vagaseks teevad. Ega teil midagi selle 
vastu ei ole, söör?« 

»Ei.« 

»Hüva, siis võime selle mõnusa tööga pihta hakata, isu meil juba on, kui ma ei eksi, hihihihi!« 

Ta lõikas karul käpad ära ning jagas nii mitmeks tükiks, kuipalju oli mehi. Ma sain esikäpa 
küljest parima pala, keerasin selle paberisse ja panin kõrvale, teised aga tõttasid oma lihatükkidega 


lõkke äärde. Olin söömata, 

kuid mul polnud isu, ehkki see kõlab vastuoluliselt. Pärast pikka pingutavat ratsasõitu tundsin 
küll tarvidust keha kinnitada, kuid toit poleks mul alla läinud. Ma ei suutnud 

unustada mõrvastseeni. Nägin end Klekih-petraga juttu ajamas, kuulsin tema sõnu, mis nüüd 
tundusid mulle tema testamendina, ning pidin ikka jälle mõtlema tema viimastele lausetele, milles 
oli kostnud peatse surma eelaimus. . 

Kui mind selle verise sündmuse meenutamisel miski võis lohutada, siis oli see teadmine, et 
Klekih-petra suri Winnetou süles ja tema süda oli Winnetoule määratud kuuli vastu võtnud. See 
oligi- ju tema viimne soov. Ei! Tema viimne soovoli palve, et jääksin Winnetou juurde ning viiks in 
lõpule töö, mida tema oli alustanud. Miks pöördus ta sellega just minu poole? 

Miks tõotasin ma seda surijale nii ruttu? Kas kaastundest? Arvatavasti. Kuid küllap mul oli veel 
üks teine, alateadik ajend: Wlnnetou oli jänud mulle sügava mulje, sügavama kui keegi teine. Ta 
polnud minust palju vanem, kuid oli minust suuresti üle! Tajusin seda kohe esimesest pilgust, nii 
mõjusid mulle tema sametmaheda pilgu siiras, uhke selgus, tema sirge rüht, liigutuste rahulik kindlus 
ning noore kauni näo varjatud nukrus, sügava sõnatu mure jälg, mida arvasin seal märganud olevat. 
Kui auväärselt Winnetou ja tema isa olid käitunud! Teised, ükskõik kas valged või punanahad, 
oleksid jalamaid mõrvari kallale sööstnud ja ta tapnud. Nemad aga ei pidanud teda ainsagi pilgu 
vääriliseks ega teinud ühtki näoliigutust, mis lasknuks märgata, mis nende hinges toimus. Kui 
armetud me olime nendega võrreldes! 

Vaikides ja endassesüvenenult mõtiskledes istusin lõkke ääres, sellal kui teised karuliha 
vitsutasid, kuni Sam Hawkens mind mõtetest äratas. 

»Mis teiega lahti on, söör? Kas teie polegi näljane?« »Ma ei taha süüa.« 

»Ah nii. Või teie eelistate mõtteid mõlgutada! Minu arvates ei maksa sellist kommet endale külge 
harjutada. See, mis siin juhtus, ajas ka mul närvi mustaks, aga westman peab niisuguste .asjadega 
harjuma. Ega Metsikut Läänt ilmaaegu nimetata »dark and bloody grounds« - süngeks ja veriseks 
maanurgaks. Uskuge, siinne pinnas on igal sammul verega niisutatud,. ja kellelon nii tundlik nina, et 
ta verelõhna välja ei kannata, see jäägu koju ja joogu suhkruvett. Ärge võtke seda lugu nii 
südamesse. Varsti tule- 

vad apatšid - seda kindlamint et nad üldse ei ähvardanud. Nad tegid väga targasti. Oleksid nad 
kohe üritanud kätte maksta, siis tabanuks nende kättemaks ainult Rattlerit. Nemad aga peavad silmas 
meid kõiki, sest Rattler kuulub meie hulka, ja kuna me siin mõõdistustöid teeme, siis suhtuvad nad 
meissegi kui vaenlastesse, kes tahavad neilt röövida nende maa. Seepärast nad holdsidki end nii hästi 
vaos ja ratsutasid minema, meie vastu kätt tõstmata. Aga seda kindlam on, et nad tulevad tagasi, sest 
nad tahavad meid kõiki kätte saada. Kui see neil korda läheb, siis ootab meid kahtlemata piinarikas 
surm, nad pidasid ju Klekih-petrast väga lugu ning maksavad tema surma eest kahe-, kolmevõrra 
valusamalt kätte.« 

»Ja selles kõiges on süüdi üks joodikunäru! Nad tulevad muidugi suure väega. « 

»Selge see! Meie vastuabinõud olenevad sellest, millal nad tulevad jõuaksime veel pagedagi, aga 
siis peaksime peaaegu valmis töö sinnapaika jätma.« 

»Püüame ikkagi jätkata, kui vähegi võimalik.«. 

»Kunas te loodate lõpule jõuda, kui pingutate kõigest väest?« 

»Viie päevaga.« 

»Hm! Minu teada pole meie ümbruses ühtki apatšide laagrit. Hakkaksin lähemaid mescalerosid 
otsima alles kolme tubli päevateekonna kauguselt. Kui ma ei eksi, kulub Intschu tschunal ja 
Winnetoul neli päeva, et surnukeha kaasa vedades jõuda kuhugi, kust nad saavad abiväge. Ja siis 
veel kolm päeva tagasisõiduks. Kui te loodate viie päevaga toime tulla, siis arvan, et võime riskida 


mõõdistustöid jätkata. « 

»Aga kui teie arvestus ei lähe täppi? Võib-olla viivad apatšid esmalt laiba kuhugi kindlasse kohta 
ja tulevad siis tagasi, et meid salaja varitseda ja maha kõmmutada. Või kohtavad nad palju varem 
mõnda suguharukaaslaste salka. jah, küllap nende sõbrad ongi siinsamas lähedal, sest mind lausa 
üllataks, kui kaks indiaanlast, liiati pealikut, ilma saatjaskannata oma laagrist nii kaugele läheksid. 
Praegu on pühvlijahiaeg, arvatavasti tulid ka Intschu tschuna ja Winnetou siia koos 
jahimeestesalgaga ja läksid millegipärast ajutiselt teistest lahku. Me peame seda kõike tõsi. selt 
arvesse võtma, kui tahame olla ettevaatlikud.« 

Sam Hawkens pigistas ühe silma kinni ja tegi imestunud näo. 

»Good heavens, kui tark ja kaval te olete! Tänapäeval on tibud tõesti kanadest kümme korda 
nutikamad, kui ma ei eksi. Tõele au andes pean ütlema, et teie jutt polnud sugugi rumal. Teil on 
täiesti õigus. Meil tuleb seda kõike silmas pidada. Seepärast on vaja välja uurida, kuhupoole need 
kaks apatši suundusid. Sõidan neile kohe varavalges järele.« 

»Ma tulen kaasa,« pistis Parker sekka. 

»Mina ka,<« otsustas Diek Stone. 

Sam Hawkens mõtles veidi aega ning vastas siis: 

»Teie jääte ilusti siia. Teid on siin tarvis. Saate aru?« Ta osutas pilguga Rattleri kambameestele, 
ning see seletas kõik. Kui need usaldusvääritud mehed jääksid siin omapead, siis võiks pärast nende 
ninamehe ärkamist juhtuda suuri ebameeldivusi. Seepärast oli parem, kui Stone ja Parker jäid siia. 

»Aga sa ei või ometi üksi sõita,« vaidles vastu Parker, kellel oli kombeks kõike igakülgselt järele 
kaaluda. 

»Võiksin küll, kui ainult tahaksin, aga ma ei taha. Ma juba leidsin endale teekaaslase.« 

»Kes see on 7« 

»See noor greenhorn.« 

Ta osutas minule. 

»Ei, tema ei tohi kuhugi minna,« lausus vaneminsener. »Miks, härra Baneroft7« 

»Sest mul on teda tarvis. Kui tahame töö viie päevaga lõpule viia, siis peame kõigest jõust 
pingutama. Ma ei saa ühtki meest ära lasta.« 

»Ah nüüd te pingutate kõigest jõust. Varem te seda ei teinud. Tegelikult pidi üks mees kõikide 
töö ära tegema. Nüüd võite korraks ka tema eest rügada.« 

»Härra Hawkens, kas te kavatsete hakata mulle ettekirjutusi tegema? Ma ei või seda lubada!« 

»Ei mõtlegi! Märkus pole veel mingi ettekirjutus!« 

»Aga just nii see kõlas!« 

»Võib-olla. Ma ei vaidle vastu. ja mis teie töösse puutub, siis ei kaota te eriti palju aega, kui seda 
teevad homme mitte viis, vaid neli meest. Liiati on mul mõjuv põhjus, miks ma tahan ta kaasa võtta 
just nimelt selle noore 

greenhorni, keda hüütakse Shatterhandiks. Ta peab nägema, kuidas indiaanlaste jälgi aetakse. 
Talle on kindlasti kasulik õppida õigesti jälgi lugema.« 

»Minule jälle pole see oluline.« 

»Tean. Aga on veel teinegi põhjus. Nimelt seisab mul ees ohtlik retk. Seepärast on niihästi mulle 
kui ka teile parem, kui mul on kaaslaseks jõumees, kes ka oma karutapjaga nii hästi märki tabab.« 

»Ma ei mõista, mille poolest see meilegi parem on?« 

»Tõesti? See hämmastab mind. Te olete ju muidu ikka väga tark ja kaval džentelmen,« nöökas 
Sam. 

»Mis siis saab, kui kohtan vaenlasi, kes on teel siia, ja nad teevad mu vagaseks? Siis ei saa keegi 


teid ohu eest hoiatada, teid rünnatakse ootamatult ja notitakse maha. Aga kui minuga on. kaasas. see 
greenhorn, kes oma väikeste naiselike kätega tugevairna jõmmi ainsa hoobiga jalust maha lööb, siis 
tuleme loodetavasti terve nahaga tagasi. Kas nüüd saate aru?« 

»Hn. .. jah. « 

»Ja nüüd jõuame peaasjani: ta peab minuga kaasa tulema, et vältida hõõrumisi, mis võiksid 
õnnetult lõppeda. Teate küll, et ta on Rattleril pinnuks silmas. Kui too topsisõber viimaks ärkab, 
püüab ta sellele, kes ta täna uuesti maha lõi, kindlasti tasa teha. Me peame nad vähemalt homme, 
esimesel päeval pärast seda verevalamist, lahus hoidma. Seepärast jääb üks neist siia - temast poleks 
mul nagunii midagi kasu -, teise aga võtan kaasa. Või on teil midagi selle vastu?« 

»Ei, sõitku pealegi teiega kaasa.« 

»Well, oleme rääkinud.« ja ta lisas minu poole pöördudes: »Kuulsite, milline raske töö meil 
homme ees seisab. 

Väga võimalik, et me ei saa üldse mahti süüa ja puhata. .. Seepärast ma küsin, kas te ei tahaks 
oma karukäppa vähemalt maitstagi?« 

»Olgu, kui lugu nii on, siis ma proovin ta ära.« 

»Proovige, proovige ainult! Ma juba tean neid proovimisi, hihihihi! Tarvitseb vaid tükike suhu 
pista, siis ei suudeta enne järele jätta, kui kõik on otsas. Andke oma käpatükk siia, ma praen ta teile 
ära! Teiesugune greenhorn ei oska seda teha nagu kord ja kohus. ja jälgige hoolega, õppige ära ! Kui 
mul avaneb juhus veel kord niisugust 

maiusrooga teha, siis ei saa te sellest suutäitki, ma pistan kõik ise kinni.« 

Heal Samil oli õigus. Vaevalt olin tema kokakunsti meistriteost maitsnud, kui mu söögiisu tuli 
tagasi. Unustasin mind vaevanud mure ning sõin tõepoolest senikaua, kuni enam midagi järel ei 
olnud. 

»No näete!« naeris Sam. »Nüüd te teate, et grislikarusid on palju mõnusam süüa kui tappa. Nüüd 
lõikame endile paar tublit singitükki, need praen ma kohe täna õhtul ära ja me võtame nad homme 
hommikul kaasa, sest sellisel luureretkel peab ikka ettenägelik olema: vahest ei saa me mahti ühtki 
looma või lindu lasta ega tohi ka selle küpsetamiseks tuld teha. Teie aga heitke puhkama, magage 
hästi välja, sest asume juba aovalges teele ja meil seisab ees pingutav retk!« 

»Hea küll, ma lähen siis magama.« 

Magasin tõesti sügavalt, kuni Sam mu üles ajas. Ka Parker ja Stone olid juba jalul, teised - Rattler 
kaasa arvatud - magasid magusasti. 

Sõime tüki karuliha, jõime vett peale, jootsime oma ratsud ning kui Sam oli oma kahele 
kaaslasele igaks juhuks kõikvõimalikke lühiinstruktsioone jaganud, asusime teele. Päike polnud veel 
tõusnud, kui alustasime retke, mis võis hõlpsasti ohtlikuks kujuneda. Minu esimest luureretke! Olin 
põnevil kuidas see lõpeb. Kui palju, palju kordi olen hiljem sellistel retkedel käinud! 

Ratsutasime apatšidele jälgipidi järele, sõitsime läbi oru ja ümber metsatuka. Jäljed olid veel 
rohus päris selgesti näha, isegi mina, greenharu, märkasin neid. Nad suundusid põhja, ehkki apatšid 
meie teada pidid asuma meist lõuna pool. Orukäänaku taga laugel metsasel nõlval leidsime välu, mis 
arvatavasti oli tekkinud kahjurputukate rüüste tagajärjel. Jäljed viisid nõlvakust üles. Välu jätkus 
pika metsasihina, sealtkaudu jõudsime preeriasse, see meenutas lamedat rohelist katust, mille hari 
asus lõuna pool. Ka siin hakkasid jäljed hõlpsasti silma. Märkasime, et apatšid olid meist suure 
kaarega mööda ratsutanud. Kui me üles katuseharjale jõudsime, laius meie ees sile haljas tasandik, 
millel lõuna pool ei paistnudki lõppu tulevat. Ehkki apatšide lahkumisest oli niöödunud terve öö ja 
peaaegu pool päeva, nägime nende jälgi otsejoones 

üle tasandiku minevat. Sam, kes polnud kogu tee veel sõnagi lausunud, vangutas pead ja pomises: 


»Need jäljed ei meeldi mulle sugugi!« 

»Mulle meeldivad nad seda enam, « kostsin. 

»Sellepärast, et olete greenharu, ehkki te eile õhtul seda möönda ei tahtnud. Need jäljed 
meeldivad teile? Jah, ma usun seda, sest nad on nii selged, et pimegi võiks nad käsikaudu üles leida. 
Aga mulle, vanale savannirändurile, paistavad nad kahtlased.« 

»Mulle mitte. « 

»Pidage suu, aulik söör! Ega ma teid selleks kaasa võtnud, et käiksite mulle oma kollanoka- 
arvamustega närvidele! Kui kaks indiaanlast nii silmatorkavaid jälgi jätavad, siis on see alati 
kahtlane, eriti aga nüüd, mil nad meist vaenulike kavatsustega lahkusid. Väga võimalik, et nad 
tahavad meid lõksu meelitada - nad on ju kindlad, et hakkame neid jälitama.« 

»Mis löks see siis võib olla?« 

»Seda me veel ei tea.« 

»J a kus see peaks asuma?« 

»Seal lõuna pool. Nad on jälitamise meile nimme hästi kergeks teinud. Kui neil polnuks mingit 
tagamõtet, siis oleksid nad vaevaks võtnud jäljed kaotada.« 

»Hm!x< imestasin. 

»Tahtsite midagi öelda?« 

»Ma pole teiega nõus. Ei usu, et siin on mingi lõks.« 

»Või nii! Mispärast?« 

»Apatšid tahavad jõuda omade juurde, et koos nendega nii ruttu kui võimalik meile kallale tulla. 
Teiseks on neil kaasas surnu, ja ilm on palav. Niisiis on neil kaks mõjuvat põhjust, et võimalikult 
kiiresti sõita, muidu hakkab laip teel roiskuma, ja kui nad liiga hilja meid püüdma tulevad, ei saa nad 
meid enam kätte. Seepärast nad ei maldagi jälgi kaotada. See on minu meelest ainuke põhjus, miks 
me nende jälgi nii selgesti näeme.« 

»Hm, < ühmas nüüd Sam omakorda. 

»Ja kui mul polegi õigus,« jätkasin, »siis võime neile ikkagi rahumeeli järgneda. Senikaua kui me 
sellel laial lagendikul viibime, pole meil midagi karta, sest märkaksime iga vaenlast juba kaugelt ja 
jõuaksime aegsasti taanduda.« 

»Hm, < ühmas ta jälle, kiigates minu poole. »Te räägite laibast. Kas te usute, et nad ta nii kuuma 
ilmaga kaasa võtsid ?« 

»Jah.« 

»Ega matnud teda tee äärde?« 

»Ei. Nad austasid kadunukest väga. Nende kombed nõuavad, et ta maetaks kõikide indiaanlastele 
omaste auavaldustega. Pidu oleks täielik, kui nad saaksid sealjuures veel mõrtsuka teise ilma saata. 
See sunnib neid kiirustama, et Rattlerit ja meid endi võimusesse saada. Vaat mida võime neilt 
oodata, niipalju kui mina neid tunnen.« 

»Või teie tunnete neid? Akki olete koguni siin apatšide maal sündinud!« 

»Rumalus! Ma pole midagi niisugust öelnud.« 

»Kust te neid siis tunnete ?« 

»Raamatutest, millest teie midagi teada ei taha.« 

»Well!« noogutas Sam. »Sõidame edasi!« 

Ta ei öelnud, kas ta jäi minuga nõusse või ei, ent kui ta mind aeg-ajalt salamahti kõrvalt piidles, 
läbis tema habemepadrikut kerge võdin. Tundsin seda võdinat: see andis tunnistust, et talle oli miski 
vastukarva. 

Kihutasime nüüd tuhatnelja üle lagendiku. See oli üks neist madala rohuga savannidest, 
milletaolisi leidub Canadian River'i ja Red River'i valgalade vahel. Kolmed jäljed kulgesid rööbiti, 
otsekui olnuksid nad suure kolmeharulise hargiga tõmmatud. Järelikult olid hobused ikka veel kõr- 


vuti sammunud, just nagu algulgi. Pidi küll väga raske olema kogu pika teekonna vältel surnut 
istukil holda, sest me polnud leidnud veel ainustki märki, mis lubanuks oletada, et apatšid on 
proovinud oma ülesannet hõlbustada. 

Nüüd leidis Sam Hawkens, et taloli paras aeg oma õpetajakohuseid täitma asuda. Ta seletas 
mulle, mismoodi jälgede teravus e põhjal saab ära arvata, kas ratsanik on sõitnud sammu, traavi või 
galoppi. Seda on hõlpus märgata ja kindlaks teha. 

Poole tunni pärast näis, nagu oleks mets meie teele põiki ette keeranud, aga see ainult näis nii - 
savanniäär tegi käänaku, meie ka, ning nüüd jäi mets meist vasemale. Puud olid nii harvad, et terve 
ratsanikesalk nende vahelt vabalt läbi mahtus, kui sõideti hajali, apatšidel aga sammusid kolm 
hobust kõrvuti, seepärast ei pääsenud nad 

sealt läbi. Ilmselt see sundiski neid metsatuka ümbert ringi sõitma; tegime meeleldi sedasama, 
sest niiviisi oli meil vabam tee. Hiljem, kui ma olin juba »välja koolitatud«, poleks mulle mõttessegi 
tulnud ringi minna, oleksin ratsutanud otse läbi metsa ning teisel pool apatšidele uuesti jälile 
jõudnud. 

Ajapikku läks preeria üle ahtaks harvade põõsastega kaetud rohumaaribaks. Seejärel leidsime 
koha, kus apatšid olid peatunud. See asus tihnikus, mille kohal kõrgusid sihvakad tammed ja 
pöökpuud. Ettevaatuse mõttes ratsutasime sealt suures kaares mööda ning lähenesime alles siis, kui 
veendusime, et punanahad olid sealt ammu lahkunud. Ühel pool puhmaid oli rohi täiesti maha talla- 
tud. Lähemal vaatlemisel selgus, et apatšid olid seal sadulast maha tulnud, surnukeha hobuse seljast 
maha võtnud ja rohule pannud. Siis olid nad tihnikust tammeritvu lõiganud ning laasinud need 
okstest, mida nägime maas vedelemas. 

»Misjaoks neil ritvu tarvis võis minna? küsis Sam, piieldes mind koolmeistripilguga. 

»Nad tegid surnu le ritvadest kanderaami või lohisti,« vastasin kõhklematult. 

»Mismoodi te selle peale tulite?« 

»Iseendast.« 

»Kuidas nii?« 

»Ootasin juba ammu midagi niisugust. Pole kerge laipa nii kaua istukil holda. Sellepärast ma 
arvasin, et nad juba esimeses peatuspaigas mingi abivahendi kasutusele võtavad.« 

»Pole paha mõte. Muide, teie oletus langeb minu omaga ühte. Eks me näe, kas nad ka tõele 
vastavad.« 

»Minu arvates ei teinud nad kanderaami, vaid lohisti.« »Miks te nii arvate?« 

»Selleks, et laipa võimistahes muud koormat kanderaamil vedada, vajatakse kaht hobust, kes 
sammuvad kõrvuti või teineteise kannul. Apatšidel aga oli üldse kõigest kolm hobust ja nad vajasid 
kahte ratsutamiseks. Lohisti vedamiseks piisab ühestainsast hobusest.« 

»Õige. Aga lohisti jätab kuramuse laia jälje, see võib ratsanikele saatuslikuks saada. Muide, nad 
peatusid siin 

õhtu eel. Varsti näeme, kas nad ööbisid siin või ratsutasid öösel edasi.« 

»Oletan viimast, sest neil oli ju ruttamiseks tervelt kaks põhjust.« 

»Täiesti õige. Uurime järele.« 

Olime sadulast maha tulnud ning läksime hobuseid valjaist talutades aegamisi jälgipidi edasi. 
Nüüd olid need sootuks teistsugused kui ennist; ka nüüd nägime kohati kolme rööpjoont, kuid need 
olid erinevad. Keskmine, laiem joon oli hobusekapjade jälg, mõlemad äärmised jooned aga oli 
jätnud lohisti. See koosnes arvatavasti kahest ridvast, mis olid mitmest kohast ühendatud ristpuude 
abil, nende peale seoti surnukeha. 

»Siitpeale on nad ratsutanud hanereas,« arvas Sam. »Selleks pidi olema mingi põhjus, sest siin on 


korvuti ratsutamiseks küllalt ruumi. Sõidame neile järele!« 

Hüppasime uuesti sadulasse ning traavisime edasi. Murdsin pead, miks nad küll hanereas 
ratsutama hakkasid. Mõistatasin, kuni jäin uskuma, et olin leidnud õige vastuse. Hüüdsin oma 
teekaaslasele: 

»Sam, teritage pilku! Varsti jäljed vist muutuvad, ja see muutus oleks pidanud meile 
märkamatuks jääma.« 

»Muutuvad? Kuidas nii?« imestas Sam. 

»Nad ei teinud lohistit mitte ainult selleks, et sõitu hõlbustada ja vabaneda laiba istukil 
holdmisest, vaid ka selleks, et nad saaksid teineteisest lahkuda.« 

»Mis teile veel pähe ei tule! Teineteisest lahkuda? Mina ütlen, et nad ei mõtlegi seda teha.« 

Ma ei tahtnud temaga vaidlema hakata. Võisin ju eksida, jah, tõenäoliselt eksisingi, sest tema oli 
ju kogenud teejuht, mina aga tühipaljas greenhorn. Seepärast jäin vait, kuid vaatlesin teraselt jälgi 
maapinnal. 

Peagi jõudsime madala, kuid laia ning sel. aastaajal täiesti kuiva jõesängini. Kevaditi on säärased 
jõed mägedest voolavast veest tulvil, hiljem aga kuivavad taas. Jõepõhi madalate kallaste vahel oli 
jämedast kruusast, kruusaterad ja kivikesed oli vesi ümaraks lihvinud, ning siin-seal oli kihiti 
peenikest liiva. Jäljed läksid risti üle jõe. 

Aeglaselt läbi jõesängi sõites vaatasin kord paremale, kord vasakule, silmitsesin teraselt kruusa ja 
liiva. Kui mu oletus osutus õigeks, siis oli ühel apatšidest just siin kõige 

soodsam minna oma teed. Kul ta sõitis veidi maad piki kuivanud jõesängi ning hoolitses selle 
eest, et tema hobune käis ainult kruusal, millele ei jää jälgi, siis võis ta kaduda jälgi jätmata. Ja kui 
teine edasi ratsutas, lohistit vedav hobune järel, siis oleks võidud nende kahe hobuse jälgi ikka veel 
kolme hobuse jälgedeks pidada. 

Ratsutasin otse Sam Hawkensi kannul. Juba üsna vastaskalda lähedal märkasin kruusasel 
jõepõhjal üht liivalaiku ja selles umbes kohvitassi-suurust ümarat lohku, mille ääred olid sisse 
varisenud. Mu pilk polnud toona veel nii terav, järeldusvõime nii tugev ja kogemused nii suured kui 
aastaid hiljem, ent mida ma hiljem oleksin tõestada suutnud, seda aimasin tookord vaistiikult, nimelt 
et tolle väikese lohu oli liivasse vajutanud hobusekabi, mis oli kruusavallilt liiva sisse libisenud. Kui 
me vastaskaldale jõudsime, tahtis Sam jälgipidi edasi ratsutada, aga 

ma kutsusin ta tagasi. 

»Sam, tulge korraks siia vasakule. « 

»Misjaoks?« küsis Sam. 

»Tahaksin teile midagi näidata.« 

»Mida?« 

»Kohe näete. Tulge ainult kaasa!« 

Sõitsin piki rohtunud kallast edasi. Meie ratsud polnud veel paarisadat sammugi teinud, kui liival 
ilmusid nähtavale hobuse kabjajäljed ja suundusid läbi rohu lõunasse. 

»Mis need on, Sam?« küsisin üpris uhkelt - mul, kogenematul uustulnukal, oli ikkagi õigus! 

Sami väikesed silmad näisid koobastesse peitu pugevat, tema kaval nägu venis pikaks. 

»Hobusejäljedl« vastas ta hämmeldunult. 

»Kust nad tulevad?« 

Sam heitis pilgu vastaskaldale, ning märkamata seal 

ainustki jälge, oletas: 

»Kust mujalt, kui siit kuivanud jõesängist.« 

»Seda küll. Ja kes see ratsanik oli?« 

»Pole aimugi.« 

»Siis ma ütlen teile: see oli üks neist kahest apatšist!« 


Sami nägu venis veel pikemaks, ma polnud teda veel kunagi näinud nii suurde hämmeldusse 
sattuvat. 

»Üks neist kahest? Ei või olla!« 

»Aga on! Nad lahkusid teineteisest, nagu ma ennist 

arvasingi. Lähme kürraks eelmiste jälgede juurde tagasi. 

Neid terasemalt vaadeldes näeme kindlasti, et nad kuuluvad siitpeale ainult kahele hobusele. « 

»See üleks üpris kummaline. Vaatame järele. Olen väga uudishimulik. « 

Ratsutasime tagasi, uurisime neid jälgi hüülikamalt kui ülime seda teinud enne minu 
tähelepanekut, ning leidsimegi, et siit olid tõesti ainult kaks hobust edasi läinud. 

»Sõidame edasi!« ütles Sam. 

»Kumbi jälgi mööda? Kas mööda neid, mis kõrvale pööravad ?« 

»Ei, mööda siinseid.« 

»Need on Winnetou jäljed.« 

»Millest te seda järeldate!« 

»See ratsanik liigub aeglasemalt, sest tal on surnukeha kaasas, aga teine kihutas ette, et sõjamehi 
koguda, küllap too oli pealik.« 

»Yes, klapib. Olen teiega nõus. pealikuga pole meil praegu asja. Järgneme tema pojale.« 

»Miks?« 

»Ma tahan näha, kas ta kuskil veel peatus. Seda on tähtis teada. Niisiis edasi, söör!« 

Traavisime edasi, ilma et juhtunuks midagi tähelepanuväärset. Ka läbitud maakoha kirjeldus 
pakuks vaevalt huvi. Alles tund enne keskpäeva peatas Sam hobuse. 

»Nüüd aitab,<« ütles ta. »Sõidame tagasi. Ka Winnetou on öö läbi ratsutanud. Nad ruttavad väga, 
järelikult ün meil varsti oodata punanahkade kallaletungi, võib-olla juba nende viie päeva kestel, 
mida te veel vajate töötegemiseks.« 

»See oleks küll halb.« 

»Muidugi. Kui me oma koli kokku paneme ja siinse tolmu jalgadelt maha raputame, siis jääb töö 
pooleli, aga kui jääme siia, siis rünnatakse meid, ja töö jääb ikkagi lõpetamata. Tuleb Bancroftiga 
tõsiselt aru pidada.« 

»Vahest leidub mõni pääsetee.« 

»Mina seda küll ei näe.« 

»Me võime ajutiselt kuhugi turvalisemasse kühta minna ja siis, kui apatšid ün läinud, töö lõpule 
viia.« 

»Jah, see tuleks ehk küll kõne alla,« sõnas Sam mõtli- 

kult. »Eks me näe, mida teised asjast arvavad. Me peame ruttama, et jõuaksime enne ööd 
laagrisse.« 

Sõitsime tuldud teed tagasi. Me pülnud üma ratsusid säästnud, kuid mu raudjas üli veel päris 
reibas ning Sami uus Mary näis olevat nüüdsama tallist tulnud. Üürikese ajaga läbisime pika maa 
ning jõudsime ühe jõe äärde; seal otsustasime oma ratsusid jüüta ja neile tunnikese puhkust anda. 
Tulime sadulast maha ja heitsime põõsaste varju rohule pikali. 

Olime öelnud kõik, mis meil teineteisele öelda üli, seetõttu vaikisime. Mõtlesin Winnetoule ning 
sellele, et arvatavasti seisab meil ees võitlus ta enda ja tema apatšidega; Sam Hawkensi silmad olid 
kinni - ta magas; nägin seda tema rinna korrapärasest tõusmisest ia vaiumisest. Ta oli eelmiset ööl 
vahe magada saanud. Nüüd võis ta tukastada, sest mina valvasin ja me pülnud teel midagj kahtlast 
märganud. 

Varsti tõdesin, kui terased ün Metsikus Läänes inimeste ja loomade meeled. Muul oli minu 


silmist kadunud, ta üli võssa läinud ning näksis seal põõsaste okstelt lehti. Raudjas seisis minu juures 
ja mälus üma teravate hammastega rohtu. 

Järsku pruuskas muul lühidalt, imelikult, võiks öelda - hoiatavalt. Sam virgus silmapilk ja tõusis. 

»Ma tukastasin, Mary korskamine ajas mu üles. Keegi tuleb, kas inimene või lüüm. Kus mu muul 
ün?« 

»Seal võsas.« . 

Pugesime võssa ning nägime nüüd Maryt puhmaste vahelt ettevaatlikult piilumas. Tema pikad 
kõrvad liikusid ärevalt ja ta vehkis sabaga. Meid silmates muul rahunes, lakkas saba ja kõrvu 
liigutamast. Ta oli tõesti juba varem heades kätes olnud, ning Sam oli õnnega koos, et ta sai endale 
hobuse asemel selle Mary. 

Muula eeskujul ükste vahelt piiludes nägime kuut hanereas ratsutavat indiaanlast põhja poült 
meie jälgi mööda lähenemas. Esimene, lüheldane, kuid tugeva kehaehitusega mees, hoidis pea 
kumaras ega pööranud pilku meie jälgedelt. Kõik nad kandsid nahkpükse ja tumedaid villaseid 
pluuse. Nende relvadeks olid püssid, nuad ja tomahoogid. Meeste näod läikisid rasvast, kõigil läks 
üle näo sinine ja punane triip. 

Nende lähenemine tegi mind juba murelikuks, siis aga ütles Sam äkki, ilma et ta oleks häält 
ettevaatuse mõttes summutanud: . 

»Milline õnnelik kokkusattumus! See päästab meid, söör!« 

»Päästab? Mismoodi? Kas te ei räägiks tasem? Nad on juba nii lähedal, et võivad meid kuulda.« 

»Kuulgu pealegi. Need on kiovad, kõige ees ratsutab Bao - nende keeles Rebane -, vapper ja 
kaval sõjamees, nagu juba tema nimigi ütleb. Nende pealik Tangua, ettevõtlik indiaanlane, on minu 
hea tuttav. Nende nägudel on sõjamaaling ja nad on vist luureretkel. Ma pole küll kuulnud, et mõni 
suguharu oleks praegu teisega vaenujalal.« 

Kiovad on segaverelised, arvatavasti Šošoonide ja puebloindiaanlaste järeltulijad. Neil on 
indiaanlastele jäänud territooriumil omad reservatsioonid, kuid paljud kiovade salgad luusivad 
sellegipärast veel ringi nn. »panhandle'il«*, mis ulatub New Mexico'ni. Kiovad on väga osavad 
ratsanikud ning neil on palju hobuseid. Oma röövimishimu tõttu on nad valgetele ohtlikud, seepärast 
vihkavad piirimaade asunikud neid kõigest hingest. Mitmete apatšihõimudegagi on neil halvad 
suhted, sest nad ei hooli ka oma punanahksete vendade elust ega jäta nende varandust puutumata. 
Ühesõnaga, need on röövlijõugud. On seletamatagi selge, miks nad on sellisteks muutunud. 

Kuus piilurit olid sedaaegu meile juba õige lähedale jõudnud. Ma ei taibanud ikka veel, mismoodi 
nad võisid meid päästa. Kuus indiaanlast ei saanud meid kuidagi aidata, või kui saidki, siis väga 
vähe. Kuid peagi selgus, mida Sam Hawkens sellega oli mõelnud. Praegu rõõmustas mind ainult see, 
et nad Sami tundsid, niisiis polnud meil vist põhjust neid karta. 

Kiovad olid jõudnud meie peatuskohta ning nägid, et meie jäljed viisid võssa. Nad tegid sellest 
õige järelduse: seal on keegi peidus. Silmapilk pöörasid nad oma tugevad ja erksad hobused ümber 
ning kihutasid tagasi, et meie laskeulatusest välja jõuda. Nüüd väljus Sam võsast, seadis käed suu 
juurde ruuporiks ning lasi kuuldavale kimeda, 

* Pannivarreks nimetatakse maariba Ohio ja Pennsylvania vahel. (Tõlkija märkus.) 

kaugele kaikuva hüüde; ilmselt oli see kiovadele tuttav, sest nad peatasid hobused ja vaatasid 
tagasi. Sarn hüüdis veel kord ning viipas. Nähes Sami (seda isevärki mehikest polnud raske ara 
tunda), tulid nad galopis tagasi. Astusin Sami kõrvale. Punanahad kihutasid meie poole, otsekui 
kavatsedes meid alla ajada, meie" aga seisime rahulikult paigal. Otse meie nina ees peatasid nad äkki 
hobused, kargasid sadulast maha ning lasksid hobustel minna. 

»Meie valge vend Sam on siin,« sõnas salgajuht. »Kuidas sattus ta oma punanahksete sõprade ja 
vendade teele?« 

»Bao, kaval rebane, avastas mu jäljed ja leidis mu üles,« kostis Sam. 

»Pidasime neid punaste koerte jälgedeks, keda me otsime,« seletas Rebane vigases, kuid siiski 


arusaadavas inglise keeles. 


»Apatšidest mescalerode suguharust. « 

»Miks ta neid koerteks nimetab? Kas mu vennad, vaprad kiovad, on nendega tülli läinud?« 

»Me kaevasime välja sõjakirve, et tappa nood kärnased koiotid.« 

»Uuh! See teeb mulle rõõmu! Mu vennad võiksid meie juures veidi jalgu puhata — mul on neile 
üks tähtis uudis!« 

Rebane silmitses mind uurivalt ja küsis: 

»Ma pole seda kahvatunägu varem näinud. Ta on veel noor — kas ta kuulub juba valgete 
sõjameeste hulka? On ta endale juba nime saanud?« 

Oleks Sam talle öelnud mu saksa nime, siis poleks see mingit muljet jätnud. Kuid talle meenusid 
White'i sõnad. 

»See noor kahvatunägu on minu parim sõber ja vend,« vastas ta. »Ta tuli alles hiljaaegu Suure 
Vee tagant ja on oma rahva hulgas kuulus sõjamees. Ta polnud eluilmas pühvlit ega käru näinud, 
kuid võitles üleeile kähe vana pühvlisõnniga ja tappis mõlemad, päästes sellega minu elu, eile aga 
pistis noaga surnuks Kaljumäestiku grisli-karu, ilma et see oleks saanud teda kriimustadagi.« 

»Uuh, uuhk imestasid punanahad, ja Sam jätkas liialdades: 


»Tema kuul ei lähe iial märgist mööda ja tema käed on 

nii tugevad, et ta jaksab iga vaenlase ainsa rusikahoobiga maha lüüa, seepärast panid valged 
mehed siin Läänes talle nimeks Old Shatterhand.« 

Nõnda pandi mulle minu nõusolekut küsimata sõjamehe-hüüdnimi, mis jäigi mulle külge. Nii on 
Läänes kombeks. Sageli ei tea parimadki sõbrad teineteise õiget nime. 

Rebane ulatas mulle käe ja ütles lahkelt: 

»Saagem sõpradeks ja vendadeks, kui Old Shatterhandil pole midagi selle vastu. Meile meeldivad 
sellised mehed, kes vaenlasest ainsa hoobiga jagu saavad. Seepärast teretulemast meie telkidesse.« 

Ehk teisisõnu, meie sulikambal on sinusuguseid jõumehi tarvis, seepärast liitu meiega! Kui sa 
meiega koos ja meie huvides petad, varastad ja röövid, siis on sul meie juures õige hea põli. 

Sellegipärast vastasin talle hästi väärikal toonil, mis mulle hiljem päris omaseks sai: 

»Mulle meeldivad punanahad, ka nemad on ju Suure Vaimu lapsed nagu kahvatunäodki. Saagem 
vendadeks ja võidelgem koos kõikide vaenlaste vastu, kes teid ega meid ei austa!« 

Rebase rasvaga võitud näole ilmus lahke naeratus; ta kinnitas mulle: 

»Seda ütles Old Shatterhand hästi. Me tahame temaga rahupiipu suitsetada.« 

Mdiaanlased istusid koos meiega jõe aarde. Rebane otsis välja piibu, mille imal ja vänge lehk 
minus juba eemalt vastikust äratas, ning toppis sinna segu, mis näis koosnevat peeneks tambitud 
peetidest, kanepilehtedest, tammetõrudest ja hapuoblikatest, süütas selle, tõusis, tõmbas paar mahvi, 
puhus suitsu taeva ja maa poole ning lausus: 

»Seal ülal elab Suur Vaim ning siin maa peal kasvavad taimed ja elavad loomad, kelle ta on 
loonud kiova sõjameeste tarbeks.« 

Seepeale tõmbas ta veel neli mahvi, puhus suitsu põhja, lõuna, ida ja lääne poole ning jätkas: 

»Neis suundades elavad punanahad ja kahvatunäod, kes meile määratud loomi ja taimi 
ülekohtuselt omaks peavad. Aga me otsime nad üles ja võtame neilt, mis meile kuulub. Rebane on 
rääkinud. Howgh!x 

Oli see vast kõne! Sootuks erinev neist, mida olin varem kuulnud või hiljem tihti kuulsin. See 
kiova ütles ju otsesõnu, et ta peab kogu looma- ja taimeriiki oma suguharu pärisomandiks ning tal 
polevat mitte ainult õigus röövida — röövimine olevat koguni tema kohus. Ja mina pidin nüüd 
saama niisuguste inimeste sõbraks! Ent kui oled sattunud huntide sekka, pead nendega kaasa ulguma. 

Rebane ulatas Samile rahupiibu, mis ei tõotanud rahu tuua. Sarn tõmbas südilt oma kuus mahvi ja 
sõnas: 


»Kuulsa kiova suguharu sõjameeste südamed on kartma-tud ja ustavad. Minu süda on nendega nii 
tugevasti liidus, nagu mu muul on puu külge seotud. See liit jääb alatiseks püsima, kui ma ei eksi. 
Olen rääkinud. Howgh!« 

Kaval ja lustakas Sam Hawkens oskas iga asja talutavaks teha. Tema kõne võeti vastu 
üksmeelsete kiiduhüüe-tega: »Uuh, uuh, uuh!« Paraku tegi ta seejärel nurjatuse — pistis savist 
haisuelaja mullegi pihku. Olles sunnitud haput õuna haukama, otsustasin säilitada oma suursuguse 
väärikuse ning oma näo mehise tõsiduse. Suitsetan üpris meeleldi ja eluilmas pole ükski sigar mulle 
liiga vänge olnud, seepärast lootsin ka selle indiaanlaste rahutobi välja kannatada. Tõusin püsti, 
tegin vasaku käega tähelepanu nõudva žesti ning tõmbasin esimese mahvi. Jah, mul oli õigus: 
piibukahas olid kõik eelmainitud ained, nimelt peedid, kanep, tammetõrud ja hapuoblikad. Kuid ma 
ei nimetanud veel viiendat, kõige tähtsamat koostisosa; nüüd tundsin lõhnast ja maitsest, et seal pidi 
olema ka tükike viltsaabast. 

See oli minu esimene »püha talitus« indiaanlaste juures, sest nad suhtuvad rahupiibu 
suitsetamisse tõepoolest kui pidulikku toimingusse, mida võetakse ette vaid mõjuval põhjusel ja 
millel on tõsised tagajärjed. Hiljem olin tihtilugu sunnitud kalumetti suitsetama, kuid siis ma teadsin 
juba, kui tõsine ja auväärne toiming see on. Tookord aga oli see mulle algusest peale vastumeelt, 
eriti naeruväärne näis Sami jutt tema südamest, mida ta võrdles puu külge seotud muulaga. 

Nüüd olid kõik vorminõuded täidetud ja punanahad ülevaimas tujus. Sarn küsis jutuhakatuseks: 

»Mu vennad ütlesid, et nad on välja kaevanud sõjakirve ja on nüüd mescalero-apatšidega 
vaenujalal. Ma ei tead- 

nud seda. Mis ajast ei puhka sõjakirves enam mullas x 

»Ajast, mida kahvatunäod nimetavad kaheks nädalaks. Mu vend Sam oli vist kuskil õige kaugel, et ta 
seda ei tea.« 

»Sul on õigus. Aga teie suguharude vahel valitses ju rahu. Miks haarasid mu vennad relvad?« 

»Neetud apatšid tapsid neli meie sõjameest.« 

»Kus? 

»Rio Pecose ääres.« 

»Aga seal pole ju teie telke?« 

»Seal on mescalerode telgid.« 

»Mis teie sõjameestel sinna asja oli?« 

Kiova vastas hetkegi kõhklemata: 

»Me saatsime sõdurisalga öösel mescalero-apatšide hobuseid võtma. Aga nood haisvad koerad 
valvasid hoolega, kaitsesid end ja tapsid meie vaprad mehed. Seepärast me kaevasimegi sõjakirve välja.« 

Niisiis olid kiovad hobusevargile läinud, teolt tabatud ja minema aetud. Mõned neist said sealjuures 
surma, aga see oli nende endi süü. Sellegipärast tahtsid nad nüüd karistada apatše, kes täie õigusega olid 
kaitsnud oma vara. Tahtsin seda noile varganägudele otsekoheselt öelda, avasin juba suu, kuid Sam 
viipas mulle hoiatavalt ja jätkas küsitlemist: 

»Kas apatšid teavad, et teie sõjamehed neid rünnata kavatsevad?« 

»Ega mu sõber ometi ei arva, et me seda neile ütlesime? Me tungime neile ootamatult kallale, 
tapame nii palju apatše kui jaksame ja võtame kaasa kõik nende loomad ja asjad, mida meil vaja on.« 

See oli kohutav! Ma ei mallanud enam küsimata jätta: 

»Miks mu vaprad vennad apatšide hobuseid himustasid? Kuuldavasti olevat rikkal kiovo 
suguharul liigagi palju hobuseid.« 

Rebane vaatas mind naerusui. 


»Mu noor vend Oid Shatterhand tuli alles hiljaaegu Suure Vee tagant, sellepärast ei tunne ta veel 
siinsete inimeste elu ega mõtteid. Aga meie juures käisid valged mehed, kes tahtsid hobuseid osta; 
nad ostaksid rohkem hobuseid kui meil on neile müüa. Siis rääkisid nad meile 

patšide hobusekarjadest ja lubasid meile iga apatši hobuse eest anda niisama palju kaupa ja 
tulivett kui kiovade hobuse eest, seepärast meie sõjamehed läksidki apatšide hobuseid võtma.« 

Kiova rääkis tõtt. Ning kes oli juba langenute ja eelseisva veresauna ohvrite surmas süüdi? 
Valged hobuseparisnikud, kes maksid viinaga ja sõna otseses mõttes ässitasid kiovasid hobusevargile 
minema! Oleksin meeleldi südamelt ara öelnud, mida ma sellest arvasin, aga Sam andis mulle 
silmapilgutusega märku, et peaksin suu, ning jätkas: 

»Kas mu vend Rebane tuli maad kuulama?« 

»Jah.« 

» Kunas teie sõdurid teile järele jõuavad?« 

»Nad jäid meist ühe päevatee võrra maha.« 

»Kes neid juhib?« 

»Vahva pealik Tangua ise.«. 

»Kui palju sõjamehi tal kaasas on?« 

»Kaks korda sada.« 

»Ja te loodate apatše üllatada?« 

»Me sööstame neile kallale nagu kotkas vareseparvele, kes teda ei märganud.« 

»Mu vend eksib. Apatšid teavad, et kiovad kavatsevad neid rünnata.« 

Rebane raputas uskumatult pead. 

»Kust võisid nad seda teada saada? Kas nende kõrvad ulatuvad kiovade telkidesse?« 

»Justament.« 

»MAa ei mõista oma venda Sami. Ta võiks mulle seletada, mida ta sellega öelda tahtis.« 

»Apatšidel on kõrvad, mis suudavad kõndida ja ratsutada. Me kohtasime eile kuut säärast kõrva, 
mis olid käinud kiovade telkide juures luuramas.« 

»Uuh! Tähendab, kolme luurajat?« 

»Jah.« 

»Siis peab Bao otsekohe pealiku juurde tagasi pöörduma. Me võtsime kaasa kõigest kakssada 
sõjameest, sel juhul, kui apatšid poleks midagi aimanud, poleks meil neid rohkem tarvis läinud. Aga 
kui neil on hais ninas, siis vajame palju rohkem mehi.« 

»Mu vennad pole kõike hästi läbi mõelnud. Intschu 

tschuna, apatšide ülempeaiik, on väga tark väejuht. Kui ta nägi, et tema mehed olid tapnud neli 
kiovat, ütles ta endale, et kiovad ei jäta nende surma eest kätte maksmata, ja asus luureretkele, et teie 
kavatsusi välja uurida.« 

»Uuh, uuh! Või tema 1se?« 

»Jah, koos oma poja Winnetou ja Klekih-petraga.« 

»Uuh, või Winnetou ka veel! Oleksime me seda teadnud, siis oleksid nood koerad juba meil peos! 
Nüüd ajavad nad terve karja sõjamehi kokku, et meid vastu võtta. Bao peab sellest pealikule ette 
kandma, et ta peatuks ja käsiks meile abiväge saata. Kas Sam ja Old Shatterhand tulevad meiega 
kaasa?« 

»Jah.« 

»Siis istugu nad kähku hobustele!« 

»Ara rutta! Ma pean sinuga enne veel aru pidama.« 

»Me võime ka teel rääkida.« 


»Ei. Me asume nüüd koos teele, aga me ei sõida kiovade pealiku Tangua juurde, vaid meie 
laagrisse.« 

»Mu vend Sam eksib väga.« 

»Ei eksi. Kuula, mis ma sulle ütlen! Kas tahate apatšide pealikut Intschu tschunat elusalt kinni 
nabida?« 

»Uuh!« hüüdis kiova õhinal, ja tema mehed ajasid kõrvad kikki. 

»Ja ka tema poega Winnetoud kätte saada?« 

»Uuh, uuh! On's see võimalik?« 

»See on väga hõlpus.« 

»Bao tunneb oma venda Sami, muidu võiks kiova arvata, et temaga tehakse paha nalja, ja seda 
Bao ei salli.« 

»Pshaw! Ma mõtlen seda tõsiselt. Te võite pealiku ja tema poja elusalt vangi võtta.« 

»Kunas?« 

»Arvasin, et viie kuni seitsme päeva pärast, aga nüüd ma tean, et see võib juhtuda palju varem.« 

»Kus?« 

»Meie laagri lähedal.« 

»Ja kus see asub?« 

»Varsti näete, sest kui te kuulete, mida ma teile nüüd ütlen, siis tulete meeleldi meiega kaasa.« 

Nüüd jutustas Sam kiovadele meie maamõõtjatest ja nende eesmärgist, mille vastu kiovadel 
polnud midagi, 

ning seejärel ka kohtumisest apatšidega. Viimaks lausus ta: 

»Imestasin eile, nähes mõlemat pealikut ja Klekih-petrat ilma saatjaskonnata, ning arvasin, et nad 
pühvlijahil olles läksid natukeseks ajaks oma sõjameestest lahku. Aga nüüd tean ma kindlalt, milles 
on asi. Apatšid käisid teie juures maad kuulamas. Ja et luurele läksid apatšide suguharupealikud 
isiklikult, näitab selgesti, et seda peeti väga oluliseks. Nüüd, on nad juba kodus. Winnetou sõitis 
aeglaselt, sest tal oli surnukeha kaasas, aga Intschu tschuna tõttas ette ning paneb kogu oma jõu ja 
visaduse mängu, et oma sõjaväge ruttu kokku saada.« 

»Bao peab seda niisama ruttu oma pealikule ette kandma!« 

»Mu vend võiks oodata ja lasta mul lõpetada! Apatšid ihkavad kaht kättemaksu korraga, nad 
tahavad teile kätte ma,ksta, ja meile ka - nende Klekih-petra eest. Nad saadavad suurema väesalga 
teie ja pisema meie vastu, tolle teise salga juurde jääb ka pealik koos pojaga, et pärast meie laagri 
hävitamist suurema salgaga liituda. Ma näitan sulle nüüd meie laagrit, et sa ta hiljem üles leiaksid. 
Siis ratsutad sa oma pealiku juurde ja ütled talle edasi, mis ma sulle rääkisin. Te tulete oma kahesaja 
sõjamehega meie juurde, et Intschu tschunat ja tema väikest väesalka varitseda ja vangi võtta. Teil 
on kakssada sõjameest, apatšidel kõige rohkem viiskümmend. Ka meie, kakskümmend valget meest, 
toetame teid. Niisiis on apatšide alistamine teile lapsemäng. Kui teil mõlemad pealikud peos on, siis 
on terve suguharu teie võimuses, te võite soovida ja nõuda, mida iganes tahate. Kas mu vend 
mõistab mind?« 

»Jah. Mu venna Sami plaan on väga hea. Meie pealik rõõmustab seda kuuldes ja me hakkame 
seda kohe teostama. « 

»Asugem siis kähku teele, et jõuaksime enne ööd laagrisse!« 

Hüppasime sadulasse, ja et meie hobused olid nüüd puhanud, kappasime tuhatnelja minema. Me 
ei hoolinud enam jälgedest, sõitsime kõige otsemat teed. 

Pean ütlema, et Sami käitumine ei meeldinud mulle, vaid pigem pahandas mind. Nüüd langeb ju 
Winnetou koos oma isa ja viiekümnemehelise sõdurisalgaga lõksu! Siis 

käib mõlema pealiku ja nende kaaslaste käsi õige täbarasti. Kuidas Hawkens küll võis kiovad 
säärasele mõttele viia! Ta ju teadis, kui hästi ma Winnetousse suhtun, sest olin seda talle öelnud, 
ja mina jälle teadsin, et temagi polnud pealikupoja vastu ükskõikne. 

Teel tatsusin küll korduvalt Hawkensi juurde pääseda ja teda kiovadest viivukski eemale 
kutsuda, kuid see ei õnnestunud. Tahtsin teda keelitada tema plaanist loobuma, nii et kiovad ei 
kuuleks, kuid ta vist aimas seda ega lahkunud hetkekski piilurite salgajuhi kõrvalt, enne kui jõud- 
sime laagrisse. Hüppasin hobuselt, võtsin tal sadula seljast ja heitsin tusaselt murule. Meie 
laagrikaaslased ehmusid esiti indiaanlasi nähes. Seda suurem oli nende rõõm, kui nad kuulsid, et 
punanahad on meie sõbrad ja liitlased ning me ei tarvitse enam apatše karta. Nüüd võisime 
kahesaja kiova kaitse all oma tööd jätkata, kallaletungioht oli möödas. 

Kiovasid võeti külalislahkelt vastu, nad vitsutasid kõhu karuliha täis ja sõitsid siis minema. 
Nad kavatsesid öö läbi ratsutada, et oma kaaslastele hästi ruttu rõõmusõnumit viia. Alles siis, 
kui nad olid läinud, tuli Sam minu juurde, heitis minu kõrvale ning ütles oma harilikul üleoleval 
toonil: 

»Te olete täna õhtul õige morni näoga, sõõr. Sellel peab olama mingi põhjus, kas seederike või 
mõni hingehäda, hihihihi! Kumb neist kahest oletusest peab paika? Arvatavasti viimane, eks ju?« 

»Igatahes!« vastasin mitte eriti sõbralikult. 

»Siis puistake südant, öelge, milles on asi. Ma ravin teid terveks.« 

»Tore oleks, kui te seda suudaksite. Sam, aga ma kahtlen selles.« 

»Olge mureta, suudan küll.« 

»Siis öelge, Sam, kuidas Winnetou teile meeldib?« 

» Väga hästi, just nagu teilegi!« 

»Ja te tahate teda hukutada? Kus on siin loogika?« 

»Teda hukutada? Mina? Mu isa poeg ei mõtlegi seda teha.« 

»Aga ta võetakse ju vangi.« 

»Küllap vist.« 

»Ja hukkub. « 

»Arge maalige tonte seinale, söör! Winnetou meeldib mulle nii väga, et kui ta ohtu satub, siis 
päästan ta kasvõi oma elu hinnaga.« 

»Aga miks te teda siis lõksu meelitate?« 

»Et ma ei langeks tema ja tema apatšide küüsi.« 

»Ja siis?« 

»Siis ... hm! Kas te tõesti nii väga tahate selle noore apatšiga sõbraks saada, sõõr?« 


»Mitte ainult et tahan, vaid saangi! Kui ta vangi võetakse, siis ma vabastan ta. Ja kui tema vastu 
relvad käiku lastakse, siis kaitsen teda ja võitlen tema eest. Ütlen seda teile ausalt ja avameelselt. « 

»Või nil.« 

»Just. Lubasin seda surijale ja selline lubadus on mulle niisama püha kui vandetõotus.« 

»Väga, väga rõõmustav, et oleme teiega täiesti üksmeelsed.« 

»Aga öelge mulle ometi,« käisin talle kärsitult peale, »kuidas teie kaunid sõnad teie kurjade 
kavatsustega kokku sobivad?« 

»Ena, mis teid huvitab! Hm-njaa, teie vana Sam Hawkens märkas küll, et teel tahtsite kangesti 
temaga rääkida. Aga ma ei tohtinud seda teha, muidu võinuks kogu mu tore plaan nurja minna. Olen 
isevärki mees ja mõtlen ka hoopis midagi muud kui näin mõtlevat. Ma ei taha ju oma kaarte kõikide 
nähes avada, hi-hi-hi-hi! Teiega aga võin avameelne olla. Te ju aitate mind, just nagu Dick Stone ja 
Will Parkergi, kui ma ei eksi. Niisiis, kui ma asjast õigesti aru saan, ei käinud Intschu tschuna ja 
Winnetou lihtsalt maad kuulamas — nad olid juba sõjaks valmistunud ja väed teele saatnud. Igatahes 


nüüd on neil juba hulk maad sõidetud, ja kui Intschu tschuna, samuti kui Winnetougi, öö läbi 
ratsutas, siis kohtub ta nendega juba homme hommikul või keskpäeval, muidu ei sunniks ta oma 
hobust nii takka. Ülehomme õhtul võib ta siia tagasi jõuda. Näete nüüd, milline suur oht meid 
ähvardab ja kui lähedal see on. Küll on hea, et me apatšidele järele sõitsime! Ma poleks mingil juhul 
neid niipea siia oodanud. Õnneks kohtasime kiovasid ja kuulsime neilt uudiseid. Nüüd toovad nad oma 
kakssada sõjameest siia ja .. .« 

»Ma hoiatan Winnetoud kiovade eest,« katkestasin teda. 

»Taevas holdku, ei tohi!« hüüatas Samkohkunult. »See tooks meile ainult halba, sest siis apatšid 
pääseksid ja jälitaksid meid kiovadest hoolimata. Ei, nad peavad ikkagi vangi langema ja surmasuus 
olema. Kui me nad siis salaja vabastame, on nad meile tänulikud ja loobuvad kättemaksmisest. 
Äärmisel juhul nõuavad nad meilt Rattleri väljaandmist, ja seda ma neile ei keelaks. Mida te nüüd 
ütlete, pahane džentelmen?« 

Surusin tema kätt. 

»Te rahustasite mu täielikult, kulla Sam. Teie plaan on suurepärane!« 

»Eks ole? Sam Hawkensil on ka omad head küljed, hihihihi! Nii et me oleme jälle sõbrad ?« 

»Jah vana Sam « 

»Siis pange kõrvad pea alla ja jääge ruttu magama. Meil on homme palju tegemist. Ma viin nüüd 
Stone'i ja Parkeri ka asjaga kurssi, et nad teaksid, mida teha.« 

Eks olnud vana Sam Hawkens tore, hea inimene? Muide, ütlesin küll »vanax«, aga seda ei maksa 
võtta sõnasõnalt. Ta oli neljakümne ringis, kuid habemetihnik; mis kattis peaaegu kogu tema nägu, 
hirmus nina, mis sealt vaatetornina välja ulatus, ning jäik, justkui laudadest kokku naelutatud 
nahkkuub tegid ta palju vanemaks kui ta tegelikult oli. 

Kui Sam oli läinud, püüdsin uinuda, aga ei saanud niipea und. Meie laagrikaaslased olid kiovade 
appituleku üle väga rõõmsad ja kõnelesid sellest nii valjusti, et oli üpris raske magama jääda. 

Hawkens rääkis oma plaanist nii enesekindlalt, nagu olnuks selle luhtumine ilmvõimatu, mina aga 
polnud selles nii veendunud. Kavatsesime vabastada Winnetou ja tema isa, kuid mis saab teistest 
apatšidest? Kas nad jäävad kiovade küüsi, kui me päästame nende pealikud? Minu meelest poleks 
see õiglane olnud. Kuid kõikjde apatšide vabastamine võinuks käia neljale mehele üle jõu, liiati kui 
seda tuli teha salaja, nii et meile ei langeks kahtluse varjugi. Ja mismoodi satuvad apatšid kiovade 
kätte, küsisin endalt. Kindlasti mitte võitluseta, ning teadagi kaitsevad just need, keda tahame päästa, 
end kõige vapramalt, järelikult ähvardab neid kõigesuurem oht. Kuidas saaksime seda vältida? Kui 
nad ei alistu ega anna 

end vangi, siis kiovad tapavad nad. Seda ei tohtinud mingil tingimusel juhtuda. 

Murdsin selle üle kaua pead ja vähkresin asemel, leidmata pääseteed. Mind rahustas viimaks 
mõnevõrra ainult teadmine, et väike kaval Sam ikkagi leiab mingi soodsa võimaluse. Igaks juhuks 
otsustasin pealikud oma kaitse alla võtta ja vajaduse korral neid kasvõi oma kehaga varjata. Siis 
uinusin viimaks. 


IV.  WINNETOU VANGILANGEMINE 


Hommikul asusin kahekordse innuga tööle, sest eile oli see mul tegemata jäänud. Rattler hoidus 
meist eemale. Ta uitas jõude siia-sinna, kuid tema westman'id kohtlesid teda sõbralikult, nagu poleks 
midagi juhtunud. Nägin sellest, et kui ma temaga jälle riidu lähen, siis toetavad nad teda. Õhtuks oli 
meil mõõdistatud poole pikem teelõik kui harilikult, ehkki maastik oli raskemini läbitav. Seepärast 


olime väga väsinud ning heitsime pärast õhtusööki varsti magama. Laager oli vahepeal teise kohta 
üle viidud. 

Järgmisel päevalolime niisama virgad, kuid keskpäeval segati meie tööd. Nimelt jõudsid kiovad 
pärale. Nende luurajad leidsid meid hõlpsasti, sest nad olid meie eelmisel laagriplatsil käinud ning 
meie jäljed olid enam kui selgesti nähtavad. 

Kiovad olid tugevad ja sõjakad mehed, head ratsanikud, kõik nad olid püssi, noa ja tomahoogiga 
relvastatud. Lugesin nad üle - sain üle kahesaja. Nende pealik oli pikka kasvu ja karmi, moni näoga, 
tema röövloomapilk ei tõotanud midagi head. See andis selgesti tunnistust tema röövliahnusest ja 
võitlushimust. Tema nimi oli Tangua, mis tähendabki »pealik«. Sellest järeldus, et ta pealikuna ei 
kartnud ühtki võistlejat. Tema silmavaadet ja nägu nähes hakkas mul hirm Intschu tschuna ja 
Winnetou pärast - mis neist saab, kui nad tõesti selle mehe kätte satuvad? 

Meie juurde tuli ta sõbra ja liitlasena, kuid ei käitunud kaugeltki sõbralikult. Ta pidas end ülal 
nagu tiiger, kes on liitunud leopardiga, et koos jahti pidada, ent pärast jahiretke lõppu pistab ka 
leopardi kinni. Ta ratsutas koos luuresalga juhi Rebasega punanahkade eesotsas ega tulnud meie 
juurde jõudes sadulast maha, et meid teretada, vaid viipas käskivait, mispeale tema mehed meid 
ümber piirasid. Seejärel ratsutas ta meie vankri juurde ja kergitas selle katet, et näha, mis seal on. 

Püssid peos, läksime meiegi vankri juurde, mille koormat Tangua uuris. Mul oli üsna kõhe tunne. 
Sam küsis hoiataval toonil: 

»Kas kiovade kuulus pealik tahab hästi ruttu igavestele jahirnaadele jõuda?« 

Kõnetatu oli seljaga meie poole, nüüd ajas ta end sirgu, pöördus ümber ja vastas rämedalt: 

»Miks segavad kahvatunäod mind sellise tobeda küsimusega? Tangua valitseb kord igavestel 
jahimaadel suure pealikuna, aga kulub veel palju aega, enne kui ta sinna teele asub.« 

»See võib juhtuda juba järgmisel silmapilgul.« 

»Miks ?« 

»Tule vankrist eemale, siis ütlen. Ruttu!« 

»Tangua jääb siia.« 

»Hea küll, lenda siis pealegi õhku!« 

Sam pöördus ümber ja tegi, nagu tahaks ta ära minna. Pealik hüppas kähku vankritt maha ja 
haaras tal käest kinni. 

»Miks ütleb Sam Hawkens, et ma lendan õhku ?« 

»Et sind hoiatada.« 

»Mille eest?« 

»Surma eest, mis sind ähvardas, kui oleksid veel viivuks sinna jäänud.« 

»Uuh! Surm on siis vankris? Näita teda meile!« 

»Vahest hiljem. Kas su luurajad ei öelnud sulle, miks me siin oleme?« 

»Tangua kuulis seda neilt. Te tahate kahvatunägude tulihobule teed ehitada.« 

»Õige! See tee läheb üle jõgede ja kuristikkude ja läbi kaljude - me laseme need kaljud õhku. Ma 
arvan, et sa tead seda.« 

»Tean küll. Aga mis on sel ühist surmaga, mis pidi mind ähvardama ?« 

»Palju rohkem, kui oskad aimata. Oled ehk kuulnud, millega me õhime kaljusid, mis meie 
tulihobu teele ette jäävad? Arvad, et haritiku püssirohuga, millega teiegi püssid tulistavad?« 

»Ei. Kahvatunäod on teinud ühe teise leiutise, sellega suudavad nad terveid mägesid purustada. « 

»Just. Ja see leiutis on meil seal vankris. Ta on küll korralikult pakitud, aga kes ei tea, kuidas 
niisugust pakki käsitseda, on kadunud hing, niipea kui ta seda puudutab, sest pakk plahvatab tema 
käes ja rebib ta pihuks ja põrmuks.« 

112 

»Uuh, uuhl< hüüatas kiova. Ta oli silmanähtavalt hirmul. »Kas Tangua oli nende pakkide 
lähedal? « 


»Nii lähedal, et kui sa poleks jalamaid vankrilt maha karanud, siis oleksid praegu juba igavestel 
jahimaadel. Ja mis oleks sinust järele jäänud? Ei meditsiini ega skalbitukka, ainult tillukesed liha- ja 
luutükikesed, muud midagi! Kuidas sa sellisel kujul igavestel jahimaadel suure pealikuna 
valitseksid? Hobusevaimud trambiksid su jäänused lõplikult pihuks ja põrmuks. « 

IMdiaanlast, kes jõuab igavestele jahimaadele ilma skalbituka ja meditsiinita, võtavad surnud 
kangelased vastu põlgusega Ja ta peab end peitma õndsaks saanute pilgu eest, kes seal kõiki 
indiaanlaste mõnusid naudivad. Säärane on punanahkade usk. On suurim õnnetus saabuda sinna 
musttuhandeks tükiks rebituna! Pealiku tõmmust näojumest hoolimata oli näha, et ta kahvatas 
hirmust. 

»Uuh!< hüüdis ta. »Hea, et sa seda mulle õigel ajal ütlesid! Aga miks te hoiate seda leiutist 
vankris, kus on hulk teisi vajalikke asju?« 

»Kas me peame siis nood tähtsad pakid maha panema, et nad seal rikneksid ja õrnimagi 
puudutuse korral põhjustaksid suure õnnetuse? Ma ütlen sulle, nad on vankriski üpris kardetavad. 
Kui sihuke pakk plahvatab, lendab lähikonnas kõik õhku.« 

»Kas inimesed ka?« 

»Muidugi, kõik inimesed ja loomad kümne saja hobusepikkuse kaugusel.« 

»Siis peab pealik oma sõjamehi hoiatama, et keegi neist tolle ohtliku vankri ligi ei läheks. « 

»Tee seda! Palun sind sellepärast, et me kõik kellegi ettevaatamatuse läbi surma ei saaks. Näed, 
kui väga ma teie pärast muretsen, sest ma usun, et kiova sõjamehed on meie sõbrad. Aga näib, et ma 
eksin. Kui sõbrad kohtuvad, teretavad nad üksteist ja suitsetavad rahupiipu. Tahad sa selle täna 
tegemata jätta?« 

»Sa oled ju Rebasega, minu luurajaga, juba rahupiipu suitsetanud !« 

»Ainult mina ja see valge sõjamees, kes seisab siin minu kõrval, teised ei ole. Kui sa ei taha ka 
nendega sõprust kinnitada, siis ma kahtlen, kas te ikka olete meie tõelised sõbrad.« 

Tangua vaatas viivu mõtlikult enda ette maha ning sõnas siis: 

»Me oleme sõjaretkel, seepärast ei võtnud me rahu kinnikinnikit kaasa.« 

»Kiovade pealiku suu räägib sõnu, mida ma ei saa tõsiselt võtta. Näen kinnikinnikikotti tema 
vööl, ja see paistab täis olevat. Meil pole seda tarvis, meil endil on tubakat küllalt, ja ega kõik peagi 
rahupiipu popsutama. Sina suitseta enda ja oma sõdalaste eest, mina suitsetan enda ja siin viibivate 
valgete meeste eest, siis oleme kõik sõbrad ja liitlased.« 

»Miks peaks Tangua sinuga suitsetama - me juba olemegi vennad! Sam Hawkens võib seda nii 
võtta, nagu oleksime kõikide eest kalurnetti suitsetanud.« 

»Kuidas soovid! Aga siis teeme nii, nagu heaks arvame, ja sa ei saa apatše oma võimusesse.« 

»Kas sa kavatsed neid hoiatada?« küsis Tangua, ja tema silmad välgatasid hirmuäratavalt. 

»Ei, seda ma ei mõtlegi teha, nad on ju meie vaenlased ja tahavad meid tappa. Aga ma ei ütle 
sulle, mismoodi sa saad neid vangi võtta.« 

»Tangual pole siin nõuandeid vaja. Ta teab seda isegi.« 

»Tohoh! Tead sa, kunas ja kustpoolt nad tulevad ja kus me võime nendega kohtuda?« 

»Pealik saab seda teada - ta saadab luurajad neile vastu.« 

»Sa ei tee seda, sest oled küllalt arukas, et teada: apatšid avastavad siis luurajate jäljed ja seavad 
end võitlusvalmis. Nad muutuvad üliettevaatlikuks, ja on väga küsitav, kas sa saadki neid kätte, aga 
kui sa minu nõuannet kuulda võtad, siis langevad nad täiesti pahaaimamatult sinu kätte vangi, kui 
ma ei eksi.« 

See argument mõjus. Pealik lausus pärast üürikest mõtlemist: 

»Tangua räägib oma sõjameestega. « 

Ta lahkus meist, läks Rebase juurde, viipas veel mõned punanahad lähemale, ja nad hakkasid nõu 
pidama. 


»See, et ta nende sulidega nõu peab, näitab, et tal olid meiega kurjad kavatsused.« 
»See on temast inetu, te olete ju tema sõber ega ole talle midagi halba teinud,« kostsin. 

»Sõber? Mis loeb kiovadele sõber! Nad on lurjused ja elatuvadki ainult röövimisest. Nad on su 
sõbrad üksnes senikaua, kui sinult pole midagi võtta. Siin aga on vankritäis toidumoona ja kõiksugu 
muud kraami, mida punanahad väga himustavad. Nende luurajad ütlesid seda oma pealikule, ja meid 
otsustati paljaks röövida.« 

»Aga nüüd?« 

»Nüüd? Hm, nüüd pole meil enam midagi karta.« 

»Tõesti? See rõõmustaks mind väga.« 

»Küllap see ongi nii. Ma tunnen kiovasid. Mul tuli hiilgav mõte panna pealik uskuma, et meil on 
vankris dünamiidilaadung, hihihihi! Ta ronis ju kohe sinna üles, olles kindel, et saab kõik, mis seal 
on, hõlpsasti sõjasaagiks. Ma ei usu, et ükski punanahk julgeks seal veel midagi puudutada. Ja ma 
arvan koguni, et see hirm tuleb meile hiljem veel kasuks. Pistan taskusse karbi sardiine õlis, 
kiovadele aga ütJen, et see on lõhkeainet täis. Teil juba on üks plekktoos taskus, te hoiate seal 
dokumente. Võiksite mu hea mõtte ära kasutada.« 

»Hästi! Loodan, et see neile mõjub. Aga kuidas jääb rahupiibuga ?« 

»Kiovad vist ei kavatsenud seda meiega suitsetada, aga ma arvan, et nüüd nad mõtlevad ümber. 
Minu argument muutis pealiku meelt ja veenab ka teised. Aga usaldada me neid sellegipärast ei 
tohi.« 

»Näete nüüd, Sam, et mul oli üleeile ikkagi osalt õigus. Te tahtsite oma plaani kiovade abiga ellu 
viia, seetõttu oleme nüüd kiovade võimuses. Huvitav, millega see lugu lõpeb!« 

»Just nii, nagu ma ennustasin, uskuge mind. Kindlasti tahtis pealik meid paljaks röövida ja siis 
apatšidega ise toime tulla. Nüüd on ta sunnitud möönma: apatšid on liiga nutikad selleks, et lasta end 
niiviisi kinni püüda ja tappa. Nagu ma talle ütlesin, avastavad nad tema luurajate jäljed, ja siis 
maksab tal vaevalt loota, et nad pimedate preeriakanadena talle sülle jooksevad. Vaadake! Kiovad 
on otsusele jõudnud, pealik tuleb siia. Kohe selgub kõik.« 

Selgus saabus veel enne, kui pealik meie juurde jõudis: Rebase käsu peale lagunes meid 
ümbritsenud punanahkade ahelik, ratsanikud tulid sadulast maha. Me polnud enam 

ümber piiratud, ja Tangua ilme polnud enam nii kurjakuulutav kui ennist. 

»Tangua pidas oma sõjameestega nõu,« sõnas ta. »Nad on sellega päri, et ma suitsetaksin oma 
venna Samiga kalumetti. Tehkem siis seda meie kõikide eest.« 

»Seda ma lootsingi, sest sa pole mitte ainult vapper, vaid ka tark mees. Kiova sõdurid 
moodustagu poolring ja olgu tunnismeesteks, et me suitsetame rahu ja sõpruse piipu.« 

Nii sündiski. Tangua ja Sam Hawkens suitsetasid rahupiipu, seda tseremooniat on eespool juba 
lühidalt kirjeldatud. Nüüd võisime olla kindlad, et nad vähemalt täna ja lähemail päevil meie vastu 
mingeid vaenulikke plaane ei sepitse. Mida nad kaugemas tulevikus kavatsesid teha, seda me 
muidugi ei teadnud. 

Hakkasime nüüd uue hooga tööle ja jõudsime tavatult kiiresti edasi, sest ka Baneroft ja tema kolm 
töökaasiast pingutasid kõigest väest: 

Minagi. rassisin kahe mehe eest. Pidin mõõdistustõöd tegema ning ühtlasi päevikut pidama ja 
joonestama. Joonestused tegin kahes eksemplaris, ühe sai vaneminsener, meie ülemus, teist hoidsin 
igaks juhuks salaja enda käes. Meid ähvardas nii suur oht, et selline ettevaatusabinõu oli täiesti 
õigustatud. 

Õhtul küsisin Samilt, millised olid vahepeal toimunud nõupidamise tulemused. 

»Olge mureta,« vastas ta. »Teie lemmikutele ei tehta midagi halba.« 

»Aga kui nad end kaitsevad?« 

»Nad ei saa selleks mahti. Nad tabatakse ja seotakse kinni, enne kui nad üldse taipavad, mis 


juhtus. « 
»Tõesti? Kuidas sellega loodetakse hakkama saada, Sam?« 
»Väga lihtsalt. Apatšid tulevad kindlasti tuntud teed mööda. Te vist taipate, söör, kustpoolt?« 
»Loomulikult lähevad nad esmalt sinna, kus nad meid kohtasid, ja tulevad siis meile jälgipidi 
järele.« 
»Õige! Niisiis, me juba teame, kust neid oodata. Tähtis on veel teada, millal nad tulevad.« 
»Saaksime seda teada, kui saadaksime luurajad neile 

vastu, aga teie, kulla Sam, ei pea seda õigeks. Arvate, et luurajate jäljed reedaksid meie asukoha.« 

»Punaste, pange tähele, söör, punaste luurajate jäljed! Apatšid teavad, et oleme siin, ja valge 
mehe jäljed ei ärata neis mingit kahtlust. Iseasi, kui nad leiaksid indiaanlaste jälgi - see teeks nad 
valvsaks ja väga ettevaatlikuks. « 

»Te arvate siis, et apatšidele tuleks vastu saata mitte punanahkseid, vaid valgeid luurajaid?« 

»Jah, aga kõigest üksainus.« 

»Kas sellest pole vähe?« 

»Ei, sest see on usaldusväärne mees, tema nimi on Sam Hawkens, kui ma ei eksi. Te ehk tunnete 
seda meest, söör?« 

»Jah,< noogutasin. »Kui tema selle asja käsile võtab, siis võime olla mureta. Teda apatšid juba 
kinni ei nabi.« 

»Seda mitte, aga nad näevad teda.« 

»Mis? Te näitate end neile?« 

» Kindlasti.« 

»Siis püüavad nad teid kinni või tapavad!« 

»Ei nad mõtlegi seda teha, nad on selleks liiga targad. Ma käitun nii, et nad peavad mind nägema. 
Ja kui ma õige hooletult nende nähes ringi uitan, arvavad nad, et tunneme end täiesti turvaliseit. Nad 
ei tee mulle midagi, sest kui ma laagrisse tagasi ei pöörduks, aimaksite halba. Pealegi usuvad nad, et 
saavad mu hiljem kindlasti kätte.« 

»Aga mis siis, Sam, kui nemad teid näevad, aga teie neid ei märka?« 

»Sam Hawkensil on väikesed silmad, aga terane pilk. Loomulikult ei tule apatšid karjakaupa 
koos, vaid saadavad mõne luuraja ette, aga mul ei jää needki märkamata, sest valin endale niisuguse 
varitsuskoha, kust ma neid kindlasti näen. Ja niipea, kui ma neid silman, hoiatan teid, et käituksite 
täiesti vabalt, kui nad laagri juurde luureretkele tulevad.« 

»Aga siis näevad nad ju kiovasid ja teatavad oma pealikule !« 

»Keda nad näevad? Kiovasid? Küll mina juba hoolt kannan, et apatšid ei näe ei kiovasid ega 
nende jälgi. Mõistate? Meie armsad sõbrad kiovad peidavad end hästi, et parajal ajal rünnata. 
Apatšide luurajad tohivad näha 

ainult neid inimesi, kes olid laagris siis, kui Winnetou ja tema isa siin käisid.« 

»No siis on küll hoopis teine lugu.« 

»Eks ole? Apatšide luurajad võivad vabalt siin ringi uidata. Las nad arvavad, et me ei aima 
midagi. Kui nad ära lähevad, hiilin ma neile järele ja uurin välja, millal kogu salk meid rünnata 
kavatseb. Päeval nad ei tule, pigem öösel, et märkamatult jõuda laagrile võimalikult lähedale. Ja 
meie põletame laagrituld, et nad meid hästi selgesti näeksid. Niikaua kui lõke põleb, püsivad apatšid 
kindlasti peidus. Me laseme tulel kustuda, ja kui pimeneb, kaome ning kutsume tasa ja kähku kiovad 
kohale. Nüüd sööstavad apatšid meie laagrile kallale - ega leia sealt ühtki hingelist, hihihihi! 
Üllatunult süütavad nad uuesti tule, et meid üles otsida; me näeme neid niisama selgesti kui nemad 
ennist meid nägid, ja osad on vahetatud: rünnatakse hoopis neid. Küll nad siis kohkuvad! Uskuge 
mind, sellest vembust räägitakse veel kaua. Öeldakse: selle kavaiuse mõtles välja Sam Hawkens, kui 


ma ei eksi!« 

»Jah, tore oleks küll, kui kõik läheks just nii, nagu teie arvate.« . 

»Teisiti ei saagi minna, küllap mina juba selle eest hoolitsen.« 

:tJa mis edasi? Kas siis vabastame salaja apatšid?« :t Vähemalt Intschu tschuna ja Winnetou.« 

:tAinult?« 

:tVabastame nii palju, kui suudame, ilma et meid kaht-' 

lustama hakataks.« 

:tJa mis teistest saab?« 

»Olge mureta, söör, nendega ei juhtu midagi halba. Algul mõtlevad kiovad pigem põgenike 
püüdmisele kui allesjäänud vangidele. Ja kui nad tõesti verejanulisteks muutuvad, siis on ju Sam 
Hawkens ka veel siin. Aga pole mõtet praegu sellega pead vaevata, mis kõik juhtuda võib. Aitab 
jutust, homme hakkame tegutsema.« 

Samil oli õigus. Milleks arutada tulevikuplaane — meil ei jäänud praegu midagi muud üle kui 
oodata sündmuste arengut. 

See oli vastik öö. Tõusis tuul, mis peagi paisus tugevaks tormiks, ja hommiku eel läks ilm nii 
külmaks, nagu siin 

kandis harva juhtub. Sam Hawkens silmitses taevast ja lausus: 

»Täna juhtub arvatavasti midagi, mida siin kuigi sageli ei nähta: hakkab sadama, kui ma ei eksi. 
Ja see soodustab väga meie plaani elluviimist.« 

»Mismoodi?« küsisin. 

»Kas te siis ei mõista? Vaadake, kuidas rohi meie ümbruses on maha tallatud! Apatšid märkaksid 
siit möödudes kohe, et siin on peale meie veel palju teisi inimesi ja loomi olnud. Aga pärast vihma 
tõuseb rohi kohe jälle üles, muidu oleks laagriase veel kolme-nelja päeva pärast nähtav. Ma viin 
punanahad siit nii ruttu kui võimalik ära.« 

Ta tutvustas pealikule oma plaani, ja Tangua nõustus sellega. Natukese aja pärast ratsutasidki 
indiaanlased koos Sami ja tema kahe kaaslasega minema. Tulevane võitlusväli mille asukohta nad 
läksid valima, pidi paiknema kuskil, kust me mõõdistustööd tehes nagunii läbi läheksime. 

Järgnesime neile ruttamata, nii nagu meie töö lubas. 

Keskpäeval läks Sami ennustus täide: hakkas vihma sadama- ja nii tugevasti, nagu sajab ainult 
neil laiuskraadidel, kui seal üldse sajab. Tundus, nagu langenuks terve järv meile taevast kaela. 

Selles paduvihmas tuli Sam koos Dicki ja Williga tagasi. Sadas nii tihedalt, et me silmasime neid 
alles siis, kui nad olid meist kõigest kaheteistkümne või viieteistkümne sammu kaugusel. Nad olid 
leidnud paraja paiga, Parker ja Stone pidid meid sinna juhatama, Hawkens ise aga võttis endale 
söögikraami kaasa ja läks kurjast ilmast hoolimata luureretkele. Ta asus teele jalgsi, sest nii oli tal 
hõlpsam end peita kui koos muulaga. Kui ta tihedas vihmasajus mu silmist kadus, tundsin, et oht 
lähenes meile kiirel sammul. 

Paduvihm lõppes äkitselt, nagu ta oli alanudki. Taevaluugid sulgusid korrapealt, ning päike 
hakkas paistma niisama soojalt kui eile. Võisime jätkata oma tööd. 

Olime tasases rohtlas, üsna avarai lagendikul, mida kolmest küljest piiras mets; siin-seal kasvas 
mõni põõsas. Maastik oli meile väga soodus, seepärast edenes töö 

hästi. Pean ütlema, et Sam Hawkens ennustas hommikul vihma tagajärgi päris öigesti: kiovad olid 
sealt läbi ratsu- 

tanud, kus meie praegu töötasime, kuid nende hobuste kabjajälgi polnud üldse näha. Kui apatšid 
meile järgnevad, ei oska nad aimatagi, et meil on kakssada kaitsjat. 
Kui me videvikus mõõdistustöö lõpetasime, kuulsime Stone'ilt ja Parkerilt, et viibime eeldatava 


lahinguvälja lähedal. Meeleldi heitnuksin sellele pilgu, ent oli juba liiga hilja. 

Hommikul jõudsime tööjärjega peatselt ühe oja äärde; see voolas üsna laias tiigitaolises nõos, mis 
tõenäoselt oli aasta ringi vett täis, kuna ojasäng oli enamasti poolkuiv. Eilne vihm aga oli ta ääretasa 
veega täitnud. Selle tiigi juurde viis kitsas lage rohtlariba, mida mõlemalt poolt palistasid puud ja 
põõsad. Vette ulatus poolsaar, kus samuti kasvas puid-põõsaid. Kalda lähedaloli ta õige kitsuke, 
kaugemal aga laienes peaaegu sõõrjaks, sarnanedes panniga, mis oli vartpidi kalda küljes. Tiigi 
vastaskaldal oli tiheda metsaga kaetud lauge kungas. 

»Selle koha Sam valiski,« ütles Stone asjatundlikult ringi vaadates. »parajamat paika meie 
plaanide elluviimiseks oleks raske leida.« 

Tema sõnad ajendasid mindki ümbrust uurima. 

»Kus on siis kiovad, härra Stone?< küsisin. 

»Peidus, väga osavalt varjunud,« muheles Stone. »Te võite ränka vaeva näha, ilma et leiaksite 
neist ainustki jälge, aga ma tean, et nemad näevad meid hästi ja selgesti.« 

»Kus nad siis on?« 

»Kannatust, söör! Esmalt pean teile seletama, miks Sam, va kavalpea, just selle koha valis. 
Rohtlas, kustkaudu me siia tulime, on palju puhmaid. Seetõttu on apatšide luurajatel hõlpus meid 
nende tagant märkamatult jälgida. Ja nüüd vaadake seda lagedat rohtlariba, mis tuleb siia. Meie 
laagrituli paistab siit rohtlasse, kust saabuvad vaenlased. Ta meelitab apatšid ligi, ja nad saavad 
mõlemal pool kasvavate puude ja põõsaste varjus kerge vaevaga meie juurde hiilida. Ütlen teile, mu 
härrad: me poleks kuskilt leidnud paremat paika, et lasta punanahkadel meid rünnata.« 

Tema pikergune, kõhn, tuulest parkunud nägu säras rahulolust. Vaneminsener aga ei jaganud 
sugugi Stone'i vaimustust. Ta lausus pead vangutades; 

»Mis teil ometi arus on, härra Stone! Mees rõõmustab, et teda on nii hea rünnata! Ma ütlen teile: 
mind see küll ei rõõmusta, meelsamini laseksin siit jalga!« 

»Seda kindlamalt saaksid apatšid teid kätte!« lisas Dick Stone rahumeeli. »Visake niisugused 
mõtted peast, härra Baneroft! Olen selle koha leidmise üle rõõmus, sest ta hõlbustab küll apatšidel 
meie kinninabimist, aga see-eest on meil pärast palju kergem neid tabada. Heitke korraks pilk 
vastaskaldale! Künkal kasvab mets, seaian kiovad peidus. Nende vahimehed valvavad kõige 
kõrgemate puude otsas ja kindlasti näevad meid praegu. Nad märkavad ka apatšide tulekut, sest sealt 
ülalt avaneb vaade kaugele rohtlasse.« 

»Aga kui meid rünnatakse,« katkestas vaneminsener, »mis abi on meil siis kiovadest, kes 
vastaskaldal metsas varitsevad ?« 

»Nad on seal ainultajutiselt, sest muidu. avastaksid apatšide luurajad nende jäljed. Aga kui nood. 
on läinud, tulevad kiovad siia ja peiöavad end poolsaarele, nii et keegi Mid ei märka.« 

»Kas ei või ka apatšide luurajad poolsaarele minna?« 

»Võiksid küll, aga me ei lase. Me seame oma ratsud seal puude külge, siis on kindel, et ükski 
indiaanlane sinna ei lähe, sest hobuste korskamine reedaks nad. Niisiis laskem luurajatel rahulikult 
tulla ja siin ringi vaadata, poolsaarele nad ei kipu.: Kui nad siis lähevad oma sõdureid siia kutsuma, 
tulevad kiovad, nagu juba öeldud, ja peidavad end poolsaarele. Kogu apatšide sõjasalk hiilib meie 
lähedale ja ootab, kuni me magama heidame.« 

»Aga kui nad ei kärsi nii kaua oodata?« segasin vahele. 

»Siis pole meil ju taandumisvõimalust!« 

»Seda pole vajagi,« vastas Stone, »sest kiovad tulevad meile kohe appi.« 

»Kuid siis ei pääse me verevalamisest, mida me ometi tahaksime ära hoida.« 

»Jah, söör, siin Läänes ei saa igakord paarist veretilgast hoolida. Aga ärge muretsege! Seesama 
põhjus hoiab ka apatše meid ründamast, senikaua kui oleme ärkvel. Nad ometi mõistavad, et. me 
kaitseksime end, ja ehkki meid on kõigest kakskümmend, saaksid paljud neist surma, enne kui neil 


läheb korda meid kahjutuks teha. 

Ei, ka nemad peavad oma elu ta tervist kalliks nagu meiegi, seepärast ootavad nad, kuni me 
magama heidame; siis laseme lõketel kohe kustuda ja taandume poolsaarele. « 

»Ja mida me senikaua teeme? Kas võime tööd jätkata?« 

»Jah. Aga kokkulepitud ajal olge siin.« 

»Siis ei tohi me enam aega viita. Läki, härrased, me jõuame veel üht-teist ära teha!« 

Mehed täitsid mu käsu, ehkki neil ei paistnud enam tööisu olevat. Kindlasti oleksid nad 
meelsamini jalga lasknud, kuid siis jäänuks töö lõpetamata ning lepingu järgi polnuks neil õigust ka 
tasu nõuda. Nad ei raatsinud sellest ilma jääda. Ja kui nad saamahimust hoolimata oleksid pagenud, 
siis olnuksid apatšid neil kohe kannul. Nõnda nägid nad, et turvalisem oli siia jääda, ning jäidki. 

Mindki ei jätnud eelseisvad sündmused ükskõikseks. Olin viimastel päevadel nii tihti Winnetoule 
mõelnud, et ta sai mulle ikka südameläheaasemaks. Ja kummaline küll, hiljem kuulsin Winnetoult, et 
ta mõtles tookord minule niisama tihti kui mina temale. 

Ka töõ ei toonud mulle hingerahu, kuid olin kindel, et otsustaval hetkel kaob mu ärevus 
korrapealt, seepärast soovisin, et too hetk hästi ruttu kätte jõuaks - vältida ei saanud seda ju nagunii. 
Minu soov täituski, sest varsti pärast lõunat nägime Sam Hawkensit tulevat. Väike westman oli 
ilmselt väsinud, kuid tema tillukesed kavalad silmad tumeda habemetihniku kohal välkusid lustakalt. 

»Kas kõik läks korda?« küsisin. Näen seda juba teie näost, kulla Sam. Rääkige siis ruttu, mida te 
nägite ja kuulsite!« 

Mitte siin ja mitte praegu. Võtke oma tõöriistad ja minge laagrisse 1 Tulen teile järele. Pean enne 
veel kiovad e juurest läbi minema, ütlema neile, mis ma välja uurisin, ja andma näpunäiteid, kuidas 
käituda. « 

Ta läks oja äärde, hüppas sellest üle ja kadus metsa, Korjasime oma kodinad kokku, läksime 
laagrisse ja jäime Sami ootama. Me ei näinud tema tulekut ega kuulnud tema samme, aga äkki seisis 
ta meie keskel ja ütles üleolevalt: 

»Siin ma olen, mu härrad ! Kas teil siis silmi ega kõrvu ei ole? Istusite vagusi, keegi ei lausunud 
sõnagi, ja ikkagi 

ei kuulnud, kuidas ma siia hiilisin. Just niisamuti pääsesin ma eile apatšide juurde.« 

»Rääkige meile sellest, Sam!« 

»Well, kohe kuulete! Las ma istun, olen väga väsinud. Niisiis, täna õhtul läheb madinaks!« 

»Juba täna õhtul?« küsisin üllatunult ja rõõmsalt, sest ma ju soovisingi, et ootuspinge rutem 
laheneks. »See on hea, väga hea! Ja mida te siis kuulsite? Rääkige ometi !« 

»Kuss, kuss, noorsand ! Iga asi omal ajal! Kuuldust räägin hiljem, alustan sellest, mida ma nägin. 
Asusin teele vihmasajus, mul polnud vaja oodata, millal vihm üle läheb, sest minu kuub kaitseb 
mind isegi kõige tugevama paduvihma eest, hihihihi! Tõttasin meie vanasse laagripaika, kus toona 
apatšid meie juurde tulid, aga enne sinnajõudmist nägin kolme punanahka ringi nuuskimas. Arvasin, 
et need on apatši luurajad, ja nad ei lähe kaugemale, sest neil kästi siia tulla. Nii oligi. Nad otsisid 
kogu ümbruse läbi, leidmata minu jälgi, istusid siis puude aila, sest lagendikul oli rohi liiga märg, ja 
ootasid ligi kaks tundi. Ka mina istusin puu alla ja ootasin niisama kaua; mind huvitas, mis saab 
edasi. Tuli salk ratsamehi, kõigil sõjamaaling näol. Tundsin nad kohe ära: need olid Intschu-tschuna 
ja Winnetou koos oma apatšidega.« 

»Kui palju neid oli?« 

»Just nii palju, kui ma arvasin. Loendasin viiekümne mehe ümber. Luurajad tulid puude alt välja 
ja andsid pealikutele aru. Siis saadeti nad jälle ette ja teised järgnesid neile ruttamata. Nagu te juba 
arvata võite, džentelmenid, järgnes Sam Hawkens neile. Vihm oli jalajäljed kustutanud, aga vaiad, 


mis te maasse olete tagunud, on ju suurepärased teeviidad. Loeksin meeleldi elu lõpuni nii selgeid ja 
tähendusrikkaid jälgi. Apatšid pidid väga ettevaatlikud olema, sest nad võisid iga metsatuka taga 
meiega kokku sattuda, seepärast liikusid nad õige pikkamisi. Mul oli lausa lust näha, kui taibukad 
nad on, sest neid on ju küllalt kirutud. Intschu tschuna on tubli mees, ja Winnetou samuti. Nende 
pisimgi liigutus oli läbi mõeldud. Keegi ei rääkinud sõnagi, arusaadavaks tehti end ainult viib etega. 
Olime sealt, kus ma neid silmasin, kõigest paar miili edasi jõudnud, kui saabus õhtu. Apatšid tulid 
sadulast 

maha, panid hobused köide ja kadusid metsa; nad jäävad hommikuni sinna laagrisse.« 

»Kas te seal kuulasitegi nende jutuajamist pealt?« 

»Jah. Nagu targad mehed kunagi, ei teinud nad tuld, ja et Sam Hawkens on niisama tark, siis 
arvas ta, et neil on üsna raske teda märgata, seepärast hiilisin minagi metsa ja roomasin oma ainukest 
kõhtu säästmata - teist mul ju varuks ei ole -, kuni jõudsin neile päris lähedale ja kuulsin kõike, mida 
nad rääkisid. Nad kavatsevad meid elusalt kinni võtta.« 

»Ah nad ei tapagi meid?« 

»Tapavad küll, aga mitte kohe ja mitte hoobilt! Esmalt nabivad nad meid kinni, nii et me viga ei 
saa, ja viivad siis Rio Pecose äärde mescalerode külasse; seal seotakse meid piinapostide külge ja 
praetakse elusalt. Well, just nagu karpkalad püütakse kinni, tuuakse koju, pannakse vette ja 
nuumatakse, et neid siis kõiksugu vürtsidega patta panna. Huvitav, mis maik on vana Sami lihal, kui 
mind koos naha ja karvadega mu jahikuues ära praetakse, hihihihi!« 

Ta kihistas hiljukesi kavalalt naerda ja jätkas: 

»Eriti ihuvad nad hammast härra Rattlerile, kes istub nii vagusi teie keskel ja vaatab mind 
äraseletatud pilguga, nagu ootaks teda taevaõndsus. Jah, härra Rattler, te keetsite endale niisuguse 
supi, mida mina küll ei tahaks helpida. Teid torgitakse odadega, aetakse teibasse, mürgitatakse, 
loobitakse nugadega, tulistatakse, tõmmatakse rattale ja puuakse, seda kõike tehakse teiega ilusti 
järgemööda ja vähehaaval, et püsiksite hästi kaua elus ja tunneksite kõigist neist piinamis- ja 
tapmisviisidest õiget mõnu. Ja kui te selle kõige kiuste veel vedru välja ei viska, siis pannakse teid 
Klekih-petraga, kelle te maha lasite, ühte hauda ja maetakse elusalt.« 

»Taevas holdku! Kas nad ütlesid seda !« ägas hirmust surnukahvatu Rattler. 

»Ütlesid jah ! Olete selle ära teeninud ja teid ei saa enam miski aidata. Soovin ainult, et te pärast 
kõikide nende tapakunstidega tutvumist enam selliseid nurja-tusi ei teeks. Klekih-petra surnukeha 
anti suguharunõia kätte, kes ta koju viib. Te ju teate, et punanahad oskavad oma surnuid 
palsameerida, nii et need kaua säilivad. Olen näi- 

124 


nud indiaani laste muumiaid, mis nägid sada aastat pärast surma nii värsked välja, nagu oleksid 
nad alles eile elus olnud. Kui meid kõiki vangi võetakse, saab meile osaks lõbu näha, kuidas nad 
härra Rattleri elusast peast sihukeseks muumiaks teevad.« 

»Mina siia ei jää !« karjatas Rattler hirmust värisedes. »Ma põgenen ! Nad ei saa mind kätte! « 

Ta tahtis püsti karata, kuid Sam Hawkens surus ta uuesti istuma ja hoiatas: 

»Ärge minge siit sammugi kaugemale, kui teile elu on armas! Ma ütlen teile: apatšid on meid 
arvatavasti juba ümber piiranud. Te jooksete neile otse sülle.« 

» Kas te tõesti arvate nii, Sam?<« küsisin. 

»Jah. See pole tühipaljas ähvardus mul on põhjust seda uskuda. Ka minu teine aimus läks ju täppi. 
Apatšid on tõesti sõjaretkel kiovade vastu, terve oma väega, millega liituvad ka mõlemad pealikud, 
kui nad siin meist jagu on saanud. Seetõttu nad jõudsidki nii ruttu meie juurde tagasi. Neil polnud 
vaja sõita kodukülla, et sealt meie ründamiseks sõdureid kaasa tuua: teel kohtasid nad kiovade vastu 
saadetud väge, andsid Klekih-petra surnukeha suguharunõia ja paari teise mehe hoolde, kes viivad ta 
koju, ning valisid välja viiskümmendhead ratsanikku meie vangistamiseks.« 


»Kus kiovade vastu saadetud väesalgad asuvad?« 

»Pole aimu. Sellest ei räägitud sõnagi. Ega see meid huvitagi, kui ma ei eksi.« 

Sedapuhku väike Sam küll eksis. Meile polnud sugugi ükskõik, kus need suured väesalgad asusid. 
Kogesime seda õige varsti. Sam aga jätkas: 

»Kui olin küllalt palju teada saanud, võinuksin kohe teie juurde tulema hakata, aga öösel on raske 
jälgi varjata. Apatšid oleksid neid hommikulotsekohe märganud, pealegi tahtsin näha, mida apatšid 
hommikul ette võtavad, seepärast redutasin öö läbi metsas ja tõusin alles siis, kui nad olid läinud. 
Järgnesin neile siit umbes kuue miili kaugusele, siis tegin haagi, et märkamatult teie juurde jõuda. 
Well... Tasa! Kas kuulsite?« 

Sami jutu katkestas kolmekordne kotkakisa. 

»Need on kiovade luurajad,« lausus ta. »Nad istuvad puude otsas. Käskisin neil mulle niiviisi 
märku anda, kui 

nad silmavad rohtlas apatše. Läki, söör! Proovime, kui terased silmad teil on !« 

Seda ütles Sam mulle. 

Siis töusis ta püsti, et minema hakata; võtsin püssi, et talle järgneda. 

»Pidage!« keelas Sam. »Jätke püss siia ! Westman ei tohi kütl püssist lahkuda, aga praegu tuleb 
sellest reeglist erand teha, me peame käituma nii, nagu ei aimaks me üldse ohtu. Teeme, nagu 
korjaksime lõkke jaoks hagu. Apatšid arvavad siis, et jääme õhtul siia laagrisse, ja see annab meile 
mõningad eelised.« 

Loivasime näiliselt muretult puude ja põõsaste vahelist pikka kitsast välu möödla rohtlasse. Seal 
korjasime võsa äärest kuivi oksi ning kiikasime sealjuures vargsi. . apatšide poole. Kui mõned neist 
viibisidki kuskil lähikonnas, siis hoidusid nad rohtlas siin-seal kasvavate põõsaste varju. 

»Kas näete mõnda?« küsisin hetk hiljem Samilt. 

»Ei, < sosistas Sam. 

»Mina ka mitte.« 

Ka kõige terasemal vaatlemisel ei leidnud me kedagi. 

Hiljem aga kuulsin Winnetoult endalt, et ta oli meist vaevalt viiekümne sammu kaugusel põõsa 
taga lamanud ja meid jälginud. Vähe sellest, et sul on terav pilk, peab omama ka vaatluskogemusi, 
ning neid mul tookord veel ei olnud. Nüüd avastaksin Winnetou otsekohe, kasvõi tänu kihulastele, 
kes temast ligi meelitatuina tolle põõsa ümber palju elavamalt suruvad kui mujal. 

Niisiis naasime kedagi silmamata teiste juurde ja hakkasime koos nendega laagritule jaoks hagu 
korjama. Tassisime kokku rohkem tulepuid kui vaja. 

»Nii on õige,« lausus Sam. »Peame jätma ühe hunniku apatšidele. Siis saavad nad kohe lõkke 
süüdata, kui tulevad meid kinni võtma ja leiavad äkki, et oleme kadunud.. 

Juba pimenes. Sam, kes oli meist kõige kogenum, peitis elnd eemale, sinna, kus rohtla lõppes, - 
meie laagrini ulatuva pika kitsa välu algusse. Sealt pidi ta märkama luurajate lähenemist, kes 
kindlasti tulevad meie laagriga tutvuma. Süüdati lõke, mis paistis üle välu kaugele rohtlasse. Apatšid 
võisid meid küll väga ettevaatamatuteks ja 

kergemeelseteks inimesteks pidada, sest suur tuli oli otsekui loodud selleks, et vaenlastele juba 
kaugelt meie juurde teed näidata. 

Sõime õhtust ja käitusime nii, nagu ei aimaks me mingit ohtu. Püssid asusid meist tükk maad 
eemal, kuid siiski poolsaare pool, et saaksime nad hiljem kaasa võtta. Pääsu poolsaarele tõkestasid 
meie hobused, - nad olid Sami käsul maakitsusele köide pandud. 

Pimeduse saabumisest oli möödunud kolm tundi, kui Sam hääletult nagu vari tagasi tuli. 

»Luurajad on siin,« teatas ta tasahääli. »Neid on kaks, teine tuleb teiselt poolt. Ma kuulsin ja 
koguni nägin neid.« 


Niisiis lähenesid nad meile piki mõlemat väluserva, hoidudes põõsaste varju. Sam istus meie 
juurde ja hakkas valju liäälega rääkima, mis aga pähe tuli. Vastasime talle ja jutt hakkas jooksma; 
meie elav vestlus pidi luurajaid veenma meie muretuses. Teadsime, et nad olid meie läheduses ja 
jälgisid meid hoolega, kuid hoidusime ühtki kahtlustavat pilku võsa poole heitmast. 

Nüüd oli kõige tähtsam teada saada, millal nad ära lähevad. Me ei saanud nende lahkumist kuulda 
ega näha, ent ei tohtinud seejärel enam hetkegi viivitada, sest varsti hiilib kogu salk meie juurde. 
Vahepeal aga pidid kiovad jõudma poolsaarele tulla. Seepärast oli mõistlikum luurajate lahkumist 
mitte ootama jääda, vaid ajada nad minema. Sam tõusis, nagu tahaks ta minna hagu tooma. Kui ta 
ühel pool võpsikusse tungis, tegi Dick Stone teisel pool sedasama. Nähes meid tulemas, hiilisid 
luurajad kindlasti minema. Nüüd pani Sam mõlemad käed suu juurde ja häälitses kolm korda 
härgkonna moodi. Niiviisiandis ta märku, et kiovad võivad tulla. Härgkonna krooksumine ei võinud 
kelleski kahtlust äratada, sest olime vee ääres. Seejärel hiilis Sam uuesti oma luurepostile, et meid 
hoiatada, kui vaenlase peajõud kohale jõuavad. 

Konna krooksumisest oli vaevalt paar minutit möödas, kui juba tulidki kiovad pikas hanereas, 
kakssada meest järjestikku. Nad polnudki metsa ootama jäänud, vaid juba aegsasti oja äärde 
kogunenud ja märguannet kuuldes sellest üle hüpanud. Nagu maod roomasid nad meist mööda 
poolsaarele. Nad tegid seda nii osavalt ja nii 

kähku, et kolme minuti pärast oli viimane kui üks juba seal peidus. 

Nüüd ootasime Sami. Ta tuligi ning sosistas meile: 

»Apatšid lähenevad, ja nagu ma kuulsin, jälle mõlemalt poolt. Ärge visake enam hagu tulle! 
Laseme lõkkel kustuda, aga jätame mõned söed hõõguma, et punanahad saaksid tule .kohe jälle 
põlema.« 

Kuhjasime kokkukantud haod ümber lõkke, nii et leegid ei valgustanud enam ümbrust ega saanud 
enneaegu reeta meie kadumist. Seda tehes pidime kogu oma näitlemisande mängu panema. Me ei 
tohtinud märgata lasta, et teadsime pooltsada apatši meie lähikonnas viibivat. Sellest olenes väga 
palju. Arvasime, et nad ootavad, kuni me uinume,- aga mis siis, kui nad ei kärsi oodata ja ründavad 
meid varem? Meil on küll abivägi - kakssada kiovat, aga ikkagi puhkeb võitlus, alga9 veresaun, kus 
mõnigi meist võib surma saada. Otsustav hetk oli käes, ja mu aimus läks täide: olin nii rahulik, nagu 
seisnuks mul ees malepartii või doominomäng. Jälgisin suure huviga teisi. Rattler lamas silmili maas 
ja teeskles magajat. Surmahirm pitsitas teda jääkülmade kätega. Tema »kuulsad westmanidx olid 
näost kahvatud ja vahtisid üksteisele kohkunult otsa, suutes kuuldavale tuua ainult üksikuid 
seosetuid sõnu, ehkki nad pidanuksid meie jutuajamises osalema. Dick Stone ja Will Parker 
lamasklesid nii mugavas asendis, nagu poleks maailmas ühtki apatši. Sam Hawkens pajatas ühe 
naljaloo teise järel ja mina naersin tema vaimukuste üle nii lustakalt kui vähegi suutsin. 

Veetnud niiviisi üle poole tunni, jõudsime selgusele, et meid rünnatakse alles pärast meie 
uinumist, sest muidu oleks kallaletung juba ammu aset leidnud. Lõke hingitses vaevu, ja ma arvasin, 
et pole enam mõtet lõpplahendust edasi lükata, seepärast haigutasin paar korda ja ringutasin. 

»Olen väsinud ja tahan magama heita. Teie vist ka, Sam Hawkens?« 

»Ega mjnulgi midagi selle vastu ole,« kostis Sam. »Tuli hakkab ka juba kustuma. Head ööd!« 

»Head öödl« vastasid Stone ja Parker, siis nihkusime tulest võimalikult kaugele ja heitsime pikali. 

Leek aina kahanes, kuni kustus täielikult. Ainult söed 

129 


hõõgusid veel, kuid haoriitade tagant ei ulatunud nende kuma enam meieni. Lamasime nüüd 
kottpimedas. Oli aeg käratult turvalisemasse kohta kolida. Võtsin oma püssi ja roomasin ruttamata 
eemale. Sam roomas minu kõrval, ja teised järgnesid meile. Et summutada reetlikku müra, mida 
keegi kogemata võis teha, sikutasin üht hobust ohelikust siia-sinna, sundides teda paigal tammuma. 


Nii õnnestus meil kõigil jõuda kiovade juurde, kes olid juoa võitlusvalmis nagu saagiahned pantrid. 

»Sam,« sosistasin, »kui me tahame, et mõlemad pealikud jääksid ellu ja terveks, siis ei tohi me 
kiovasid neile kallale lasta. Mõistate?« 

»Jah.« 

»Võtan Winnetou enda hoolde, teie vangistage Stone'i ja Parkeri abiga Inchu tschuna.« 

»Teie võtate ühe täielikult enda peale ja jätate teise meile kolmele? See arvestus ei klapi, kui ma 
ei eksi.« 

»Klapib küll. Ma olen oma rusikatele kindel ja tulen Winnetouga ruttu toime. Teie aga peate 
tegutsema kolmekesi, et tema isa ei jõuaks sõrmegi liigutada, sest kui ta end kaitsma hakkab, siis 
võib ta hõlpsasti viga või koguni surma saada.« 

»Well, teil on õigus! Ja et ükski kiova meid. ei ennetaks, lähme veidi edasi, siis jõuame 
esimestena jaole. Läki!« 

Astusime paar sammu tuleasemele lähemale ja jäime pinevalt ootama apatšide sõjakisa. Kindlasti 
ei alusta nad rünnakut sõjakisata. Neil on ju kombeks, et juhi märguande peale hakkavad kõik 
põrgulärmi lööma. Ulgumine peab kallaletungi ohvritelt võtma vastupanujulguse. Paljude 
peoga hästi kähku huulte pihta, et see hääl muutuks trilleriks. 

Kiovad olid suures ootusärevuses nagu meiegi. Iga kiova soovis samuti olla esimene, seetõttu 
nihkusid nad järjest ettepoole ja surusid meidki üha kaugemale. See muutus meile juba ohtlikuks, 
sest jõudsime apatšidele liiga lähedale, seepärast tahtsin väga, et nad varsti rünnakule läheksid. . 
kiledale trillerile 

järgnes võigas ulgumine," otsekui röökinuksid tuhat kuradit. Kuulsime kiireid samme ja hüppeid 
pehmes rohus, siis jäi äkki kõik vaikseks. Viivu kestel ei liikunud miski ja, nagu öeldakse, võinuks 
kuulda sipelga sibamist. Viimaks hüüdis Intschu tschuna lühidalt: »Ko!« 

See sõna tähendab, nagu ma hiljem teada sain, tuld ja tule süütamist. Meie söed hõõgusid alles 
ning tuleaseme ääres olevad kuivad haod võtsid hõlpsasti tuld. Apatšid täitsid vilkalt pealiku käsu, 
loopisid hagu hõõguvate süte peale. Hetk hiljem lõi tuli taas lõkkele ja valgustas ümbrust. 

Intschu tschuna ja Winnetou seisid kõrvuti ning sõjamehed kogunesid nende ümber; üllatunult 
tõdesid apatšid, et olime kadunud. 

»Uuh, uuh, uuh !« hüüdsid nad jahmunult. 

Nüüd näitas Winnetou, et ta oli oma noorusest hoolimata üliarukas - hiljem imetlesin tihti tema 
oidu. Ta taipas, et me ei saanud olla kuigi kaugel, ning lõkke ääres seistes on apatšid meie püssidele 
oivaliseks märklauaks. Seepärast hüüdis ta: »Tatischa, tatischa!« 

Tookord ma veel ei teadnud, et see tähendab: »Eemale!« Ta ise oli juba hüppevalmis, aga ma 
ennetasin teda. Nelja-viie kiire sammuga murdsin teda ümbritsevast meesteringist läbi ning tungisin 
apatše eemale tõugates üha edasi; Hawkens, Stone ja Parker järgnesid mulle. Vaevalt oli Winnetou 
valju häälega taandumiskäsu andnud ja hüppeks ümber pöördunud, kui juba seisime vastamisi ja 
viivu Vaatasime teineteisele otsa. Tema käsi libises välkkiiresti vöö vahele, et nuga haarata, ent mu 
rusikahaop tabas teda meelekohale. Ta tuikus ja kukkus maha. Samas nägin, kuidas Sam, Dick ja 
WIII tema isa kinni võtsid. 

Apatšid röökisid raevust. Kuid nende vihakarjed summutas neid ründavate kiovade verdtarretav 
sõjakisa. 

Apatšide ringkaitsest läbi murdnud, seisin keset taplevate meeste summa. Kakssada kiovat võitles 
umbes viiekümne apatšiga, niisiis neli ühe vastu! Kuid Intschu tschuna sõjamehed kaitsesid end 
kõigest väest. Pidin vurrina pöörlema, et neid eemale tõrjuda. Kasutasin relvana ainult rusikaid, sest 
ma ei tahtnud kedagi tappa ega haavata. Kui olin veel neli-viis meest uimaseks löönud, sain pisut 


hinge tõmmata, ning ka apatšide vastupanu hakkas 

juba nõrgenema. Viis minutit pärast meie äkkrünnakut oli lahing lõppenud. Kõigest viis minutit! 
Kuid niisuguses olukorras on see üpris pikk aeg. 

Pealik Intsehu tschuna lamas kinniseotult maas, Winnetou meelemärkusetult tema kõrval; ka 
tema seoti kinni. Ükski apatš ei pääsenud minema, sest neil vapratel meestel ei tulnud mõttessegi 
jätta oma pealikuid, kes kohe alguses vangi langesid, ning pageda. Paljud neist olid haavatud, samuti 
kui hulk kiovasidki, ning kahjuks olid kolm meie liitlast ja viis apatši surma saanud. Seda me küll ei 
soovinud, kuid apatšide äge vastupanu sundis kiovasid agaramalt relvi käiku laskma kui meil kavas 
oli. 

Kõik alistatud vaenlased köideti puude külge, nii et neil oli ilmvõimatu omal jõul vabaneda; 
lisaks pani Tangua laagri ümber vahid välja.. 

Naasime nüüd oma taasläidetud laagritule äärde, mis teatavasti asus tiigi kaldale viiva rohtlariba 
lõpus. Kiovad süütasid eemal rohtlas mitu lõket ja jäid nende juurde laagrisse. Nad pidasid end 
olukorra peremeesteks ja kohtlesid meid nagu loomaaialõvi koerakest, kelle viibimist tema puuris ta 
sallib. 

Meie plaani elluviimist raskendas asjaolu, et seda tohtisid teada ainult neli meest: Sam Hawkens, 
Dick Stone, Will Parker ja mina. Teisi ei võinud me saladusse pühendada, sest arvatavasti olnuksid 
nad selle vastu, nad oleksid meid takistanud või koguni kiovadele reetnud. Nad pikutasid meie 
lähedal ja meil jäi üle vaid loota, et kõik nad hiljem uinuvad. Kui meil läheb korda oma plaani ellu 
viia, ei saa puhkamisest enam juttugi olla, seepärast arvas Sam, et peaksime nüüd katsuma veidi 
magada: Heitsime pikali, ja ootusärevusest hoolimata õnnestus mul ruttu uinuda. Varsti pärast 
keskööd ajas Sam mu üles. Meie kaaslased magasid ja lõke oli kustunud. Kiovad holdsid ühtainukest 
lõket põlemas ning olid lasknud teistel kustuda. Võisime teineteisega rääkida, ainult hästi vaikselt. 
Ka Stone ja Parker. 

»Kindlasti ei saa me siit kõik korraga lahkuda,« sosistas Sam mulle. »Aitab kahest.« 

»Üks olen mina!« laususin otsustavalt. 

»Ohoo, te olete kole kärsitu, kulla söört See on elukardetav asi. « 

»Teeme proovi. Ma hiilin esmalt pealik Tangua juurde, vaatan, kas ta magab.« 

»Aga olge ettevaatlik!« 

Surusin noa ja revolvri bästi sügavale vöö vahele; et nad ära ei kaoks, ja roomasin lõkke äärest 
minema. Praegu sellest jutustades mõistan, kui suure vastutuse ma tookord nii varmalt enda peale 
võtsin ja kui hulljulge mu kavatsus oli. Ma ju ei mõelnudki hiilida Tangua, vaid hoopis Winnetou 
juurde! 

Roomasin põlvili, toetudes küünarvartele ja sarnanedes neljajalgse loomaga. Enne käte 
mahapanekut katsusin järele, kas maas polnud mõnda kuivanud raagu, mis oleks mu keharaskuse all 
katki praksatanud. Okste alt või vahelt läbi pugemise eel põimisin nad hoolikalt kokku, nii et sain 
neist mööda neid riivamata. See kõik nõudis väga palju aega, kuid vähehaaval jõudsin siiski edasi. 

Pealik ja tema poeg asusid meie laagrist vaadates vasakul. Nad olid seotud rühuriba ääres 
kasvavate puude külge, ning neist nelja-viie sammu kaugusel istus neid kui eriti tähtsaid isikuid 
spetsiaalselt valvama pandud kiova, näoga nende poole. See raskendas minu tegutsemist ja võis selle 
koguni nurja ajada, aga ma leiutasin nipi, mis aitas mul vahimehe tähelepanu vähemalt ajutiselt 
kõrvale juhtida. Vajasin selleks väikesi kivikesi, mida siin kahjuks ei paistnud olevat. 

Ligikaudu poole tee läbimiseks kulus mul üle poole tunni. Mõelge ometi - poole tunniga 
kakskümmend viis sammu! Järsku nägin lähedal midagi helendavat. Roomasin sinna ja silmasin oma 
rõõmuks väikest, vaevalt poole meetri laiust lohku, mis oli liiva täis. Toppisin ruttu liiva taskusse ja 


roomasin edasi. 

Möödus veel vähemalt pool tundi, enne kui jõudsin viimaks Winnetou ja tema isa selja taha, neist 
umbes nelja sammu kaugusele. Puud, mille külge nad olid seotud, selg minu poole, polnud 
mehejämedusedki. Ma poleks apatšidele üldse ligi pääsenud, kuid õnneks leidus puudel õige madalal 
lehtedega oksi, mis varjasid mind valvuri eest. Lisan veel, et valvuri selja taga mõne sammu 
kaugusel kasvas ogaline põõsas, millest mul võis abi olla. 

Roomasin esmalt Winnetou selja taha ning lamasin seal veidi aega vaikselt, et jälgida valvurit. Ta 
näis väsinuna, 

sest tema silmad olid kinni; aeg-ajalt avas ta nad ilmse pingutusega. See oli mulle soodus. 

Kõigepealt tuli selgusele jõuda, mismoodi Winnetou oli seotud. Roomasin ettevaatlikult puutüve 
juurde ja kompisin tema labajalga ja säärt. Ta pidi seda tundma; kartsin, et ta teeb mõne liigutuse, 
mis võib mu reeta, aga seda ei juhtunud. Ta valitses end ülihästi. Leidsin, et tema jalad olid 
pahkluude kohalt kokku seotud, lisaks oli ta rihmaga köidetud puu külge; niisiis pidin tegema kaks 
noalõiget. 

Nüüd turgatas mulle pähe miski, millele ma varem polnud mõelnud. Arvasin, et kui ma Winnetou 
köidikud läbi lõikan, pageb ta jalamaid ning saadab mu seega äärmiselt suurde ohtu. Murdsin pead, 
kuidas seda küll ära holda; ega leidnud ühtki pääseteed. Pidin riskima ning juhul, kui apatš kohe 
põgeneb, ise niisama ruttu jalga laskma. 

Kui rängalt ma tookord Winnetouseksisin , Tundsin teda veel liiga vähe. Kui me hiljem tema 
vabastamisest rääkisime, ütles ta mulle, mida ta toona oli mõelnud. Tundes end kombatavat, oli ta 
arvanud, et seda teeb mõni apatš. Temaga kaasas olnud apatšid olid küll kõik va.ngis, kuid vahest oli 
neile nende teadmata järgnenud mõni luuraja või käskjalg, et neile peaväelt sõnumeid tuua. 
Winnetou oli kohe taibanud, et teda tuldi vabastama, ning oodanud köidikute katkilõikamist. Aga ta 
ei mõelnudki kohe asendit muuta, sest ta poleks mingil tingimusel lahkunud ilma isata ega tahtnud 
ka oma vabastajat enneaegse pagemisega ohustada. ' 

Lõikasin esmalt mõlemad alumised rihmad katki; ülemiseni ma lamades ei küündinud. Ja kui ma 
oleksingi küündinud, võinuksin kogemata Winnetou kätt vigastada. Niisiis pidin põlvili tõusma, kuid 
siis võis valvur mind märgata. Tema tähelepanu kõrvalejuhtimiseks olingi liiva kaasa toonud; 
väikesed kivikesed sobinuksid selleks veel paremini. Võtsin taskust peotäie liiva ning viskasin selle 
Winnetoust ja valvurist mööda astelpõõsasse. Kostis krabin. Punanahk pöördus ümber ja silmitses 
põõsast, kuid rahunes peatselt. Teine peotäis pani ta juba mõtlema. Põõsa all võis olla mõni 
mürkmadu. Valvur tõusis, läks põõsa juurde ja uuris seda teraselt, pöörates meile selja. Tõusin ruttu 
ja lõikasin rihmad läbi. Seejuures hakkasid mulle silma Winnetou toredad juuksed, mis kiivrina kat- 

sid tema pead ning siis pikkade raskete kahludena turjale langesid. Haarasin kähku ühe õhukese 
kahlu vasakusse pihku, lõikasin selle parema käega ära ja viskusin jälle pikali. 

Miks ma seda tegin? Nüüd oli mul asitõend, mis häda korral kinnitab, et mina vabastasin apatšid. 

Minu rõõmuks ei teinud Winnetou pisimatki liigutust, vaid seisis endises asendis. Roomasin nüüd 
Intschu tschuna juurde, ja mul läks korda ka teda vabastada. Ta oli niisama ettevaatlik kui tema 
poeg, ega liigahtanudki. 

Siis taipasin, et parem on, kui mahakukkunud rihmu ei leita. Kiovadel polnud vaja teada, 
mismoodi vangid vabanesid. Võtsin kõigepealt Intschu tschuna rihmad ja ruttasin tagasi Winnetou 
juurde, korjasin ka sealt rihm ad üles, toppisin nad taskusse ja asusin tagaslteele. 

Mu kaaslased olid minu pärast väga mures. Kui ma jälle nende keskel pikutasin, sosistas Sam: 

»Meil hakkas juba lausa hirm, söör! Kas teate, kui kaua te ära olite? Peaaegu kaks tundi.« 

Juttu ajades jälgisin kogu aeg pinevalt mõlemat apatši. Imestasin, et nad seisid nagu ennegi puude 


najal, otsekui olnuksid ikka veel köidikuis. Nad oleksid võinud ammu jalga lasta. Hiljem sain teada 
põhjuse: Winnetou arvas, et nende päästja oli esmalt tema rihmad katki lõiganud ning seejärel tema 
isa juurde hiilinud, ning ootas nüüd tundmatult märguannet. Tema isa aga oli mõelnud, et tundmatu 
peab veel Winnetou lahti päästma. Ja kui mingit märguannet ei tulnud, ootas Winnetou, kuni väsinud 
valvuri silmad jälle kinni vajusid, ning liigutas siis kätt, näitamaks isale, et ta on köidikuist vaba. 
Intschu tschuna vastas samasuguse žestiga. Nüüd teadsid mõlemad, et nad on vabad, ja tegid 
silmapilk vehkat. 

»Good heavensl Mida see siis tähendab?« 

Sam vaatas parajasti apatšide poole ning nägi neid puude taha kadumas. 

»Dick, Will, vaadake ometi, kas näete veel Winnetoud ja Intschu tschunat!« 

Mehed pöörasid pilgu sinnapoole ja tahtsid just imestust avaldada, kui valvur märkas vahialuste 
kadumist, kargas püsti, jõllitas viivu tühje puid ning lasi siis kuuldavale valju, läbilõikava karje, mis 
äratas kõik magajad. 

Kõik jooksid puude juurde, valged ka. Järgnesin teistele, sest pidin teesklema, nagu oleksin 
minagi üllatunud. 

Üle kahesaja mehe sagis kohal, kus alles natukese aja eest olid seisnud põgenikud. Kostis 
raevukisa; see näitas kujukalt, mis mind ootaks, kui tõde tuleks päevavalgele. Viimaks sundis 
Tangua vihaseid mehi vaikima ja hakkas käske jagama, misjärel vähemalt pooled tema sõjameestest 
pimedusest hoolimata tõttasid põgenikke otsima. Pealik vahutas vihast. Ta virutas hooletule 
valvurile rusikaga näkku, kiskus tal meditsiinikotikese kaelast ja tallas jalge alla. Seeläbi kaotas 
vaeseke oma au. 

Ärgu arvatagu, et sõna »meditsiin« tähendab siinkohal ravivahendeid. Indiaanlased võtsid selle 
sõna valgetelt üle. Kahvatunägude ravimid olid neile tundmatud, nad uskusid, et ravimite mõju tuleb 
nõiavõimust, mille annavad salasidemed üleloomulike jõudüdega. Sestsaadik tähistavad nad sõnaga 
»meditsiin« kõike, mida nad peavad nõiduseks või ülemaiste jõudude ilminguks. Igal suguharul on 
olemas. ka vastav omakeelne sõna. 

Igal täismehel, igal sõduril on oma meditsiin. Nooruk, kes tahab, et teda võetaks vastu täismeeste 
hulka, eemaldub mõneks ajaks omasugustest ning otsib üksindust. Seal ta paastub, nälgib, keeldub 
isegi vett joomast. Ta mõtiskleb oma lootuste, soovide ja plaanide üle. Vaimupingutus ja nälja- ning 
janupiinad viivad ta palavikus sonimise taolisse seisundisse, kus ta enam ei suuda tegelikkust 
nägemustest eristada. Ta usub, et saab salajasi sisendusi, unenägu on talle ebamaiseks ilmutuseks. 
Niisuguses hingeseisundis ootab ta, kuni näeb unes või meeltesegaduses midagi, mis jääb talle elu 
lõpuni pühaks, saab tema meditsiiniks. Juhtub see näiteks olema nahkhiir, siis ei puhka ta enne, kui 
on ühe kinni püüdnud. Läheb see tal korda, siis naaseb ta suguharukaaslaste juurde ning annab loo- 
makese meditsiinimehele, nõiale, kes selle palsameerib. Siitpeale kannab indiaanlane seda 
meditsiinikotis kui oma kalleimat vara. Kaob meditsiin, siis on ka au kadunud. Onnetu saab end 
rehabiliteerida ainult juhul, kui ta tapab mõne kuulsa vaenlase ning näitab ette tolle meditsiini; see 
jääbki nüüd temale. 

Mõelge, milline ränk karistus see valvurile oli, et tema 

meditsiin tal kaelast rebiti ning tallati jalge alla. Ta ei lausunud ühtki vabandust ega vandesõna, 
vaid viskas püssi õlale ja kadus metsa. Siitpeale oli ta oma suguharu kaaslastele surnud ning võis 
ainult ülalkirjeldatud moel nende hulka tagasi pääseda. 

Meie, valged, naasime oma laagrikohta ning arutasime selle mõistatusliku sündmuse igapidi läbi, 
kuid keegi ei tulnud õige lahenduse peale. Ma ei öelnud seda kellelegi, isegi mitte Samile, Dickile 
ega Willile. Mulle tegi salajast lõbu hoida vangide kadumise seletust, mida nad nii innukalt ja nii 


tagajärjetult otsisid, üksnes enda teada. Olen Winnetou juuksesalku kõigil oma rännakuil Läänes 
kaasas kandnud ja see on mul veel nüüdki alles. 


V. =  VÄLKNUGA 


Ehkki me ei saanud kiovasid lausa vaenlasteks pidada, tegi nende käitumine meile muret. 
Seepärast leppisime kokku, et valvame järgemööda hommikuni, vahetades üksteist iga tunni tagant 
välja. Punanahad märkasid meie ettevaatusabinõud, panid seda meile pahaks ning olid meie vastu 
veel ebasõbralikumad kui enne. 

Koidikul äratas meid meie vahimees. Nägime, et kiovad otsisid juba apatšide hobuseid ja pagenud 
vangide jälgi, mida nad ööpimeduses ei näinud. Viimaks leidsidki nad mõlema põgeniku jäljed ning 
asusid neid jälitama; nii jõudsid nad sinna, kuhu apatšid olid jätnud oma hobused. Intsehu tsehuna ja 
Winnetou olid koos hobusevalvuritega minema ratsutanud, teisi hobuseid kaasa võtmata. 

Me ei tohtinud nüüd enam ühtki tundi kaotada, pidime oma mõõdistustöödega lõpule jõudma, 
enne kui Intschu tsehuna ja Winnetou oma sõjameeste eesotsas tagasi tulevad. 

Lõunani pingutasimegi kõigest väest, siis tuli Sam Hawkens minu juurde ja mühatas: 

»Kahjuks pean teid segama, söör, sest kiovad kavatsevad vist oma vangidega midagi teha.« 

»Midagi? Te räägite väga ebamääraselt. Kas te siis ei tea, mida?« 

»Ma aiman... kui ma ei eksi. Nad tahavad apatše piinapostis surnuks piinata.« 

»Kunas? Kas kohe või veidi hiljem?« 

»Kohe, muidu poleks ma teid segama tulnud. Nad juba teevadki ettevalmistusi, millest ma 
järeldan, et apatše hakatakse varsti piinama.« 

»Kus on pealik?«, 

»Oma sõjameeste keskel.« 

»Me peame ta neist eemale meelitama. Kas te võtaksite selle enda peale, Sam?« 

»Hea küll. Aga mismoodi?« 

Vaatasin uurivalt ringi. Meie eilsel laagripaigal polnud enam kiovasid. Nad olid meile järele 
tulnud, sedamööda kuidas me tööd tehes edasi liikusime, ning logelesid nüüd preeria serval väikese 
metsatuka ääres. Rattler ja tema mehed olid nende juures, ka Sam Hawkens oli seni nende 

lähedal ringi kõlanud, et neil silma peal holda, Stone ja Parker aga istusid meie seltsis. 
Punanahkade ja minu vahel asus üks põõsas; see soodustas minu kavatsuse elluviimist, sest kiovad 
ei näinud, mis meie juures sündis. Andsin Samile nõu: 

»öelge talle lihtsalt, et mul on tarvis temaga rääkida, aga ma ei saa töö juurest ara minna. Küll ta 
siis tuleb.« 

»Loodame. Aga mis siis, kui ta mõne teise mehe kaasa toob?« 

»Need jätan teie, Stone'i ja Parkeri hooleks, pealiku võtan aga enda peale. Hoidke rihmad 
valmis, seome ta kinni. Me peame sellega hästi ruttu ja käratult toime tulema.« 

»Well! Ma ei tea, kas see on mõistlik, aga et mulle midagi paremat pähe ei tule, siis sündigu teie 
tahtmine.« 

Mõistsin väga hästi riski suurust. Kas ma tohtisin Dick Stone'i ja Will Parkerit ohtu saata, 
neidyeelnevalt hoiatamata? Ei. Küsisin nende käest, kas ma pean nad mängust välja jätma. Vastus 
oli täiesti ootuspärane. 

»Kuidas te võite seda üldse küsida, söör?« hüüatas Dick Stone pahaselt. »Kas te peate meid 
närukaelteks, kes jätavad sõbra hätta? Te tahate teha ehtsa westmanitembu, ja meie lööme rõõmuga 
kaasa. Eks ju, vana Will?« 

»Jah,< noogutas Parker. 

»Ma tahaksin näha, kas me tuleme neljakesi toime kahesaja punanahaga. Naudin juba ette seda, 
kuidas nad röökides siia tormavad ja meile siiski midagi teha ei tohi!« 


Töötasin rahumeeli edasi ega vaadanud ringi, enne kui Stone hüüdis: 

»Olge valmis, söör! Nad tulevad.« 

Pöördusin ümber. Sam tuligi koos Tanguaga. Kuid kahjuks oli neil veel kolm kiovat kaasas. 

»Igale üks,< ütlesin. »Mina võtan pealiku. Aga haarake neil kõri pihku, et nad ei saaks kisa tõsta, 
ja ärge rutake ette, oodake, kuni ma alustan.« 

Läksin ruttamata Tanguale vastu,- Stone ja Parker järgnesid mulle. Kohtusime niisuguses köhas, 
kus eelpoolmainitud põõsas meid teiste kiovade pilkude eest varjas. Pealiku ilme oli morn, ta urises: 

»Kahvatunägu, keda hüütakse Old Shatterhandiks, kut- 

sus Tanguat enda juurde. Kas sui on meelest läinud, et Tangua on kiovade pealik?« 

»EL< 

»Siis pidanuksid ise Tangua juurde tulema, mitte vastupidi. Aga Tangua andestab sulle selle 
eksisammu, sest sa saabusid alles hiljaaegu meie maale ja pead veel õppima, kuidas pealikuid kohelda. 
Mis sul öelda? Tee lühidalt, pealikul pole aega!« 

»Mis pakiline asi sul siis ajada on?« 

»Me tahame apatši koeri ulguma panna.« 

»Kunas?x 

»Praegu kohe.« 

»Miks nii ruttu? Arvasin, et viite vangid kaasa oma vigvamitesse ning piinate neid oma naiste ja laste 
nähes.« 

»Me kavatsesimegi nii teha, aga nad oleksid meile eelseisval sõjaretkel tülinaks, seepärast tapame 
nad juba täna.« 

»Palun ara tee seda !« 

»Sinu palve ei loe midagi!« käratas Tangua. 

»Kas sa ei räägiks minuga niisama viisakalt nagu mina sinuga?« küsisin rahulikult. »Ma ju ainult 
palusin sinult midagi. Jõhkraks minna oleks sul ehk põhjust siis, kui katsuksin sind käsutada.« 

»Tangua ei võta kuulda teie käske ega palveid. Ta ei muuda ühegi kahvatunäo pärast oma 
otsuseid.« 

»Vahest teed seda siiski! Mis õigust on teil vange tappa? Ma ei vaja sinu vastust, tean seda juba ette 
ega taha sinuga vaidlema hakata, aga pole sugugi ükspuha, kas tappa inimene kiiresti või piinata ta 
aeglaselt surnuks. Me ei lase sul meie juuresolekul midagi niisugust teha.« 

Tangua ajas end uhkelt sirgu ja vastas üleolevalt: 

»Ei lase? Kelleks sa end pead? Sa oled Tangus silmis nagu kärnkonn, kes tahab Kaljumäestiku 
kärule vastu hakata. Vangid on meie omad ja pealik teeb nendega, mida iganes tahab.« 

»Te saite nad kätte ainult meie abiga, seepärast on meil nende peale niisama palju õigust kui 
teilgi. Meie nõuame, et jätaksite nad ellu.« 

»Nõua mida tahad, valge koer! Tangua naerab su sõnade üle!« 

Ta sülitas minu jalge ette ja tahtis minema hakata, kuid 

mu rusikahoop lõi ta pikali. Ent tal oli kõva kolju, ta ei jäänud päris oimetuks ning püüdis jalule 
tõusta. Pidin kummarduma ja talle veel ühe hoobi andma, seejuures kaotasin teised viivuks silmist. 
End sirgu ajades nägin Sam Hawkensit põlvitamas ühe punanaha rinnal ja teda kägistamas. Stone ja 
Parker maadlesid teisega, kolmas põgenes valjusti röökides. Ruttasin Samile appi. Selleks ajaks, kui 
jõudsime oma kiova kinni siduda, tulid ka Dick ja Will omadega toime. 

»Miks te kolmanda minema lasite?« küsisin. »See polnud tark tegu.« 


»Me ründasime Stone'iga eksikombel üht ja sama meest,« vastas Parker. »Kaotasime seeläbi küll 
kõigest paar sekundit, aga selle ajaga jõudis too nadikael juba jalga lasta.« 

»Pole viga,« trööstis Sam Hawkens. »Nüüd läheb ainult natuke varem madinaks. Aga mis parata. 
Paari-kolme minuti pärast on punanahad siin, seepärast peame hoolitsema, et meie ja nende vahel 
oleks lage väli!« 

Köitsime ka pealiku kähku kinni ja tassisime kõik kolm seotud indiaanlast lagedasse rohtlasse. Ka 
Bancroft ja kolm maamõõtjat tulid meie juurde. 

Kuulsime kiovade raevukisa ning hetk hiljem nägime neid juba puhmaste juures, mis meid ennist 
nende eest olid varjanud. 

Sam Hawkens läks neile veidi maad vastu ning andis mõlema käega märku, et nad peatuksid. 
Kuulsin, et ta hüüdis neile midagi. Käskisin Stone'il ja Parkeril pealiku püsti upitada ning suunasin 
noaotsa ähvardavalt tema poole. Kiovade suust kostsid hirmukarjed. 

Sam rääkis edasi. Peagi avas Tangua silmad ning vaatas meid kordamööda, otsekui meenutades, 
mis siin ennast juhtus. Viimaks näis ta täielikult meelemõistusele tulevat. 

»Uuh, uuh!« hüüatas ta. »Old Shatterhand lõi Tangua maha. Kes mind kinni sidus ?« 

»Mina,< tunnistasin. 

»Vahastatagu mind köidikuist. Pealik käsib seda!« 

Asetasin noaotsa tema rinnale. Ta 'vist taipas, et oli meie võimuses, ega kahelnud, et kui tarvis, 
viin ma oma ähvarduse täide. Järgnes paus, mille kestel Tangua pööritas vihaselt silmi, õgis meid 
pilguga. Siis ohjeldas ta oma raevu ja küsis märksa rahulikumalt: 

»Mida sa Tangualt nõuad?« 

»Ei midagi muud kui seda, mida ma ainult ennist palusin: sa ei tohi apatše surnuks piinata.« 

Viivu vaikinud, kostis Tangua: 

»Sa saad oma tahtmise. Jah, Tangua teeb koguni rohkem, kui sa nõustud minu ettepanekuga. « 

»Mis ettepanek see on?« 

»Apatše ei tapetagi, kui sa nõustud nende eest elu ja surma peale võitlema.« 

»Kellega?« 

»Ühe meie sõjamehega, kelle pealik määrab.« 

»Mis relvaga?« 

»Ainult noaga. Kui tema su surnuks torkab, surevad ka apatšid, aga kui sina tema surnuks torkad, 
jäävad nad ellu.« 

»Ja vabastatakse?« 

»J ah.« 

Aimasin, et küllap tal on mingi tagamõte, kuid ei kõhelnud sellegipärast hetkegi. 

»Olen nõus, « vastasin. »Lepime kokku, millised on võistlusreeglid, ja kinnitame seda kokkulepet 
vandepiibu suitsetamisega, siis võib võitlus kõhe alata.« 

Leppisime kokku, et siinsamas lähedal rohuta välul joonistatakse liivale number kaheksa — kaks 
nulli kõrvuti. Üks vastane asub ühes, teine teises nullis, kumbki ei tohi sealt enne kahevõitluse lõppu 
väljuda. Armuheitmist ei ole, üks kahest peab surema ning tema kaaslased ei tohi võitjale selle eest 
kätte maksta. 

Kokkulepe sõlmitud, vabastasime pealiku ja ma suitsetasin temaga kalumetti. Siis lasime ka 
teised pantvangid lahti, ning nad läksid omade juurde, et teatada neile eelseisvast vaatemängust. 

Vaneminsener ja teised maamõõtjad tegid mulle etteheiteid; ma ei teinud nende jutust väljagi. Ka 
Sam, Will ja Dick ei kiitnud mu kavatsust heaks, aga nad vähemalt ei tõrelnud minuga. 

Nüüd tulid kiovad aeglasel sammul meile lähemale. Nende hulgast astus esile Heraklese 
kehaehitusega sõdur ning pani maha kõik oma relvad peale noa. Seejärel paljastas ta oma ülakeha. 
Tema lihaseid nähes pidid mu kaaslased minu pärast küll hirmu ja muret tundma. Pea- 


143 


lik saatis teda võitlusväljani ja tutvustas võidukindlal toonil: 

»Siin on Metan-akva*, kiovade tugevaim sõdur; tema nuga on tapnud kõik vastased! Ta võitleb 
selle kahvatu-näoga, Old Shatterhandiga.« 

Liivasse veeti tomahoogiteraga üsna suur kaheksa, seejärel käskis pealik meil kohtadele asuda. 

Välknuga mõõtis mind õige üleoleva pilguga ning ütles üsna talutavas inglise keeles: 

»Mu nuga teeb selle kahvatunäo elule korrapealt lõpu.« 

Vastasin talle: »Teen sulle endale esimese noahoobiga lõpu. Ja ole nüüd vait! Su nimi ei 
peakski olema Metan-akva, vaid hoopis Braggart.« 

»Braggart, braggart!« karjus kiova. »Kas kuulete, vennad? See tähendab meie keeles »Avat-ya«**! 
See haisev koiott julgeb Metan-akvat sõimata! Oota sa, varsti nokivad raisakotkad su soolikaid !« 

See ähvardus oli väga ettevaatamatu, ta tegi suure rumaluse, lobisedes välja, mismoodi ta 
kavatses oma nuga käsutada. Minu soolikad! Niisiis, ta ei torka nuga mulle südamesse, vaid annab 
hoobi alt üles, et mul soolikad välja lasta! 

Teadsin seega löögisuunda, nüüd oli kõige tähtsam rünnakuhetk ara tabada. Aimasin seda tema 
silmaava välkkiirest laienemisest, järgmisel hetkel andiski tema parem käsi jõulise noahoobi alt 
üles, mis pidi mul sisikonna välja laskma. Oodanuksin ma ülalt alla suunatud lööki, siis olnuksin 
kadunud hing, nüüd aga tõrjusin hõlpsasti tema hoobi, torgates oma noa mõttekiirusel tema 
küünarvarde. 

» Kärnane koer!« röögatas ta kätt tagasi tõmmates ning pillas noa hirmu ja valu pärast maha. 

»Ära lobise, võitle!« kostsin kätt hoogsalt ette sirutades ja torkasin noa pidemest saadik talle 
südamesse. Tõmbasin selle kohemaid välja. Olin nii hästi tabanud, et haavast purskus minu peale 
sõrmejämedune punane verejuga. Vägimees lõi tuikuma, tahtis karjatada, kuid suutis ainult ohata, 
ning varises siis maha. 


Välknuga. 

Kiovad pistsid raevukalt röökima, ainult üks ei karjunud kaasa — Tangua. Pealik tuli lähemale, 
kummardus mu vastase kohale, kõmpis tema haavaääri, ajas end uuesti sirgu ning vaatas mind 
pilguga, mida ma kaua ei suutnud unustada. Selles oli pöörast viha, jahmatust, kar-tust ja imetlust. 
Ta tahtis sõna lausumata ara minna, kuid ma peatasin ta. 

»Kas sa näed, et ma seisan omal kohal, Metan-akva aga on kohalt lahkunud ja lamab väljaspool 
ringi. Kes võitis?« 

»Sina!< turtsus Tangua vihaselt ja hakkas minema, kuid astunud viis-kuus sammu, pöördus 
ümber ja sisistas: »Me ei tapa apatši koeri. Aga mis saame meie parata, kui nad surevad, sest neile ei 
anta süüa ja juua? Mida saab pealik teha, kui nad surevad nälga ja janusse, enne kui ma nad 
vabastan?« 

»Petis!« hüüdsin talle näkku. 

»Koer, ütle veel üks sõna, ja ma ...« 

Ta jättis ähvarduse lõpetamata, ning vaatas mulle hirmunult otsa: mu ilme ei võinud talle 
meeldida. Jätkasin tema eest: 

»... ja ma löön su, nurjatu valevorsti, siinsamas maha!« 

Tangua taandus ruttu paar sammu, tõmbas noa vöö vahelt ja ähvardas: 

»Tangua ei lase sind enam nii ligi, et saaksid teda rusikaga lüüa! Niipea, kui sa talle lähedale 
tuled, pistab ta sinu surnuks.« 


»Nii ütles ja tahtis teha ka Välknuga; seal ta nüüd lamab. Sinu käsi käiks samamoodi. Ma pean 
oma valgete vendadega nõu, kuidas apatšidega talitada. Kui sa neil üheainsa juuksekarva kõverdad, 
olete kõik — sina ja su sõdurid — surmalapsed. Tead küll, et me võime teid kõiki õhku lasta.« 

Alles nüüd väljusin ringist ja läksin Sami juurde. Punanahkade hädakisa tõttu polnud väike 
trapper minu kõnelust pealikuga kuulnud. Kordasin talle Tangua sõnu; need pahandasid teda nii, et 
ta otsekohe läks pealiku juurde. Tagasi tuli Sam väga rusutult. 

»Too närukael ei taha tõepoolest sõna pidada. Ta kavatseb vangid surnuks näljutada. Ja seda 
nimetab too võlla-roog tapmata jätmiseks! Aga me oleme valvsad, ja kui ma ei eksi, teeme talle 
ninanipsu, hihihihi!« 

Äkki kostis kõikjal meie ümber hirmuäratav, üdini tungiv sõjakisa. Apatšid olid põõsaste taha 
varjudes märkamatult meie juurde hiilinud ja meid sisse piiranud. Nüüd ründasid nad põrgulärmi 
tehes meid igast küljest. 

»Arge tapke ainsatki apatši!« hüüdsin Samile, Dickile ja Willile, ning juba käis meiegi juures 
käsikähmlus. Meie neljakesi ei löönud selles kaasa, vaneminsener ja kolm maamõõtjat aga kaitsesid 
end ja said surma. See oli hirmus. 

Ma ei suutnud sellelt kohutavalt vaatepildilt pilku pöörata; järsku tungis hulk apatše meile selja 
tagant kallale ning lahutas meid. Asjata hüüdsime neile, et oleme nende sõbrad; nad ründasid meid 
nugade ja tomahookidega, nii et olime tahes-tahtmata sunnitud end kaitsma. Lõime mitu 
kallaletungijat püssipäradega maha. See kainestas neid, ja nad tõmbusid tagasi. 

Käsutasin hingetõmbehetke kiireks ringivaatamiseks. Ma ei silmanud ühtki kiovat, keda poleks 
rünnanud mitu apatši. Ka Sam nägi seda ning hüüdis: 

»Kaome ruttu sinna põõsastesse!« 

Väike trapper osutas eelpoolkirjeldatud põõsastele, mis ennist varjasid meid kiovade pilgu eest, 
ning liduski sinna. Dick Stone ja Will Parker järgnesid talle. Kõhklesin viivu ja heitsin veel kord 
pilgu maas lamavatele maamõõtjatele. Nad olid valged mehed, tahtnuksin neid aidata, aga oli juba 
hilja, seepärast tõttasin minagi põõsaste poole. Aga enne kui ma sinna jõudsin, ilmus nähtavale 
Intschu tschuna. 

Ta oli koos Winnetouga juhtinud apatšide salka, kelle ülesandeks oli rünnata laagrit ja vabastada 
vangid. Selle eesmärgi saavutamise järel ruttasid pealikud vaatama, kuidas läheb suuremal 
sõdurisalgal, kellega meie parajasti kimpus olime. Intschu tschuna jõudis pojast tükk maad ette. 
Põõsa tagant välja tulles silmas ta mind. 

»Maaröövel!« hüüdis ta mulle ja haaras oma hõbepüssi raudapidi pihku, et mind maha lüüa. 
Hüüdsin talle küll, et ma pole tema vaenlane, aga ta ei võtnud mind kuulda ning ründas mind järjest 
ägedamalt. Polnud midagi parata: kui ma ei tahtnud lasta end raskesti vigastada või koguni maha 
lüüa, siis pidin ta kahjutuks tegema. Parajasti kui ta valmistus uut hoopi andma, viskasin maha oma 
karu- 

tapja, millega olin tema lööke tõrjunud, haarasin vasaku käega tal kõrist ja andsin paremaga talle 
hoobi oimukohta. Ta pillas püssi käest, korises ja kukkus maha. Samas kostis mu selja taga 
võidurõõmus hääl: 

»See on ju Intschu tschuna, apatšide koerakarja pealik! Tangua peab saama tema skalbi!« 

Ümber pöördudes nägin kiovat, kes millegipärast oli mulle järgnenud. Ta viskas püssi käest, haaras 
noa ja tõttas oimetu apatši juurde, et teda skalpeerida. Haarasin Tangual käest kinni. 

»Käed küljest! Ta kuulub mulle — mina võitsin ta!« 


»Pea suu, valge lojus!« sisistas kiova. »Tangual pole sinu luba vaja! Pealik kuulub mulle! Lase mind 
lahti, või ma .. .« 

Ta lõi noa minu vasakusse randmesse. Ma ei tahtnud teda tappa, seepärast pistsin oma noa vöö 
vahele ja kat-susin teda Intschu tschuna juurest eemale tirida. Kuna see ei läinud mul korda, kägistasin 
tedagi, kuni ta enam ei liigutanud. Siis kummardasin Lntschu tschuna kohale, kelle nägu punetas minu 
käehaavast tilkunud verest. Samal silmapilgul kuulsin oma selja taga samme ja tahtsin ümber pöörduda. 
See liigutus päästis mu elu, sest kohe tabas mu õlga kõhutav püssipärahoop, mis oleks purustanud mu 
pealuu. Lööja oli Winnetou. 

Ta oli, nagu ma juba ütlesin, isale järgnenud. Põõsa tagant väljudes nägi ta mind põlvitamas tema isa 
kõrval, kes lamas liikumatult nagu surnu, nägu verine. Kohe tõstis Winnetou püssi mulle surmahoobi 
andmiseks, kuid tabas ainult mu õlga. Nüüd viskas ta püssi käest, haaras noa ja sööstis mulle kallale. 

Minu olukord oli hirmus täbar. Olin püssipärahoobist rängalt põrutatud ja mu käsi oli halvatud. 
Tahtsin Winnetoule kõik ara seletada, kuid ei saanud võitlushoos mahti sõnagi lausuda. Ta valmistus 
mulle nuga rinda, otse südamesse torkama. Jõudsin end vaid pisut pöörata, nuga põrkas vastu plekktoosi, 
kus ma oma pabereid holdsin, libises plekilt kõrvale, tungis mulle lõua alt suhu ja läbis keele. Winnetou 
tõmbas ta välja, kähmas mul vasaku käega kõrist kinni ja tõstis noa uue hoobi andmiseks. Surmahirm 
kahekordistas mu jõu. Suutsin ainult üht kätt liigutada ning vastane lamas külili minu peal. Kuid mul 

õnnestus siiski end veidi pöörata, püüdsin kinni Winnetou parema käe ja pitsitasin seda nii 
valusasti, et ta noa maha pillas, haarasin siis väledalt tema vasakust käest küünarnuki kohalt kinni ja 
surusin seda nii tugevasti ülespoole, et ta oli sunnitud mu kaela peost laskma, muidu oleksin 
murdnud tema käeluu. Nüüd tõstsin põlved ja pressisin neid kõrgest väest ülespoole, paiskasin 
Winnetou maha, nii et ta kõhuli kukkus, ja hetk hiljem olin juba tema turjal, nagu tema ennist oli 
minu peal. 

Nüüd pidin teda maas hoidma, sest oleks ta jalule saanud, siis olnuksin surmalaps. Üks põlv tema 
reitel, teine tema ühel käel, pigistasin oma ainsa kasutuskõlbliku käega tema kukalt, tema aga otsis 
vaba käega nuga; õnneks ei leidnud ta seda. Meie heitlus oli kohutav. Mõelge ometi, mu vastaseks oli 
ju Winnetou, nõtke nagu madu, raudsete lihaste ja terasest liigestega mees, keda veel kunagi polnud 
võidetud ja kes ka hiljem jäi võitmatuks. Nüüd saanuksin mahti rääkida, paarist sõnast piisanuks 
olukorra selgitamiseks, kuid mu suust voolas verd, ja kui ma läbitorgatud keelega kõnelda katsusin, 
tuli kuuldavale arusaamatu lalin. 

Winnetou rabeles kõigest väest, püüdis mind maha paisata, aga ma istusin tal turjal nagu 
luupainaja, kellest on võimatu lahti saada. Ta hakkas korisema, korin valjenes üha. Pigistasin tal ju 
hinge kinni. Pidi ta läimbuma? Ei, mitte mingil juhul! Lasin tema kõri viivuks peost, kohe tõstis ta 
pea, ning nüüd oli mul soodus hetk käes: uimastasin Winnetou paari rusikahoobiga. Olin võitnud võit- 
matu! See, et olin ta juba varem kord maha löönud, ei tulnud arvesse, sest sellele ei eelnenud mingit 
võitlust. 

Tõmbasin sügavalt, sügavalt hinge, kusjuures pidin holduma suhu voolavat verd kurku kiskumast. 
Hoidsin suu lahti, et veri välja pääseks. Ka haava välisavast purskus peaaegu sõrmejämedune 
verejuga. Katsusin end siiski jalule ajada, kuid samas kuulsin selja taga indiaanlase vihakarjet ja sain 
püssipäraga nii tugeva hoobi pähe, et varisesin meelemärkusetult maha. 

Kui ma jälle silmad avasin, oli õhtu. Olin kaua teadvuseta lamanud. 

»Ta liigutab! Jumal tänatud, ta liigutab!« kuulsin Sami 

»Jah, mina ka nägin,« kinnitas Dick Stone. 

»Nüüd avab ta silmad! Ta on elus, elus!« lisas Will Parker. 

Avasingi silmad. Esimesel pilgul ei näinud ma midagi lohutavat. Olime ikka veel lahinguväljal. 
Põles paarkümmend lõket, nende ümber sagis üle viiesaja apatši. Paljud neist olid haavata saanud. 
Nägin ka hulka surnuid; nad lamasid kahes reas, apatšid ja kiovad eraldi. Hiljem sain teada, et 
võitjad olid kaotanud üksteist, võidetud kolm-kümmend sõjameest. Meie ümber lamasid vangi 
langenud ja kõvasti kinni seotud kiovad, ka Tangua oli nende hulgas. Ükski polnud põgenema 
pääsenud. 

Silmasin meie naabruses meest, kelle keha oli kägarasse seotud nagu muiste, kui inimesi piinati 
niinimetatud hispaania saabastega. See oli Rattler. Apatšid olid ta niimoodi kägarasse kiskunud, et 
talle valu teha. Mees oigas haledalt. Tema kaaslasi polnud enam elavate kirjas, nad tapeti juba 
esimese rünnaku ajal, Rattler aga jäeti ellu, — teda, Klekih-petra mõrtsukat, ootas aeglasem ja 
piinarikkam surm. 

Ka minul olid käed-jalad köidikuis nagu Stone'il ja Parkerilgi, kes lamasid minust vasemal. Minust 
paremal istus Sam Hawkens. Tal olid jalad kokku ja parem käsi seljale seotud, vasak aga imekombel 
vabaks jäetud. 

»Taevale tänu, et olete jälle teadvusel, kulla söörk ütles ta, paitades vaba käega hellalt mu nägu. 
»Kuidas see küll juhtus, et teid maha koksati?« 

Tahtsin vastata, aga ei saanud, sest mu suu oli verd täis. 

»Sülitage välja!« sosistas Sam. 

Järgisin tema nõuannet, ent sain pomiseda ainult paar arusaamatut sõna, siis valgus mu suu 
jälle verd täis. Olin suurest verekaotusest väga nõrk ja kaotasin uuesti teadvuse. 

Jälle meelemärkusele tulles tundsin, et liigun. Kuulsin arvukate hobuste kabjaplaginat ja tegin 
silmad lahti. Lamasin sellesama grislikaru nahal, kelle olin tapnud. See rippus nagu võrkkiik kahe 
hobuse vahel, nii madalal, et nägin ainult mõlema hobuse pead ja taevast. Päike lõõskas ning mu 
soontes näis voolavat sulatina. Mu suu oli 

paistes ja hüübinud verd täis. Tahtsin vereklompi keelega välja lükata, aga ei jaksanud keelt 
liigutada. 

»Juua, juua!« tahtsin hüüda, sest mind vaevas hirmus janu, kuid ei suutnud ainustki häält 
kuuldavale tuua. Ütlesin endale, et olen omadega läbi, ning minestasin jälle. 

Seejärel heitlesin indiaanlaste, pühvlite ja kärudega, sooritasin surmasõite põuases preerias, ujusin 
kuude kaupa ääretul merel — tegin seda kõike haavapalavikus, kaua-kaua surmaga võideldes. 
Vahetevahel nägin kaht tumedat sametist silma: need olid Winnetou silmad. Siis surin, mind pandi 
kirstu ja maeti maha; kuulsin, kuidas puusärgile kühveldati mullakamakaid, ning lamasin terve 
igaviku mulla all, kuni mu puusärgi kaas äkki käratult üles kerkis ja kadus. Nägin oma pea kohal 
pilvitut taevast, hauakoopa seinad haihtusid. Oli see ilmsi? Kas saab midagi niisugust juhtuda? 
Tõstsin käe laubale ja ... 

»Halleluuja, halleluuja! Ta ärkab ellu, tõuseb surnuist üles!« juubeldas Sam. , , 

Pöörasin pead. 

»Näete, ta tõstis käe, nüüd katsub ta pead!« hüüdis väike trapper. 

Ta kummardus minu köhale, pilk vaimustusest säramas. Nägin seda, ehkki peaaegu kogu tema 
nägu kattis habe-metihnik. 

»Kas te tunnete mu ara, kulla söör?« küsis ta. »Tegite silmad lahti ja liigutasite, järelikult olete 
elus. Kas tunnete mu ära?« 


Tahtsin vastata, ent ei suutnud, sest esiteks olin täiesti jõuetu, ja teiseks oli mu keel tinaraske. 

Sulgesin silmad ja lamasin jälle vagusi, aga mitte enam oimetult, teadvusetult, vaid pigem 
mõnusalt väsinuna, õndsalikus rahus. Soovisin, et võiksin igavesti nii jääda. Äkki kostsid sammud. 
Kellegi käsi kõmpis mind ja liigutas mu käsivart, seejärel kuulsin Winnetou häält. 

»Ega Sam Hawkens ei eksinud? Kas Selwikhi laia* oli tõesti ärkvel?« 

»Jah. Me kõik nägime seda päris selgesti. Ta isegi vastas mu küsimustele peanoogutustega.« 

»Siis sündis küll suur ime. Aga see võinuks parem sün- 

dimata jääda. Ta ärkas ellu ainult selleks, et koos teiega jälle surra.« 

»Aga ta on ju apatšide parim sõber !« 

»Ta lõi Winnetou kaks korda maha!« 

»Ta oli sunnitud seda tegema!« 

»Selwikhi laia poleks tohtinud seda teha!« 

Tahtsin Winnetoud näha, kui ta mind puudutas, ent tuimad liikumisnärvid ei allunud mu tahtele. 
Nüüd aga avanesid mu silmad, ning ma nägin teda enda kõrval seisvat. Ta kandis nüüd kergeid 
linaseid rõivaid, oli relvadeta ja holdis käes raamatut, mille kaanel oli suurte kuldtähtedega pealkiri 
»Hiawathax. See indiaanlane, metslasteks peetava rahva poeg, mitte ainult et oskas lugeda, tal oli ka 
taipu ja maitset tippkirjanduse nautimiseks. Long-fellow' kuulus poeem apatši käes! Seda poleks ma 
osanud uneski näha. 

»Ta tegi jälle silmad lahti!« hüüdis Sam, ja Winnetou pöördus minu poole. Ta tuli taas minu 
juurde, vaatas mulle kaua otsa ja küsis viimaks: 

»Suudad sa rääkida?« 

Raputasin pead. 

»On sul valusid?« 

Sama vastus. 

»Vasta Winnetoule ausalt. Surnuist elluärganu ei tohi valetada. Kas teie neljakesi tõesti tahtsite 
meid päästa?« 

Noogutasin kaks korda. 

Winnetou tegi halvakspaneva žesti ja hüüdis pahaselt: 

»Vale, vale, vale! Sa valetad isegi haua äärel! Oleksid sa mulle tõtt rääkinud, siis ma oleksin ehk 
uskuma jäänud, et sa võid end muuta, meelt parandada; sel juhul oleks Winnetou oma isalt Intschu 
tschunalt palunud, et ta kingiks sulle elu. Aga sa ei vääri mu eestkostet ja pead surema.« 

Nüüd sekkus Sam jutuajamisse. 

»Me oleme sulle ometi tõestanud, ilmselgesti ja vaieldamatult tõestanud, et oleme teie poolt. Teie 
sõjamehi kavatseti surnuks piinata; selle äraholdmiseks võitles Old Shatterhand Välknoaga ja võitis. 
Ta pani teie pärast oma elu kaalule, ja selle tasuks piinatakse ta nüüd surnuks!« 

»Te ei tõestanud mulle midagi, sest ka see on vale- 

»Küsi kiovade pealikult, kes on samuti teie võimuses!« 

»Winnetou juba küsis temalt.« 

»Ja mis ta ütles?« 

»Et sa valetad. Old Shatterhand ei võidelnud Välknoaga, see kiova sai hoopis meie sõjameestega 
peetud lahingus surma. Haige ei vaja enam teie abi. Tulge minuga kaasa! Winnetou juhatab teid ühte 
kohta, kust te ei tohi enam lahkuda!« 


»Ei, Winnetou, ainult mitte seda!« hüüdis Sam ehmunult. »Ma ei saa Old Shatterhandi siia üksi 
jätta! « 

»Saad küll, kui Winnetou käsib! Siin maksab minu sõna.« 

»Aga me palume, et sa meid vähemalt. .« 

»Vait!« katkestas noor apatš teda rangelt. »Kas tulete kaasa või pean ma andma oma sõduritele 
käsü teid kinni siduda ja ära viia?« 

»Me oleme teie võimuses ja peame sõna kuulama. Millal me tohime Old Shatterhandi jälle näha?« 

»Teie kõikide surmapäeval.« 

»Enne mitte?« 

»EL< 

»Siis luba meil enne lahkumist temaga hüvasti jätta!« 

Sam võttis mu käed ja ma tundsin tema habemepadri-kut oma näol, kui ta suudles mind laubale. 
Stone ja Parker järgisid tema eeskuju, seejärel lahkusid nad koos Winnetouga, ning ma jäin tükiks 
ajaks üksi, kuni tulid paar apatši ja viisid mu ära — ma ei märganud, kuhu, sest olin nii nõrk, et ei 
jaksanud enam silmi avada. Juba siis, kui nad mind kandsid, uinusin uuesti. 

Ma ei tea, kui kaua ma magasin. Paraneja uni on ikka sügav ja pikk. Ärgates polnud mul, üldse 
raske silmi avada ja ma polnud enam kaugeltki nii jõuetu kui enne. Suutsin koguni keelt veidi 
liigutada ja sõrme suhu pista, et suud hüübinud verest puhastada. 

Oma üllatuseks leidsin end nelinurksest kiviseintega toast. Minu ase oli toa kaugemas nurgas. 
Sinna oli ülestikku laotatud hulk grislinahku ja minu peal oli väga nägus indiaani tekk. Kahel pool 
ust istusid kaks indiaan-lannat, kes ilmselt põetasid ja ühtlasi valvasid mind; üks oli vana, teine 
noor. Vana oli kortsulise, inetu näoga nagu enamik punanahkade skvoosid. Noorem seevastu oli 
ilus, 

väga ilus. Tal oli seljas pikk sargitaoline kitsa kaelusega rüü, millel oli lõgismaonahast vöö peal. 
Tal polnud ühtki ehet, isegi klaashelmeid ega odavaid münte, millega indiaanlannad end meeleldi 
kaunistavad. Tema ainsaks ehteks olid toredad pikad juuksed, mis kähe jämeda sinakasmusta 
palmikuna ulatusid vöökohani ning sarnanesid Winnetou juustega. Ka tema näojooned meenutasid 
Winnetou omi. Tüdruk oli umbes kaheksateistaastane ning ma olin kindel, et ta ongi Winnetou õde. 

Mõlemad skvood tikkisid valgeks pargitud nahkvöödele punaseid mustreid. 

Tõusin asemelt, jajah, ma tõusin istukile, ja see polnudki enam eriti raske, kuigi ma enne eelmist 
uinakut olin nii nõrk, et ei jaksanud silmigi lahti holda. Vanaeit kuulis, et liigutasin end, vaatas 
minu poole ja hüüdis minule osutades: 

»Uuh! Agitan inta-hinta!« 

»Uuhx on imestushüüatus ning »aguan inta-hinlax tähendab: ta ärkas. Tüdruk tõstis pilgu oma 
töölt, ning nähes mind istumas, tuli minu juurde. 

»Sa ärkasid üles,« sõnas ta minu üllatuseks üpris ladusas inglise keeles. »Kas sul on mõni soov?« 

»On küll. ..isegi... mitu.« 

»Räägi vaikselt või märkide keeles,« ütles tüdruk. »Nscho-tschi kuuleb, et sul on valus rääkida. « 

»Su nimi on Nscho-tschi?« küsisin. 

»Jah. Kahvatunägude keeles Kaunispäev.« 

»Siis täna seda, kes sulle niisuguse nime pani! Sobivamat oleks sulle raske leida, sest sa oledki 
nagu kau-nis kevadpäev, mil aasta esimesed õied hakkavad lõhnama.« 

Tüdruk punastas õrnalt ning tuletas mulle meelde: 

»Sa pidid teatama mulle oma soovid.« 

»Enne ütle mulle, kas sa oled siin minu pärast?« 


»Mul kästi sind põetada.« 

»Kes käskis?« 

»Mu vend Winnetou.« 

»Seda ma arvasingi, sest sa sarnaned väga tolle noore vapra sõjamehega.« 
»Sa tahtsid teda tappa!« 

See ei kõlanud päris veendunult, vaid pooleldi küsivalt. 

Seejuures vaatas ta mulle nii uurivalt silma, et tema pilk näis mulle otse hingepõhja tungivat. 

»Ei tahtnud,< vastasin. 

Tüdruku tumedad silmad peatusid jälle kaua mu näol, siis lausus ta: 

»Winnetou ei usu teid, ja Nscho-tschi on tema õde. Kas sinu suuhaav valutab?« 

»Ei valuta enam.« 

»Saad sa neelata?« 

»Tarvis proovida. Kas sa tohid mulle vett anda?« 

»Jah, kohe toon sulle joogi- ja pesuvett.« 

Ta väljus koos vanaeidega. Natukese aja pärast naasid mõlemad skvood, noorem holdis käes 
kõrvaga pruuni savikannu; selliseid teevad ainult puebloindiaanlased. Kannus oli külm vesi. 

Küll see värskendas mind! Nscho-tschi märkas seda. 

»See mõjub sulle hästi,« lausus ta. »Pärast toon sulle veel midagi. Sa oled vist väga janune ja 
näljane. Aga nüüd me lahkume. Kui sa midagi soovid või vajad, vilista. Küll me kuuleme, ja kohe 
tuleb keegi su juurde.« 

Ta võttis taskust väikese savist vile, andis selle mulle ning läks siis koos vanaeidega ära. 

Eks olnud mu olukord õige eriskummaline? Olin elukardetavalt haige ja mind raviti hoolega, et 
ma kosuksin ning jaksaksin piinapostis aeglaselt surra! Ja mees, kes nõudis mu surmasaatmist, ei 
lasknud mind põetada vanal närtsinud indiaani skvool, vaid oma õel! 

Muide, ma ei võtnud oma surmaotsust päris tõsiselt. Vastupidi, olin päris kindel, et jään ellu, sest 
mul oli meie õigsuse ümberlükkamatu asitõend — Winnetou juuksesalk, mille olin lõiganud tema 
vabastamisel. 

Aga kas see oli mul veel alles? Kas seda polnud minult ara võetud? Kõmpisin oma taskuid ning 
leidsin oma üllatuseks ja rõõmuks, et nende sisu oli täielikult alles, minult võeti ainult relvad. 
Tõmbasin taskust plekk-karbi. Mu märkmed olid säilinud ja Winnetou juuksesalk oli nende vahel. 
Panin kärbi taskusse tagasi ning heitsin rahunenult pikali, et uuesti suigatada. Kui ma õhtu eel 
ärkasin, tuli kohe, ilma et pidanuksin teda kutsuma, Nscho-tschi ning tõi mulle süüa ja värsket vett. 

VI. — PIINAPOSTIS 


Mu tervis paranes päev-päevalt. Lihased tugevnesid taas ja suuhaavadest põhjustatud paistetus 
alanes järjest. Nscho-tschi hoolitses mu eest ikka sõbralikult, kuid oli nagu ennegi kindel, et mu 
surmapäev aina läheneb. Hiljem märkasin, et ta silmitses mind kaastundliku, nõutu pilguga, kui 
arvas, et seda ei märgata. Näis, nagu hakanuks tal minust kahju. 

Kord ütles ta mulle, et minu teadmata oli ukse ette pandud kaks vahisõdurit, kes mind päevad ja 
ööd läbi valvasid. See tegi mind murelikuks. Lootsin küll juuksekahlule, kuid vahest polnud sellel 
soovitud mõju; säärasel juhul võisin loota ainult endale ja oma jõule, niisiis pidin harjutama, et olla 
jälle vormis. Aga kuidas seda teha? 


Lamasin karunahkadel ainult magades, muidu istusin või kõndisin toas edasi-tagasi. Nüüd ütlesin 
Nscho-tschile, et ma pole nii madala istmega harjunud ning küsisin, kas võiksin saada istumiseks 
ühe kivi. Mu soov kanti ette Winnetoule, ja ta saatis mulle hulga mitmes suuruses kive. Kõige 
raskem kaalus kindlasti üle saja kilo. Rassisin nende kividega kogu aeg, kui olin üksi. Oma põetajate 
nähes simuleerisin ikka veel jõuetust, aga tegelikult polnud mul juba kähe nädala pärast enam kuigi 
raske kõige suuremat kivi palju kordi järjest kõrgele üles tõsta. Mu jõud kasvas veelgi, ja kolme 
nädala pärast teadsin, et olin niisama tugev kui ennegi. 

Ühel ilusal päikesepaistelisel sügishommikul tõi Nscho-tschi mulle hommikusöögi ning istus 
minu juurde, muidu oli ta viimasel ajal seejärel kõhe lahkunud. Ta vaatas mind hella pilguga ning 
tema silmad läikisid niiskelt, viimaks valgus tal koguni pisar mööda põske alla. 

»Sa nutad?« küsisin. »Mis juhtus? Mis sind kurvastab?« 

»Nüüd on see päev käes.« 

»Mis päev?« 

»Kiovad vabastatakse, nad lähevad ara. Täna öösel jõudsid nende saadikud jõgepidi siia ja tõid 
kaasa andami, mis nad meile vangide väljalunastamiseks pidid maksma.« 

»Miks see sind siis kurvastab? See peaks sind ju rõõmustama !« 

»Sa ei tea, mida sa räägid, sest sa ei aima, mis sind 

ootab. Kiovade ärasaatmist tahetakse tähistada sinu ja su kolme valge venna surnukspiinamisega.« 

Olin seda ammu oodanud, kuid ehmusin siiski seda kuuldes. Nii et täna ongi otsustav päev, 
võibolla mu viimne elupäevi 

Mida kõike ta võib mulle tuua, enne kui saabub õhtu? Ükskõiksust teeseldes jätkasin näiliselt 
rahulikult söömist. Kui mul kõht täis sai, ulatasin kausi Nscho-tschile. Ta võttis selle, tõusis ja läks. 
Lävel pöördus ta ümber, tuli tagasi, ulatas mulle käe ja lausus pisaraid varjamata: 

»Nscho-tschi räägib sinuga praegu viimast korda. Hüvasti! Sind hüütakse Old Shatterhandiks ja sa 
oled vägev sõjamees. Ole tugev, kui nad sind piinavad! Nscho-tschid kurvastab sinu surm väga. Aga 
tal oleks hea meel, kui ükski piin ei suudaks panna sind valust karjuma ega kurtma. Tee mulle seda 
rõõmu, sure kangelasena!« 

Palunud seda minult, tõttas ta minema. Läksin ukse juurde, et teda pilguga saata, kuid kõhe pöörati 
kaks püssirauda minu poole: valvurid täitsid oma kohust. Kui ma oleksin jala üle läve tõstnud, siis 
oleksid nad kindlasti mind tulistanud ja niiviisi haavanud, et ma poleks kaugemale jõudnudki. 
Põgenemisele ei tasunud mõeldagi, see oleks igal juhul nurjunud, sest ma ei tundnud ju ümbrust. 
Taandusin ruttu oma vangikongi. 

Mida ma pidin tegema? Kõige mõistlikuni oli igatahes rahulikult oodata, mis saab edasi, ning 
parajal silmapilgul proovida juuksekahlu mõju. 

Need olid rusuvad, lausa talumatud tunnid. Aeg kulges teosammul, juba jõudis kätte keskpäev, 
ilma et midagi juhtunuks, mis oleks tõestanud indiaanlanna ennustuse õigsust. Lõpuks kuulsin väljas 
paljude meeste samme, mis üha lähenesid. Sisse astus Winnetou viie apatši saatel. Jäin lamama, 
teeseldes, et olen täiesti rahulik. Winnetou piidles mind pika uuriva pilguga ning lausus siis: 

»Old Shatterhand öelgu mulle, kas ta on juba terveks saanud!« 

»Ei, ma pole veel päris terve,« kostsin. 

»Aga nagu ma kuulen, suudad sa jälle rääkida?« 

»Jah.« 

»Ja joosta ka?« 

»Ma loodan.« 

»Kas sa ujuda oskad?« 

»Õige vähe.« 

»See on hea, sest sul tuleb ujuda. Kas sul on veel meeles, millal sa pidid mind jälle nägema?« 

»Minu surmapäeval.« 

»Sa tabasid märki. See päev ongi käes. Tõuse üles — sind seotakse kinni!« 

Polnud mõtet tema käsku täitmata jätta. Tõusin asemelt ning sirutasin käed indiaanlaste poole; 
nad seoti kokku. Seejärel kammitseti mu jalad kahe rihmaga, nii et ma sain aeglaselt käia, mitte aga 
pikkade kiirete sammudega jooksu pista. Siis viidi mind välja rõdule. Sealt viis redel korrus 
madalamale, — mitte päris redel meie mõistes, vaid tugev post, millesse olid lõigatud sügavad 
täkked; need asendasid redelipulki. Kaks punanahka laskusid alla, ja mina pidin neile järgnema. 
Köidikutest hoolimata polnud see kuigi raske. Siis tulid teised Winnetouga eesotsas. Niiviisi 
laskusime korruselt korrusele. Igal mademel seisid naised ja lapsed, kes mind vaikides uudistasid ja 
siis meie järel alla tulid. Kui me alla jõudsime, oli neid juba mitusada, ning nad saatsid meid, 
moodustades publiku, kes himustas nautida põnevat vaatemängu — meie surma. 

Oligi nii, nagu ma kujutlesin: pueblo asetses ühe kitsa harujõe sängis, mis varsti suubus Rio 
Pecose laia orgu. Sinna mind nüüd viidigi. Rio Pecos pole veerikas jõgi, suvel ja sügisel on ta veel 
madalam kui talvel ja kevadel. Leidub siiski ka sügavamaid kohti, kus isegi kuumal aastaajal pole 
märgata veetaseme alanemist. Seal lokkab mahlane rohi ja kasvavad suured puud; sääraseid kohti 
valivad indiaanlased oma peatuspaikadeks, sest nende ratsud leiavad seal ikka toitu. Üht niisugust 
kohta nägin nüüd enda ees. Jõeorg oli vähemalt poole tunni tee laiune ning tema mõlemal nõlval 
kasvasid tihnikud ja metsad, mille vahel paiknesid haljad rohumaad. Ja just seal, kus harujõe org 
suubus jõeorgu, oli umbes viiesaja sammu laiune liivariba, mis ulatus 'otse vee aarde ning jätkus 
vastaskaldal, nagu oleks üle Rio Pecose halja oru tõmmatud hele vööt. Sellel laial liivavöödil polnud 
ainustki rohuliblel ega põõsast, polnud ka puid peale ühe hiigelseedri, mis kasvas vastaskaldal 
viljatul liivaribal. Tänu oma sitkusele 

kasvas ta, trotsides loodusjõudusid, mis olid tõmmanud liivavõõdi risti üle oru. Puu asus veepiirist 
üsna kaugel ning Intschu tschuna oli talle tänases päevakavas kindla rolli määranud. 

Meiepoolsel kaldal kihas elu. Silmasin kõhe meie härja-vankrit, mille apatšid olid sõjasaagiks 
saanud ja siia kaasa vedanud. Viljatu liivariba ääres sõid rohtu hobused, kelle kiovad olid oma 
vangide lunastamiseks toonud. Sinna olid ka telgid püstitatud ning kuhjatud kõiksugu relvi, mis 
samuti olid lunaraha eest. Nende keskel askeldasid Intschu tschuna ja mõned tema mehed, kes pidid 
lunatasu hindama. Tangua käis nendega kaasas — tema ja teisedki vangid olid juba vabastatud. Põgus 
pilk fantastilistes punastes rõivastes meestele ütles mulle, et siin oli vähemalt kuussada apatši. 

Nähes meid tulemas, moodustasid nad härjavankri ümber ruttu avara, rahvarohke poolringi. 
Kiovad liitusid nendega. 

Kui me vankri juurde jõudsime, nägin Hawkensit, Stone'i ja Parkerit: nad olid seotud sügavale 
pinnasesse rammitud postide külge. Neljas post oli tühi, selle külge köideti mind. Siis need olidki 
piinapostid, kus me nii haletsusväärselt ja piinarikkalt pidime elust lahkuma! Postid seisid reas ja 
üsna ligistikku,- me saime isekeskis rääkida. Minu kõrval oli Sam, seejärel tulid Stone ja Parker. 
Meie lähedal oli suur kuiva hao hunnik, ilmselt selleks, et meid pärast mitut moodi piinamist ara 
põletada. 


Mu kolm kaaslast polnud vangipõlves vist millestki puudust tundnud, nad nägid üsna prisked välja, 
kuid nende näoilme oli kõike muud kui rõõmus. 

Meil ei keelatud omavahel rääkida, sest Winnetou vestles oma isaga ja Tangua ei teinud meist 
väljagi, ning apatšid, kes olid mu siia toonud, holdsid meie ümber moodustunud poolringis korda. 

Poolringi seesmisel küljel istusid poisid, nende selja taga tüdrukud ja naised; nägin nende hulgas 
ka Nscho-tschid ning märkasin, et ta haruharva pilgu minult kõrvale pööras. Järgnesid noorukid; 
kõige kaugemal seisid täiskasvanud sõjamehed. Nüüd tõstis Intschu tschuna, kes koos Winnetou ja 
Tanguaga seisis meie ja vaatajaskonna vahel, häält ning ütles nii valjusti, et kõik selgesti kuulsid: .. 

»Kuulake, mu punanahksed vennad ja õed, kuulaku ka 
sõjamehed kiova suguharust, mis Intschu tschunal on neile öelda!« 

Ta tegi pausi, ja kui nägi, et kõikide tähelepanu oli kes- 
kendunud temale, jätkas: 

»Kahvatunäod on punanahkade vaenlased, ainult mõni üksik nende hulgast vaatab meile sõbraliku 
pilguga. Kõige üllam neist vähestest valgetest tuli apatšide juurde, et olla nende sõber ja isa, 
seepärast me panimegi talle nimeks Klekih-petra — Valge Isa. Kõik mu vennad ja õed tundsid ja 
armastasid teda. Nad võivad seda mulle kinnitada!« 

»Howgh!< kinnitasid ringis seisjad pühalikult. Pealik jätkas: 

»Klekih-petra õpetas meile palju head ja kasulikku, mida me varem ei teadnud. Aga siis tulid 
valged, et meid paljaiks röövida ja hävitada. Me püüdsime nendega rahus elada. Ütlesime neile, et 
see maa on meie oma. Nad olid sunnitud sellega nõustuma, sest neil polnud ühtki vastuväidet. 
Aga kui me nõudsime, et nad ära läheksid ja loobuksid tulihobu toomisest meie rohumaadele, siis 
ei täitnud nad meie nõudmist ja lasid maha Klekih-petra, keda me armastasime ja austasime. Mu 
vennad ja õed võivad kinnitada, et Intschu tschuna räägib tõtt!« 

»Howgh!< hüüdsid punanahad valjusti ja üksmeelselt. 

»Me tõime tapetu surnukeha siia ja holdsime seda kät-temaksupäevani. Nüüd on- see päev 
käes. Täna matame Klekih-petra ja temaga koos tema tapja. Me vangistasime ka mehed, kes 
mõrva toimepaneku ajal olid koos mõrtsukaga. Nad on tema sõbrad ja aitasid kiovadel meid lõksu 
meelitada, ehkki nad seda salgavad. Kõigile meie hõimudele oleks sellest, mida me neist teame, 
piisanud, et saata neid piinasurma, meie aga tahame järgida meie valge isa Klekih-petra 
õpetussõnu ja õiglaselt kohut mõista. Vane-matenõukogu oli juba otsustanud, et me kihutame nad 
vette, seejärel võitleme nendega ja lõpuks põletame nad. Need neli kahvatunägu on küll 
surmanuhtluse ara teeninud, aga siiski näib, et neil polnud nii kurje kavatsusi kui me ennist 
arvasime. Kahvatunägu, keda hüütakse Old Shatterhandiks, näib neist kõige õilsam olevat, las siis 
tema otsustab nende saatuse. Las ta võitleb nende eest 

sellega, kes on meie hulgas kõige tähtsam. See olen mina, Intschu tschuna, apatšide pealik.« 

»Uuh, uuh, uuh!« tulid punanahkade suust kuuldavale 
üllatushüüded. 

Nad imestasid, et pealik ise soovis minuga võidelda. Ta võinuks vältida ohtu, mis seejuures tedagi 
ähvardas, ning saata kellegi teise minuga võitlema. Kohe seletas ta, miks ta nii otsustas: 

»Intschu tschunale ja Winnetoule on häbistav, et ühe kahvatunäo rusikast piisas nende 
mahavirutamiseks ja uimastamiseks, see käib nende au pihta. Nad peavad selle häbipleki endalt maha 
pesema, ja nimelt nõnda, et üks neist võitleb selle kahvatunäoga. Winnetou peab loobuma, sest 
Intschu tschuna on temast vanem ja on apatšide ülempealik. Winnetou on sellega päri, sest tappes 
Old Shatterhandi, päästab Intschu tschuna ka tema au. Me vabastame Old Shatterhandi köidikuist ja 


käsime tal üle jõe ujuda. Aga ta ei saa kaasa ühtki relva. Intschu tschuna järgneb talle ja võtab kaasa 
ainult tomahoogi. Kui Old Shatterhand ujub vastaskaldale ja jõuab elusalt seedrini, mis kasvab seal 
ülal lagendikul, siis on ta pääsenud; ka tema kaaslased saavad vabaks ja võivad minna, kuhu tahavad. 
Aga kui pealik tapab ta, enne kui ta jõuab seedrini, siis peavad ka nemad surema, kuid neid ei piinata 
ega põletata, vaid lastakse maha. Kinnitagu kõik sõjamehed, kes siin on, et nad kuulsid ja mõistsid 
mu sõnu ja on minuga päri.« 

»Howgh!< vastati nagu ühest suust. 

Teadsin, et mul oli väga vähe lootust eluga pääseda. Ükskõik, kuidas ma ka poleks ujunud üle 
jõe, kas otse, põiki või kiira-käära, igal juhul olnuksin surmalaps — pealiku tomahook oleks mind 
tabanud. Jäi üksainus pääsetee: sukeldumine, ning õnneks polnud ma selles sugugi nii vilumatu, 
nagu Intschu tschuna arvas. 

Kuid ma ei võinud ka üksnes sukeldumisele loota. Pean ju aeg-ajalt pinnale tõusma, et hingata, ja 
siis saab mu pea tomahoogi märklauaks. Ei, ma ei tohtinud üldse vee peale tõusta, vähemalt mitte 
punanahkade nähes. Aga mismoodi sellest holduda? Uurisin kallast päri- ja vastuvoolu ning 
märkasin rahuldustundega, et koht oli mulle soodus. 

Kui ma vette hüppan ja enam pinnale ei kerki, siis 

arvatakse, et olen uppunud, ja mu laipa hakatakse otsima kindlasti pärivoolu, järelikult võin 
pääseda, ujudes vastassuunda, vastuvoolu. Märkasin üsna lähedal kohta, kus vool oli õõnestanud 
kaldaaluse; seal oli paras koobas, kus võisin väga hästi end veidi aega varjata. Veel kaugemal ülesvoolu 
oli vesi kokku kandnud oksarisu, mille taha ma end samuti sain peita. Kuid kõigepealt pidin 
teesklema, et ma kardan. 

Intschu tschuna riietus lahti, jäi ainult kergete indiaani pükste väele, pistis tomahoogi vöö vahele 
ning lausus: 

» Alustame. Hüppa vette!« 

»Kas ma tohiksin enne katsuda, kui sügav siin on?« küsisin arglikult. 

Pealik muigas põlglikult. Ta käskis anda mulle oda, ma pistsin selle vette. Minu suureks rõõmuks 
ei ulatunud see põhja. Mu selja taga kostis üldine pahameelepomin, kindel tunnus, et olin saavutanud 
oma eesmärgi. 

Winnetou kõverdas halvakspanevalt huuli, ta oli enda peale pahane, et oli mulle kaasa tundnud. 
Tema õde lõi silmad maha ega heitnud mulle enam ainustki pilku. 

»Apatšide pealik on valmis!« sundis Intschu tschuna mind takka. »Mis sa kõhkled?« 

Teeseldes, et mul on kange hirm nahas, istusin kaldapervele ja pistsin jalad põlvist saadik vette, 
nagu tahtnuksin hästi aeglaselt sisse minna. 

»Kasi vette !« käratas Intschu tschuna ja virutas mulle jalaga selga. Seda ma ootasingi. Tõstsin 
käed abitult pea kohale, karjatasin kohkunult ja sumatasin vette. Aga nüüd oli teesklemisel lõpp. 

Põhja puudutades tõmbasin pea kumarasse ning ujusin vee all piki kaldaäärt ülesvoolu. Kõhe 
kuulsin oma pea kohal sulpsatust: Intschu tscuna oli mulle järele hüpanud. Hiljem kuulsin, et ta oli 
algul kavatsenud mulle veidi edumaad anda ning jälitada mind vastaskaldani, kus mind pidi tabama 
sõjakirves. Minu hästi näideldud arguse tõttu loobus ta sellest mõttest ja hüppas mulle kõhe järele, et 
lüüa mind maha, niipea kui kerkin pinnale. Säherdusele memmepojale tuli teha lühike lõpp. 

Jõudsin kaldaaluse uurdeni ja tõusin veepinnale niiviisi, et ainult mu peanupp suust saadik paistis. 
Mind võinuks näha ainult pealik, sest ka tema oli vees. Minu rõ- 

muks vaatas ta parajasti allavoolu. Hingasin ruttu sügavalt sisse ning sukeldusin uuesti, et edasi 
ujuda. Jõekääru kuhjunud oksarisuni jõudes pistsin selle varjus pea jälle veest välja ning tõmbasin 
hinge; mu pea oli nii ilusti peidus, et riskisin jääda kauemaks pinnale. Nägin pealikut vee peal 
varitsemas nagu röövlooma, kes on valmis iga silmapilk ohvri kallale sööstma. Nüüd tuli mul läbida 
viimane, kõige pikem vahemaa — ujuda üle jõe metsaservani, kus kaldal kasvavad põõsad ulatusid 
vee kohale. Jõudsin õnnelikult sihile ning ronisin põõsaste varjus kaldale. 

Kahjurõõmuga jälgisin põõsa tagant, kuidas hulk punanahku odadega vees sobras, otsides Old 
Shatterhandi laipa. Nüüd võinuksin täiesti segamatult minna seedri juurde, aga ei teinud seda, sest ma 
ei tahtnud ainuüksi tänu kavalusele võita, tahtsin anda Intschu tschunale meeldejääva õppetunni ja 
teha ta oma tänuvõlglaseks. 

Pealik ujus ikka veel sinna-tänna, otsides mind, ega taibanud heita pilku vastaskaldale. Libistasin 
end uuesti vette, keerasin selili, nii et ainult suu ja nina veest väljas olid, aitasin veidi kätega ning 
lasin voolul end pikkamisi edasi kanda. Keegi ei märganud mind. Otsijate juurde jõudes sukeldusin 
uuesti, ujusin tükk maad vee all, tõusin siis pinnale ja hüüdsin vees summides valjusti: 

»Sam Hawkens, Sam Hawkens, me võitsime, võitsime!« 

Punanahad kuulsid seda, vaatasid minu poole ja pistsid vihaselt ulguma, nagu oleks tuhat kuradit 
valla pääsenud ja möirgaksid võistu. Kes kordki elus midagi niisugust kuulnud on, ei unusta seda 
surmatunnini. Niipea kui Intschu tschuna mind silmas, hakkas ta pikkade jõuliste tõmmetega minu 
poole ujuma, või õigemini tormama. Ma ei tohtinud teda liiga lähedale lasta, ronisin veest välja ning 
jäin kaldale seisma. 

»Edasi, söör, edasi!« hüüdis mulle Sam. »Andke ometi jalgadele valu, jookske seedri juurde! « 

Mitte keegi, ka Intschu tschuna poleks suutnud mind takistada sinna minemast, aga mul oli 
teistsugune plaan, ja ma ei liikunud paigalt, enne kui ta jõudis minust umbes neljakümne sammu 
kaugusele. Siis hakkasin puu poole jooksma. Kuni ma vees olin, võinuks ta mind tomahoogiga visata 
ja tabada, nüüd aga olin kindel, et ta ei saa 

oma sõjakirvest enne kaldaletulekut viskerelvana käsutada. 

Puu oli kaldast kolmesaja sammu kaugusel. Pool maad ruttu läbi jooksnud, peatusin jälle ja 
vaatasin tagasi. Pealik tuli parajasti veest välja. Mees läkski lõksu, mille olin talle seadnud. Ta ise 
poleks mulle enam järele jõudnud, ainult tema tomahook võis mind veel tabada. Ta tõmbas selle 
vöö vahelt ja jooksis minu poole. Ma ei liikunud ikka veel paigalt; alles siis, kui ta oli juba 
ohtlikult lähedale jõudnud, pagesin tema eest, kuid ainult näiliselt. Ütlesin endale: senikaua kui ma 
rahulikult paigal püsin, ei viska ta mind kirvega, sest näeksin seda tulemas ja põikaksin eest ara, 
kirvest enda kätte jättes aga võib ta mulle veel järele jõuda ja mind maha lüüa. Mind tasub 
kirvega visata üksnes juhul, kui ma pagedes talle selja keeran ega näe järelevihisevat relva. Niisiis 
ma ainult teesklesin pagemist, tegin kõige rohkem paarkümmend hüpet, peatusin siis uuesti ja 
pöördusin ruttu ümber. 

Mul oli õigus! Et kindlamalt märki tabada, oli Intschu tschuna seisma jäänud ja tomahooki pea 
kohal keerutanud. Just siis, kui ma pöördusin, viskas ta selle mulle järele. Tegin paar-kolm hüpet 
kõrvale, ja kirves lendas minust mööda, tungis liiva sisse. 

Seda ma tahtsingi. Jooksin tagasi, haarasin kirve, ning selle asemel, et puu juurde tõtata, läksin 
rahulikult pealikule vastu. Vihast meeletuna sööstis ta karjudes minu poole. Viibutasin tomahooki ja 
hoiatasin teda: 

»Ära tule, Intschu tschuna! Sa eksisid jälle Old Shatterhandis. Tahad omaenda tomahoogiga pähe 
saada?« Intschu tschuna peatus. »Koer, kuidas sa jões minu käest pääsesid?« Nägin tema silmis mingit 
salajast otsust välgatavat ning hoiatasin teda veel kord: 


»Ma näen sind läbi — sa tahad mulle kallale karata. Jäta see ohtlik mäng! Ma ei tee sulle 
midagi, sest sina ja Winnetou — te meeldite mulle. Aga kui sa siiski... « 

Ma ei jõudnud lõpetada. Raev ei lasknud pealikul kainelt mõelda. Käed laiali, sõrmed kiskja 
küünistena könksus, sööstis ta minu poole. Ta arvas juba, et olen tal peos, mina aga põikasin kiiresti 
küüru tõmbudes kõrvale, ja hoog, millega ta lootis mu jalust maha rabada, paiskas ta 

enda pikali. Olin sedamaid tema juures, panin vasaku põlve tema ühele, parema teisele käele, võtsin 
parema käega tema kõri pihku ja hüüdsin tomahooki viibutades: 

»Intschu tschuna, kas palud armu?« 

»EL< 

»Siis löön su pea lõhki.« 


»Tapa mind, koer!« kähistas ta, püüdes asjatult lahti rabelda. 


»Ei, sa oled Winnetou isa ja jääd ellu, aga ma pean su kahjutuks tegema. Sa ise sunnid mind.« 

Lõin talle lapiti tomahoogiga pähe — ta korises korra, tema jäsemed tõmbusid kramplikult kokku 
ja sirutusid välja. Punanahkadele näis, et ma tapsin ta. Nad pistsid veel valjemini ulguma. Sidusin 
Intschu tschuna käed vöörihmaga kõvasti kinni, tassisin ta seedri juurde ja panin sinna maha. Olin 
sunnitud tegema selle käsutu käigu, sest meie kokkuleppe järgi pidin seedrini jõudma. Jätsin pealiku 
sinna lamama ja jooksin ruttu jõe aarde, sest nägin paljusid punanahku Winnetouga eesotsas vette 
hüppamas, et ujuda üle jõe. Kui apatšid oleksid sõna murdnud, siis võinuks see mulle ja mu 
kaaslastele ohtlikuks saada, seepärast hüüdsin kaldale jõudes: 


»Tagasi! Teie pealik on elus, ma lõin ta ainult uimaseks, aga kui te siia tulete, siis olen sunnitud 
teda tapma. Tulgu Winnetou üksi üle, ma tahan temaga rääkida.« 


Nad ei hoolinud mu hoiatusest. Kuid siis tõusis Winnetou vees püsti, nii et kõik teda nägid, ja 
hüüdis neile midagi, mida rna ei mõistnud. Punanahad pöördusid kuulekalt tagasi, Winnetou ujus 
üksi üle jõe. Ootasin teda kaldal, kuni ta veest väljus. 

»Hea, et sa oma sõjamehed tagasi saatsid; nende pärast oleks su isa elu ohtu sattunud.« 

»Kas sa tõesti ei tapnud teda tomahoogiga?« 

»Ei. Olin sunnitud ta uimaseks lõõma, sest ta ei tahtnud alla anda.« 

»Ja sa ometi võisid ta tappa! Ta oli sinu meelevallas.« 

»Mulle on vastumeelt isegi vaenlast tappa, saati siis veel Winnetou isa, kellest ma lugu pean. 
Siin on tema relv! 

Otsusta sina, kas ma võitsin.« Ta võttis tomahoogi, mille ma talle ulatasin, ja vaatas 

mulle kaua otsa. Tema pilk leebus üha, nägin selles hämmeldust, ning viimaks hüüdis ta: 

»Mis mees see Old Shatterhand ometi on? Kes saab temast aru?« 

»Küll sa õpid mind tundma.« 

»Sa annad sõjakirve minu kätte, teadmata, kas kavatseme sulle antud sõna pidada! Sa oleksid ju 
võinud end sellega kaitsta. Kas sa tead, et andsid end seega minu võimusesse?« 

»Pshaw! Ma ei karda, sest igaks juhuks on mul olemas käed ja rusikad, ja Winnetou pole ju petis, 
vaid õilis sõdur, kes kunagi ei murra oma sõna.« 

Nüüd sirutas ta mulle käe ja kostis särasilmil: 

»Sul on õigus. Sa oled vaba, ja teised kahvatunäod ka — kõik peale Rattleri. Sa usaldad mind; 
soovin, et minagi saaksin sind usaldada!« 


»Kannata veidi, küll sa hakkad mind usaldama, nagu mina sind usaldan. Aga nüüd lähme su isa 
juurde!« 

»Lähme! Winnetou peab ta läbi vaatama, sest kui Old Shatterhand kedagi lööb, võib ta selle ka 
tahtmatult tappa.« 

Läksime seedri juurde ja vabastasime pealiku käed köidikuist. Winnetou uuris teda ning ütles: 

»Ta on elus, aga ärkab alles tüki aja pärast, ja siis valutab tal veel kaua pea. Ma ei saa siia jääda; 
saadan paar meest teda ara tooma. Mu vend Old Shatterhand võib minuga kaasa tulla.« 

Esimest korda nimetas ta mind oma vennaks. Hiljem kuulsin seda sõna tema suust õige sageli, 
ning ta ütles seda ikka siiralt, südamest, ning mõtles tõsiselt. 

Naasime jõe aarde ning ujusime vastaskaldale. Seal seisvad punanahad vaatasid meid pingsa 
tähelepanuga. Nähes meid nii sõbralikult kõrvuti ujumas, mõistsid nad, et olime nüüd ühel meelel, 
ning pidid ka tõdema, kui rängalt nad ennist eksisid, mind pilgates ja mõnitades. Kaldale jõudnud, 
võttis Winnetou mul käest kinni ja hõikas valjusti: 

»Old Shatterhand võitis. Ta on vaba, ja tema kolm kaaslast samuti.« 

»Uuh, uuh, uuhh hüüdsid apatšid. Aga Tangua põrnitses mind mornilt. Temaga oli mul 

veel arveid õiendada, tema valed, millega ta püüdis meid hukutada, nõudsid karistanust, ning 
mitte üksnes meie pärast, vaid ka selleks, et ta tulevikus ei saaks midagi niisugust teha teistele 
valgetele, keda ta kohtab. 

Winnetou läks koos minuga temast mööda, talle pilkugi heitmata, ning viis mu postide juurde, 
mille külge mu kolm sõpra olid seotud. 

»Halleluuja!« hõiskas Sam. »Me oleme päästetud, meie eluküünalt ei kustutata! Kulla mees, 
sõber, greenhorn, kuidas te sellega küll hakkama saite?« 

Winnetou andis mulle oma noa. 

»Lõika nende köidikud katki!« ütles ta. »Tee seda oma käega — oled selle au ara teeninud.« 

Ma vabastasingi vangid. Lahti saades kaelustasid ja pitsitasid kõik kolm mind nii tugevasti, et 
mul lausa hirm peale tuli. Sam koguni suudles mu kätt ja tõotas, endal pisarad habemetihnikusse 
voolamas: 

»Söör, kui ma kunagi unustan, et te meid päästsite, siis pistku esimene karu, keda ma kohtan, 
mind koos naha ja karvadega pintslisse! Kuidas see teil küll korda läks? Te kadusite silmist. Kartsite 
vett nii väga, et kõik pidasid teid uppunuks.« 

»Eks ma öelnud: kui ma upun, oleme pääsenud !« 

»Ah Old Shatterhand ütles seda juba ette?« imestas Winnetou. »Nii et ta ainult teeskles?« 

»Jah,< noogutasin. 

»Mu vend tegutses läbimõeldult. Nüüd ma mõistan: ta ujus vee all vastuvoolu. Mu vend pole 
mitte ainult tugev kui karu, vaid ka kaval nagu preeriarebane. Tema vaenlased peavad temaga väga 
ettevaatlikud olema.« 

»Üks mu vaenlastest oli Winnetou.« 

»Olin, aga nüüd enam ei ole.« 

»Sa siis ei usu enam seda valelikku Tanguad, vaid mind?« 

Winnetou vaatas mulle jälle kaua ja uurivalt otsa nagu ennist vastaskaldal, siis ulatas ta mulle 
käe. 

»Sul on head silmad ja aus nägu. Winnetou usub sind.« 

Olin vahepeal uuesti rõivastunud ja võtsin nüüd jahi-kuue taskust plekk-karbi. 

»Kohe tõestan, et mu vennal Winnetoul on õigus. Vahest tunneb ta seda, mida ma taile nüüd 
näitan.« 

Tõmbasin kokkukeeratud juuksesalgu sirgu ning ulatasin Winnetoule. Ta tahtis seda võtta, kuid 
tõmbas siis käe tagasi ning taandus hämmeldunult. »Need on ju minu juuksed! Kes nad sinu kätte 
andis?« 

»Intschu tschuna rääkis ennist, et kui olite köidetud puude külge, saatis Suur Vaim teile 
nähtamatu päästja. Jah, ta jäi nähtamatuks, sest ta ei tohtinud end kiovadele näidata, aga nüüd pole 
tal enam vaja end varjata. Nüüd sa vist usud, et olen kogu aeg olnud su sõber, mitte aga vaenlane.« 

»Nii et sina ... sina vabastasidki meid? Tähendab, sulle me võlgnemegi tänu meie vabastamise ja 
isegi ellujäämise eest!« imestas ikka veel Winnetou, keda muidu ükski asi imestama ei pannud. Ta 
võttis mul käest kinni ja viis mu oma õe juurde, kes meid kogu aeg jälgis. Winnetou sättis mu neiu 
ette ning lausus: 

»Nscho-tschi näeb siin julget sõjameest, kes salaja päästis minu ja isa, kui kiovad olid meid 
puude külge sidunud. Mu õde peab teda tänama!« 

Seda öelnud, embas Winnetou mind, Nscho-tschi aga ulatas mulle käe ja ütles üheainsa sõna: » 
Andesta!« 

Tangua seisis meie lähedal. Nägin, et ta oli maruvihane. Läksin tema juurde ja küsisin, vaadates 
talle otse silma: »Kas kiovade pealik on petis või armastab ta tõtt? Sa ütlesid, et võitleksid minuga 
meeleldi.« 

Minu toon ajas vist Tanguale hirmu nahka, sest ta vastas ettevaatlikult: 

»Tangua ei mäleta, et ta oleks seda öelnud. Old Shatterhand sai temast vist valesti aru.« 

»Ei. Winnetou kuulis ja tõendab seda.« 

»Jah,« kinnitas Winnetou varmalt. »Tangua lubas Old Shatterhandile õpetust anda ja hooples, 
et võitleb temaga meeleldi ja teeb ta pihuks ja põrmuks. « 

» Kuulsid nüüd: sa oled seda öelnud. Kas sa kavatsed sõna pidada?« 

»Nõuad sa seda?« 

»Jah. Tangua võib valida relvad. Mul ükspuha, millise relvaga ma teda võidan.« 

»Sa ei võida mind,« räuskas raevunud Tangua. »Arvad, et Tangua valib rusikavõitluse, kus sa 
igaühe maha lööd, 

või noa, millega sa tapsid Välknoa, või tomahoogi, mis sai isegi Intschu tschunale saatuslikuks?« 


»Püssi. Me tulistame teineteist, ja mu kuul tabab sind otse südamesse.« 

»Hea küll! Olen nõus. Aga kas mu vend Winnetou kuulis, mis Tangua praegu üles tunnistas?« 

»Mis see siis oli?« 

»Et ma võitlesin Välknoaga ja tapsin ta. Ma tegin seda, et vangivõetud apatše piinamissurmast 
päästa, Tangua aga salgas seda siiani. Kuulsite nüüd, et mul oli õigus teda valetajaks nimetada.« 

»Tanguat valetajaks?« müristas kiova. »Sa tasud mulle selle eest oma eluga. Tooge kähku püssid! 
Me võitleme otsekohe, ja kiovade pealik paneb selle haukuva koera suu jäädavalt kinni !« 

Juba tal oligi püss käes. Winnetou saatis ühe apatši pueblosse minu püssi ja laskemoona järele. 
Kõik oli ilusti alles, sest kuigi Winnetou pidas mind vaenlaseks, tundis ta minu vastu suurt huvi. 
Nüüd lausus ta: 

»Mu valge vend öelgu, kui kaugelt ja mitu korda tulistatakse.« 

»Mul ükspuha, « kostsin. «Otsustagu see, kes valis relvad.« 

»Jajah, Tangua otsustab,« sõnas kiova kähku. »Me laseme kahesaja sammu kauguselt ja niikaua, 
kuni üks meist langeb ega tõuse enam.« 


»Hüva,< ütles Winnetou. »Vahekohtunikuks olgu apatš. Te tulistate kordamööda. Winnetou 
seisab juures, püss peos, ja kui keegi tulistab väljaspool järjekorda, siis kihutab ta sellele kuuli pähe. 
Kes tulistab esimesena?« 

»Tangua!« hüüdis kiova. 

Winnetou raputas laitvalt pead. 

»Tangua ahnitseb kõiki eeliseid endale. Esimesena tulistab Old Shatterhand.« 

»Ei,« sekkusin, »las ta saab, mida tahab. Tema laseb ühe paugu, mina ka ühe, ja valmis.« 

»Ei!< vaidles Tangua vastu. »Me tulistame teineteist senikaua, kuni üks meist langeb!« 

»Just nimelt, sest mu esimene kuul teeb su vagaseks.« 

»Kiidukukk!« 

»Pshaw! õigupoolest peaksin su tapma, aga ma ei taha. Ma ainult vigastan sind — kergeim 
karistus selle eest, mida sa oled teinud. Pane tähele: ma purustan su parema põlve!« 

Mõõdeti vahemaa, me asusime kohtadele. Olin rahulik nagu ikka, Tangua aga andis oma 
tunnetele voli ja kirus mind, valimata sõnu. Seepärast lausus Winnetou, kes seisis meie vahel, 
duelliraja kõrval: 

»Kiovade pealik jäägu vait ja pangu tähele! Loen kolmeni ja võitlus algab; aga kui keegi 
enneaegu tulistab, siis lasen ta maha.« 

Võib kujutleda, kui suure põnevusega kõik pealtvaatajad meid jälgisid. Nad seisid kahes reas 
meist paremal ja vasemal; keskele jäi lai tänav. Valitses surmavaikus. 

»Kiovade pealik võib alata!« lubas Winnetou. »Üks ... kaks.. . kolm!« 

Ma ei varjanud end, seisin kogu oma kehalaiuses näoga vastase poole. Kiova pani juba Winnetou 
esimesi sõnu kuuldes püssi palgesse, sihtis hoolega ja vajutas päästikule. Kuul vihises minust õige 
lähedalt mööda. Tangua oli nähtavasti liiga närvis, et kindlalt tabada. 

»Nüüd on Old Shatterhandi kord,« ütles Winnetou mulle. »Üks .. . kaks. . .« 

»Oot-oot!« peatasin teda. »Mina seisin kiovade pealiku ees ausalt, näoga tema poole, tema aga 
keeras minu poole külje.« 

»Tangua tohib nii seista,« urises kiova. »Kes saab seda talle keelata? Me ei leppinud kokku, 
kuidapidi peame seisma.« 

»Tangual on õigus,« kinnitasin. »Ta võib seista nii kuidas talle meeldib. Seisku pealegi külitsi, 
kui ta arvab, et mul on siis raskem talle pihta saada. Ta eksib, ma taban teda surmkindlalt. Oleksin 
võinud sõna lausumata tulistada, aga ma tahan toimida ausalt. Tangua peab saama kuuli paremasse 
põlve, ja see on võimalik ainult siis, kui ta näo minu poole pöörab; aga kui ta seisab külitsi nagu 
praegu, siis vigastab kuul tema mõlemaid põlvi, selles on vahe. Tehku kuidas tahab, mina olen teda 
hoiatanud.« 

»Ara lase sõnadega, lase kuulidega!« pilas kiova, jäädes minu hoiatusest hoolimata endisesse 
asendisse. 

»Laseb Old Shatterhand,« kordas Winnetou. »Üks ... kaks ... kolm!« 

Mu püss paugatas. Tangua karjatas valjusti, pillas püssi käest, lõi käed laiali, tuikus siia-sinna ja 
kukkus pikali. 

»Uuh, uuh, uuh!« hüüti ümberringi, ja kõik tõttasid Tangua juurde, et näha, kuhu ma teda tabasin. 

Minagi läksin sinna, ning mulle anti aupaklikult teed. 

»Mõlemasse põlve, mõlemasse põlve!« kuulsin vasakult ja paremalt. 

Kui ma Tangua juurde jõudsin, lamas ta maas ja ägas. Winnetou põlvitas tema kõrval ja uuris 
tema haavu. 


»Kuul on läinud täpselt sinna, kuhu mu valge vend ennustas ta minevat, « seletas ta. »Mõlemad 
põlved on läbi lastud. Tangua ei saa enam iialgi ratsa sõita ega teiste suguharude hobustele silma 
heita.« 

Kui haavatu mind silmas, tuli tema suust sõimuvaling. 

Winnetou võttis mul käest kinni ja viis mu sealt ara. Rahvasummast väljudes nägime tema isa 
kähe appisaadetud mehe vahel üle jõe ujumas. Winnetou läks neile kaldale vastu, mina otsisin üles 
Sam Hawkensi, Dick Stone'i ja Will Parkeri. 

Peagi tulid meie juurde Winnetou ja Intschu tschuna. Pealik vaatas mulle nagu ennist tema poeg 
Winnetougi kaua ja tõsiselt otsa ning lausus siis: 

»Intschu tschuna kuulis Winnetoult kõik. Te olete vabad ja annate meile andeks. Sa oled väga 
vapper ja nutikas sõjamees ja võidad veel palju vaenlasi. Kes sinuga sõpruse sõlmib, teeb targasti. 
Tahad sa meiega rahupiipu suitsetada?« 

»Jah, tahan olla teie sõber ja vend!« 

»Siis tulge nüüd koos minu ja mu tütre Nscho-tschiga üles pueblosse! Apatšide pealik annab oma 
võitjale väärilise eluaseme. Winnetou jääb siia korda pidama.« 

Läksime vabade meestena koos Intschu tschuna ja Nscho-tschiga astanguist üles püramiidlinna, 
kust me alles hiljaaegu surmamõistetud vangidena olime lahkunud. 


VII. = VEREVENNAD 


Alles nüüd, pueblosse naastes, nägin, milline vägev ja tähelepanuväärne kiviehitis see oli. 
Ronisime redeleid mööda üles kolmandale korrusele, kus asetsesid pueblo parimad ruumid. Seal elas 
Intschu tschuna koos oma poja ja tütrega; ka meid majutati sinna. 

Kui mu »võõrastetubax oli korda tehtud, nii et sain seda käsutada, tõi Kaunispäev mulle nägusa 
nikerdatud rahu-piibu ja tubakat. Ta toppis piibu ise täis ja pani põlema. Kui ma esimesi mahve 
tõmbasin, lausus ta: 

»Selle kalumeti saatis sulle mu isa Intschu tschuna. Ta tõi ise pühast kivimurrust savi ja Nscho- 
tschi voolis sellest piibukaha. See piip pole veel kellegi suus olnud, ja me palume, et sa selle meilt 
vastu-võtaksid ja seda suitsetades meile mõtleksid.« 

»Te olete väga helded,« vastasin. »Mul on lausa häbi, et mul pole teile midagi vastu kinkida.« 

»Sa oled meile juba nii palju head teinud, et me ei suuda sulle kunagi tasuda — sa päästsid ju 
Intschu tschuna ja Winnetou elu. Nad olid korduvalt sinu võimuses, aga sa säästsid neid. Oled 
võitnud meie südamed ja saad meie vennaks, kui sa vaid tahad.« 

»See on mu südamesoov. Intschu tschuna on kuulus pealik ja sõjamees, ja Winnetou hakkas mulle 
juba esimesest pilgust meeldima. Ma küsin sult veel midagi: mis saab Rattlerist, Klekih-petra 
mõrtsukast?« 

»Teda seotakse praegu piinaposti.« 

»Mis? Juba? Miks seda mullg ei öeldud? Miks seda minu eest varjati?« 

»Nii tahtis Winnetou.« 

»Miks?« 

»Ta arvas, et sinu silmad ei suuda seda näha ja kõrvad kuulda.« 

»Vahest oli tal õigus, aga ma suudan seda ehk siiski, kui täidetakse minu soov.« 

»Mida sa siis soovid?« 

»Enne ütle, kus Rattlerit piinama hakatakse.« 

»All jõe ääres, kus sa ennist käisid. Intschu tschuna tõi teid sealt ara, et te seda ei näeks. « 

»Aga ma tahan seal juures olla 1 Mismoodi teda kavatsetakse piinata?« 

»Igamoodi, sest see Rattler on kõige alatum kahvatu-nägu, kes eales apatšide kätte on sattunud.« 

Kui ma koos Nscho-tschiga rõdule läksin, kohtasin seal Sam Hawkensit, kes suitsetas oma vana 
piibunosu. 

»Nüüd on meil sootuks teistsugune põli, söör,« muheles ta. »Alles me olime vangid, nüüd aga 
mängime tähtsaid isandaid. Uskumatu lugu. Kuidas te end uues olukorras tunnete?« 

»Tänan, hästi!« naersin. 

»Mina samuti, lausa oivaliselt. Pealik ise teenis meid; see on ju tore, kui ma ei eksi!« 

»Kus Intschu tschuna praegu on?« 

« »Läks jõe aarde tagasi.« 

»Teate, mis seal praegu toimub? Seal piinatakse Rattlerit.« 

»Piinatakse Rattlerit? Ja meid toodi siia? Ma pean seda nägema! Läki, söör! Ruttu jõe aarde!« 

»Pidage! Kuidas te võite niisuguseid võikaid stseene vaadata — kas need teid siis ei kohuta?« 

»Võikaid stseene? Te olete parandamatu greenhorn, kulla söör! Kuite kauemaks siia 
Läände jääte, ei näe teiegi selles enam midagi kohutavat. Too võllaroog on surmanuhtluse ära 
teeninud ja ta hukatakse nii, nagu indiaanlastel kombeks, muud midagi.« 

»Olen kristlane ja püüan kõigest väest kaasa aidata, et talle tehtaks lühike lõpp.« 

»Jätke, söör! Esiteks ei vääri ta teie eestkostmist, ja teiseks näeksite asjata vaeva. Klekih-petra oli 
selle suguharu õpetaja, vaimne isa, tema surm oli apatšidele asendamatu kaotus, ja ta tapeti vähimagi 
põhjuseta, seepärast on võimatu punanahkade südant leevendada.« 

»Sel juhul lasen ma ise Rattlerile kuuli südamesse.« 

»Et tema piinadel oleks lõpp? Jumala pärast, visake see mõte peast välja! Nii teeksite kogu 
suguharu meie vaenlasteks. Apatšidel on täielik õigus Rattlerile karistusviisi valida, ja kui te siin 
vahele segate, siis on sõprus, mille me nüüdsama sõlmisime, kõhe jälle läbi. Noh, kas tulete kaasa?« 

»Jah.« 

»Tore. Aga ärge te seal rumalusi tehke! Lähen kutsun Dicki ja Willi ka kaasa.« 

Ta läks oma ruumidesse ja tuli peagi koos mõlema sõbraga tagasi. Ronisime redeleid mööda alla. 
Nscho-tschi oli juba ees minema hakanud. Kui me harujõe sängist Rio Pecose orgu jõudsime, ei 
näinud ma seal enam kiovasid. Nad olid koos oma haavatud pealikuga ära sõitnud. Tark ja 
ettenägelik Intschu tschuna oli neile luurajad salaja järele saatnud, sest kiovadel võinuks ju pähe tulla 
märkamatult naasta ja kätte maksta. 

Winnetou tuli oma sõjameeste juurest meile vastu ja küsis tõsiselt: 

»Miks ei jäänud mu valged vennad üles pueblosse? Kas nad pole oma eluasemega rahul?« 

»Oleme küll,« vastasin, »ja me täname oma punanahkset venda hoolitsuse eest. Tulime siia, sest 
kuulsime, et Rattler peab juba täna surema. Kas see vastab tõele?« 

»Jah.« 

»Aga ma ei näe teda.« 

»Ta lamab vankris oma ohvri laiba kõrval.« 

»Mismoodi ta hukatakse?« 

»Ta piinatakse surnuks.« 

»On see teie kindel otsus?« 

»Jah.« 

Nüüd võeti vankrilt käte. Me nägime, et sealt tõsteti maha pikk kirstutaoline kast, mille külge oli 
seotud inimene. 

Jõesängide ühinemiskoha lähedal kõrgus kalju, selle jalamile oli suurtest kividest laotud 
ristkülikukujuline kivimüür, mille esiküljes oli ava. Selle kõrvale oli toodud ja hunnikusse kuhjatud 


veel palju kive. Sinna kividest ristküliku juurde viidigi kirst koos tema külge seotud mehega. See 
mees oli Rattler. 

»Teate, misjaoks need kivid siia toodi?« küsis Sam. 

»Ma aiman.« 

»No öelge siis.« 

»Neist tehakse kääbas.« 

»Õige! Kaksikkääbas.« 

»Jah. Mõrtsukas maetakse koos oma ohvriga; õigupoolest tuleks niiviisi talitada iga mõrva järel, 
kui see vaid võimalikuks osutub.« 

Kirst upitati püsti, nii et Rattler sai jalad maha toetada. Mõlemad, kirst ja mees, köideti kõvasti 
kivimüüri külge. Punanahad — mehed, naised ja lapsed — tulid lähemale ning moodustasid 
poolringi. Valitses sügav ootusärev vaikus. Intschu tschuna ja Winnetou seisid üks ühel, teine teisel 
pool kirstu. Pealik hakkas kõnelema. 

»Apatšide sõjamehed tulid siia kohut mõistma, sest meie rahvast on tabanud ränk, valus kaotus, ja 
süüdlane peab oma süü eluga lunastama.« 

Seejärel kõneles Intschu tschuna, indiaanlastele omase kujundlikkusega Klekih-petrast, tema 
mõtetest ja tegudest, ning kirjeldas üksikasjalikult, kuidas ta mõrvati. Ta rääkis ka Rattleri 
vangivõtmisest ja teatas viimaks, et nüüd piinatakse mõrvar surnuks ja maetakse kirstu külge seotult 
koos surnuga maha. 


Apatšid ei lasknud meil kurva vaatemängu algust kaua oodata. Olin küll algul kavatsenud ära 
minna, kuid et ma polnud midagi niisugust varem näinud, otsustasin siiski jääda nii kauaks kui 
suudan. 

Pealtvaatajad istusid maha. Hulk noori sõjamehi astus esile ning võttis Rattlerist umbes 
viieteistkümne sammu kaugusel köhad sisse. Nad hakkasid Rattleri poole nuge loopima, kuid 
holdusid hoolega teda tabamast. Noad tungisid kirstulaudadesse ja jäid sinna pidama. Esimene nuga 
tungis kirstu Rattleri jalast vasemal, teine paremal pool, nii lähedal, et peaaegu riivas jalga. Järgmine 
noapaar visati ülespoole, ning nõnda jätkati, kuni Rattleri jalgu piiras neli nugaderida. 

Siiani Rattler veel valitses end. Nüüd aga vihisesid noad üha kõrgemal, sest tema keha piirjooni 
taheti pideva nugadereaga palistada. Rattler hakkas kartma. Nähes järjekordset nuga tulemas, 
röögatas ta hirmu pärast. Mida kõrgemale indiaanlased sihtisid, seda valjemini ja läbilõika-vamalt 
hakkas ta karjuma. 


Kui ka tema ülakeha oli nugadega kõikjalt ümber piiratud, jõudis järg pea kätte. Esimene nuga 
tungis kirstu kaelast paremal, teine vasemal, siis ümbritseti nägu ja pealagi nugadega, kuni uute 
jaoks enam ei leitud kohta. Siis tõmmati kõik noad jälle välja. Selgus, et see kõik oli vaid eelmäng: 
noormehed pidid näitama, et nad on õppi- 

nud külmavereliselt sihtima ja kindlalt märki tabama. Nüüd naasid nad oma kohtadele ja võtsid 
istet. 

Seejärel kutsus Intschu tschuna mitu täisealist sõjameest; nemad pidid viskama kolmekümne 
sammu kaugu-selt. Kui esimene valmis oli, läks pealik Rattleri juurde ning osutas tema paremale 
õlavarrele. 

»Siia!« 

Juba lendaski nuga täpipealt sinna, kuhu pealik oli osutanud, läbis lihase ning torkas selle 
kirstukaane külge kinni. Lugu läks tõsiseks. Valu tundes hakkas Rattler ulguma, nagu saanuks ta juba 


surmahaava. Teine nuga läbis teise käe samast köhast, ja piinatav kukkus kaks korda valjemini 
ulguma. Kolmas ja neljas lennutati reielihastesse ning ikka täpselt sinna, kuhu pealik oli osutanud. 
Verd me ei näinud, sest Rattleril olid riided seljas ning algul visati nuge ainult säärastesse kohtadesse, 
kus haavad polnud ohtlikud ega saanud vaatemängu lühendada. 

Võib-olla Rattler seni veel ei uskunud päriselt, et tema surmaotsus viiakse täide. Nüüd taipas ta, et 
sellega oli tõsi taga. Noad tungisid tema küünarvarre- ja säärelihastesse. Karjatused asendusid nüüd 
vahetpidamatu ulgumisega. 

Pealtvaatajad nurisesid ja sisistasid rahulolematuse märgiks. Indiaanlane käitub piinapostis hoopis 
teisiti. Kui algab etendus, mis lõpeb tema surmaga, hakkab ta kõhe laulma surilaulu, milles ta kiidab 
oma tegusid ja pilab oma piinajaid. Mida valusamad on tema piinad, seda vihasemalt ta neid mõnitab. 
Lal ei kuulda tema suust halinat ega valukarjeid. Kui ta sureb, siis ülistavad vaenlased tema tublidust 
ning matavad ta kõikide indiaani auavalduste saatel. Väärikalt surres tegi ta ju nendelegi au. 

Teisiti on lugu argpüksiga, kes pisimagi kriimustuse puhul kisama pistab või isegi armu palub. 
Säärase piinamine ei tee kellelegi au, vaid pigem häbi. Viimaks ei leita enam ühtki vahvat sõjameest, 
kes tahaks temaga jännata, ta lüüakse lihtsalt maha või tapetakse mõnel muul alandaval moel. 

Ka Rattler visati jõkke ja kaks poissi tulistasid teda takkajärele. Ta sai pihta ja vajus kohe vee alla. 
Indiaanlaste põlgus oli nii suur, et nad ei heitnud tema poole 

enam pilkugi ega vaevunud kindlaks tegema, kas ta sai surma või ei. 

Intschu tschuna tuli minu juurde ja küsis: 

»Kas mu noor valge sõber on nüüd minuga rahul?« 

»Jah. Tänan sind !« 

»Pole tänu väärt. Intschu tschuna oleks toiminud niisamuti ka siis, kui ta poleks su soovi teadnud. 
Too koer ei väärinud piinasurma.« 

Küsisin: 

»Mis apatšide sõjameestel nüüd ees seisab? Kas hakkate Klekih-petrat matma?« 

»Jah.« 

»Kas meie ka võime matustest osa võtta ?« 

»Jah. Kui sa poleks seda ise küsinud, oleksin sind palunud. Sa ajasid Klekih-petraga juttu, kui meie 
läksime hobuseid tooma. Millest te rääkisite?« 

« Meil oli väga tõsine kõnelus meile mõlemale tähtsatest asjadest. Saime tükk aega vestelda, sellal 
kui teie ära olite. Varsti selgus, et meil on ühine sünnimaa, ja me läksime üle oma emakeelele. 
Klekih-petra jutustas mulle oma loo: ta oli palju läbi elanud ja palju kannatanud. Ta rääkis mulle, 
kui kalliks ta teid pidas, ning ütles, et ta soovib Winnetou eest surra. Hetk hiljem täitiski Suur Vaim 
tema Soovi.« 

»Miks soovis ta minu eest surra?« küsis Winnetou, kes oli vahepeal meie juurde tulnud. 

»Sest sa olid talle armas, ja veel ühel teisel põhjusel, aga sellest räägin sulle hiljem. Ta lootis oma 
surmaga midagi heaks teha.« 

»Minu süles surres rääkis ta sinuga keeles, millest mina aru ei saanud.« 

»See oli meie emakeel.« 

»Kas ta rääkis ka siis minust?« 

»Jah.« 

»Mis ta ütles?« 

»Ta palus, et jääksin sulle ustavaks sõbraks.« 

»Mulle ... ustavaks sõbraks? Sa ei tundnud ju mind veel sugugi!« 

»Tundsin küll, sest olin sind näinud ja Klekih-petra oli mulle sinust rääkinud.« 

»Mis sa talle vastasid?« 

»Tõotasin teöia soovi täita.« 

»See oli tema viimne soov. Sina said selle täideviijaks. Tõotasid talle, et saad mu ustavaks 
sõbraks, holdsid ja kaitsesid mind, sellal kui mina pidasin sind vaenlaseks. Mu noapiste oleks iga 
teise tapnud, aga sinu tugev keha kannatas selle välja. Olen su ees paljus süüdi. Saa mu sõbraks!« 

»Olen seda juba ammu.« 

»Mu vennaks!« 

»Hea meelega.« 

»Sõlmime siis Klekih-petra haual liidu, verevendluse: ma joon sinu ja sina minu verd! Mu isa Intschu 
tschuna, apatšide ülempealik, lubab mul sinuga vennastuda!« 

Pealik ulatas meile oma mõlemad käed. 

»Intschu tschuna lubab seda,* sõnas ta südamlikult. »Teist saavad mitte ainult vennad, vaid kaks 
sõjameest, kellel on üks hing. Howgh!« 

Läksime matmiskohale. Kalmeehitis oli ruttu kerkinud ja hakkas valmis saama, punanahad laulsid 
selle juures omapäraseid monotoonseid ja väga liigutavaid itkusid. 

Varsti sai hauakoobas valmis. Nscho-tschi tõi pueblost kaks põletatud savist kaussi ning ammutas 
neisse jõest vett. Siis tuli ta meie juurde ja pani kausid kirstukaanele. Natukese aja pärast sain teada, 
milleks need olid määratud. 

Nüüd olid matusetalituseks kõik ettevalmistused tehtud. Intschu tschuna viipas käega, ning 
itkejad jäid vait. Pealik läks kirstu juurde ning alustas ruttamata ja pühalikult: 

»Klekih-petra lahkus meie juurest, meile on jäänud ainult tema põrm, aga me püstitame talle 
mälestusmärgi, mille juures me teda ikka meenutame ja meie järeltulijad mälestavad head valget 
Isa, meie armast õpetajat. Ta mõtles alati meie peale ja hoolitses meie eest. Ja ta ei lahkunud meist, 
jätrnäta meie juurde ühte kahvatunägu, kes tema asemel saab meie sõbraks ja vennaks. Te näete 
siin Old Shatterhandi, valget meest, kes on pärit samalt maalt, kust Klekih-petragi meie juurde tuli. 
Ta teab kõike, mida kadunuke teadis, ning on veel vägevam sõjamees. Ta on grislikaru noahoobiga 
tapnud ja lööb iga vaenlase rusikaga maha. Intschu tschuna ja Winnetou on mitu korda tema 
meelevallas olnud, aga ta ei tapnud meid, vaid jät- 

tis meid ellu, sest ta peab meid kalliks ja on punanahkade sõber. On see nii?« 

»Howgh!« 

»Klekih-petra viimne sõna ja viimne soov oli, et Old Shatterhand saaks apatšide sõjameeste juures 
tema järglaseks. Old Shatterhand tõotas tema soovi täita, seepärast võetakse ta apatši suguharu 
liikmeks ja ülendatakse pealikuks. Kohelgem teda nii, nagu oleks ta meie hulgas sündinud. Selle 
kinnituseks tuleks tal kõikide apatši sõjameestega kalumetti suitsetada, aga me ei pruugi sellest tavast 
kinni pidada, kui ta joob Winnetou verd ja Winnetou tema verd: siis on ta veri meie verest ja liha 
meie lihast. Kas apatši sõjamehed on sellega päri?« 

»Howgh! howgh! howgh!< kõlas vastuseks kõikide juuresolijate suust kolmekordne rõõmuhõise. 

»Tulgu siis Old Shatterhand ja Winnetou siia kirstu juurde ja lasku oma verd vendlusevette!« 

Tähendab, me pidime sõlmima verevendluse, ehtsa verevendluse, millest olin nii tihti lugenud! See on 
paljude metsrahvaste ja poolmetsikute rahvaste kõmme: asjaosalised kas segavad mõlema verd ja 
joovad seda või joob kumbki ainult teise verd. Vana uskumuse järgi hoiavad nad sestsaadik kindlamalt, 
ustavamalt ja omakasupüüdmatumalt kokku kui lihased vennad. 

Siin käis see nii, et mina pidin jooma Winnetou verd ja tema minu verd. Seisime teine teisele 
poole kirstu, ning Intschu tschuna kääris oma poja käise üles, et tema küü-narvarde noaotsaga haava 
torgata. Väikesest ohutust haavast kukkus paar veretilka veekaussi. Sedasama tegi Intschu tschuna 
minuga, ja ka teise kaussi tilkus verd. Winnetoule anti kauss minu verega ja mina sain kausi, milles 


oli tema verd. Tühjendasime kausid, kus oli Nscho-tschi toodud jõevesi; paar veretilka ei andnud sellele 
mingit kõrvalmaiku. Seejärel ulatas pealik mulle käe. 

»Sa oled nüüd minu lihane poeg nagu Winnetougi, ja meie rahva sõdur. Sinu teod teevad su varsti 
kõikjal kuulsaks, ja ükski sõjamees ei saa sinust võitu. Apatšid on su oma pealikuks tunnistanud ja 
kõik meie hõimud austavad sind, meie pealikut!« 

See oli kiire edu! Alles hiljaaegu olin St. Louis'is kodu-kooliõpetaja, siis sai minust maamõõtja, 
ning nüüd olin 

juba »metslaste« pealik! Ent pean ütlema, et need metslased meeldisid mulle rohkem kui enamik 
valgetest, kellega ma olin viimasel ajal kokku puutunud. 

Kui Intschu tschuna oma kõne lõpetas, tõusid kõik apatšid püsti ning kõlasid valjud 
heakskiiduhüüded: 


Käime müüriava kinniladumise ajal kuulsime jälle indiaani leinalaule. Kui viimane kivi oli paika 
pandud, oli matusetalitus läbi ning algasid peied. See tähendas ennekõike söömingut, ning Intschu 
tschuna kutsus mind oma peielauda. 

Pealiku eluase oli väga lihtsalt sisustatud, kuid seinu kaunistav ülirikkalik in"diaani relvakogu pakkus 
mulle suurt huvi. Kaunispäev kostitas meid — oma isa, Winne-toud ja mind — ja ma leidsin, et ta 
valdas suurepäraselt indiaani kokakunsti. Rääkisime vähe, rohkem vaikisime. Punanahad on üldse napi 
jutuga, ning täna oli niigi juba palju räägitud, seepärast jäeti kõik, mida olnuks tarvis öelda, 
edaspidiseks. 

Järgmisel päeval jõudsid tagasi luurajad, kes olid kiovasid jälitanud. Nad kandsid ette, et vastase 
väesalgad tõepoolest eemalduvad, ilmselt ei kavatse nad vaenutegevust jätkata. 

Järgnes rahuaeg, mulle aga leidus nüüdki pingelist tegevust. Sam, Dick ja Will nautisid apatšide 
külalislahkust ja puhkasid end hästi välja. Hawkens ei teinud muud, kui käis iga päev oma Maryga 
ratsutamas, et muul, nagu ta tavatses öelda, »õpiks oma suurepäraseid võimeid kasutama« ning 
harjuks tema ratsutamisstiiliga. 

Mina aga ei lamasklenud karunahal. Winnetou oli nõuks võtnud mind indiaanlaste moodi välja 
koolitada. Treenisime sageli päevad otsa, tegime pikki ratsasõite, mille kestel ma omandasin.kõik kütile 
ja sõjamehele vajalikud oskused. Uitasime mööda metsi, ning ma õppisin täiesti käratult hiilima. Sain 
Winnetoult täieliku sõdalasevälja-õppe. Sageli läks ta minu eest peitu, ja ma pidin ta üles otsima. Ta 
kaotas ülihoolikalt oma jäljed, ning nende leidmine nõudis minult suurt vaeva. Tihti peitis ta end tihe- 
dasse võpsikusse või seisis Rio Pecose vees kaldalt allarippuvate põõsaokste varjus ning jälgis, 
kuidas ma teda otsisin. Ta näitas mulle mu vead kätte ja tegi näitlikult 

selgeks, kuidas talitada, mida teha, mida mitte. Sain suurepärase koolituse, ning Winnetou õpetas 
mind niisama meeleldi kui mina temalt õppisin, teda imetledes. Ta ei kiitnud ega laitnud mind 
kunagi, sest meisterlikult osates kõike, mida elu indiaanlaselt nõuab, oli ta ka meisterlik õpetaja. 

»Sageli tulin koju surmväsinult, otsekui läbipekstult. Ent ka siin ei saanud ma rahu; tahtsin 
apatšide keelt selgeks õppida ning võtsin pueblos keeletunde. Mul oli kaks mees- ja üks naisõpetaja: 
Nscljo-tschi tutvustas mulle mescalerode murret, Intschu tschuna llanerode ja Winnetou navahode 
oma. Need murded on üsna sarnased ning nende sõnavara pole kuigi rikkalik, seepärast edenes mul 
nende õppimine jõudsalt. 

Kui ma Winnetouga pueblost väga kaugele ei läinud, tuli Nscho-tschi mõnikord meie retkedele 
kaasa. Ta näis tundvat suurt rõõmu, kui ma oma ülesannetega edukalt toime tulin. 


Kord olime jälle kolmekesi metsas. Winnetou käskis mul ära minna ja alles veerand tunni pärast 
tagasi tulla. Pidin siis Nscho-tschi üles otsima — tüdruk oskavat end väga nutikalt peita. Läksin tükk 
maad eemale, ootasin, kuni see aeg täis sai, ning pöördusin tagasi. Mõlemate jäljed olid algul üsna 
selged, ent siis kadusid äkki indiaanlanna jäljed. Teadsin küll, et tal oli haruldaselt kerge samm, 
kuid pinnas oli pehme ning kasvõi vaevaltmärgatavad jäljed pidanuksid sinna ikkagi jääma. Mina 
aga ei leidnud midagi, mitte ainsatki mahamuljutud või murdunud taime, ehkki seal kasvas eriti tihe 
ja pehme sammal. Ainult Winnetou jäljerida oli selgesti märgatav, kuid see ei puutunud minusse, 
ma ei pidanud ju otsima teda, vaid tema õde. Aga eks olnud Winnetougi kuskil lähedal jälgimas, kas 
ma teen Vigu Või ei tee. 

Uurisin veel ja veel ümbrust, kuid ei leidnud mingit pidepunkti. Kummaline küll! Mõtlesin järele. 
Nscho-tschi pidi ilmtingimata jälgi jätma, sest keegi ei saanud siin jalga maha panna, pehmet 
sammalt maha tallamata. Jalga maha panna? Ahaa! Aga mis siis, kui Nscho-tschi polnudki jalga 
maha pannud? 

Silmitsesin nüüd hoolikalt Winnetou jälgi — need olid sügavamad kui enne. Oli ta õe sülle 
võtnud? Sel juhul oli 

ta mulle omast arust väga raske mõistatuse andnud, mulle aga oli see üpris lihtne, sestsaadik kui 
taipasin, et ta oli Nscho-tschi süles ara viinud. 

Kandam oli Winnetou jalad sügavamale sambla sisse vajutanud. Nüüd jäi vaid leida indiaanlanna 
jäljed. Muidugi polnud mõtet neid maast otsida, need pidid olema kõrgemal. 

Kui Winnetou oleks üksi metsas kõndinud, siis olnuksid tal käed vabad ja ta oleks kerge 
vaevaga tihnikust läbi pääsenud. Ent kui ta õde süles kandis, siis pidi ilmtingimata siin-seal mõni 
murdunud oks maas vedelema. Läksin talle jälgipidi järele, kuid ei keskendanud tähelepanu maas 
leiduvatele jälgedele, vaid hoopis põõsastele. Mul oli õigus! Winnetou oli oma kandamiga padrikust 
läbi tunginud, ja et tema käed polnud vabad, ei saanud ta puhmaid ettevaatlikult laiali lükata, ja 
Nscho-tschi polnud taibanud seda teha. Leidsin mitmest köhast murtud raagusid ja rebitud lehti — 
siit üksi läbi minnes poleks Winnetou sääraseid jälgi jätnud. 

Jäljed läksid nöörsirgelt ühe väluni ja otse üle välu. Kindlasti olid mõlemad seal metsa ääres 
peidus ja tunnevad vaikselt lõbu, et ma ei suuda ülesannet lahendada. 

Võinuksin minna otsejoones üle välu, aga eelistasin neid kavalusega üle trumbata ja üllatada, 
seepärast hiilisin end ikka hoolega varjates ümber välu ja katsusin seal kõigepealt Winnetou jälgi 
uuesti üles leida. Kui neid ei ole, siis on ta koos Nscho-tschiga peidus. Laskusin neljakäpakile ning 
liikusin niiviisi käratult kaares edasi, püsides kogu aeg puude ja põõsaste varjus. Polnud näha 
ainustki jälge. . Järelikult redutasid õde-venda väluäärses tihnikus, seal, kus jäljed, mida pidi ma siia 
olin tulnud, kadusid metsa. 

Tasa, õige tasa hiilisin sinnapoole. Otsitavad istusid vagusi, nende vilunud kõrvadele ei jäänud 
ükski krabin märkamatuks, seepärast pidin olema hästi ettevaatlik. Ma poleks uskunud, et see mul 
nii hästi korda läheb. Äkki silmasin mõlemaid. Nad istusid külg külje vastas mets-ploomipõõsas, 
selg minu poole, sest arvasid, et tulen teiselt poolt. Nad ajasid juttu, aga sosinal, nii et ma ei kuul- 
nud, mida nad rääkisid. 

Üllatunult ja võidurõõmsalt nihkusin neile järjest ligemale. Olin juba nii lähedal, et küündinuksin 
neid puudu- 

tama. Sirutasingi käe, et Winnetoud selja tagant kinni haarata, kuid üks kuuldud lause holdis 
mind tagasi. 
»Kas ma lähen talle vastu ?« küsis Winnetou sosinal. 


»Ei,< kostis Nscho-tschi. »Ta tuleb ise.« 

»Ei ta tule.« 

»Old Shatterhand tuleb.« 

»Mu õde eksib. Old Shatterhand on kõik riukad õige ruttu selgeks saanud, aga sinu rada kulgeb 
õhus. Kuidas ta suudab seda leida ?« 

»Ta leiab selle. Mu vend on ju mulle öelnud, et Old Shatterhandi ei saa enam eksiteele viia. Miks 
väidab Winnetou nüüd vastupidist?« 

»Sest täna sai Old Shatterhand ülesande, millest raskemat on võimatu välja mõelda. Tema silm 
märkab iga jälge, aga sinu jälgi võib leida ainult nuputamise teel, ja seda pole ta veel õppinud.« 

»Ta tuleb siiski, sest ta suudab kõike, mida ta iganes tahab.« 

Neiu ütles seda sosinal, kuid tema hääles kõlas nii kindel usk, et võinuksin sellele uhke olla. 

»Jah, ka mina pole kedagi teist näinud, kes kõigega nii hõlpsasti toime tuleb. Ainult üks asi 
jääb tal tegemata, ja see kurvastab Winnetoud väga.« 

»Mis see on?« 

»See, mida me kõik soovime.« 

Tahtsin endast parajasti märku anda, nüüd aga tegi Winnetou juttu mingist soovist; see viis mu 
mõttele veel pisut oodata. Oleksin meeleldi täitnud kõik nende armsate inimeste soovid. Vahest 
kuulen ma nüüd, mis soov see on. Seepärast vaikisin ja kuulasin edasi. 

»Kas mu vend Winnetou on temaga sellest juba rääkinud?« küsis Nscho-tschi. 

»EL< 

»Aga meie isa Intschu tschuna?« 

»Ei ole. Ta tahtis rääkida, aga ma laitsin selle kavatsuse maha.« 

»Laitsid maha? Miks? Nscho-tschi armastab seda kahva-tunägu väga, ja ta on kõikide apatšide 
ülempealiku tütar !« 

»On jah, ja veel palju rohkemgi. Iga punanahkne sõdur ja ka iga kahvatunägu oleks õnnelik, kui mu 
õde tahaks saada tema skvooks, ainult Old Shatterhand ei oleks,« 

»Kust võib mu vend Winnetou seda teada, kui ta pole Old Shatterhandiga sellest rääkinud?« 

»Tean seda siiski, sest ma tunnen teda. Ta pole niisugune, nagu teised kahvatunäod, tal on üllam 
elusiht. Ta ei võta ühtki indiaanlannat endale skvooks.« 

»Kas ta on seda öelnud?« 

»Ei ole.« 

»Vahest kuulub tema süda mõnele valgele naisele?« 

»Ka seda mitte.« 

»Oled sa selles kindel?« 

»Jah. Meil oli juttu valgetest naistest, ja tema sõnadest sai mulle selgeks, et tema süda pole veel 
kõnelema hakanud.« 

»Siis kõneleb ta minule!« 

»Ärgu mu õde petku end! Old Shatterhandil on teistsugused mõtted ja tunded kui sina arvad. Kui 
ta kord endale skvoo valib, siis peab see olema naiste hulgas sama, mis tema on meeste hulgas.« 

»Kas siis mina ei ole?« 

»Punanahksete neidude hulgas küll. Siin on mu kaunis õde kõikidest üle. Aga mida sa oled 
näinud ja kuulnud? Mida sa oled õppinud? Sa tunned indiaani naiste elu, aga ei tea midagi, mida 
valge skvoo peab teadma ja oskama. Old Shatterhand ei hooli kullasärast ega näoilust, tema otsib 
midagi muud, mida ta indiaani neidudes ei leia.« 


Nscho-tschi lasi pea norgu ja vakatas. Winnetou paitas hellalt tema põske ning püüdis teda 
lohutada. 

»Kurb küll, et Winnetou on sunnitud oma heale õele südamevalu tegema, aga ta on harjunud tõtt 
rääkima ka siis, kui see tõde on ebameeldiv. Aga vahest teab ta siiski üht teed, mida mööda Nscho- 
tschi võib sihile jõuda.« 

Nscho-tschi tõstis kähku pea ja küsis: 

»Mis tee see on?« 

»See tee viib kahvatunägude linnadesse.« 

»Arvad, et peaksin sinna minema?« 

»Jah.« 

»Mispärast?« 

»Et õppida kõike, mida sa pead teadma ja oskama, et Old Shatterhand saaks sind armastada.« 

»Siis asun ma varsti, õige varsti teele! Kas mu vend Winnetou täidab ühe mu soovi ?« 

»Mis soovi?« 

» Räägi seda meie isale Intschu tschunale! Palu, et ta lubaks mul kahvatunägude suurtesse 
linnadesse minna 1 Ta ei keela mind, sest...« ' 

Rohkem ma ei kuulnud, sest taandusin hiljukesi. Tundus lausa sündsusetuna, et olin õe ja venna 
salajuttu pealt kuulnud. Kui nad seda vaid teada ei saaks! See oleks neile hirmus piinlik ja mulle veel 
piinlikum. Pidin tagasiteel veel ettevaatlikum olema kui siia tulles. Väikseimgi krabin, pisimgi juhus 
võinuks reeta, et teadsin nüüd kauni indiaanlanna saladust. Ja siis pidanuksin päevapealt oma 
punanahksete sõprade juurest lahkuma. 

Õnneks läks mul korda märkamatult taanduda. Kuuldekaugusest välja jõudes tõusin püsti ja 
läksin kiiresti ringi ümber välu, kuni leidsin taas jäljed. Siis väljusin metsast, astusin välul paar- 
kolm sammu ning hüüdsin: 

»Mu vend Winnetou tulgu lagedale!« 

Ei mingit vastust. Jätkasin: 

»Mu vend võib peidust välja tulla, ma näen teda!« 

Ta ei tulnud ikka veel, seepärast hüüdsin veel kord: 

»Winnetou istub teisel pool välu metsploomipõõsa all. Kas ma pean talle järele tulema?« 

Oksad hakkasid liikuma, ja Winnetou tuli tihnikust välja, kuid üksi. Ta ei saanud enam peitu 
jääda, kuid lootes õe peidukohta veel salajas holda küsis minult: 

»Kas mu vend Old Shatterhand leidis Nscho-tschi üles?« 

»Jah.« 

» Kustkohast?« 

»Sealt, kus ta peidus on — võsast.« 

»Millisest võsast?« 

»Sellest, kuhu tema jäljed viivad.« 

»Kas sa siis nägid tema jälgi?« 

Winnetou oli väga üllatunud. Ta ei teadnud, mida ma tegelikult leidsin, ning arvas, et miski on 
mind eksiteele viinud. 

»Jah,« kordasin, »ma nägin ncid.« 

»Aga mu õde oli nii ettevaatlik, et ei jätnud ühtki jälge!« 

»Sa eksid. Jäljed on olemas, kui mitte maa peal, siis okstes. Nscho-tschi jalad polnud maad 
puudutanud, aga 


186 


kui sa teda süles kandsid, murdsite te oksi ja vigastasite lehti.« 

»Uuh! Ah et mina kandnud teda süles? Kes sulle seda ütles ?« 

»Sinu jalajäljed. Need muutusid äkki sügavamaks, sest sa olid nüüd raskem. Aga et sinu kaal ei 
saanud muutuda, siis pidid sa endale mingi kandami võtma. See kandam oli su õde, kelle jalg, 
nagu ma nägin, siitpeale enam sammalt ei puudutanud.« 

»Uuh! Sa eksid. Mine tagasi ja otsi hoolikamalt!« 

»Pole mõtet, sest Nscho-tschi on peidus seal, kus sinagi olid. Ma toon ta sealt välja.« 

Läksin üle välu, kuid samas väljus Nscho-tschi võsast ning lausus vennale rahuldustundega: 

»Ma ütlesin sulle, et ta leiab mu üles, ja mul oli õigus. « 

»Jah, mu õel oli õigus, ja mina eksisin. Mu vend Old Shatterhand oskab inimese jälgi mitte 
ainult silmade, vaid ka mõtetega lugeda. Vaevalt mul enam ongi talle midagi õpetada.« 

»Oi, mul on veel palju, väga palju õppida,« tõrjusin. »Mu vend Winnetou kiidab mind 
teenimatult, aga ma õpin temalt, mida ma veel ei oska.« 

Need olid esimesed kiidusõnad, mida ma tema suust kuulsin, ja ma pean ütlema, et olin nende 
üle niisama uhke kui omal ajal mõne professori juhuslikule kiitusele. 

Samal õhtul tõi Winnetou mulle imeilusti viimistletud, punaste indiaani tikanditega jahiülikonna 
valgeks pargitud nahast, 


VIII. = KULLA NEEDUS 


Järgmisel õhtul einetasin nagu ikka Intschu tschuna ja Winnetou seltsis. Pärast söömist lahkus mu 
noor sõber meie juurest, ja ka mina tahtsin juba minema hakata, kuid Intschu tschuna tegi juttu Sami 
seiklusest Kliuna-aiga ning läks sealt üle valgete meeste ja indiaanlannade segaabieludele. 

»Kas mu noor vend Old Shatterhand peab sellist abielu sündsaks?« küsis ta. 

»Kui see on preestri sõlmitud ja indiaanlanna on enne kristlaseks saanud, siis ei näe ma selles 
midagi sündsusetut,« vastasin. 

»Nii et mu vend ei võtaks eales punanahkset neidu skvooks nii, nagu ta on?« 

»Ja kas kristlaseks saada on väga raske?« 

»Üldsegi mitte.« 

»Kas skvoo tohib siis veel oma isast lugu pidada, kui tema isa pole kristlane?« 

»Tohib küll. Meie usk nõuab, et iga laps peab austama oma vanemaid ja kuulama nende sõna.« 

»Kas minu noor vend eelistaks punanahkset või valget skvood?« 

Ma ei tohtinud öelda, et valget, see oleks teda salvanud, seepärast kostsin: 

»Ma ei oska sellele küsimusele vastata. Kõik sõltub südamehäälest. Kui süda rääkima hakkab, 
siis võetakse teda kuulda, tütarlapse nahavärvus ei loe siin midagi. Suure Vaimu silmis on kõik 
inimesed võrdsed, ja kes on teineteisele määratud ja sobivad hästi kokku, need leiavadki teineteise.« 

»Howgh!< noogutas pealik. »Jah, kõik sõltub südamehäälest. Mu vennal on õigus, ta räägib ikka 
õigesti ja hästi.« 

Sellega meie jutt lõppeski; arvasin, et olin oma eesmärgi saavutanud. Olin meelega kindlalt 
rõhutanud, et kui indiaanlanna tahab valge mehe skvooks saada, siis peab ta esmalt ristiusku 
pöörduma. Soovisin Nscho-tschile meheks parimat, üllaimat sõdalast ja pealikut, mina aga ei tulnud 
Metsikusse Läände hoopiski mitte selleks, et endale punanahkset skvood võtta; ma ei mõelnud veel 

valgetelegi naistele, sest minu tookordses eluplaanis polnud naitumist üldse ette nähtud. 


Järgmisel päeval sain teada, millised tagajärjed olid mu kõnelusel Intschu tschunaga. Pealik viis 
mu alumisele korrusele, kus ma varem polnud käinud. Seal olid ühes eraldi ruumis meie 
mõõteriistad. 

»Vaata need asjad üle ja ütle, kas midagi on kaotsi läinud,« käskis pealik. 

Tegin seda ja leidsin, et kõik oli alles. Riistad olid terveks jäänud, ainult mõni varras oli veidi 
paindunud, aga neid polnud raske õgvendada. 

»Mu noor valge vend võib nad võtta, nad on jälle tema omad!« 

Tahtsin teda tema suuremeelsuse eest tänada, aga ta katkestas mind: 

»Nad kuulusid ju sulle. Võtsime nad sinult ara, sest arvasime, et oled meie vaenlane, aga nüüd me 
teame, et sa oled meie vend, ja pead kõik oma asjad tagasi saama. Mida sa nende riistadega nüüd 
tegema hakkad?« 

»Siit ära minnes võtan nad kaasa ja viin tagasi inimestele, kelle käest ma nad sain.« 

»Kus nad elavad?« 

»St. LOUISIS.« 

»Intschu tschuna on selle linna nime kuulnud ja teab, kus ta asub. Mu poeg on seal käinud ja 
mulle temast rääkinud. Sa tahad siis meie juurest ara minna?« 

»Jah, aga mitte kohe.« 

»See kurvastab meid. Sind võeti ju meie suguharu sõjameheks, ma andsin sulle apatšide pealiku 
auastme ja võimu. Me arvasime, et sa jääd alatiseks meie juurde nagu Klekih-petra.« 

»Ma sattusin siia teistsugustel asjaoludel kui tema.« 

»Sa siis tead, mismoodi ta siia sattus?« 

»Jah. Ta jutustas multe kõik.« 

»Ta pidi sind siis küll väga usaldama — ta ju nägi sind esimest korda.« 

»Ju vist sellepärast, et olime ühelt ja samalt maalt pärit.« 

»See polnud ainuke põhjus. Isegi surres pöördus ta sinu poole. Intschu tschuna ei oska teie keelt 
ega saanud aru, mis ta ütles; kuulsin seda hiljem sinult. Klekih-petra viimse 

soovi kohaselt said sa Winnetou vennaks, tahad aga siiski temast lahkuda. Kas sa ei räägi endale 
vastu ?« 

»Ei. Vennad ei pruugi kogu aeg koos olla. Kui neil on erinevad ülesanded täita, siis läheb 
tihtilugu kumbki oma teed.« 

»Aga nad saavad ju jälle kokku?« 

»Jah. Ka teie näete mind jälle, sest mu süda kutsub mind teie juurde tagasi.« 

»Kuulen seda rõõmuga. Millal sa ka ei tuleks, see on meile ikka suur rõõmupäev. Intschu 
tschunal on väga kahju, et sa ütled endal teisi ülesandeid olevat. Kas sa ei võiks end ka siin meie 
juures õnnelikuna tunda?« 

»Ei oska öelda, sest olen siin alles üürikest aega. Kujutle, et kaks lindu istuvad puu vilus. Üks saab 
selle puu viljadest söönuks ja jääbki sinna, teine aga vajab muud toitu ega saa seetõttu alatiseks 
sinna jääda. Ta peab sealt lahkuma.« 

»Usu, me anname sulle kõik, mida sa soovid.« 

»Ma ei kahtle selles. Aga ma ei mõelnud ihutoitu.« 

»Jah, ma tean, et teie, kahvatunäod, vajate ka vaimutoitu. Kuulsin seda Klekih-petralt. Temagi 
tundis meie juures sellest toidust puudust ja nukrutses vahel, ehkki püüdis seda meie eest varjata. 
Sina oled temast noorem, küllap sind tõmbab tugevamini siit ara. Eks sa siis mine pealegi. Aga me 
palume sind: tule tagasi. Vahest oled sa siis meelt muutnud ja leiad, et saad end ka meie juures hästi 
tunda. Aga ma tahaksin teada, mida sa kavatsed kahvatunägude linnas tegema hakata?« 

»Ma ei tea seda veel.« 

»Kas sa jääd nende kahvatunägude juurde, kes tahavad tulihobu teed ehitada?« 


»Ei jää.« 

»Siis talitad sa õigesti. Sa oled nüüd meie, punanahkade vend ega tohi enam mestis olla 
kahvatunägudega, kes tahavad meilt meie maad ja varandust pettusega ara võtta. Aga seal, kuhu sa 
lähed, ei saa sa elatuda jahist nagu siin. Sul peab olema raha, ja Winnetou ütles mulle, et oled vaene. 
Sa oleksid raha saanud, kui me poleks teid rünnanud, seepärast palus mu poeg, et pakuksin sulle 
kahjutasu. Soovid sa kulda?« 

Seda küsides vaatas Intschu tschuna mulle nii teraselt 

ja uurivalt otsa, et see tegi mu valvsaks ega lasknud mul »jah« öelda. Ta pani mu proovile. 

»Kulda?<« kordasin. »Te pole seda minult ara võtnud, kuidas saaksin siis seda teie käest nõuda?« 

See oli ettevaatlik vastus, ei »jah« ega »ei«. Teadsin, et mõned indiaanlased tunnevad teed 
väärismetallide leiukohtadesse, kuid ei avalda iial nende asupaiku ühelegi valgele. Intschu tschuna 
kindlasti teadis sääraseid kohti, seepärast ta nüüd küsiski: »Soovid sa kulda?« Milline valge suutnuks 
sellisest pakkumisest sõnaselgelt ära öelda! Ma pole kunagi rahaahne olnud, ent kahtlemata on kullal 
ka minu silmis suur väärtus, sest ta võib mul aidata minu eesmärke saavutada. Niisugust 
asjassesuhtumist aga olnuks apatšide pealikul raske mõista. 

»Ei, me pole sinult kulda röövinud, seletas ta. »Aga sul jäi palgaraha meie süü läbi saamata, ja 
ma tahaksin sulle kahjutasu maksta. Ma ütlen sulle, mägedes on palju kulda. Punanahad teavad 
kullaleiukohti, neil tarvitseb vaid sinna minna ja võtta. Tahad, Intschu tschuna läheb toob sulle 
kulda?« 

Mõni teine oleks minu asemel selle pakkumise vastu võtnud ja ... poleks midagi saanud. Lugesin 
seda pealiku isemoodi, luuravast pilgust, seepärast ütlesin ara. 

»Tänan sind. Vaevata sülle langenud varandus ei tee õnnelikuks. Ma hindan ainult seda, mis ma 
olen tööga teeninud. Olen küll vaene, aga ei maksa arvata, et ma kahvatunägude juurde tagasi 
pöördudes nälga suren.« 

Intschu tschuna näolt kadus pinge. Ta ulatas mulle käe ning ütles väga südamlikult: 

»Näen su vastusest, et me ei eksinud sinus. Kullatolm, mida valged kullaotsijad jahivad, toob 
surma. Kes seda leiab, saab seeläbi hukka. Ara himusta kulda, ahnus ei hävita mitte ainult su keha, 
vaid ka hinge! Intschu tschuna pani su proovile. Kulda poleks ma sulle andnud, aga raha, selle raha, 
mida sa lootsid teenida, pead sa küll saama.« 

»See ON Võimatu.« 

»Intschu tschuna tahab seda, järelikult on see võimalik. Me sõidame sinna, kus teil töö pooleli jäi, 
sa viid selle lõpule ja saad lubatud palga kätte.« 

Üllatusest keeletuna vaatasin talle otsa. Tegi ta nalja? Ei, indiaani pealikutel pole. kombeks 
niiviisi naljatada. 

Või pani ta mu jälle proovile? Ka see polnud tõenäoline. 

»Mu noor valge vend vaikib,« jätkas pealik. »Kas mu pakkumine pole talle vastuvõetav?« 

»Isegi väga! Aga ma ei suuda uskuda, et sa mõtled seda tõsiselt.« 

»Miks mitte?« 

»Pean ma siis lõpule viima töö, mille eest sa mu valged töökaaslased surma mõistsid? Töö, mille 
eest sa mulle meie esimesel kohtumisel ränki etteheiteid tegid?« 

»Sa tegutsesid ilma maaomanike loata, nüüd anname sulle loa. Muide, see pole minu, vaid mu 
poja Winnetou pakkumine. Tema ütles mulle, et see ei tee meile midagi halba, kui sa poolelijäänud 
töö lõpule viid.« 

»Ta eksib. Siia ehitatakse raudtee ja siis tulevad siia kindlasti valged!« 

Intschu tschuna vaatas momilt enda ette maha; pärast üürikest järelemõtlemist nõustus ta minuga: 


»Sul on õigus. Nad tulevad ühtesoodu röövima meie vara. ja me ei jaksa neid takistada. Esmalt 
saadavad nad siia väikesi salku, nagu saadeti teid. Me võime need hävitada, aga meil pole sellest 
mingit abi, sest hiljem tuleb neid nii palju, et me oleme sunnitud taanduma, kui me ei taha lasta end 
orjastada. Ega sinagi saa seda ara holda. Või arvad sa, et nad jäävad tulemata, kui sa tee mõõtmise 
pooleli jätad?« 

»Ei, seda ma ei usu. Ükskõik, kas me viime oma töö lõpule või jätame sinnapaika, tulihobu 
hakkab siin kindlasti kihutama.« 

»Siis võta mu pakkumine vastu! See toob sulle suurt käsu ega tee meile midagi halba. Intschu 
tschuna leppis juba Winnetouga kokku. Me tuleme sinuga ja võtame kolmkümmend sõjameest 
kaasa. Nad kaitsevad sind ja aitavad sul töö lõpule viia. Seejärel saadavad need kolmkümmend 
meest meid meie rännakul itta senikaua, kuni jõuame käidavatesse kohtadesse ja saame 
aurukanuuga St. Louisisse sõita.« 

»Kas ma sain oma vanema venna jutust õigesti aru? Ta tahab itta sõita?« 

»Jah, koos sinu, Winnetou ja Nscho-tschiga.« 

»Sa võtad ka Nscho-tschi kaasa?« 

»Jah, ka tütre. Ta ihkab näha kahvatunägude suuri 

linnu ja jääda sinna seni, kuni ta saab täiesti valgete skvoode taoliseks.« 

Nähes, mis näo ma seepeale tegin, pealik muigas; ju vist polnud mu ilme kuigi vaimukas. 

»Mu noor valge vend näib olevat üllatunud. Kas tal on midagi meie kaasatuleku vastu? Siis öelgu ta 
seda otsekoheselt!« 

» Kuidas võiks mul midagi selle vastu olla! Vastupidi, see teeb mulle suurt rõõmu. Sinu ettepanek on 
mulle teretulnud juba üksnes seetõttu, et koos teiega jõuan ma turvaliselt itta tagasi. Pealegi jääte teie, 
kes te mulle nii armsaks olete saanud, sel juhul minu juurde.« 

»Howgh!< noogutas pealik rahulolevalt. »Niipea kui sa oma töö lõpetad, asume teele itta. Millal on 
mu noor vend minekuvalmis?« 

»Igal ajal, nii kuidas teile sobib.« 

»Siis arme viivitame, sest on juba hilissügis ja talv ei lase enam kaua oodata. Punanahksel 
sõjamehel pole isegi pikaks retkeks vaja suuri ettevalmistusi teha. Me võime hommepäev teele asuda, 
kui sina selleks valmis oled.« 

»Olen küll. Peame vaid kokku leppima, mis tuleb kaasa võtta, mitu hobust, ja ...« 


»Selle eest hoolitseb Winnetou,« katkestas pealik mind. »Ta on juba kõigele mõelnud ja mu noor 
valge vend ei pruugi millegi pärast muret tunda.« 

Naasime üles. Tahtsin just oma tuppa minna, kui tuli Sam Hawkens. 

»Mul on teile üks uudis, söör,« sõnas ta rõõmust särades. »See üllatab teid väga ja paneb 
imestama, kui ma ei eksi.« 

»Laske siis kuulda, kulla Sam!« 

»Me sõidame siit ära! « 

»Või nii! Seda ma juba tean « 

»Tohoh? Tahtsin teid sellega rõõmstada, aga ju siis jäin hiljaks. « 

»Kuulsin seda nüüdsama Intschu tschunalt. Kes seda teile ütles?« 

»Winne!ou. Sain temaga kokku jõe ääres, ta valib seal retkeks hobuseid.« 

Hommikul ei ärganud ma ise, Hawkens ajas mu üles ning teatas, et ärasõiduks on kõik va!mis. 
Päike oli nüüd- 

sama tõusnud, hilissügisese hommiku kargus näitas, et oli viimane aeg teele asuda. Kiiruga 
sõime hommikust ja lahkusime pueblost. 


Meie salga järjestus kujunes teel välja iseendast. Kõige ees ratsutas Intschu tschuna koos 
Winnetou, tema õe ja minuga, siis tulid Hawkens, Stone ja Parker, neile järgnesid kolmkümmend 
apatši, kes kordamööda juhtisid koor-mahobuseid. 

Nscho-tschi istus sadulas meeste moodi; teadsin juba, et ta oli väga osav ja vastupidav ratsanik. 
Kes teda ei tundnud, võinuks teda Winnetou nooremaks vennaks pidada. Terasem pilk aga 
märganuks tema näojoonte ja kehavor-mide naiselikku pehmust. Ta oli oma mehelikust käitumi- 
sest hoolimata ilus, tõeliselt ilus. 

Meie retke esimestel päevadel ei juhtunud midagi märkimisväärset. Teatavasti oli apatšidel 
kallaletungikohalt Rio Pecose aarde pueblosse jõudmiseks kulunud viis päeva, sest tookord olid neil 
kaasas vangid ja haavatud, mistõttu nad ei saanud kiiresti liikuda. Meie aga jõudsime kolme 
päevaga sinna, kus Rattler oli tapnud Klekih-petra. Seal ööbisime. Apatšid kandsid kokku kive 
lihtsaks mälestusmärgiks. Winnetou oli seal veel tõsisem kui muidu. Rääkisin talle ning tema isale 
ja õele, mida Klekih-petra mulle oma minevikust oli jutustanud. 

Hommikul sõitsime edasi ning samal päeval saabusime sinna, kus kiovade rünnak oli meie 
mõõdistustöö ootamatult katkestanud. Mõõtevaiad olid alles püsti, ja ma võinuksin kõhe tööd 
jätkata, ent meil oli midagi pakilisemat teha. 

Apatšid polnud tookord pärast lahingut vaevaks võtnud langenud valgeid ja kiovasid matta, vaid 
olid laibad sinnapaika jätnud. Seda, mis apatšidel tegemata jäi, olid teinud raisakullid ja 
röövloomad, nagu neil kombeks. Kõikjal vedelesid täiesti paljaks näritud või roiskunud lihajäänus- 
tega inimluud. Kole oli koos Sami, Dicki ja Williga noid jäänuseid korjata ja ühishauda matta. 
Apatšid end sellega ei vaevanud. 

Nii möödus see päev, ning järgmisel hommikul alustasin mõõdistamist. Siinjuures olid 
sõjamehed mul abiks, eriti innukalt aitas mind Winnetou, ning tema õde oli kogu aeg minu juures. 
Töö laabus hoopis paremini kui varem, 

mil ma pidin seda tegema koos mulle vastumeelsete inimestega. Need punanahad, keda ma ei 
vajanud, uitasid ümbruskonnas ringi ja naasid õhtul kõiksugu jahisaagiga. 

Loomulikult edenes töö mul ruttu. Maastik oli raske, kuid sellegipärast jõudsin juba kolme päeva 
pärast naabertöölõigu piirini ning vajasin veel vaid ühtainust päeva joonestuste lõpuleviimiseks ja 
märkmete täiendamiseks. Hea, et ma nii kähku valmis sain, sest talv lähenes ruttu ning ööd olid juba 
nii külmad, et me ei lasknud lõkkel enne hommikut kustuda. 

Winnetou ja tema isa aitasid mind igati ehtvennaliku vastutulelikkusega ning Nscho-tschi luges mu 
soove silmist. Ta täitis kõik mu soovid, ilma et mul tarvitsenuks neid välja öelda, ning hoolitses isegi 
selliste pisiasjade eest, mida harilikult ei märgatagi. Tundsin end päev-päevalt üha rohkem tema 
tänuvõlglasena. Ta oli terane vaatleja ja tähelepanelik kuulaja; märkasin rõõmu ja rahuldustundega, 
et olin tahes-tahtmata saanud tema õpetajaks,. kellelt ta usinasti õppis. Kui ma rääkisin, ei pööranud ta 
pilku mu huultelt, ja ta järgis mu eeskuju isegi siis, kui see oli tema rassi tavadega vastuolus. Ta näis 
eksisteerivat üksnes minu jaoks ning muretses minu mugavuse ja hüvangu eest palju rohkem kui ma 
ise; mina ei tahtnud ju endale teiste ees mingeid eeliseid. 

Neljanda päeva õhtuks oli mul töö tehtud ning ma pakkisin meie mõõteriistad. Seadsime end 
reisivalmis ning järgmisel hommikul asusime teele. Pealikud valisid sama tee, mida mööda Sam oli 
mu siia toonud. 

Kahepäevase rännaku järel kohtasime inimesi. Olime parajasti rohu ja harvade põõsastega käetud 
tasandikul, kus vaateväli oli õige avar — Läänes on see väga tähtis. Seal ei tea ju kunagi, kellega 
kokku satutakse, seepärast on hea, kui iga tulijat -aegsasti märgatakse. Nägime nelja ratsameest 
meile vastu sõitvat. Nad olid valged. Ka nemad silmasid meid ja peatusid kõheldes, kas sõita edasi 
või põigata kõrvale. Kolmekümne punanahaga kohtuda pole neljale valgele kuigi meeldiv, liiati kui 


ei teata, millisest suguharust need indiaanlased on. Kuid mehed nägid, et indiaanlaste hulgas leidus 
ka valgeid, see hajutas vist nende kahtlused, sest nad ratsutasid endises suunas edasi. 
Nad olid kauboide moodi riides ning püsside, nugade ja 

revolvritega relvastatud. Meist paarikümne sammu kaugii sele jõudes peatasid nad hobused, 
võtsid laskevalmis püssid pihku, ja üks neist hõikas meile: 

»Good day, härrased! Kas me peame sõrme päästikul hoidma või pole seda tarvis ?« 

»Good day, džentelmenid!« vastas Sam. »Te võite oma tukid rahumeeli käest panna. Me ei 
kavatse teid nahka pista. Kust te tulete, kui tohib küsida?* 

»Iidse Mississipi äärest.« 

»Ja kuhu lähete ?« 

»New Mexicosse ja sealt edasi Californiasse. Kuuldavasti vajatakse seal veisekarjaseid ja 
makstakse neile paremat palka kui seal, kust me tuleme. « 

»Teil võib õigus olla, söör. Aga te peate veel hulk aega rändama, enne kui mõne nii hea koha 
leiate. Meie tuleme mägismaalt ja oleme teel St. Louisi. Kas seal kandis võib praegu julgesti 
liikuda?« 

»Võib küll. Meil vähemalt pole vastupidiseid andmeid. Ja teil pole igatahes midagi karta: teil on 
ju nii palju mehi. Või ei saada punanahksed džentelmenid teid teekonna lõpuni ?« 

»Meiega tulevad kaasa ainult kaks sõjameest koos oma tütre ja õega. Need on apatšide pealik 
Intschu tschuna ja tema poeg Winnetou.« 

»Mis te räägite, söör! Ah siis punanahkne daam sõidab St. Louisi? Mis teie nimed on, kui tohib 
küsida?« 

»Miks mitte! Aus mees ei pruugi oma nime varjata. Mind hüütakse Sam Hawkensiks, kui ma ei 
eksi. Siin on mu kaaslased Dick Stone ja Will Parker, ja minu kõrval näete Old Shatterhandi, 
noormeest, kes suudab noaga tappa grislikaru ja kelle ainus rusikahoop lööb ka kõige tugevama mehe 
maha. Vahest söandate nüüd mulle öelda, kes te ise olete ?« 

»Hea meelega. Sam Hawkensist oleme kuulnud, teistest džentelmenidest veel mitte. Minu nimi 
on Santer, ma pole kuulus westman nagu teie, vaid lihtne kauboi.« 

Ta ütles ka oma kolme kaaslase nimed, mis mul kõhe ununesid, ja küsis veel üht-teist 
teeolude kohta, siis ratsutasid nad edasi. Kui nad olid läinud, küsis Winnetou Samilt: 

»Miks andis mu vend neile nii täpseid teateid? * 

»Kas ma poleks pidanud seda tegema?« 

»Ei.<« 

»Ma ei mõista, miks. Viisakale küsimusele tuleb ometi viisakalt vastata, Sam Hawkens on 
igatahes niiviisi harjunud.« 

»Ma ei usalda nende kahvatunägude viisakust. Nad käitusid viisakalt, sest meid on üheksa korda 
rohkem. Mulle ei meeldi, et sa ütlesid neile, kes me oleme.« 

»Mispärast? Arvad, et see võib meile halba teha?« 

»Jah.« 

»Mismoodi?« 

»Mitmeti. Mulle ei meeldinud need kahvatunäod. Mehel, kes sinuga rääkis, polnud aus pilk.« 

»Mina seda ei märganud. Ja kui see ongi nii, siis pole neil sellest sooja ega külma. Meie teed 
läksid ju lahku, ja nad on läinud. Vaevalt nad kavatsevad tagasi pöörduda, et meid tülitada.« 

»Ma tahaksin siiski teada, mida nad teevad. Sõitku mu vennad aegamisi edasi, mina jälitan koos 
Old Shatterhandiga noid kahvatunägusid veidi maad, teen kindlaks, kas nad ikka jätkavad oma 
reisi.« 


Teised sõitsid edasi, mina aga ratsutasin'koos Winne-touga meie jälgi pidi tagasi võõrastele 
järele. Pean ütlema, et too Santer ka mulle ei meeldinud ning tema kaaslased ei tundunud sugugi 
usaldusväärsemad. Ma küll ei taibanud, mida nad võinuksid meist tahta või meile teha. Isegi kui nad 
olnuksid sedasorti mehed, kes ei tee oma ja võõra vara vahel vahet, ei osanud ma endale öelda, mis 
võinuks neid viia mõttele, et meie käest on midagi võtta. Ja kui nad oleksidki seda arvanud, näis 
mulle täiesti ebausutav, et nad neljakesi söandavad rünnata kolmeküm-mentd seitset hästi relvastatud 
inimest. Ent kui küsisin Winnetoult, mida tema sellest arvab, seletas ta mulle: 

»Kui nad on vargad, siis ei hooli nad meie ülekaalust, sest nad ei mõtlegi meid avalikult rünnata. 
Pigem järgnevad nad meile salaja, varitsevad silmapilku, mil see, kelle nad on endale ohvriks 
valinud, teistest eemaldub. « 

»Keda nad oskavad valida? Nad ju ei tunne meid üldse.« 

»Nad valivad selle, kellel nad arvavad kulda olevat.« 

»Kulda? Aga kust nemad teavad, kas meil ongi kulda ja kelle käes see on? Meid on ju palju.« 

»Seda pole kuigi raske ara arvata. Sam Hawkens oli väga ettevaatamatu, öeldes neile, et Intschu 
tschuna on pealik ja sõidab koos oma lastega St. Louisi. Rohkem neil polegi tarvis teada.« 

»Ahah, nüüd ma aiman, mida mu punanahkne vend mõtleb! Itta sõites vajab indiaanlane raha, ja et 
neil rahapajas vermitud münte ei ole, siis võtavad nad kaasa kulda, mille leiukohti nad teavad. Ja kui 
nad on koguni pealikud, siis teavad nad kindlasti sääraseid kohti, ja küllap neil on palju kulda kaasas.« 

»Mu vend Old Shatterhand arvab õigesti. Minu isa ja mind nood valged kavatsevadki õnneks 
võtta, kui nad on varguse või röövimise peal väljas. Aga praegu ei leiaks nad meie juurest midagi.« 

»Kuidas nii? Te ju tahtsite kulda kaasa võtta?« 

»Me pole seda veel teinud. Milleks seda kaasas kända, kui meil seda veel tarvis ei ole? Meil pole 
veel vaja olnud midagi osta, see vajadus tekib meil alles fortides, kust me teel läbi sõidame. Seepärast 
muretseme endile alles nüüd kulda, arvatavasti teeme seda juba homme.« 

»Kas mõni leiukoht on siis meie lähedal?« 

»Jah. On üks mägi, mida me nimetame NuggetTsil.. Need, kes ei tea, et seal leidub kulda, 
nimetavad teda teisiti. Täna õhtul jõuame selle mäe jalamile ja toome ära, mida meil tarvis on.« 

Pean ütlema, et see üllatas mind ja tegi veidi kadedakski. Need inimesed teadsid suuri 
väärismetallide leiukohti, kuid olid sellegipärast äärmiselt vähenõudlikud. Nad ei kandnud 
tšekiraamatuid ega rahakotte kaasas, ent igal pool, kuhu nad ka iganes läKsid, olid neil salajased 
varakambrid, nad võisid sealt kamaluga kulda võtta ja taskutesse toppida. Oleksid meil sellised 
võimalused! 


Pidime olema ettevaatlikud: Santer ei tohtinud märgata, et me teda jälitasime, seepärast kasutasime 
iga küngast, iga puhmast, et end varjata. 

Umbes veerand tunni pärast silmasimegi neid nelja meest. Nad traavisid reipalt edasi ning näisid 
kiirustavat, niisiis ei mõelnudki nad tagasi pöörduda. Jälgisime neid veidi aega, Winnetou saatis neid 
pilguga, kuni nad meie silmist kadusid. 

»Neil pole kurje kavatsusi, « sõnas ta siis. »Nüüd võime olla rahulikud.« 

Winnetou aimas niisama vähe kui minagi, et ta eksis rängalt. Noil sellidel olid õige kurjad 
kavatsused, aga nagu me varsti kogesime, olid nad ülikavalad. Nad taipasid, et me neid tükk maad 
jälitame, ja teesklesid algul, nagu kiirustaksid nad väga. Pärast pöördusid nad aga tagasi ja järgnesid 
meile. 

Pöörasime ratsud ümber ja tuhatnelja kihutades jõudsime varsti oma kaaslastele järele. Õhtul 
peatusime ühe jõuliselt maa seest purskuva selge veega allika lähedal. Seal oli hobustele küllalt 
rohtu, ning kuna laagrikohi asus puude ja põõsaste vahel, siis võisime teha suure lõkke, ilma et see 


oleks kaugele paistnud. Pealegi pani Intschu tschuna kaks vahimeest välja, seetõttu näis, et meie tur- 
valisuse tagamiseks on tehtud kõik, mis vähegi võimalik. 

Kolmkümmend apatši asusid laagrisse nagu ikka meist tarbetusse kaugusse ja hakkasid 
kuivatatud liha järama. Meie istusime seitsmekesi võsa ääres oma lõkke ümber. Valisime selle 
varjulise koha, et leida kaitset vinge tuule eest, mis tol õhtul lõõtsus. 

Meil oli kombeks pärast õhtusööki tükk aega juttu puhuda; tegime seda nüüdki. Meie vestluse 
käigus ütles Intschu tschuna, et homme asume teele alles keskpäeval. Kui Sam Hawkens küsis selle 
viivituse põhjust, seletas pealik avameelsusega, mida ma hiljem sügavalt kahetsesin: 

»Õigupoolest peaksin seda salajas holdma, aga ma usaldan selle saladuse oma valgetele 
vendadele, kui nad mulle tõotavad, et nad ei hakka seda lähemalt uurima.« 

Kui olime seda tõotanud, jätkas ta: 

»Me vajame raha, seepärast läheb Intschu tschuna homme hommikul koos oma lastega kulda 
tooma ja tuleb tagasi alles keskpäeval. « 

Stone ja Parker hüüatasid imestunult ning Hawkens küsis niisama üllatunult: 

»Kas siin on siis kulda?« 

»Jah,< kostis Intschu tschuna. »Keegi ei tea seda, ka minu sõjameestel pole sellest aimugi. Intschu 
tschuna sai seda teada isalt, kes kuulis sellest oma isalt. Niisuguseid saladusi pärandavad isad ainult 
poegadele, neid hoitakse väga rangelt ega avaldata isegi parimale sõbrale. Nüüd 

pealik küll rääkis sellest, aga ta ei näitaks seda kohta kellelegi ja laseks maha igaühe, kes meile 
salaja järele hiiliks.« 

»Kas sa tapaksid ka meid?« 

»Ka teid! Intschu tschuna usaldas teid; kui te tema usaldust kuritarvitate, siis olete surma ara 
teeninud. Aga ta teab, et te ei lahku laagripaigalt, enne kui meie tagasi tuleme.« 

Rohkem ta sellest ei rääkinud, ja me vahetasime teemat. Mõne aja pärast katkestas Sam meie 
kõneluse. Intschu tschuna, Winnetou, Nscho-tschi ja mina istusime seljaga võpsiku poole, Sam, 
Dick ja Will olid köhad sisse võtnud meie vastas, teispool lõket. Äkki Sam hüüatas, kähmas püssi, 
pani palgesse ja läkitas ühe kuuli võssa. Püssipauk ajas kogu laagri ärevile. Indiaanlased kargasicl 
püsti ja tõttasid meie juurde. Ka meie tõusime kähku ja küsisime Samilt, miks ta tulistas. 

»Nägin kellegi silmi Intschu tschuna selja taga võsas välgatamas,« seletas Sam. 

Sedamaid haarasid punanahad lõketest põlevaid tükke ja tungisid võssa. Otsingud jäid 
tagajärjetuks. Viimaks rahuneti ja võeti uuesti istet. 

»Sam Hawkens eksis, « arvas Intschu tschuna. leegitseva lõkke ääres võib hõlpsasti säärase 
silmapette ohvriks langeda.« 

»Aga ma olen kindel, et nägin kellegi silmi.« 

»Tuul võis paar puulehte ümber pöörata. Mu valge vend nägi nende alumisi, heledamaid kuigi ja 
pidas neid silmadeks.« 

»Võib-olla. Sel juhul kõmmutasin paar puulehte surnuks, hihihihü.« 

Sam kõhistas naerda, nagu tal kombeks oli. Winnetou aga ei näinud siin midagi naljakat, ta lausus 
tõsisel toonil: 

»Olgu kuidas on, aga mu vend Sam tegi vea, millest ta edaspidi peaks holduma!« 

»Vea?...Mina?... Kuidas nii?« 

»Ta poleks tohtinud tulistada.« 

»Poleks tohtinud? Tohoh! Kui võsas hiilib salakuulaja, on mul ometi õigus teda tulistada, kui ma 
ei eksi.« 

»Aga kes teab, kas igal piilujal ongi vaenulikud kavat- 

sused? Keegi võis lihtsalt avastada meie asukoha ja hiilida lähemale, et vaadata, kes me oleme. 
Vahest oleks ta seejärel võsast välja tulnud, et meid tervitada.« 

»Hm, sul võib õigus olla,« andis väike trapper järele. 

»Tulistamine oli meile ohtlik,« jätkas Winnetou. »Juhul, kui Sam Hawkens eksis ja seal polnud 
mingeid silmi, paugutas ta ilmaaegu ja võis sellega vaenlasi ligi meelitada, aga kui seal tõepoolest 
keegi oli, ka siis poleks tohtinud teda tulistada, sest oli ette teada, et kuul ei taba märki.« 

»Ohoh! Vana Sam Hawkensi kuul tabab iga kell märki. Ma tahaksin näha, kes ütleb, et olen 
kunagi mööda lasknud!« 

»Ka Winnetou oskab lasta, aga sellisel puhul ei tabaks temagi. Luuraja näeb ju, et tema pihta 
sihitakse, taipab, et teda märgati ja põikab kähku kõrvale. Kuul vihiseb mööda ja mees kaob 
ööpimedusse.« 

»Jaa, jaa, aga mida mu punanahkne vend minu asemel oleks teinud ?« 

»Emba-kumba, kas oleksin lasknud põlveltasendis või hiljukesi eemaldunud, et luurajale selja taha 
hiilida. « 

Põlveltasend on raskeim laskeasend. Paljud westmanid, kes muidu on head laskurid, ei tule 
sellega toime. Ma polnud sellest varem kuulnudki, aga Winnetou õpetas seda mulle ja ma olin seda 
nippi viimasel ajal tublisti harjutanud. 

Kõik teised tüdinesid tagajärjetuist otsinguist ning rahunesid, Winnetou aga tõusis varsti, et asja 
veel kord uurida. Ta naasis alles tunni aja pärast. 

»Pole seal kedagi,« ütles ta, »Sam Hawkens ikkagi eksis.« 

Sellegipärast pani ta senise kähe asemel neli vahisõdu-rit välja ning käskis neil hästi 
tähelepanelik olla ja sagedamini laagri ümbruses tiire teha. Siis heitsime magama. 

Minu uni oli rahutu, ärkasin tihti, vahepeal aga nägin põgusaid, kuid ebameeldivaid unenägusid, 
kus peaosa etendas Santer koos oma kolme kaaslasega. Loomulikult oli see üksnes meie kohtumise 
järelkaja. Ent kui me hommikul tõusime, oli Santer minu silmis nii tähtsaks muutunud, et ma ei 
suutnud hoiduda temale mõtlemast. 

Pärast hommikueinet, mis koosnes lihast ja lahjast jahukördist, asus Intschu tschuna koos oma 
poja ja tütrega 

teele. Enne kui nad lahkusid, palusin, et mul lubataks neid vähemalt natuke maad saata. 
Veenmaks neid, et ma ei kavatse kulla leiukohta viivat teed välja uurida, ütlesin neile: mul ei lähe 
meelest Santer. Kummaline küll, aga olin täna hommikul täiesti kindel, et Santer pöördus koos oma 
meestega siiski tagasi. Arvatavasti oli see mu unenägude järelmõju. 

»Mu vend ei pruugi meie pärast muretseda,« kostis Winnetou. »Tema rahustamiseks vaatab 
Winnetou veel kord, kas ta ei leia jälgi. Me teame, et Old Shatterhand ei himusta kulda, aga kui ta 
meid natukenegi maad saadab, saab ta ehk leiukohast aimu ja haigestub surmavasse kullapalavikku, 
millest kahvatunägudel pole pääsu — see hukutab nende ihu ja hinge. 

Niisiis ei palu me sind mitte sellepärast, et me sind ei usaldaks, vaid et sa meile armas oled: ära 
tule meiega.« 

Olin sunnitud sellega leppima. Winnetou uuris veel kord ümbrust, kuid ei leidnud ainustki jälge, 
ning nad hakkasid minema. Mindi jalgsi; järeldasin sellest, et sihtkoht ei saanud olla kaugel. 

Heitsin rohule, läitsin oma piibu ning ajasin Sami, Dicki ja Williga juttu; tegin seda kõike üksnes 
oma alusetuist kahtlustest vabanemiseks. Aga ma ei leidnud rahu, varsti tõusin jälle, sest ärevus ei 
lasknud mul paigal püsida, seepärast 'viskasin püssi õlale ja lahkusin laagrist. Lootsin leida mõne 
jahilooma, see oleks mu mõtted mujale viinud. 

Intschu tschuna oli läinud laagrist lõuna poole, seepärast suundusin põhja, et mind ei 
kahtlustataks keelust üleastumises. 

Oma üllatuseks sattusin juba veerand tunni pärast kolme inimese jälgedele. Kõik nad olid kandnud 
mokassiine. Ühed jäljed olid suured, teised keskmise suurusega, kolmandad väiksemad. Jäljed olid 


värsked ja kuulusid kindlasti Intschu tschunale, Winnetoule ja Nscho-tschile. Nad olid läinud esmalt 
lõuna poole, siis aga pöördunud põhja. Meid taheti viia eksiteele, panna uskuma, et kullamaardla 
asub lõunas. 

Kas ma tohtisin edasi minna? Ei. Nad võinuksid mind näha, tagasiteel aga oleksid tõenäoliselt 
leidnud mu jäljed, ja ma ei tahtnud, et neile jääks selline mulje, nagu oleksin 

neil salaja kännul käinud. Aga laagrisse naasta ma veel ei tahtnud, seepärast sammusin nüüd ida 
poole. 

Õige varsti sundisid teised jäljed mind jälle peatuma. Neid silmitsedes selgus, et sealt olid läbi 
läinud neli meest, kannustega säärikud jalas. Mõtlesin kohe Santerile ja tema kaaslastele. 

Jäljed suundusid sinnapoole, kuhu mõlemad pealikud minu teada olid läinud, ning näisid tulevat 
naabruses asuvast võsast, mille kohal kõrgusid mõned tammed; need polnud veel lehti maha 
poetanud. Sinna pidingi kõigepealt minema. 

Mu oletus osutus õigeks: jäljed tulidki võsast, ning sinna tungides leidsin neli puude külge seotud 
hobust, kellega Santer ja tema kaaslased olid siia sõitnud. Maapinda vaadeldes nägin, et nood neli 
meest olid siin ööbinud. Nad olid siis ikkagi tagasi tulnud! Misjaoks? Küllap vist meie pärast. Ja 
kindlasti sääraste mõtetega, millest Winnetou mulle eile rääkis. Sam Hawkens ei eksinud eile õhtul, ta 
nägi võsas tõepoolest kellegi silmi, kuid peletas luuraja oma väära käitumisega veel enne kui jõudis 
tulistada. Niisiis kuulati meie juttu pealt. Santer varitseb meid, et leida paras juhus väljavalitud ohvri 
kinninabimiseks, kui too on üksi. Aga see koht siin asus meie laagrist liiga kaugel. Mismoodi ta sai 
meid jälgida? 

Silmitsesin puid. Nad olid küll kõrged, kuid mitte eriti jämedad. Nende otsa oli hõlpus ronida. 
Ühe puu koorel nägin täkkeid, mis said olla ainult kännuste jäljed. Selle puu otsa oligi ronitud, ning 
kindlasti nähti sealt ülalt kui mitte meie laagrit ennast, siis vähemalt igaüht, kes sealt lahkus. 

Taevane arm! Mulle turgatas pähe hirmus mõte. Millest me rääkisime eile õhtul, enne kui Sam 
nägi luuraja silmi? Intschu tschuna lubas täna koos oma lastega minna kulda tooma! Luuraja kuulis 
seda. Täna hommikul ronis ta tamme otsa ning nägi kolme oodatut teele asuvat. Varsti järgnes ta 
neile koos oma kolme kambamehega. Winne-toud ähvardas surmaoht! Nscho-tschid ja tema isa ka! 
Kähku, silmapilk tulistvalu noile võsavendadele järele! Ma ei tohtinud hetkegi viivitada ega saanud 
enam meie laagrisse joosta, et häiret anda. Sidusin ruttu ühe neljast hobusest lahti, tõin ta võsast 
välja, kargasin talle selga ja 

kihutasin tuhatnelja sulidele järele mõõda nende jälgi, mis varsti ühinesid pealiku ja tema laste 
jälgedega. 

Need jäljed võisid mul kergesti silmist kaduda, seepärast murdsin pead, kust küll sellisel juhul 
kulla leiukohta otsida. Winnetou oli rääkinud mäest, mida ta nimetas Nugget Tsiliks. Nuggetid on 
erineva suurusega kullaterad, tsil tähendab apatšide keeles mäge. Järelikult asub kullamaardla 
mägedes. Kappavat hobust peatamata silmitsesin ümbrust. Põhja pool, just minu sõidusuunas 
asusidki mõned metsased kingud. Kahtlemata pidi üks neist olema Nuggetimägi. 

Vana kronu, kelle olin kuruga võtnud, ei jooksnud minu jaoks küllalt ruttu. Rebisin sõidu pealt 
põõsast vitsa ja sundisin teda sellega takka. Ta pani viimase jõu välja, ning tasandik jäi mu selja 
taha. Jõudsin mägismaale. Jäljed viisid kähe kingu vahele ja kadusid varsti mu silmist, sest 
tulvavesi oli mägedest rohkesti kiviklibu alla toonud. Kuid ma ei tulnud hobuse seljast maha, sest 
loomulikult olid need, keda ma otsisin, läbi oru edasi mägedesse läinud. 

Seejärel avanes paremal pool mu pilgule naaberorg, mille põhi oli samuti kivine. Nüüd oli tarvis 
kindlaks teha, kas otsitavad pöörasid paremale või läksid otse edasi. Hüppasin sadulast maha ning 


vaatlesin orupõhja. Kiviklibult polnud hõlpus jälgi leida, aga ma avastasin nad siiski: nad viisid 
naaberorgu. Kargasin uuesti sadulasse ja sõitsin jälgipidi edasi. Kuid varsti jõudsin uuele 
teelahkmele ning pidin jälle sadulast maha tulema. Tõenäoselt hargnes tee veel mitu kdrda, ja 
hobune ainult takistas mind, seepärast köitsin ta puu külge, uurisin järele, kuhupoole jäljed suun- 
dusid, ning tõttasin jalgsi edasi. 

Sammusin piki ahast kaljust jõesängi, mis praegu oli täiesti kuiv. Hirm sundis mind kõigest 
väest ruttama, nii et mul ajuti kippus hing kinni jääma. Pidin ühel järsul kaljuserval peatuma, et 
viivu hinge tõmmata, siis läksin edasi, kuni jäljed äkki vasakule metsa pöörasid. Metsas hakkasin 
jälle jooksma. Algul oli mets väga tihe, siis harvenes ja muutus viimaks nii hõredaks, et arvasin: 
nüüd tuleb välu! Aga enne kui sinna jõudsin, lajatasid mitu püssipauku. Hetk hiljem kuulsin karjeid, 
mis tungisid mulle otse südamesse: need olid apatšide surmakarjed. 

Sööstsin nüüd pikkade hüpetega edasi nagu ohvri kallale kargav kiskja. Kõlas veel üks lask, siis 
veel üks.. tundsin häälest, et paukus Winnetou püss. Jumalale tänu! Ta on elus! Veel paar hüpet, ja rna 
jõudsingi väluservale. Viimase puu all peatusin, sest see, mida nägin, justkui naelutas mu jalad maa 
külge. 

Välu polnud kuigi suur. Selle keskkohas lamasid Intschu tschuna ja tema tütar. Ma ei näinud kohe, 
kas nad olid veel elus. Nende lähedal asus madal kaljurahn, mille varjus kükitas Winnetou. Ta laadis 
parajasti oma tühjaks lastud püssi. Minust vasakul seisid puude taga kaks röövlit ning ootasid, püss 
palges, millal avaneb võimalus Winnetoud tulistada. Paremal pool hiilis puude varjus kolmas, kes tahtis 
jõuda Winnetou selja taha. Neljas lamas elutult mu jalge ees, kuul oli läbinud tema pea. 

Praegu olid kaks esimest noorele pealikule ohtlikumad kui kolmas. Mõttekiirusel panin oma 
karutapja palgesse ja lasin mõlemad maha. Seejärel tormasin püssi laadimisega aega viitmata 
kolmandale järele. Minu laske kuuldes pöördus ta kähku ümber. Nähes mind tulemas, võttis ta mu 
kirbule ja vajutas päästikule. Põikasin kõrvale; ta ei saanud mulle pihta. Pidades mängu kaotatuks, 
pages ta metsa. Tõttasin põgenikule järele, sest see oli Santer. Tahtsin ta elusalt kinni võtta. Ent meie 
vahemaa oli nii suur, et ma väluserval teda veel nägin, metsas aga kao-tasin silmist. Jälgipidi ei 
jõudnud ma talle aga nii kähku järele, nagu oleksin tahtnud. Ma poleks teda nagunii enam kätte saanud, 
pealegi võis Winnetou mind vajada, seetõttu pöördusin varsti tagasi. 

Välule jõudes nägin teda isa ja õe juures põlvitavat ning kohkunult uurivat, kas nad on veel elus. 
Nähes mind tulemas, tõusis ta viivuks. Ma ei unusta iial tema pilku: sealt vaatas vastu meeletu raev ja 
valu. 

»Mu vend Old Shatterhand näeb, mis on juhtunud. Nscho-tschi, apatšide kauneim ja parim tütar, ei 
näe kunagi kahvatunägude linnu. Ta hingab veel, aga ei ava vist enam silmi.« 

Olin meeletu; ma ei suutnud sõnagi lausuda, midagi küsida. Ja mis siin enam oligi pärida! Nägin ju 
kõike isegi. Isa ja tütar lamasid kõrvuti suures vereloigus, Intschu tschunal kuul peas, Kaunispäeval 
rinnas. Pealik 

206 


oli silmapilkselt surnud, tema tütar hingas veel — raskelt, korinal, ning tema ilus pronksjas näojume 
muutus järjest kaamemaks. Pringid põsed vajusid lohku, surm vajutas tema näole oma pitseri. 

Neiu liigutas end, pööras pea isa poole ning avas aeglaselt silmad. Nähes Intschu tschunat 
vereloigus lamamas, kohkus ta ning näis mõttesse vajuvat; siis meenus talle, mis oli juhtunud, ja ta surus 
parema käe südamele. Tundes, et sealt voolas sooja verd, ohkas ta sügavalt, korinal. 

»Nscho-tschi, mu hea, ainus õde!« hüüdis Winnetou katkeval häälel; selles karjatuses kõlanud valu ei 
suuda sõnad edasi anda. 

»Winnetou ... mu vend!< sosistas neiu. »Maksa kätte ... maksa minu eest kätte!« 


Siis libises tema pilk vennalt minule, ning tema kahva-tutele huultele ilmus viivuks rõõmus 
naeratus, mis kõhe kustus. 

»Old ... Shatter ... hand!« ohkas ta. »Sa... oled... siin! Nüüd ... ma suren ... niimoodi...« 

Rohkem me ei kuulnud, surm ei lasknud tal lauset lõpetada, vaid sulges jäädavalt tema suu. Mu süda 
tahtis lõhkeda, mul tuli õhust puudu. Kargasin maaslamajate juurest, kelle kõrval me põlvitasime, 
püsti ning tõin kuuldavale valju karje, mis ümbruskonna metsastest mägedest vastu kajas. 

Ka Winnetou tõusis — pikkamisi, nagu oleksid sajakilosed pommid teda maa küljes kinni holdnud. 
Ta etnbas mind mõlema käega ning lausus: 

»Nüüd on nad surnud! Apatšide vägevaim, üllaim pealik ja mu õde Nscho-tschi, kes kinkis sulle 
oma südame. Surreski oli tal sinu nimi huultel, armas vend.« 

»Ma ei unusta seda kunagi, mitte kunagi!« kinnitasin. Winnetou näoilme muutus, tema hääl kõlas 
nagu kauge ähvardav kõuemürin, kui ta küsis: 

»Kas sa kuulsid tema viimaseid sõnu, kuulsid, mida ta minult palus ?« 

»Jah.« 

»Kättemaksu! Ma pean tema eest kätte maksma ja mak-sangi, nii nagu veel kellegi tapmise eest pole 
kätte makstud! Tead, kes ta mõrvasid? Sa nägid neid. Need olid kah-vatunäod, kellele me pole midagi 
halba teinud. Kuhu kah- 

vatunäo jalg iganes astub, seal toob ta meile hukatust. Nüüd on kaebelaulud kõikide apatši 
suguharude suus; kõikjal, kus on kasvõi üks.ainus apatš, kõlavad raevukarjed ja kättemaksutõotused. 
Kõik apatšid pööravad nüüd oma pilgu Winnetou poole, et näha, mismoodi ta oma isa ja õe tapmise eest 
kätte maksab. Mu vend Old Shatter-hand, kuula, mida ma siin nende põrmu juures tõotan! Ma vannun 
Suure Vaimu ja kõikide mu vaprate esivanemate nimel, kes on igavestele jahimaadele läinud, et tänasest 
päevast tapan ma iga valge, keda ma iganes kohtan, sellesama püssiga, mis mu isa käest maha kukkus, 
või. ..« 

»Pea!« katkestasin teda kohkunult, sest teadsin, et ta peaks surmkindlalt sõna ega muudaks kunagi 
meelt. »Pea! Mu vend Winnetou ei tohi praegu vannet anda... ei tohi!« 

»Miks ei tohi?« küsis Winnetou peaaegu kurjalt. 

»Vandetõotusi peab andma rahulikult.« 

»Uuh! Olen praegu niisama rahulik kui haud, kuhu me sängitame need surnud. Nii nagu haud neid 
kunagi tagasi ei anna, ei võta ka mina eales tagasi ühtki sõna tõotusest, mis ma.. .« 

»Ära räägi edasi!« katkestasin teda uuesti. 

Winnetou silmad välgatasid pahaendeliselt. 

»Kas Old Shatterhand tahab mind takistada mu kohust täitmast? Kas peavad vanaeided mu peale 
sülitama, kas peab mu rahvas mind endast ära tõukama, kui ma ei söanda selle eest, mis siin täna toime 
pandi, kätte tasuda?« 

»Ma ei mõtlegi sinult midagi niisugust nõuda. Ka mina tahan, et mõrtsukad saaksid ärateenitud 
karistuse. Kolmel neist on see juba käes. Neljas pages, aga ta ei pääse meie käest.« 

»Ei ta pääse!« ägetses Winnetou. »Aga temast on mulle vähe. Ta tegutses siin meile hävingut toova 
kahvatunägude rassi pojana. Kõik kahvatunäod vastutavad selle eest, mida nad talle õpetasid, ja mina 
võtan nad vastutusele!« 

Uhkelt, püstipäi seisis ta minu ees — sõdalane, kes oma noorusest hoolimata tundis end oma rahva 
kuningana! Jah, see mees oli võimeline oma tahtmist täide viima. Kindlasti läinuks tal korda kõiki 
punanahksete hõimude sõdureid oma ülemjuhatuse alla koondada ning alustada 

suurt sõda valgete vastu, meeleheitlikku võitlust, mille lõpptulemus oli ette teada, kuid mis oleks 
Metsikus Läänes sadu tuhandeid inimelusid ohvriks nõudnud. Praegu langetatavast otsusest sõltus, 
kas surma tomahook hakkab raevukalt, halastamatult möllama või ei hukka. 

Võtsin Winnetoul käest kinni ja ütlesin: 

»Tee nii, nagu sa õigeks pead. Aga enne kuula mind ara — vahest on see minu viimne palve 
sulle. Kui sa seda ei täida, siis ei kuule sa oma valge sõbra ja venna häält enam kunagi. Siin lamab 
Nscho-tschi. Sa ise ütlesid mulle, et ta armastas mind ja suri, minu nimi huultel. Ta armastas ka 
sind; mind kui sõpra, sind kui venda. Selle armastuse nimel, mis meid ühendab, palun sind, ära 
anna vannet, mida sa tahad anda, praegu, vaid alles siis, kui apatšide üllaim tütar on hauda 
sängitatud!« 

Winnetou silmitses mind tõsiselt, karmilt, ja pööras siis pilgu Nscho-tschi surnukehale. Nägin, et 
tema ilme leebus, viimaks tõstis ta pilgu jälle minu poole. 

»Mu vennal Old Shatterhandil on suur mõjuvõim kõigile inimestele, kellega ta suhtleb. Nscho- 
tschi oleks kind-lasti täitnud tema palve, seepärast võtan ka mina seda kuulda. Otsustagem siis, kui 
mu silmad neid surnuid enam ei näe, kas hakkab kahvatunägude ja punanahkade veri Mississippi ja 
kõigi tema harujõgede kaudu merre voolamavyõi ei. Olen öelnud, mis mul öelda oli. Howgh!« 

Jumal tänatud! Mul läks korda kohutavat õnnetust vähemalt mõneks ajaks ara holda. Tänumeeli 
surusin Winnetou kätt. 

»Mu punanahkne vend näeb kõhe, et ma ei kavatse süüdlasele armuandmist paluda. Ta peab 
saama nii ränga ja karmi karistuse, nagu ta on ära teeninud. Seepärast hoolitsegem, et ta ei pääseks 
põgenema. Me ei tohi talle selleks aega anda. Öelgu Winnetou, mida me peaksime tema tabamiseks 
ette võtma?« 

»Mina ei saa praegu kuhugi minna, « seletas Winnetou jälle tusanedes. »Minu rahva tavad käsivad 
mul olla kallite kadunukeste juures, kuni nad on maetud, alles siis võin asuda kättemaksu teele.« 

»Ja kunas matused toimuvad?« 

»Ma lepin oma sõjameestega kokku. Me võime nad matta siia, kus nad surid, või viia pueblosse, et 
nad jääk- 

sid omade juurde. Aga ka sel juhul, kui nad siin rahupaiga leiavad, kulub nii tähtsa pealiku 
matustel nõutavatele kombetalitustele mitu päeva.« »Aga siis pääseb mõrtsukas kindlasti minema!« 
»Ei. Kui Winnetou ise ei saa teda jälitama minna, siis teevad seda teised. Öelgu mu vend mulle, 
kuidas ta siia sattus!« 

Puhtasjalike küsimuste juurde siirdudes oli Winnetou jälle rahulik nagu tavaliselt. Seletasin talle, 
mida ta teada tahtis, ning siis sugenes üürikeseks ajaks mõtlik vaikus. Järsku kuulsime rasket ohet; 
see tuli sealtpoolt, kus lamasid kaks surnuks peetud röövlit. Ruttasime sinna. Ühel oli mu kuul 
läbistanud südame, teine oli raskesti haavatud nagu Nscho-tschi; ta elas veel ja tuli just 
meelemärkusele. Ta vaatas meid segase pilguga ja pomises midagi arusaamatut. Kummardusin tema 
köhale ja hüüdsin: 

»Kuulge, kas te tunnete mind ara? Kas te mõistate, kes praegu teie juures on?« 

Ta tuli suurivaevu teadvusele. Tema pilk muutus selgemaks ja ma kuulsin, et ta küsis tasahääli: 

»Kus. .. kus on... Santer?« 

»Lasi jalga,« kostsin. »Kust ta pärit on?« 

»Ma ... ei... tea.« 

»Kas Santer on tema õige nimi?« 

»Tal... on palju .. . palju nimesid.« 

»Kuhu te tahtsite minna?« 

»Üks ... ükspuha ... Sinna, kus on kulda ... saaki. ..« 

»Tähendab, olete kutselised sulid! Kole! Tahtsite välja uurida, kust apatšid kulda toovad?« 


Haavatu sulges silmad ega vastanud. 

»Või varitsesite neid, et neile tagasiteel kallale tungida ja.. .« 

Winnetou katkestas mind: 

»Mu vend küsib ilmaaegu, sest see kahvatunägu ei saa enam vastata; ta on surnud. Nood valged 
koerad tahtsid meie saladust välja nuhkida, aga jäid hiljaks. Me olime juba tagasiteel, kui nad meie 
samme kuulsid. Nad peitsid end puude taha ja tulistasid meid. Intschu tschuna ja Kau-nispäev 
varisesid maha, mul läks kuul ainult varrukast läbi. Nüüd võtsin mina ühe neist kirbule, aga ta 
tõmbus just siis, kui ma päästikule vajutasin, puu taha, ja ma ei 

saanud talle pihta. Mu järgmine kuul niitis teise mehe maha. Siis kükitasin selle kivi taha, aga 
see põleks mind päästnud, kui poleks tulnud mu vend Old Shatterhand, sest kaks meest hoidsid 
mind siitpoolt paigal ja kolmas hiilis mu selja taha, kust olin kaitsetu. Tema kuul oleks mind 
kindlasti tabanud. Aga siis kuulsin Old Shatterhandi karutapja kärgatusi ja olin päästetud. Nüüd teab 
mu valge vend kõik; kohe kuuleb ta, millest alustada Santeri jälitamist. « 

»Kes saab selle ülesande?« 

»Old Shatterhand; ta leiab kindlasti põgeniku jäljed. « 

»Muidugi. Aga nende otsimiseks kulub hulk aega.« 

»Ei. Mu vend ei pruugi neid otsida — nad viivad kindlasti hobuste juurde, sest sinna peabta 
ju kõigepealt minema. Seal, kus Santer koos oma kambameestega laagris oli, kasvab rohi, ja Old 
Shatterhand teeb hõlpsasti kindlaks, kuhu ta suundus.« 

»Ja siis?« 

»Siis võtab mu vend kümme sõjameest kaasa, et teda jälitada ja kinni püüda. Ülejäänud 
kakskümmend sõdurit saadab ta siia, nemad aitavad mul leinatalitust korraldada.« 

»Nii teemegi. Ma loodan oma punanahkse venna usaldust õigustada.« 

»Ma tean, et Old Shatterhand toimib nõnda, nagu ma ise tema asemel oleksin toiminud. Howgh!« 

Winnetou ulatas mulle käe; surusin seda, kummardasin veel kord mõlema surnu köhale ning 
ruttasin tuldud teed mööda tagagi. Säärast pikamaajooksu polnud ma veel kunagi teinud. 

Oma sihtkoha lähedale jõudes suundusin esmalt Santeri laagrisse. Kolm hobust seisid võsas nagu 
ennegi. Sidusin nad lahti, hüppasin ühe selga, võtsin teised ratsuteid-pidi järele ning ratsutasin meie 
laagrisse. Kutsusin apatšid kokku ning ütlesin neile, et Intschu tschuna ja tema tütar on surnud. Minu 
viimastele sõnadele järgnes sügav vaikus. Mu sõnum oli liiga hirmus, seda ei suudetud korrapealt 
uskuda. Rääkisin siis pikemalt, mis oli juhtunud. 

Nüüd ei saadud enam kahelda; tõusis vali ulgumine, mida oli kaugele kuulda. Punanahad jooksid 
siia-sinna, nagu olnuksid nad arust ara, viibutasid relvi ja tegid kõige 

jubedamaid grimasse, et väljendada oma raevu. Võttis aega, enne kui suutsin neist üle karjuda. 

»Apatšide sõjamehed jäägu vait!« rahustasin neid. »Ulgumisest pole abi. Me peame minema 
mõrtsukat püüdma.« 

»Lähme jah, lähme, lähme!« karjusid apatšid hobuste juurde tõtates. 

»Rahunege ometi!« vaigistasin neid jälle. »Mu punanahksed sõbrad ju ei teagi, mida nad peavad 
tegema. Ma ütlen neile.« 

Nüüd trügisid nad mulle nii lähedale, et pidin vaatama, et mind pikali ei lükataks. Oleks Santer 
sel silmapilgul siin olnud, oleks ta tükkideks rebitud. Hawkens, Stone ja Parker seisid vaikides 
kõrvuti; ka nemad olid uudisest vapustatud. 


IX. — ME LEIAME JÄLJE 


Varsti asusid mu kümme apatši teele; nad suundusid vasakule, et mööduda mägedest lääne poolt, 
meie tee aga viis ida poolt ümber mägismaa. Kui meie nelik sadulasse istus, juhtisin ta kõigepealt 
Santeri ööbimiskohale ning otsisin ühe sügava kabjarauajälje, mille oli jätnud hobune, kellega mina 
vahepeal ratsutasin ja Santer hiljem põgenes. Joonistasin selle jälje loomulikus suuruses paberile. 

Seejärel kannustasime hobuseid ja kihutasime mööda preeriat minema, jättes saatuslikud mäed 
vasemale. Püüdsime kogu aeg sõita pehmel pinnasel, kus oleksime pidanud selgesti nägema Santeri 
jälgi, kui ta oli sealtkaudu pagenud. Vahtisime kogu aeg maha, sest mida kiiremini me ratsutasime, 
seda tähelepanelikumad pidime olema, et jäljed meil märkamata ei jääks. 

Möödus tund ja siis veel pool tundi, ning me olime oma poolringi ümber mägede peaaegu ära 
teinud, kui viimaks silmasime tumedat joont, mis läks põiki üle meie tee. Seal olid üksiku 
ratsaniku jäljed, arvatavasti needsamad, mida me otsisime. Tulime sadulast maha, ning ma kõndisin 
tükk maad jäljerea kõrval, otsisin hästi selget jälge. Leidsingi ühe ja võrdlesin seda joonisega. 
Need ühtisid täielikult ja olid kahtlemata Santeri hobuse omad. 

Meie arvates polnud jäljed rohkem kui kahe tunni vanused. Meeleldi oleksime mõrtsukat kõhe 
jälitama asunud, kuid pidime kümmet apatši järele ootama. Paraku kaotasime sellega 
kolmveerand tundi. Saatsin ühe neist Winnetoule sõna viima, et leidsime jäljed; kuller võis jäädagi 
oma noore pealiku juurde. Meie ratsutasime edasi itta. 

Videviku saabudes tulime sadulast maha ning jälgisime rada, mis hämaras maast paremini 
paistis kui hobuse seljast, kuni silmad üldse enam ei seletanud. Siis peatusime; õnneks leidus seal 
jälle mahlast rohtu ning meie hobused said süüa. Mässisime end tekkidesse ja heitsime magama. 

Öö oli väga külm, seepärast virgusid kõik juba enne koitu, ja niipea kui silm taas jälgi seletas, 
istusime hobustele ja ratsutasime edasi. 

Jäljed pöördusid nüüd lõunasse, kulgesid suures kaares Red River'i põhjapoolse haru suunas. 
Lasime hobustel 

õige harva puhata, sest tahtsime Santeri, kui vähegi võimalik, veel enne õhtut tabada. 

Pärastlõunal jõudsime taas haljasse rohtlasse ja veidi hiljem ilmusid meie teele ka põõsad. Jälgede 
hoolsal uurimisel selgus, et Santer oli meist veel kõigest poole tunni tee võrra ees. Silmapiiril hakkas 
paistma tume vööt. 

»See on mets,« seletas Sam. »Me jõuame vist mõne Red River'i põhjapoolse harujõekese aarde. 
Oleks parem, kui võiksime kauem preerias sõita.« 

See olnuks meile tõepoolest parem, sest rohtlas näeb kaugele, metsas aga võib hõlpsasti lõksu 
langeda. Ratsutasime ju nii rutakalt, et ei saanud mahti ringi vaadata, kas õhk oli puhas. 

Samil oli õigus. Jõudsime jõekese aarde, mille säng oli peaaegu kuiv, vett oli ainult siin-seal 
mõnes sügavamas köhas. Kallastel kasvas puid-põõsaid, kuid seal polnud päris metsa, vaid üksnes 
suuremaid või väiksemaid puudesalku. 

Ratsutasin üksi teiste ees. Viimaste puude juurde jõudes nägin, et jäljed pöörduvad paremale, 
kuiva jõesängi. Peatusin viivuks, et seda teistele öelda, ning see oli meie õnn, sest samas märkasin 
midagi, mis sundis mind salu servalt kähku taanduma ja peitu minema. 

Salust kõigest viiesaja sammu kaugusel vastaskaldal asus teine salu. Selle ääres kõnnitasid 
indiaanlased hobuseid. Nägin maasse taotud vaiu, mille vahele olid tõmmatud rihmad; nende peale oli 
liha kuivama pandud. Oleksin ma veel kasvõi üheainsa hobusepikkuse võrra edasi sõitnud, siis oleksid 
punanahad mind märganud. Tulin sadulast maha ning näitasin teistele seda vaatepilti. 

» Kiovad!< lausus üks apatš. 


»On jah kiovad,« möönis Sam. Ta oli täna hoopis teistsugune kui muidu. »Armsa, kauni noore 
punanahkse preilk tapmine oli ta vihale ajanud, ta ihkas kätte maksta. Me köitsime hobused kinni ja 
istusime maha, jäime pimeduse saabumist ootama. 

Pean ütlema, et kiovad käitusid nii, nagu tundnuksid nad end täiesti turvaliselt. Nad ratsutasid või 
jooksid lagendikul ringi, hõikusid üksteist valju häälega, ühesõnaga pidasid end nii sundimatult ülal, 
nagu viibinuksid nad oma kõdus, hästi kaitstud indiaani külas. 

»Niipea kui küllalt pimedaks läheb, hiilin neile lähemale ja uurin olukorda. Siis selgub, mida me 
peame tegema. Ma pean tolle Santeri kätte saama!« ütles Sam. 

»Hüva, ma tulen kaasa!« 

»Pole vaja.« 

»Mina pean seda väga vajalikuks.« 

»Sam Hawkens ei vaja luurekäikudel abilisi. Ma ei võta teid kaasa.« 

Päike oli juba ammu loojas; hämardus. Vastaskaldal süütasid kiovad mitu lõket. Leegid tõusid 
kõrgele. Ettevaatlikud punanahad harilikult nii ei tee, seepärast olime päris kindlad, et nad tahavad 
meid sel kombel lõksu meelitada. Nad lootsid meid uskuma panna, et nad ei aimagi meie ligiolekut, 
ning provotseerida meid nendele kallale tungima. Seda tehes oleksime neile otse sülle jooksnud. 

Niiviisi mõtiskledes tundus mulle, nagu oleksin kuulnud mingit krabinat, mida ei saanud 
põhjustada ükski meie mees. See kostis mu selja tagant, kus meie omi ei olnud, sest lebasin 
meesteringi äärel. Kuulatasin teraselt: krabin kordus. Tundus, nagu oleks mõni oks tihnikus hiljukesi 
liikunud, aga mitte sile, vaid okaste või asteldega oks, sest ta ei liikunud sujuvalt, vaid nõkshaaval. 

Taipasin kohe, kust otsida põhjust. Otse mu selja taga kasvas kolme ligistikku seisva puu vahel 
põldmarjapuhmas; üks põldmarjaväät pidigi liikunud olema. Tõusin ja lonkisin ruttamata eemale, 
hoopis teisale, kui ma tegelikult tahtsin minna. Olles juba küllalt kaugel, pöördusin ümber ja naasin 
säilu vastassuunast. Sihtkohta jõudes heitsin pikali ja roomasin käratult põldmarjapõõsani, nii et ükski 
meie meestest mind ei märganud. Põõsas oli otse mu käeulatuses. Minu ees, aga vastaskaldal põlesid 
lõkked. Põõsas oli tihe ning paistis ainult mõnest köhast läbi. Ent nüüd kõlas älle tuttav krabin, 
sedapuhku mitte puhma keskelt, vaid äärest. Roomasin sinna — ja nägingi seda, mida olin aimanud. 

Üks indiaanlane oli põõsas redutanud ning tahtis nüüd ära minna. Mõistagi ei saanud ta seda teha 
krabistamata, aga ta tardus iga liigutuse järel tükiks ajaks paigale ning tema kavalus läks hästi korda; 
pideva krabina asemel kostis minutipikkuste pausidega ainult tasane sahin, mis 

sarnanes kuivade rohukõrte kahinaga. Seda kuulsin mina üksi, sest lebasin talle üsna lähedal. 
Äärepealt oleks raske kunsttükk tal õnnestunud. Keha oli tal juba tervenisti põõsast väljas, ainult üks 
käsi, õlg, käel ja pea olid veel peidus. 

Roomasin punanahale lähemale, kuni jõudsin tema selja taha. Ta muudkui puges põõsast välja. 
Juba said õlg, käel ja pea vabaks, jäi veel vaid käsi välja tõmmata. Nüüd tõusin põlvili, asisin vasaku 
käega tal kaelast kinni ja virutasin talle parema rusikaga pähe. Ta jäi liikumatult lamama. 

Sam oli vahepeal luurekäigule läinud; ka mina tahtsin näha, mida kiovad teevad. Karutapjat ma 
kaasa ei võtnud, ka Sam oli oma vana Liddy maha jätnud. Märkasin, et Hawkens oli meie juurest 
kohe vastaskaldale suundunud, ju ta siis kavatses allavoolu kiovade juurde hiilida. Minu meelest 
talitas ta valesti ja ettevaatamatult, otsustasin targemini toimida. Kiovad teadsid, et me tuleme alla- 
jõge, ning peavad sealpoolset ümbrust eriti teraselt silmas, seepärast oli sealtpoolt lähenemine räme 
eksisamm. Võtsin nõuks minna teiselt poolt. 


Läksin piki meiepoolset kallast allavoolu kuni metsaservani, holdudes kaldast parajasse kaugusse, 
nii et mind vastaskaldal loitvate lõkete valgel ei nähtud. Allpool polnud lõkkeid tehtud, ning 
ülaltpoolt kumavat valgust puud läbi ei lasknud. Siin oli nii pime, et sain märkamatult jõesängi 
laskuda ja vastaskaldale minna. Puude alla jõudes heitsin pikali ja roomasin edasi. Põles kaheksa 
lõket. Nii palju polnud neid vajagi, sest loendasin umbes nelikümmend indiaanlast. Järelikult 
süüdatigi tuled nimme selleks, et meile kiovade laagripaika teed juhatada. 

Punanahad istusid salguti puude all, laskevalmis püssid käes. Häda meile, kui oleksime 
ettevaatamatult meid ootavasse lõksu tormanud! Kuid püünis oli nii oskamatult seatud, nii 
läbinähtav, et ainult õige mõtlematud inimesed võinuksid selle ohvriks langeda. Punanahkade hobused 
sõid metsa ääres preerias rohtu. 

Oleksin meeleldi mõne meestesalga vestlust pealt kuulanud, eelistanuksin seda, kus istus pealik, 
sest sealt saanuksin kõige tõenäolisemalt teada, mis mind huvitas. Ent kust pidin pealikut otsima? 
Arvasin, et küllap sealt, kus 

istub Santer. Roomasin ühe puu tagant teise puu taha, et Santerit leida. 

Natukese aja pärast silmasingi teda. Ta istus koos nelja indiaanlasega, kuid ühelgi neist polnud 
pealiku tunnusmärke. Seda polnud küll vajagi, sest punanahkade tava kohaselt pidi vanim neist 
neljast olema pealik. Kahjuks ei saanud ma neile nii lähedale roomata, kui oleksin soovinud, sest 
puude all polnud põõsaid, mis mind varjanuksid. Ainult mõned puud paiknesid nõnda, et võisin 
end nende taga kuigivõrd turvaliselt tunda. 

Minu meeleheaks ajasid punanahad valjusti juttu, sest nad ju ei kavatsenudki end varjata. Me ei 
pidanud neid üksnes nägema, vaid ka kuulma. Mainitud puude varju jõudes jäin sinna lamama; olin 
nüüd Santeri seltskonnast umbes tosina sammu kaugusel. Santer andiski kõneluses tooni. Ta rääkis 
Nuggetimäest ning õhutas punanahku koos temaga sinna minema ja apatšide aardeid ära varastama. 

Äkki kuulsin mingeid hüüdeid. Pealik kargas üles ja kuulatas. Ka teised kiovad jäid vait ja 
kuulatasid teraselt. 

Salule lähenes meestesalk — neli punanahka tirisid kaasa üht valget, kes pani küll vastu, kuid ei 
pääsenud põgenema, sest tema vangistajad ähvardasid teda nelja pussnoaga. See oli... minu 
ettevaatamatu Sam! Otsustasin sedamaid, et ma ei lase teda surnuks pista; päästan ta, isegi kui 
peaksin oma elu kaalule panema. 

»Sam Hawkens!« hüüdis Santer, tundes väikese trapperi kohe ara. »Good evening, söör! Te vist 
ei lootnud mind siin köhata ?< 

»Varganägu, röövel, mõrtsukas!« vastas Sam kartmatult ja haaras vaenlasel kõrist. »Tore, nüüd 
oled sa mul peos ja saad oma palga, kui ma ei eksi!« 

Röövel kaitses ennast. Punanahad sööstsid talle appi ja tirisid Sami temast eemale. Tekkis 
üürike segadus, mille ma otsekohe ara käsutasin. Tõmbasin mõlemad revolvrid vöö vahelt ja 
kargasin indiaanlaste keskele. 

»Old Shatterhand k karjatas Santer ja põgenes kohkunult. 

Saatsin talle kaks kuuli järele, kuid ei tabanud, siis tulistasin mitu korda indiaanlasi, kes 
ehmunult taganesid, ja hüüdsin Samile: 

»Tulge, tulge ruttu!« 

Näis, nagu oleks hirm punanahad liikumisvõimetuks teinud." Haarasin Samil käest kinni ja vedasin 
ta kaasa; jooksime läbi metsatuka alla jõesängi. Kõik toimus ime-ruttu, mu rünnaku algusest oli 
möödunud vaevalt üks minut. 


Lasin Sami käe lahti, seega pöördusin paremale ning jooksin piki jõesängi allavoolu, sest 
kõigepealt tuli laskeulatusest välja jõuda. 

Alles nüüd tuli jahmunud kiovadele elu sisse. Nad pistsid meie selja taga nii valjusti ulguma, et 
ma ei kuulnud enam Sami samme. Kostsid kiledad hüüded, paukusid püssid, tõusis ehtne põrgulärm. 

Miks ei pagenud ma ülesvoolu, meie peatuskoha poole, vaid otse vastassuunas? Väga lihtsal 
põhjusel. Algul indiaanlased ei näinud meid; kindlasti arvasid nad, et 
pageme ülesjõge, niisiis võisime allavoolu põgenedes end enam-vähem turvaliselt tunda ning hiljem 
ringiga oma laagrisse naasta. Kui arvasin, et olen juba ohutus kauguses, peatusin. Eemalt kostis 
ikka veel punanahkade kisa. Minu ümbruses oli kõik vaikne. 

»Sam!« hüüdsin summutatud häälel. 

Ma ei saanud vastust. 

»Sam, kas te kuulete mind?« küsisin valjemini. 

Ta ei vastanud ka nüüd. Kus ta küll oli? Ta pidi ju mulle järgnema! Äkki ta kukkus ja sai viga? 
Olin ju jooksnud mööda kuivanud, pragunenud muda ja läbi sügavate veeloikude. Võtsin vöölt 
padrunid, laadisin revolvrid ning läksin ruttamata tagasi Sami otsima. 

Kiovad tegid ikka veel põrgulärmi; sammusin sellest hoolimata neile lähemale, kuni jõudsin taas 
metsatukka, kus olin käskinud Samil mulle järgneda. Ma ei leidnud teda. Ta oli mu sõnu tähele 
panemata teisale suundunud ja kohe vastaskaldale tõtanud. Seal aga sattus ta lõkketulede paistele, 
kiovad pidid teda märkama ning arvatavasti võtsid ta uuesti vangi. Mul tuli tema pärast jälle hirm. 
Eemaldusin metsatukast, kuni kiovad mind enam näha ei saanud, ning jooksin siis kaares meie laagri 
poole. 

Seal olid kõik väga ärevil. Mu punanahksed ja valged kaaslased kogunesid minu ümber ja Dick 
Stone hüüdis etteheitvalt: 

»Söör, miks te ei lubanud meil järele tulla, isegi juhul, kui kuuleme tulistamist! « 

»Kus on Sam? Kas ta pole veel siia jõudnud?« küsisin. 
kõik jälle vaikseks. Äkki kuulsime revolvrilaske ja kohe seejärel jubedat ulgumist. Viimaks lajatasid 
püssipaugud, ja me nägime Sami.« 

»Kus?< 

»Seal allavoolu, metsatuka juures, meiepoolsel kaldal.« 

»Seda ma arvasin! Sam pole veel kunagi nii ettevaatamatu olnud kui täna. Edasi, edasi!« 

»Ta jooksis meie poole, hulk kiovasid kannul. Nad said ta kätte ja võtsid kinni. Nägime seda 
päris selgesti, sest lõkked põlevad heledalt. Tahtsime talle appi minna, aga enne kui sinna saime, 
jõudsid nemad ta juba vastaskaldale viia ja kadusid metsa. Meil oli suur kiusatus neile järele tormata 
ja vabastada Sam, aga teie keelule mõeldes jätsime selle tegemata.« 

»See oli mõistlik, sest üheteistkümnekesi poleks te midagi saavutanud, teid kõiki oleks elavate 
kirjast kustutatud.« 

»Aga mis me nüüd teeme, söör? Sam on ju vangis!« 

»Kahjuks küll, ja juba teist korda!« 

Jutustasin neile, mis oli juhtunud. Kui ma lõpetasin, lausus Will Parker: 

»Ega teie selles süüdi ole, söör. Sam keetis endale ise selle supi, aga me ei tohi teda 
sellegipärast hätta jätta!« 

»Ei. Me peame ta päästma, aga see on nüüd märksa raskem kui esimesel korral. Kindlasti on 
kiovad nüüd palju valvsamad.« 

Pidasin endamisi aru, mismoodi oleks kõige parem Sami vabastada. Oma eluga tohtisin ma tema 
pärast riskida, aga kas mul oli õigust tema pärast ka apatšide elu kaalule panna? Kas polnud 
hõlpsam ja ohutum kavalusega sihile jõuda? See pidi selguma hiljem, kui oleme juba vastaskaldal. 


Igaks juhuks otsustasin ka apatšid kohe kaasa võtta. Vahest annab äkkrünnak mingisuguseid eeliseid, 
mis võimaldavad ilma suurema riskita hakkama saada. 

Esialgu olime sunnitud ootama, sest vastaskaldal võis veel näha vilgast liikumist. Kuid varsti jäi 
seal vaiksemaks, 

vaikust katkestasid ainult valjud, kaugele kostvad toma-hoogihoobid. Punanahad raiusid puid. 
Nad kavatsesid vist lõkkeid hommikuni põlemas holda, mida neil muidu üldse kombeks ei olnud. 

Viimaks vakatasid ka kirvehoobid. Tähed näitasid, et käes oli kesköö, ning ma otsustasin 
tegutsema hakata. Kõigepealt hoolitsesime selle eest, et hobused, kelle pidime siia jätma, oleksid 
korralikult kinni seotud ega pääseks lahti. Siis kontrollisin veel kord meie vangi köidikuid ja 
suutroppi. 

Me lahkusime laagripaigalt sama teed mööda, mille olin valinud eelmiselgi korral. 

Kui me metsatukast ellavoolu esimeste puude vahele jõudsime, käskisin apatšidel sinna jääda, 
Dick Stone'i korraldusi täita ning holduda kära tegemast. Ma ise läksin koos Will Parkeriga hiljukesi 
edasi. Ronisime kaldanõlvast üles, heitsime pikali ja kuulatasime. Ümberringi valitses sügavaim 
vaikus. Roomasime pikkamisi edasi. Kaheksa lõket lõõmasid veel, leegid tõusid kõrgele üles. Nägin, 
et tulle oli visatud sületäite kaupa jämedaid oksi. See üllatas mind. Liikusime edasi, silmamata 
ainustki inimest. Kõiki ettevaatusabinõusid käsutades veendusime lõplikult, et salu oli inimtühi, seal 
polnud enam ühtki kiovat. 

Laskusime taas apatšide juurde ning tõttasime oma laagriplatsile; leidsime, et seal oli kõik korras. 
Tõsi küll, kiovad võisid ka hiljem tulla, seepärast istusime hobustele, ratsutasime kaugemale 
rohtlasse ning jäime sinna laagrisse. Kui kiovad nüüd oleksid tulnud, siis poleks nad meid endiselt 
köhalt leidnud ja pidanuksid hommikut ootama, et meid päevavalgel otsima hakata. Vangi viisime 
kaasa. 

Ega meilgi nüüd muud üle jäänud, kui kannatada hommikuni. Aovalgel istusime jälle sadulasse ja 
ratsutasime kõigepealt oma vanale laagriplatsile tagasi. Keegi polnud seal käinud. Nüüd läksime üle 
jõe metsatukka. Lõkked olid kustunud, ainult tuhahunnikud andsid tunnistust põnevaist sündmustest, 
mis siin eile aset leidsid. 

Uurisime jälgi. Sealt, kus ma eile hobuseid nägin, läksid kiovade jäljed kagusse. Ilmselt olid nad 
loobunud meid ründamast, sest see ei saanud neile mingit kasu tuua: meile polnud ju enam võimalik 
ootamatult kallale tungida. 

Sami olid nad kaasä viinud; see tegi Dick Stone'ile ja Will Parkerile suurt muret. Ka mul oli 
armsast kaaslasest kahju, olin valmis tegema tema vabastamiseks kõik, mis oli minu võimuses. 

»Kui me teda ei päästa, piinavad nad ta surnuks,« kurtis Dick Stone. 

»Ei,« trööstisin teda. »Ka meil on ju vang, pantvang.« 

»Kas nad teavad seda?« 

»Muidugi. Sam on küllalt taibukas, et seda neile öelda. Ja nii, nagu teda koheldakse, kohtleme 
meie oma vangi.« 

»Aga me peame kiovadele kähku järele kihutama!« 

»Kuhu nad teie arvates sõidavad?« 

»Ma arvan, et nad teesklevad, nagu kavatseksid nad oma kodukülla sõita, nende meelest ei söanda 
me siis neile järgneda, ning tõenäoselt naaseme Winnetou juurde. Aga kui nad mõnda aega kägu 


poole on ratsutanud ja vahest kuskilt veel abiväge saavad, siis pöörduvad nad tagasi Nuggetimäele, 
lootes, et me pahaaimamatult laseme end seal rünnata ja maha nottida.« 

Poole tunni pärast olime juba tagasiteel, ehkki me polnud oma retke tulemustega üldse rahul. 
Ennist Santerit taga ajades ei tohtinud me tema jälgi silmist lasta ning tegime haagi, sest ta oli 
esialgsest suunast nürinurga all kõrvale kaldunud. Nüüd otsustasin sõita otseteed, seetõttu jõudsime 
juba järgmisel päeval pärast lõunat jäärakusse, mille kaudu pääses välule, kus olid aset leidnud 

kallaletung ja kaksikmõrv. 

Jätsime hobused ja vangi orgu ühe apatši valve alla ning ronisime mäe otsa. Välu serval seisev 
vahisõdur tervitas meid sõnatult käeviipega. Nägime kõhe, kui virgalt kakskümmend apatši olid 
töötanud, et oma pealiku ja tema tütre matust ette valmistada. Silmasin sirgete palkide virna — 
tellingute tegemiseks oli tomahookidega hulk puid langetatud. Ka kive oli hulganisti kokku kantud ja 
toodi järjest juurde. Santeri jälitamisest osa võtnud apatšid liitusid kohe ehitajatega. Sain teada, et 
matus pidi toimuma järgmisel päeval. 

Veidi eemale oli püstitatud ajutine onn, kus hoiti mõlemaid surnuid. Winnetou oli nende juures. 
Kui talle teatati, et jõudsime tagasi, tuli ta välja. Tema ilme heidutas mind. 

Ta oli üldse õige tõsine mees ja naeratas haruharva; kunagi ei kuulnud ma teda valjusti naervat. 
Kuid tõsidusest hoolimata oli tema kaunil mehisel näol leebe ja heasoovlik ilme ning tema pilk oli 
vahel väga sõbralik. Tihti vaatasid tema tumedad silmad mind südamliku hellusega! Täna ei näinud 
kammitsetud. Nii tuli ta mulle vastu, vaatas nõutult ringi, surus lõdvalt mu kätt, heitis mulle pilgu, 
mis pani mul südame valutama, ja küsis: 

»Kunas mu vend saabus?« 

»Nüüdsama.« 

»Kus on mõrtsukas?« 

»Pääses põgenema.« 

Pean tunnistama, et lõin seda öeldes pilgu maha. 

Ka Winnetou vaatas maha. Tahtnuksin näha, mis toimus sel hetkel tema hinges. Alles pärast 
pikka pausi päris ta: 

»Kas mu vend kaotas jäljed?« 

»Ei. Ma tean, et ta onteel siia.« 

»Old Shatterhand rääkigu!« 

Ta istus Rivile, ka mina võtsin istet ning andsin talle üksikasjalikult ja tõetruult aru. Winnetou 
kuulas mind sõnatult ara, vaikis veel natuke aega ja küsis siis: 

»Tähendab, mu vend pole kindel, kas tema revolvrikuul tabas mõrtsukat?« 

»Ei. Aga ma arvan, et Santer ei saanud haavata.« 

Winnetou noogutas hiljukesi ja surus mu kätt. 

»Andku mu vend mulle andeks, et ma ennist küsisin, kas ta ei kaotanud jälgi! Old Shatterhand tegi 
kõik, mida ta suutis. SaTn Hawkens kahetseb veel oma ettevaatamatust. Me vabastame ta niipea kui 
võimalik. Winnetou on oma vennaga ühisel arvamusel: kiovad tulevad siia, aga me võtame neid 
teisiti vastu kui nad loodavad. Homme kerkivad Intschu tscnuna ja Nscho-tschi koöhale kalmu- 
künkad. Kas mu vend võtab matusetalitusest osa?« 

»Mind kurvastaks väga, kui Winnetou ei lubaks mul seda teha.« 

»Ma mitte ainult ei luba, vaid palun sind. Võib-olla päästad sa sellega paljude kahvatunägude elu. 
Veritasu seadus nõuab, et tapaksime hulga valgeid, aga sinu silm on nagu päike, mis sulatab jää ja 
muudab ta karastavaks 

veeks. Sa tead, kellest ma ilma jäin. Palun sind, Scharlih, ole mulle isaks ja õeks!« 

Tal olid pisarad silmis. Häbenedes, et nägin seda — kellelegi teisele poleks ta seda näidanud —, 
pööras ta mulle selja ning tõttas onni surnute juurde. Täna hüüdis ta mind esimest korda eesnime pidi, 
hääldades Karli »scharlih«, ega hüüdnud mind siitpeale enam kunagi teisiti. 

Peaksin nüüd kirjeldama matust, mille käigus surnutele said osaks kõikvõima likud indiaani 
auavaldused. Ma tean, et nende tavade üksikasjalik kirjeldus oleks siin väga kohane, aga neid kurbi 
tunde meenutades tunnen veel praegugi nii suurt hingevalu, nagu olnuks see kõik alles eile. 
Seepärast lubatagu mul matusetalituse kirjeldamisest loobuda. 

Intschu tschuna surnukeha seoti hobuse selga, ja looma ümber kuhjati nii palju mulda, et ta end 
enam liigutada ei saanud, siis lasti talle kuul pähe. Kalmuküngast kõrgendati, kuni ratsanik oli üleni 
mulla all; viimaks kaeti kääbas mitme kivikihiga. 

Surnule anti kaasa tema meditsiin ja relvad, ainult hõbepüssi jättis Winnetou endale. 

Nscho-tschile tehti minu palvel omaette kääbas. Ma ei tahtnud, et talle oleks mulda peale 
puistatud. Seadsime ta ühe puu najale istuma ning ladusime tema ümber kividest püramiidi, mille 
tipust ulatus välja puulatv. 

Käisin hiljem koos Winnetouga korduvalt Nugget Tsilil käime külastamas. Me leidsime nad ikka 
puutumatuma. 

Matusepäeval võis Winnetou oma suurt südamevalu isa ja õe kaotuse pärast veel näidata, siitpeale 
pidi ta selle oma hingepõhja sulgema: esiteks on indiaanlastel kombeks niiviisi talitada, ja teiseks oli 
tarvis hoolega valmistuda kiovade rünnaku tõrjumiseks. Nüüd polnud Winnetou enam leinavalust 
rusutud poeg ja vend, vaid oma rahva väejuht, kes pidi kallaletungi tagasi lööma ja tabama mõrtsuka 
— Santeri. Sõjaplaan näis tal juba tehtud olevat, sest kõhe pärast matust käskis ta apatšidel end rün- 
nakuvalmis seada ja hobused alt orust ara tuua. 

»Miks andis mu vend selle käsu?« küsisin temalt. »Siia üles on loomi väga raske tuua.« 

»Ma tean,< kostis ta, »aga see on siiski vajalik — tahan nimelt kiovasid üle kavaldada. Nad lõid 
mõrtsukaga 

mesti, seepärast peavad nad kõik viimse meheni surema.« 

Seda öeldes oli tal hirmuäratav ja resoluutne ilme. Oleks ta oma kavatsuse teostanud, siis olnuksid 
kiovad kadunud hinged. Mina suhtusin neisse teisiti. Kiovad olid küll meie vaenlased, aga Intschu 
tschuna ja tema tütre surmas nad süüdi ei olnud. Kas ma tohtisin katsuda Winnetou meelt muuta? 
Vahest tõmbaksin sellega tema viha endale? Kuid me olime praegu välul nelja silma all ning hetk 
oli sääraseks palveks soodus. Apatšid olid viivitamatult rutanud Winnetou käsku täitma, Stone ja 
Parker olid nendega kaasa läinud. Vihahoos võis Winnetou anda mulle vastuse, mis mind teiste 
juuresolekul solvanuks, praegu aga polnud kedagi kuulmas. Ütlesingi talle, mis ma sellest asjast 
arvasin, ning minu üllatuseks ei mõjunud mu jutt nii, nagu võis karta. Ta vaatas mulle küll pikalt ja 
tusaselt otsa, kuid vastas rahulikult: 

»Seda võis mu vennalt oodata. Tema meelest pole vaenlase eest kõrvalehoidmine nõrkuse tunnus.« 

»Ma ei mõelnud nii,« seletasin. »Kõrvalehoidmisest ei ole juttugi, mõtlen koguni, kuidas neid 
kõiki kinni võtta. Aga poleks õiglane karistada kiovasid selle eest, mis siin juhtus - ega nemad selles 
kaassüüdlased ole.« 

»Nad lõid mõrtsukaga mesti ja tulevad siia, et meid rünnata. Kas see pole küllaldane põhjus, et 
neist mitte hoolida ?« 

»Ei ole, vähemalt minu meelest. Mind kurvastab, et mu vend Winnetou tahab teha sama vea, mis 
on kõikidele punanahkade suguharudele hukatust toonud.« 


»Millist viga Old Shatterhand mõtleb ?« 

»Seda, et punanahad tapavad üksteist, selle asemel et oma tõu ühistele vaenlastele koos vastu 
panna. Luba, et räägin sinuga täiesti avameelselt! Ütle, kumb on üldjuhul kavalam ja targem, kas 
punanahk või kahvatunägu?« 

»Kahvatunägu. Möönan seda, sest see on tõsi. Valgete! on rohkem teadmisi ja oskusi kui meil. 
Nad on meist peaaegu kõiges üle.« 

»Õigus, me oleme teist üle. Aga sina pole harilik indiaanlane. Sul on terane mõistus, sa oled palju, 
palju 'ettenägelikuni kui tavalised sõjamehed. Kui tihti te olete sõjakirve maast välja kaevanud! Sa 
peaksid ometi mõistma, et isekeskis sõdides panevad punanahad oma käega toime kohu- 

tava, pikaldase enesetapu. Intschu tschuna ja Nscho-tschi tapsid ju valged, mitte punanahad. Üks 
neist valgetest pages kiovade juurde ja ässitas nad teie kallale, seepärast ootame neid siin ja lööme 
nende rünnaku tagasi, aga see ei anna meile õigust neid nagu marupenisid maha kõmmutada. Ara 
unusta, et nad on sinu suguvennad!« 

Winnetou kuulas mind rahulikult. Viimaks ulatas ta mulle käe ning lausus: 

»Mu vend Scharlih on tõepoolest kõikide punanahkade sõber, ja tal on õigus, kui ta süüdistab 
meid enesetapmises. Ma täidan tema soovi: vangistan kiovad, aga lasen nad jälle vabaks — kõik 
peale mõrtsuka.« 

»Sa vangistad nad? Raske ülesanne: neid on ju palju rohkem kui meid. Või on sul sama plaan mis 
minulgi?« 

»Mis plaan sul siis on?« 

»Kiovad tuleb meelitada säärasesse kohta, kus nad ei saa vastu panna.« 

»Just seda ma kavatsengi teha.« 

»Mina ka. Sa tunned siinset ümbrust, ütle, kas siin on mõni säärane koht?« 

»On küll. Siin lähedal on üks kitsas kaljuseintega jäärak. Sinna ma meie vaenlased meelitangi.« 

»Arvad, et see läheb sul korda?« 

»Jah. Ja kui nad on seal jäärakus, mille seinu mööda on võimatu üles ronida, ründame neid eest 
ja tagant. Nad on sunnitud alla andma, kui nad ei taha, et me nad maha laseksime, ilma et nad end 
kaitsta saaksid. Ma kingin neile elu ja lepin sellega, et saan Santeri kätte.« 

»Tänan sind! Mu venna Winnetou süda on headele sõnadele valla. Vahest on ta nüüd ka ühes teises 
asjas leebem kui enne.« 

»Mida mu vend Scharlih mõtleb ?« 

»Sa ähvardasid kõigile valgetele kätte maksta ja tahtsid seda vandega kinnitada. Palusin, et sa ei 
teeks seda kõhe, vaid ootaksid, kuni surnud on maetud. Tohin ma küsida, millisele otsusele sa oled 
nüüd jõudnud?« 

Winnetou vaatas veidi aega maha, tõstis siis selginud pilgu minu poole ning osutas onnile, kus olid 
lamanud Intschu tschuna ja Nscho-tschi. 

»Veetsin eilse öö seal surnute seltsis ja võitlesin endaga. Kättemaksuiha viis mu suurejoonelisele, 
julgele mõttele. 

tahtsin kõikide punanahksete hõimude sõdalased kokku kutsuda ja koos nendega kahvatunägude 
vastu võitlusse astuda. Arvatavasti oleksin lüüa saanud. Aga eile öösel endaga võideldes jäin 
võitjaks.« 

»Sa siis jätad selle suurejoonelise, julge mõtte?« 

»Jah. Küsisin nõu kolmelt inimeselt, keda ma armastan — kahelt surnult ja ühelt elavalt. Nemad 
soovitasid mul sellest loobuda, ja ma otsustasin nende nõuannet kuulda võtta.« 


Küsisin veel midagi, mitte sõnutsi, vaid üksnes pilguga, ning Winnetou jätkas: 

»Mu vend Scharlih tahab teada, kellest ma räägin? Ma mõtlen Klekih-petrat, Nšcho-tschid ja sind. 
Teilt ma küsisingi endamisi nõu ja sain kõigilt kolmelt sama vastuse.« 

»Jah, kui need kaks veel elaksid ja sa neilt küsida võiksid, siis ütleksid nad sulle kindlasti 
sedasama, mis minagi. Sinu kavatsus oli suurejooneline ja sa oleksid õige mees seda täide viima, aga .. 
< 

»Mu vend on minust liiga heal arvamusel,« katkestas Winnetou mind. »Kui mõnel punanahkade 
pealikul lähekski korda kõikide suguharude sõjamehi oma ülemjuhatuse alla koondada, siis ei 
sünniks see ikkagi nii ruttu kui tarvis, sest nõuaks palju vaeva; ta jõuaks alles elu lõpus sihile. Ja siis 
oleks juba hilja võitlust alata. Mitte keegi, ka kõige vägevam ja kuulsam punanahk, ei jaksa seda 
ülesannet üksi lahendada, ja kui ta sureb, siis ei leidu tal väärilist järglast, kes suudaks tema töö 
lõpule viia.« 

»Mul on hea meel, et mu vend Winnetou jõudis sellisele arvamusele. Tal on õigus. Üksi ei tuleks 
ta toime, järglast on aga raske leida. Ja isegi kui ta selle leiaks, lõpeks punanahkade ja valgete sõda 
teie lüüasaamisega.« 

»Winnetou teab seda,. See ainult kiirendaks meie hävingut. Kui me ka kõik lahingud võidaksime, 
on kahvatunägusid ikkagi nii palju, et nad saavad meie vastu järjest uusi vägesid saata, meil aga pole 
võimalik kaotusi korvata. Võidud hukutaksid meid nagu lüüasaamisedki. Nii ütlesin endale öösel 
oma kallite kadunukeste juures valvates, seepärast otsustasingi oma plaani täideviimisest loobuda. 
Tahtsin leppida mõrtsuka kinnipüüdmisega ja maksta kätte ainult neile, kes teda aitasid ja temaga 
mesti 


221 


lõid, et meid üheskoos rünnata. Aga ka selle mõtte laitis mu vend Scharlih maha. Nüüd piirdub mu 
kättemaks Santeri kinnivõtmise ja karistamisega. Kiovadel laseme minna.« 

»Ma ei unusta eales, mida sa praegu ütlesid; olen uhke, et meid seob sõprus. Me mõlemad 
oleme kindlad, et kiovad on teel siia, tuleks vaid välja uurida, millal nad köhale jõuavad.« 

»Nad jõuavad siia täna,« lausus Winnetou kõhklemata, nagu olnuks jutt juba aset leidnud 
sündmusest. 

»Miks sa selles nii kindel oled?« 

»Järeldan seda sellest, mida sa mulle teie viimasest luureretkest rääkisid. Kiovad teesklesid, et 
sõidavad oma kodukülla, lootes teid sinna meelitada, tegelikult aga 
suundusid hoopis siia. Nii tegid nad teel haagi, muidu oleksid nad juba eile saabunud. Neil oli veel 
muudki teha, mis neid kinni pidas.« 

»Mida neil siis veel teha oli?« 

»Sam Hawkens tuli ära saata. Nad ju ei võtnud teda siia kaasa, vaid saatsid ta oma kodukülla. 
Selleks pidid nad juhust otsima, paraja köha ja aja leidma. Külla tuli lähetada ka käskjalg, kes 
hoiatab, et olete teel sinna.« 

»Arvad, et kõdus viibivatel sõjameestel kästi meile vastu ratsutada?« 

»Jah. Vaenlased, kellega te kuiva jõesängi lähedal koh-tusite, tahtsid teid oma kodukülla 
meelitada, aga neil endil polnud aega teiega jännata, sest nad pidid siia sõitma. Niisiis saatsid nad 
ühe või mitu käskjalga omade juurde, et külast sõjamehi teile vastu saadetaks. Neile käskjalgadele 
antigi Sam Hawkens kaasa. Seejärel asusid kiovad teele Nugget Tsilile. Aga et teie ei tohtinud 
sellest suunamuutmisest aimu saada, siis pidid nad otsima köha, kuhu ei jää jälgi. Niisugused köhad 
on haruldased, enamasti ei satuta neile juhuslikult, vaid neid tuleb otsida. Ka see võttis aega, ja 
kiovad ei jõudnudki eile siia. Ka praegu pole neid veel siin, aga täna saabuvad nad kindlasti.« 

»Kust sa tead, et neid veel siin ei ole?« 


Winnetou osutas lähimale mäeharjale. Sealsest metsast ulatus üle üks hästi kõrge puu. See oli 
Nuggetimäe kõrgeim tipp, ning terase pilguga inimene võis selle puu otsast kogu ümbritseval rohtlal 
silma peal holda. 

»Winnetou saatis ühe sõjamehe sinna üles valvama; tal on kulli silmad ja ta märkab kindlasti 
kiovasid. Nähes neid tulemas, ronib ta alla ja teatab mulle.« 

»Siis on hästi. Ja sa arvad, et kohtume nendega juba täna?« 

»Jah, sest kui nad tahavad meid siit eest leida, siis ei tohi nad kauem viivitada.« 

»Aga kiovad ju ei kavatsenud Nugget Tsilini sõita, nad tahtsid kuskil siin lähedal varitseda, kuni 
asute koduteele, ja siis ootamatult rünnata.« 

»Vahest oleks see neil korda läinud, kui sa poleks nende kõnelust kuulnud. Aga kuna ma nüüd 
tean nende plaani, siis ajan neil varitsemise nurja ja meelitan nad hoopis siia. Koju sõites oleksin 
pidanud lõunasse suunduma, sealpool nad jäävadki laagrisse. Aga nüüd ma teesklen, nagu 
suunduksin põhja, ja ahvatlen neid mulle järgnema.« 

»Kas nad teevad seda?« 

»Kindlasti. Nad peavad ju igaks juhuks ühe luuraja välja saatma, et teada saada, kas me üldse veel 
siin oleme; Teda me ei puutu, laseme tal ilusti omade juurde tagasi minna. Tema pärast ma 
käskisingi hobused siia üles tuua. Meil on üle kolmekümne hobuse. Nad jätavad ka kõvale pinnasele 
ja kiviklibule selged jäljed, luuraja märkab neid kindlasti ja tuleb siia. Meie läheme siit jäärakusse, 
mis saab neile lõksuks. Nii kaugele luuraja meile järele ei tule, tal oli tarvis ainult kindlaks teha, kas 
oleme siit tõesti ara läinud. Nüüd ruttab ta tagasi ja teatab, et me ei suundunud lõunasse, vaid hoopis 
põhja. Kas mu vend on minuga nõus?« 

»Jah. Niiviisi sunnime kiovasid kavandatud varitsusest loobuma; tõenäoselt tulevad nad siia ja 
ratsutavad meile järele.« 

»Olen kindel, et nad teevad seda. Ma pean Santeri tabama, ja veel täna oh ta mul käes.« 

»Mida sa kavatsed temaga teha?« 

»Ma palun, et mu vend Scharlih seda minult ei päriks. Santer sureb, rohkem pole sul tarvis teada. « 

»Kus? Kas siinsamas? Või viid ta pueblosse kaasa?« 

»See pole veel kindel. Loodetavasti pole ta säärane argpüks kui Rattler, kelle pidime kohemaid 
tapma nagu koeralita.« 

Toodi hobused, ka minu ratsu ja Sami Mary. Sadulasse istuda me ei saanud, tee oli liiga vilets. 
Igamees talutas oma hobust oheliku otsas. 

Winnetou läks kõige ees. Välu põhjaserval viis ta meid metsa, mis kasvas üsna järsul veerul. All 
oli lage aas, siin istusime hobuste selga ja ratsutasime üle halja lagendiku kuni järgmise mäeni, 
mille kõrge kaljune nõlv oli meie ees püsti nagu kivimüür. Selles müüris oli lõhe — kitsas jäärak. 
Winnetou osutas sellele ning ütles : 

»Siin ongi lõks, millest ma rääkisin! Me ratsutame siit läbi.« 


Sõna »lõks« sobis hästi selle ahta koridori tähistamiseks, kust me nüüd läbi läksime. Mõlemal 
pool kerkisid kalju-seinad peaaegu püstloodis taeva poole, ja oli ilmvõimatu kuskilt üles ronida. Kui 
kiovad on nii ettevaatamatud, et ratsutavad siia jäärakusse, mille mõlemad otsad me oma valve alla 
võtame, siis peavad nad küll arust ara olema, kui hakkavad siin vastu panema. 


Tee ei läinud otse edasi, vaid pööras kord paremale, kord vasakule; kulus umbes veerand tundi, 
enne kui jõudsime jäärakust välja. Seal peatusime ja tulime sadulast maha. Samas tõttas meie juurde 
apatš, kes oli mäeharjal valvanud, et hoiatada, kui kiovad tulevad. 

»Nad on siin,« kandis ta ette. »Püüdsin neid loendada, aga ei saanud, sest nad ei sõitnud hanereas 
ja olid liiga kaugel.« 

»Kas nad liiguvad oru suunas ?« küsis Winnetou. 

»Ei. Nad peatusid preerias ja jäid põõsaste vahele laagrisse. Üks nende sõjamees eemaldus 
teistest ja hiilis jalgsi orgu.« 

»See on luuraja. Me jõuame lõksu just parajal ajal avada ja sulgeda. Mu vend Scharlih võtku 
Stone, Parker ja kaksteist minu sõdurit kaasa ning mingu koos nendega vasakult ümber mäe. Üksikut 
kõrget käske nähes pööraku ta metsa, mis algul tõuseb laugelt mäkke ja teisel pool mäeharja jälle 
allapoole kaldub. Sinna jõudes leiab mu vend ennast selle oru kaugemas otsas, kustkaudu me Nugget 
Tsilile tulime. Mööda orgu edasi minnes satub ta varsti sinna, kuhu me algul jätsime oma hobused. 
Siitpeale on tee talle tuttav. Aga ta ei tohi minna piki orgu, kus teda võidaks näha, vaid peab end 
varjama, minema 

läbi metsa. Redutades meie jääraku väljapääsu juures metsas, märkab Old Shatterhand vaenlase 
luurajat, aga laseb tal takistamatult minna. Siis näeb ta vaenuväge tulemas ja jäärakusse ratsutamas.« 

»Nüüd on su plaan mulle selge,« jätkasin Winnetou eest. »Sa jääd siia, et jäärakust väljapääsu 
sulgeda. Mina aga lähen mööda teed, mida sa mulle kirjeldasid, ringiga Nugget Tsili jalamile tagasi, 
et seal vaenlasi oodata ja neile salaja järgneda, kuni nad lõksu lähevad?« 

»Jah, just nii ma mõtlesingi. Kui mu vend Scharlih end märgata ei lase, siis läheb püük meil 
kindlasti korda.« 

»Olen hästi ettevaatlik. Kas Winnetoul on mulle veel mingeid näpunäiteid?« 

»Ei ole. Kõik muu jätan sinu hooleks.« 

»Kes hakkab kiovadega läbirääkimisi pidama, kui meil läheb korda neid lõksu ajada?« 

»Winnetou. Old Shatterhandi ülesandeks jääb ainult vaadata, et nad jäärakust välja ei pääseks, kui 
nad mind ja mu sõjamehi märkavad ja tagasi pöörduvad. Aga tehke ruttu! Päev kaldub juba õhtusse, 
ja kiovad ei oota hommikuni, vaid asuvad juba täna enne pimeduse saabumist meid jälitama.« 

Päike oli oma päevatee juba peaaegu läbi käinud, õhtuni oli jäänud kõigest tund aega. Tõttasin koos 
Dicki, Willi ning mulle kaasa antud apatšidega minema; läksime jalgsi. 

Juba veerand tunni pärast silmasin käske ja pöörasin metsa. Teetähiste järgi, mida Winnetou oli 
kirjeldanud, jõudsime teisoool mäeharja asuvasse orgu ning leidsime üles köha, kus meie hobused 
olid köies olnud. Nüüd avanes meie pilgule naaberorg, mis viis välule, kus asusid pealiku ja tema 
tütre kalmud. 

Seal puude all istudes pidime kiovade tulekut — kui nad üldse tulevadki — kindlasti nägema, ent 
ei tarvitsenud karta, et nemad meid märkavad, sest nad ei tule ju meiepoolsest nõlvast üles, vaid 
lähevad piki orgu edasi. 

Apatšid vaikisid, Stone ja Parker ajasid tasahääli juttu. Nagu kuulsin, olid nad kindlad, et varsti 
on kiovad ja Santer meil peos. Mina polnud selles nii kindel. Päevavalgust jätkus veel vaevalt 
paarikümneks minutiks, aga kio- 

vasid polnud ikka veel näha. Arvasin, et lahendus saabub alles hommikul, sest ei paistnud ka 
luurajat, kelle meie vaenlased ennist olid orgu saatnud. Metsa all, kus me viibisime, juba 
hämarduski. 


Stone ja Parker ei sosistlenud enam, kerge tuuleõhk õõtsutas puulatvu ja pani nad monotoonselt 
kähisema, nende kähin sarnanes pideva tasase ja sügava hingusega, millest oli hõlpus eristada iga 
muud kuitahes tähtsusetut krabinat. Mulle näiski, nagu oleks mu selja taga metsa all pehmel samblal 
miski liikunud. Kuulatasin terasemalt. Jah, seal liigutas end keegi. Kes? Loom poleks söandanud 
meile nii lähedale tulla. Madu? Vaevalt. Pöördusin kiiresti ümber ja viskusin maha, sest alt üles näeb 
paremini. Tegin seda just parajal ajal, et näha mingit tumedat kogu, mis oli lamanud minu selja taga 
ning kadus nüüd puude vahele. Kargasin püsti ja jooksin talle järele. Nägin teda musta varjuna enda 
ees ja tahtsin kinni nabida. Mulle jäi pihku kellegi kuuehõlm. 

»Let go!« karjatas kohkunud hääl ja hõlm kisti mul ptost. Vari kadus. Jäin seisma ja kuulatasin 
teraselt. Ent mu kaaslased olid mu püstikargamist märganud ja tundmatu karjet kuulnud. Nad tõusid ja 
küsisid minult, mis juhtus. 

»Tasa!< hoiatasin ja kuulatasin uuesti, kuid ei kuulnud enam midagi. 

Keegi oli meid luuranud, ja ingliskeelne hüüatus ütles, et ta oli valge. Tõenäoselt Santer ise, sest 
teisi kahvatu-nägusid kiovade hulgas ju ei olnud. Pidin pimedusest hoolimata ilmtingimata teda 
jälitama! 

»Istuge ja oodake, kuni ma tagasi tulen!« käskisin oma mehi ning tõttasin minema. 

Ma ei kõhelnud hetkegi, kuhupoole minna: muidugi mõista preeriasse, kus olid kiovad, — luuraja 
läheb kindlasti nende juurde. Tarvis oli tema põgenemist aeglustada, talle hirm nahka ajada. Hüüdsin 
talle järele: 

»Seis! Pea kinni, või ma tulistan!« 

Et ähvardus mõjuks, tulistasingi hetk hiljem revolvrist kaks korda. See polnud väärsamm, sest 
meid oli nagunii juba avastatud. Lootsin, et põgenik pöörab hirmu pärast sügavamale metsa, kus ta 
poleks saanud kiiresti joosta, sest seal oli juba päris pime. Sööstsin metsaservale, kus 

silm veel natuke seletas, ning lidusin edasi, et tal põgenemisteed ara lõigata. Kavatsesin niiviisi 
joosta läbi kogu oru, sinna, kus org suubus preeriasse, ning seal peitu pugeda. Kui too mees sinna 
jõuab, peab ta minust mööduma, ja ma taban ta. 

See oli üpris hea plaan, ent ma ei saanud seda täide viia, sest ühe põõsastiku ümbert ringi minnes 
nägin äkki otse enda ees mehi ja hobuseid. Jõudsin vaevalt tagasi tõmbuda ja puude taha lipsata. 

Kiovad olid nende põõsaste taha laagri üles löönud. Pole raske taibata, miks. 

Algul peatusid nad preerias ning saatsid ühe mehe maad kuulama. Seda ülesannet polnud raske 
täita, nagu ma varsti teada sain. Nimelt oli Santer, kes seda kanti hästi tundis, indiaanlastest kaugele 
ette ratsutanud, et Winnetou üles otsida ja kiovadele teatada, kus ta asub. Ent ta ei jõudnud kiovade 
saabumise ajaks tagasi, ning kiovad saatsid veel ühe, punanahkse luuraja välja. Tollel oli tarvis ainult 
Santerile jälgipidi järele minna, tal polnud ka midagi karta, sest ohu korral oleks Santer kõhe tagasi 
tulnud, et indiaanlasi hoiatada. Luuraja sammus piki orgu nii kaugele kui ta heaks arvas, ning 
kohtamata ühtki vaenlast, naasis, et kända ette: õhk on puhas. Orus oli turvalisem ööbida kui lagedal 
väljal, seepärast otsustasid kiovad preeriast orgu kolida. Santer poleks saanud neist mööda minna, 
neid märkamata, ta oleks nad kindlasti üles leidnud, ehkki nad ettevaatuse pärast ei süüdanud 
ainustki lõket. 

Nüüd oli selge, et täna nad meie seatud lõksu ei lange, ja kui Santer on küllalt tark, et meie plaani 
läbi näha, siis ei juhtu seda ka homme. 

Mida teha? Pidin ma oma vahipostile naasma ja seal ootama, kas kiovad varahommikul ehk siiski 
lähevad lõksu? Või pidin ma Winnetou üles otsima, rääkima talle oma avastusest ja küsima uusi 
korraldusi? Oli veel kolmaski võimalus, nimelt siia jääda, kuid see oli mulle kardetav. Meile oli 
igatahes äärmiselt tähtis teada saada, mida kiovad otsustavad ette võtta, kui Santer neile oma 


luurekäigu tulemustest räägib. Saaksin ma seda kuulda! Kuid siiajäämine oli mulle väga riskantne. 
Santer kindlasti usub, et tulin talle järele, ning mind võidakse siit leida. 


233 


Otsustasin siiski õnne proovida, kui mul on vähimatki kordaminekulootust. Nagu juba öeldud, ei 
süüdanud punanahad lõkkeid, et neid ei märgataks. See kaitses neid, kuid oli ka mulle soodus. 

Puude all sõnajalapuhmaste keskel oli kõrgeid sammaldunud kivimürakaid; vahest saanuksin end 
mõne sellise rahnu taha peita. 

Enamik indiaanlasi köietas alles hobuseid, et need omapead ringi uidates ei reedaks laagri asupaika. 
Ülejäänud istusid või lamasklesid metsa ääres. Keegi jagas neile poolvalju häälega korraldusi, ilmselt oli 
seal punanahkade salgajuht, ja võis arvata, et ta jääbki sinna. Ma pidin, kui vähegi võimalik, talle 
ligemale minema. Lamaskil nihutasin end sinnapoole. Mul polnud tarvis varjulisemaid kohti otsida, sest 
oli pime ning punanahad paiknesid suuremalt jaolt mujal, minu sihtkohast eemal. Mind võidi praegu 
avastada üksnes siis, kui keegi oleks minu otsa kõmistanud, õnneks seda ei juhtunud, ning ma jõudsin 
sihile, ilma et keegi oleks mind häirinud. Seal seisid kõrvuti kaks kaljurahnu, üks pikk ja kõrge, teine 
madalam; nende otsast poleks keegi taibanud luurajat otsida. Ronisin madalamalt rahnult kõrgemale 
ning heitsin sinna pikali. Olin nüüd rohkem kui kähe meetri kõrgusel turvalises köhas, sest vaevalt 
oleks mõnele punanahale pähe tulnud siia üles ronida. 

Nüüd tulid ka hobustega askeldanud indiaanlased lähemale ning võtsid istet või heitsid pikali. 
Sealt, kus arvasin olevat salgajuhi, kostsid mõned poolvalju häälega antud käsud, mis jäid mulle 
arusaamatuks, sest ma ei osanud kiovade keelt. Seepeale läksid punanahad ara, küllap vist vahipostile. 
Ma märkasin, et laagrit valvati ainult oru poolt, metsapoolne külg jäi valveta, ning see tuli mulle 
käsuks, sest nii võisin hiljem lahkuda, kartmata vahisõdurite kätte sattuda. 

Kiovad jutlesid küll tasahääli, kuid ma kuulsin siiski iga nende sõna. Kahjuks ei saanud ma nende 
jutust aru. Kui tulus mul olnuks teada, mis nad rääkisid! Siitpeale püüan ma ikka ara õppida nende 
inimeste keele, kellega elu mind kokku viib. Winnetou, kes valdas kuutteistkümmend indiaani murret, 
oli mulle ka sel alal oivaliseks õpetajaks. 

Umbes kümne minuti pärast kuulsin ühe valvuri hüüatust; järgnes kauaoodatud vastus: 

»See olen mina, Santer. Te kolisite siia orgu?« 

»Jah. Mu valge vend mingu edasi. Kohe kohtab ta punanahkseid sõjamehi!« 

Sellest kahekõnest sain ma aru, sest Santeriga tuli rääkida indiaani- ja ingliskeelsetest sõnadest 
koosnevas Žair-goonis, mida minagi mõistsin. Salgajuht kutsus Santeri enda juurde. Küll ma olin 
vihane! Ta oli lamanud otse mu selja taga ja mul koguni hõlmapidi peos olnud ning siiski minema 
lipsanud! Milline ebaõnn, täielik viltuvedamine! Oleks mul toona korda läinud teda kinni võtta, siis 
võinuks kõik hoopis teisiti minna, ja nagu ma nüüd tean, oleks kogu mu elu teistsuguse suuna 
võtnud. Nii oleneb inimese saatus sageli ühestainsast silmapilgust, mõnest üsna tähtsusetust seigast. 

Minu viha vaigistas veidi see, et kuulsin siin rohkemgi kui Santer meid luurates välja oli 
nuhkinud. 

»Sa pääsesid siis tollele koerale nii lähedale?« imestas kiova. »Kas Old Shatterhand on veel seal, 
kuhu ta sinust jäi?« 


»Ma loodan.« 

»Ah ainult loodad? Tähendab, ta võis ka ara minna? Mina arvan, et ta jäi meid ootama.« 
»Seda ta tahtiski teha, aga nüüd võib ta meelt muuta.« 

»Mispärast?« 

»Ta teab, et teda jälgiti. « 


»Uuh! Kust ta seda teada sai?« 

»Selles oli süüdi üks pisike urg maa sees,« seletas Santer. »Kui ma ümber pöördusin, et tagasi 
tulla, pidin kogu keharaskusega kätele toetuma, mu parem käsi vajus läbi pehme mulla ühte urgu, ja 
Old Shatterhand kuulis krabinat. Ta vaatas kähku ringi ja vist nägi mind, sest niipea kui ma püsti 
kargasin ja jooksu pistsin, tormas ta mulle järele. Ta oleks mu äärepealt kätte saanud, juba jäi mu 
kuuehõlm talle pihku, aga ma rabelesin end lahti ja põikasin kõrvale. Ta karjus küll, et jääksin 
seisma, või muidu ta tulistab, aga ma ei mõelnudki seda tobedat käsku täita. Vastupidi, pagesin 
sügavamale metsa, kus pimedus mind varjas, istusin maha ja ootasin, kuni sain ohutult edasi minna.« 

»Ja mida tema mehed tegid?« 

»Nad vist tahtsid mind otsima hakata, aga ta käskis neil paigal püsida, kuni ta tagasi tuleb, ja 
ruttas minema. Kuulsin veel viivu tema samme, siis jäi kõik vaikseks.« 

»Vahest tuli ta koguni siia, peitis end kuhugi ja jälgib meid praegu!« 

»Ei või ollak arvas Santer. »Ta ju ei näinud, kuhupoole ma läksin. Igatahes naasis ta oma 
vahipostile. Mina hiilisin, kui olin küllalt kaua oodanud, metsast välja, sest lagedal sain rutem 
joosta. Samas hüüdis mind valvur ja ütles mulle, et olete siin.« 

Järgnes paus. Punanahkade salgajuht teadis nüüd, mida ta oli teada tahtnud, ning näis kuuldu üle 
mõtisklevat. Natukese aja pärast hakkas ta jälle rääkima. 

»Nagu ma sinult kuulsin, läks kõik hoopis teisiti kui arvasime. Oleks meil õnnestunud apatše 
ootamatult rünnata, siis oleksid nad kas elusalt või surnult meie kätte langenud, ilma et oleksime 
kaotanud ainustki meest. Nüüd aga ootavad nad meid. Old Shatterhand märkas sind, ta teab, et tema 
plaan avastati, ja tegutseb siitpeale üliettevaatlikult. Meil on kõige mõistlikum siit sootuks ara minna.« 

»Ära minna?« hüüdis Santer. »Mis sul arus on! Kas sa kardad käputäit apatše?« 


»Mu valge vend ärgu solvaku mind,« vastas kiova. »Ma ei karda kedagi. Aga kui ma võin 
alistada vaenlase kas verevalamisega või ilma, siis eelistan ma viimast. Nii teeb iga tark sõjame«s.« 

»Arvad sa, et taandudes tabame need valged ja apatšid?« 

»Jah. Nad hakkavad meid taga ajama.« 

»See pole üldse kindel.« 


»On küll. Winnetou ihkab sulle kätte maksta, ja ta teab, et sa oled meie juures. Ta ei jäta meie 
jälitamist. Me lahkume siit kõhe ja sõidame otseteed meie külla; vangi-võetud kahvatunäo Sam 
Hawkensi ma juba Saatsingi sinna.« 

»Kohe praegu? Ma pole sellega nõus. Mida ütleb teie pealik, kuuldes, et lasid asja ees, teist taga 
käest suure eelise, mis sul siin praegu on? Mõtle järele!« 

Salgajuht ei vastanud Santeri hoiatusele, ilmselt mõjus see talle. Santer märkas seda ja jätkas: 

»Jah, praegu on meil üks suur eelis, mida sinu uus plaan meile ei anna. Meil pole tarvis muud 
teha, kui meelitada apatšid lõksu, mille nad meile seadsid, ja neid seal ootamatult rünnata.« 

»Uuh! Mismoodi seda teha?« 

»Lööme väesalgad, mis meid jääraku otstes varitsevad, ükshaaval puruks, siis ei saadagi meid lõksu 
sulgeda.« 

»Siis peame kõigepealt Old Shatterhandi salgale kallale tungima. Eks ju?« 

»Jah. Ma tean täpselt, kus Old Shatterhand ja tema mehed praegu asuvad, ja viin teid sinna. 
Kiovade silmad on pimedusega harjunud ja nad liiguvad hääletult nagu maod. Me piirame nood 


kolm valget ja nende apatšidest kaaskonna ümber ja märguande peale ründame neid. Ükski neist ei 
pääse põgenema. Me tapame nad, enne kui nad taipavad end kaitsma hakata. « 

»Uuh, uuh, uuhk kõlasid kuulajate heakskiiduhüüded. Santeri ettepanek meeldis neile. 

Salgajuht ei langetanud nii kähku otsust, kuid pärast üürikest kaalutlemist nõustus temagi: 

»See võib meil tõepoolest korda minna, kui oleme hästi ettevaatlikud. Ja millal me Winnetou 
käsile võtame? Kas ka täna öösel?« 

»Ei, homme hommikul, « seletas Santer. »Tema tabamine on mulle nii tähtis, et pean tal rünnaku 
ajal tingimata silma peal hoidma, öösel pole see aga võimalik. Me jaguneme apatšide eeskujul 
kaheks salgaks. Ma viin pooled meie meestest juba praegu, öösel, jäärakusse, kus meid kavatseti 
vangi võtta. Nad jäävad sinna aovalgeni ja lähevad siis edasi, kuni Winnetou neid ründab, sest 
apatšid arvavad, et Old Shatterhand on oma salgaga meie meeste kannul. Teised otsivad minu 
juhtimisel koidu ajal tolle tee üles, kustkaudu Old Shatterhand siia orgu naasis. Olen kindel, et see 
läheb algul otse läbi metsa ja siis ümber mäejalami jääraku teise otsa, mida valvab Winnetou. Apat- 
šide pealiku tähelepanu on koondunud jäärakule, ta märkab seal meie esimest salka ega tule selle 
pealegi, et meie läheneme talle selja tagant. Niiviisi langeb ta samasse 

lõksu, kuhu ta meid tahtis püüda, ja kuna tal on kaasas kõigest viisteist-kuusteist meest, siis on 
ta sunnitud alistuma, kui ta ei taha, et neid kõiki tapetaks. Niisugune on minu plaan.« 

»Kui kõik läheb nii, nagu mu vend on kavandanud, siis on küll hästi, « noogutas punanahk. 

»Sa oled siis sellega päri?« küsis Santer kähku. 

»Jah. Ma tahan Winnetou elusalt kinni võtta ja meie pealiku kätte viia, muud midagi, ja sinu 
ettepanek võimaldab mul kõhe sihile jõuda, ma ei pea enam juhust ootama.« 

»Siis viigem ta aega viitmata täide!« 

»Old Shatterhandi on väga raske pimedas metsas märkamatult ümber piirata. Valin selleks 
sõjamehed, kes oskavad kõige vaiksemalt hiilida.« 

Salgajuht hakkas meeste nimesid hüüdma, ning mul oli ülim aeg naasta omade juurde, sest 
kiovad pidid ju kõhe teele asuma, ja siis poleks ma enam jõudnud mehi hoiatada. Libistasin end 
kõrgelt kivilt madalamale ja sealt maha ning hiilisin minema. Kui metsast eenduv põõsastik mul 
seljataha jäi, väljusin puude varjust ning jooksin tähtede valgel, mis lagedal üsna hästi teed näitasid, 
piki orgu mäest üles. Seal läbisin metsatuka ning õnneks leidsin kõhe meie mehed, kes mind juba 
ärevalt ootasid. 

»Kes sealt tuleb?« küsis Dick Stone mu samme kuuldes. »Kas teie, söör?« 

»Jah, « kostsin. 

»Kuhu te nii kauaks jäite? Tähendab, keegi ikkagi luuras meid? Vist mõni kiova, kes meile 
juhuslikult peale sattus?« 

»Ei, see oli hoopis Santer.« 

»Zounds! Santer? Ja meie lasime ta peost! Mõrtsukas jooksis ise meile sülle, ja me ei nabinud 
teda kinni! Ons see võimalik?« 

»On juhtunud veel palju muudki, mis tundub uskumatuna. Mul pole mahti teile sellest kõigest 
rääkida, sest peame siit jalamaid lahkuma. Pärast kuulete.« 

»Miks me siit lahkuma peame?« 

»Kiovad tulevad meid ründama.« 

»Kas tõesti, söör?« sekkus ka Will Parker. 

»Jah. Kuulsin nende kõnelust pealt. Nad tahavad esmalt 

meid siin vagaseks teha ja varahommikul Winnetoud rünnata. Nad teavad meie sõjaplaani, 
seepärast laseme siit ruttu jalga!« 

»Kuhu?x 

» Winnetou juurde !« 

»Läbi pimeda metsa? Küll me saame seal muhke ja sinikaid.« 

»Võtke silmad pihku! Lähme!« 


X. SAMI VABASTAMINE 


Pimedas läbi radadeta ürgmetsa minek on inimese silmnäole üpris ohtlik. Pidime tõepoolest, 
nagu olin käskinud, »silmad pihku võtmax, see tähendab, usaldama pigem kompimismeelt kui 
nägemist. 

Kaks meest käisid käsikaudu teed otsides ees, teised järgnesid neile hanereas, kusjuures 
tagumised hoidsid eesmistest kinni. Seetõttu kulus meil metsast väljajõudmiseks üle tunni; kõige 
raskem oli õiget suunda hoida. 

Lagedal saime kiiremini liikuda. Läksime ringi ümber mäe jäärakusuudme poole, kus 
Winnetou mehed olid laagris. 

Sealt, kust meie tulime, polnud apatšidel küll vaenlasi karta, kuid Winnetou oli siiski igaks 
juhuks vahimehe välja pannud, kes meid nüüd valjusti hüüdis. Vastasin niisama kuuldavalt. Mind 
tunti häälest ara, ja kõik kargasid püsti. 

»Mu vend Old Shatterhand tuli?« küsis Winnetou üpris hämmeldunult. »Siis on küll midagi 
juhtunud. Me oleme kiovasid asjatult oodanud.« 

»Nad tulevad homme hommikul, aga mitte ainult jääraku kaudu, vaid ka siitpoolt, et teid maha 
nottida.« 

»Uuh! Aga et nii julget otsust teha, pidid nad esmalt sinust võitu saama ja meie sõjaplaani välja 
uurima.« 

»Nad teavad seda. Santer käis ülal kalmude juures ja kuulis kõike, mis sa mulle seal ütlesid.« 

Ma ei näinud Winnetou nägu. Ta ei vastanud mulle, kuid ma mõistsin tema vaikimisest, kui 
üllatunud ta oli, Siis istus ta uuesti ja pakkus ka mulle istet. 

»Kui sa seda tead,« lausus ta, »siis pidid sa seda kuulma ta enda suust, nagu tema kuulis meie 
kõnelust.« 

»Kuulsingi.« 

«Tähendab, meie kavatsused läksid luhta. Räägi, mis juhtus!« 

Täitsin tema soovi. Apatšid tulid ligemale, et ükski mu sõna kaotsi ei läheks. Aeg-ajalt kostis 
mu jutu sekka mõni hämmeldunud »uuh«. Winnetou aga vaikis, kuni ma lõpetasin, siis küsis ta: 

»Nii et sellepärast mu valge vend pidaski paremaks, 
oma vahipostilt ära tulla?« 

»Jah. Algul mõtlesin kull sinna jääda, vaenlase kallale- 

tungi vastu võtta ja tagasi tõrjuda, — tahtsin ju kangesti Santerit kinni nabida. Aga vaevalt see 
oleks mul korda läinud. Meil tulnuks pimedas umbes kolmekümne vaenlasega võidelda. Seepärast 
ruttasin siia, et pidada sinuga nõu, mida teha.« 

»Mis ettepaneku mu vend Scharlih teeb?« 

»Ma ei oska mingit ettepanekut teha, enne kui selgub, mida kiovad ette võtavad, nähes, et meid 
enam seal ei ole.« 

»Kas me peame siis ootama, kuni see selgub ?« küsis Winnetou. »Kas me ei suuda seda ara 
arvata?« 


»Seda võib ainult oletada, aga oletusele ei saa nii kindel olla kui oma silmaga nähtule ja 
kõrvaga kuuldule. Me võime ju eksida,« arvasin. 

»Siin ei saa eksida,« vaidles apatš vastu. »Kiovad teevad kõige mõistlikuma otsuse, ja see saab 
olla ainult üks.« 

»Nad sõidavad oma kodukülla?« 

»Jah. Kui nad sind eest ei leia, taipavad nad, et Santeri plaani ei õnnestu läbi viia, ja 
salgajuht tuleb oma: ettepaneku juurde tagasi. Olen kindel, et nad loobuvad mõttest meid siin 
rünnata.« 

»Aga meie? Mida meie teeme? Kas hakkame neid taga ajama, nagu nad loodavad?« 

»Parem kihutame neist mööda!« 

»Hea mõte! Lõikame neil kodutee ara ja ründame neid ootamatult.« 

»Jah, ka seda võiksime teha. Aga on üks veel parem mõte. Me peame Santeri kinni püüdma ja 
Sarn Hawkensi vabastama. Selleks tuleb meil minna Tangua külla, kus Hawkensit vangis hoitakse, 
aga me ei pruugi ju sõita sama teed mööda, mille kiovad valivad.« 

»Kas mu vend Winnetou teab pealik Tangua küla?« 

»Jah. See asub Red River'i põhjapoolse harujõe Salt Forki ääres.« 

»Tähendab, siit kagu pool?« 

»Jah.« 

»Siis oodatakse meid loodest, ja me peaksime külale lähenema hoopis teiselt poolt, kagust.« 

»Seda arvan minagi. Mu vennale Scharlihile tulevad ikka samad mõtted mis mullegi. Me otsime 
Tangua küla üles, 

kuid ei sõida sinna mitte kõige otsemat ja lühemat teed mööda nagu kiovad, vaid teeme 
suure ringi ja läheneme külale teiselt poolt, kust teda ei valvata. Nüüd jääb veel otsustada, 
millal me teele asume. Mida Old Shatterhand sellest arvab?« 

»Võiksime kõhe sõitma hakata. Tee on pikk, ja mida varem me välja sõidame, seda rutem 
jõuame köhale. Aga ma ei soovita siit veel lahkuda.« 

»Miks?< 

»Sest me ei tea, millal kiovad minema hakkavad. Ja kui meie esimestena ara sõidame, siis 
võivad nad leida meie jäljed ja meile järele tulla. Taibates, mis meil nõuks on, ajavad nad 
meie plaani nurja.« 

»Mu vend Scharlih ütles jälle minu mõtte välja. Me peame senikauaks siia jääma, kuni nad 
on läinud. Siis on kindel, et nad ei saa meile midagi halba teha. Aga oma praegusse 
laagripaika ei tohi me küll ööseks jääda, sest nad võivad kõigest hoolimata meid siin üles 
leida.« 

»Siis peaksime minema kuhugi, kus me päevahakul saaksime jäärakusuudmel silma peal 
hoida. « 

»Ma tean üht niisugust kohta. Mu vennad võtku hobused ohelikkupidi järele ja tulgu 
minuga.« 

Tõime oma hobused, kes siinsamas lähedal rohtu sõid, ja järgnesime Winnetoule -preeriasse. 
Mõnesaja sammu kaugusel oli üks suurem puudesalk; selle taga peatusimegi. 

Siia võisime laagrisse jääda, siit poleks kiovad meid leidnud ka sel juhul, kui nad oleksid 
meid juba täna öösel otsima hakanud. Ja kui koitis, nägime otse meie vastas jäärakusuuet ning 
saime hõlpsasti jälgida, mis seal toimus. 

Öö oli niisama külm kui eelmisedki. Ootasin, kuni mu ratsu pikali lasi, heitsin siis tema 
kõrvale ja liibusin tema vastu, et sooja saada. Loom lamas hästi rahulikult, otsekui teades, millist 
abi ma temalt vajasin, ning nõnda ärkasin ma tol ööl üksainus kord. 


Kui valgeks läks, peitsime end hoolega puude taha ning valvasime umbes tund aega 
jäärakusuuet. 

Ei juhtunud mitte kõige vähematki, seepärast pidasime vajalikuks kiovade juurde luurele 
minna. Kui nad veel siin olid, siis pidime õige ettevaatlikud olema ning neile salaja 

liginema; see nõudnuks palju aega, seetõttu panin Winnetoule ette: 

»Nad tulid Nugget Tsilile preeriast, kahtlemata lähevad nad tuldud teed tagasi. Milleks siis 
näha ilmaaegu vaeva ja neid siin otsida! Ratsutagem ümber mägede sinna, kus su vahisõdur neid 
eile silmas, ja me näeme kohe, kas nad on läinud või ei ole.« 

»Mu vend tabas märki. Tehkem, nagu ta ütles.« 

Istusime sadulasse ja ratsutasime lõuna poolt ümber mägede. Sama teed, ainult vastassuunas, 
olid sõitnud apatšid, kui me Santeri jälgi otsisime. 

Nugget Tsilist lõuna pool preeriasse jõudes nägime, et mul oli õigus: leidsime kaks laia, 
selgesti märgatavat rada. Eilne läks orgu, tänane tuli sealt välja. Niisiis ei jäänud mingit kahtlust, et 
kiovad olid siit lahkunud. Kindluse mõttes käisime siiski ka orus ning veendusime sealsete jälgede 
põhjal, et kiovad olid tõepoolest seal viibinud. 

Nüüd järgnesime neile värskeid, Nugget Tsilist eemalduvaid jälgi pidi, mis langesid siiapoole 
suunduvatega täpselt kokku ning olid nii selged, et me kõhe taipasime: nad olid nimme meie jaoks 
hästi nähtavaks tehtud. Kiovad soovisid, et järgneksime neile, seepärast olid nad isegi säärastes 
kohtades, kuhu harilikult jälgi ei jää, ränka vaeva näinud, et selgeid jälgi jätta. Winnetou muigas. 

»Kiovad peaksid meid ometi tundma ja oma jälgi varjama, « ütles ta. »Meile peab ju 
kahtlasena näima, et nad seda ei tee. Nad tahavad talitada hästi targasti, aga välja tuleb hoopis 
vastupidi, sest neil pole aru peas.« 

Ta ütles seda nii valjusti, et ka vangivõetud kiova seda kuulis. Apatš lisas veel, pöördudes otse 
vangi poole: 

»Sul tuleb vist surra, sest kui me ei suuda Sarn Hawkensit päästa või kuuleme, et teda on 
piinatud, siis me tapame su. Aga kui seda ei juhtu ja me vabastame su, siis ütle oma sõduritele, et 
nad käituvad nagu poisikesed, kes teevad end naeruväärseks, püüdes täismehi matkida. Me ei 
mõtlegi neile jälgipidi järele sõita.« 

Öeldud — tehtud; Winnetou jättis kagusse suunduvad jäljed sinnapaika ja keeras järsult itta. 
Me asusime Canadian River'i ja Red River'i põhjapoolse valgala vahel, ning Winnetou tahtis jõuda 
Red River'i äärde. 

Nende apatside hobused, kes olid koos minuga Santerit 

jälitanud, olid üpris kurnatud, seepärast ei jõudnud me nii kiiresti edasi kui soovisime. Liiati 
oli kaasavõetud toidumoon otsakorral. Oleks see lõppenud, siis pidanuksime end toitma jahisaagist, 
ja see oleks meie plaanid segi löönud, sest esiteks viitnuks küttimine palju aega, meie aga ei 
tohtinud raisata ainustki tundi, ning teiseks poleks me suutnud vajalikke ettevaatusabinõusid 
rakendada ja jät-nuksime palju jälgi. 

Õnneks kohtasime pärastlõunal piisoneid, kes olid lõunasse rännanud suurtest piisonikarjadest 
maha jäänud. Lasime kaks lehma ja saime nii palju liha, et sellest piisas meile terveks nädalaks, ning 
nüüd võisime täielikult keskenduda oma retke eesmärgile. 

Järgmisel päeval jõudsime Red River'i põhjaharu aarde ning sõitsime veel ühe päeva piki selle 
kallast allavoolu. Vett oli jões napilt, ent kaldad olid haljad, ning meie hobused said seal kosuda; 
siiani olid nad pidanud leppima kuivanud pühvlirohuga. 

Salt Fork voolab läänest ja suubub Red River'isse paremalt poolt. Nende jõgede vahelises 
maanurgas asuski toona kiovade küla, kus pealikuks oli Tangua. 

Meie asusime Red River'i — Punase jõe — vasakul kaldal ja võisime seetõttu loota, et meid ei 
avastata. Kuid sellegipärast tegime enne jõgede ühinemiskohta saabumist veel suure ringi ning 


jõudsime Red River'i aarde tükk maad allpool. Ettevaatuse mõttes ratsutasime koguni öösel, nii et jõge 
nägime uuesti endi ees alles varahommikul. 

Nüüd olime pihile jõudnud; kiovad ootasid meid just vastassuunast. Otsisime varjulise köha, et 
öisest sõidust välja puhata. 

Ainult Winnetou ja mina ei saanud puhkamiseks mahti: ta tahtis luurele sõita ja kutsus mind 
kaasa. 

Siiani olime ratsutanud pärivoolu, nüüd läksime luurele vastuvoolu piki teist kallast. Pidime 
minema üle jõe; see poleks meile ka siis raskusi teinud, kui seal olnuks rohkem vett. 

Muidugi mõista ei läinud me üle jõe oma laagri lähedal, sest hiljem võinuks keegi meie 
jälgedele juhtuda ja laagri üles leida. Ratsutasime veel veidi maad allavoolu, kuni jõudsjme ühe Red 
River'isse suubuva ojani. Sinna 

juhtisimegi oma hobused ning ratsutasime vees vastuvoolu. Nõnda kaotasime oma jäljed. Poole 
tunni pärast väljusime ojast, keerasime esmalt preeriasse ning naasime siis Red River'i äärde, jõudes 
sinna umbes ühe inglise miili võrra meie laagrist ülalpool. 

See jälgede kaotamiseks tehtud ring viitis palju aega, kuid nähtud vaev tasuti meile varem kui 
oskasime aimata. Veel enne kui me preeriast jõe aarde tagasi jõudsime, silmasime kaht ratsameest, 
kellel oli kaasas terve tosin koormaloomi. Nende tee viis meist paremalt poolt mööda. Üks ratsutas 
voori ees, teine taga, nende vahel olid suurte pakkidega koormatud hobueeslid. Me ei näinud eemalt 
meeste nägusid, aga rõivastuse järgi võis neid valgeteks pidada. 

Ka nemad märkasid meid ja peatusid. Olnuks õige kummaline, kui oleksime neist lihtsalt 
mööda sõitnud, pealegi võisime neilt saada kasulikke andmeid, sest nad tulid kindlasti kiovade külast. 
Seepärast küsisin Winnetoult: 

»Kas sõidame ligemale?« 

»Jah,< kostis Winnetou. »Need kahvatunäod on arvatavasti kaupmehed, küllap nad käisid 
kiovadega vahetuskaupa tegemas. Aga neile ei tohi öelda, kes meie oleme.« 

»Hea küll. Mina olen ametnik, ühe indiaaniagendi alluv, ja sõidan ametiasjus kiovade juurde, 
aga ci oska nende keelt, seepärast võtsin su tõlgiks kaasa. Sina oled pawnee suguharu indiaanlane.« 

»Hästi. Rääkigu nende kahvatunägudega mu vend.« 

Ratsutasime võõraste juurde. Nood vaatasid ootusärevalt meie poole, püss peos. 

»Pange oma tukid käest, härrased!« hüüdsin, kui olime neile juba üsna lähedal. »Ega me ei 
hammusta teid.« 

»See lõpeks teil halvasti,« vastas üks neist. »Ka meie võime hammustada. Me haarasime püssid 
sellepärast, et paistsite meile kahtlastena.« 

»Kahtlastena? Miks?« 

»Noh, kui kaks džentelmeni, üks punanahk ja teine valge, kahekesi preerias ringi kondavad, siis 
on nad enamasti sulid. Liiati näete teiegi välja nagu ehtne indiaanlane. Ma imestaksin väga, kui 
oleksite ausad mehed!« 

»Aitäh avameelsuse eest, « naersin. »Alati on kasulik teada, mida sinust arvatakse. Aga ma võin 
teile kinnitada, et te eksite.« 

»Võib-olla,« möönis mees. »Võllaroa moodi te just ei ole, see on tõsi. Vahest söandate öelda, 
kust te tulete?« 

»Hea meelega. Meil pole põhjust seda varjata. Tuleme Washita Riveri äärest.« 

»Või nii. Ja kuhu kavatsete minna? « 

»Kiovadele külla. « 

»Millistele kiovadele? « 


«Suguharule, mille pealik on Tangua. « 

»Nende juurde pole enam palju maad.« 

»Ma tean. Nende küla asub Red River'i harujõgede North Forki ja Salt Forki vahel.« 

»õige! Aga kui tahate head nõu kuulda, siis pöörake kähku ümber ja ärge end kiovadele 
näidake! « 

»Miks 

»Sellepärast, et Tangual on kiiduväärt kavatsus tappa kõik valged, kes aga tema küüsi satuvad, 
ja kõik punanahad, kes pole kiovad. « 

»Siis on ta ju erakordselt heatahtlik džentelmen! Ütles 
ta seda teile ise?« 

»Jah, ja veel mitu korda. « 

»Aga kuidas siis seletada, et näen teid nii ilusti elusate ja tervetena enda ees? « pärisin. 

»Meile tegi Tangua erandi, sest oleme tema vanad head tuttavad ja käime üsna tihti tema külas. 
Oleme trader'id ja ausad traderid, mitte sihukesed sulid, kes punanahku oma kaupadega tüssavad ja 
pärast enam ei tohi oma nägu näidata. Meie oleme ikka teretulnud. Aga teid teevad kiovad vagaseks. 
«< 

»Küll minagi ellu jään, sest ka mul on nendega ausad kavatsused: otsin nad üles, et neile head 
teha. « 

»Või nii? öelge siis ometi, kes te olete ja mida te neist tahate. « 

»Ma olen agentuuri teenistuses. « 

» Agentuuri teenistuses? Kuulge, siis on lugu veel hullem! Ärge pange pahaks, olen teiega teie 
enda huvides avameelne: punanahad on just agentide peale eriti tigedad, sest...« 

Ta viivitas; lõpetasin tema eest lause: 

* Kaupmehed. 

»... sest agendid on neid sageli tüssanud. Seda te vist tahtsite öelda? Olen teiega nõus.« 

»Väga rõõmustav teie eneste suust kuulda, et agendid on sulid!« naeris kaupmees. »Ja just 
kiovasid on viimaste saadetistega häbematult pügatud. Nii et kui tahate lasta end surnuks piinata, 
sõitke aga sinna! Piinaposti aitavad nad teid varmalt! « 

»Ma parem loobun sellest, söör. Teate, ehkki kiovad mind vahest kuigi lahkelt vastu ei võta, 
siis seda suureni on nende rõõm, kui ma neile ütlen, mis mind nende juurde tõi. Ma nimelt surusin 
läbi, et nende kahjud tuleb hüvitada. Puudujäänud kaup saadetakse neile järele, ja mina lähengi 
teatama, kus nad võivad selle kätte saada. « 

»Behold, siis olete küll üks valge vares!« hüüatas võõras imestunult. »Sellisel juhul ei tee nad 
teile küll midagi. Aga miks teil see punanahk kaasas on?« 

»Ma ei oska kiovade keelt. See pawnee on mu tõlk, Tangua tunneb teda.« 

»Well, siis on ju kõik hästi, ja ma hoiatasin teid ilmaaegu. Aga mul oli selleks põhjust, sest 
Tangua vihkab tõesti kõigest hingest kõiki, kes pole kiovad.« 

»Miks?« küsisin. 

»Tal on viimasel ajal olnud neetult halbu kogemusi, « kõlas vastus. »Apatšid tungisid tema 
valdustesse ja varastasid temalt sadu hobuseid. Ta läks neid taga ajama, aga et neil oli kolm või neli 
korda rohkem sõjamehi, siis sai ta lüüa. Vastase ülekaalust hoolimata poleks seda ehk juhtunud, kui 
neid poleks aidanud kamp valgeid westman'eid. Üks neist koguni lasi kiovade pealiku sandiks. Tolle 
tüübi nimi on Old Shatterhand ja ta jaksab ka kõige tugevama mehe ainsa rusikahoobiga maha lüüa. 
Aga see läheb talle kalliks maksma.« 

»Tõesti? Kas punanahad hauvad kättemaksu? « 


»Muidugi. Tangua mõlemad põlved on puruks lastud, ja see on väepealikule kohutav õnnetus! 
Ta ei jää enne rahule, kui ta tolle Old Shatterhandi ja tema sõbra Winnetou kätte saab. « 

»Winnetou?« teesklesin teadmatust. »Kes see on?« 

»Apatšide noor pealik, kes hiljaaegu oma väikese sõduri-salgaga siit umbes kolme päevatee 
kaugusel laagris oli. 

Nood Valged on ka tema juures, ja nüüd püüavad kiovad neid oma külla meelitada ja seal 
kinni võtta.« 

»Hm! Ons nood valged ja apatšid nii lollid, et lähevad lõksu? « 

»Vist küll. Tangua on selles päris kindel. Ta laseb neid kohti, kustkaudu nad tulema peavad, 
hoolega valvata. Nad on kadunud hinged. Üks Old Shatterhandi valge kambamees juba ongi vangis. 
Ta nimetab end Sarn Hawkensiks. Isevärki mehike, muudkui irvitab kogu aeg ega tee sellest 
väljagi, et tal on surm silmaga näha. « 

»Kas te nägite teda? « 

»Olin parajasti seal, kui ta toodi. Ta lamas ligi tund aega kõvasti kinniseotult maas, siis viidi ta 
ühele saarele. « 

»Saarele?« 

»Jah, see asub Salt Forki jões, üsna käida ääres, mõni samm külast eemal, ja on range valve 
all. «< 

»Kas te rääkisite vangiga? « 

»Kõigest paar sõna. Küsisin temalt, kas ma saan tema heaks midagi teha. Ta naeris 
sõbralikult ja ütles, et tal on kange petipiimajanu — kas ma ei ratsutaks Cincinnatisse ja ei tooks 
talle klaasikese. Narr mis narr! Üldiselt koheldakse teda päris hästi, sest Old Shatterhandil on üks 
kiova pantvangiks. Ainult Santer püüab tal sedagi üürikest aega, mis tal veel elada on jäänud, 
kibedaks teha. « 

»Santer? Nime järgi otsustades vist valge mees? Kas kiovade juures oli veel teisigi valgeid mehi 
peale teie?« 

»Ainult see üks, kes nimetab end Santeriks. Vastik tüüp. Eile naasis ta külla koos nende 
punanahkadega, kes käisid Winnetoud lõksu meelitamas, ja hakkas kohe vangi kallal norima. Küll 
te näete, mis mees ta on, kui te külla jõuate. « 

»Kas too Santer on pealiku külaline või elab ta omaette telgis? « 

»Talle anti küll telk, aga mitte pealiku telgi naabruses, nagu teretulnud ja lugupeetud 
külalisele, vaid üks vana nahkhütt külaserval. Näib, et ta pole pealiku juures kuigi heas kirjas. « 

»Kas te ei kirjeldaks mulle täpsemalt, kuskohal Santeri telk asub? « 

»Milleks?« küsis kaupmees. »Küll te näete ise, kui sinna jõuate. See on jõe poolt vaadates 
neljas või viies. Ma ei usu, et too mees teile meeldiks, ta on igavene võllaroog. Hoidke temast 
eemale! Ärge pange pahaks, et kipun teile nõu andma — te olete oma ametikohast hoolimata veel 
väga noor. Aga nüüd pean ma edasi sõitma. Elage hästi ja tulge sealt terve nahaga tagasi!« 

Me teadsime nüüd täpselt, kus Hawkensit vangis hoitakse ja kus Santer elab, ning võisime 
naasta oma laagrisse. 

Kaupmehed kadusid pikkamisi meie vaateväljalt. Nad pidid aeglaselt liikuma, sest neil oli hulk 
koormaloomi kaasas. Hiljem kuulsin, et see oli neile saatuslikuks saanud. Kuulsin sedagi, et nad 
olid kiovadelt vastukaubaks saanud kõiksugu karusnahku. Meiega ajas juttu kaupmees ise, teine oli 
tema sell. Nüüd, mil nad olid juba kaugel ega näinud meid enam, sõitsime tuldud teed oma laagrisse 
tagasi ning nägime tee peal palju vaeva oma jälgede kaotamisega. 


Koht, kus me end varjasime, oli õnnestunult valitud, kuid me asusime siiski vaenlaste valdustes, 
ja mõni kiova võis puhtjuhuslikult meie laagripaika sattuda. Seepärast pani Winnetou ette: 

»Ma tean üht saart siit veidi maad pärivoolu. Seal on puid-põõsaid, mis meid hästi varjaksid. Ja 
sinna ei tule keegi. Mu vennad võiksid koos minuga sellele saarele kolida.« 

Lahkusimegi oma laagrist ning ratsutasime pärivoolu piki jõekallast, kuni silmasime saart. Jõgi 
oli siinkohal sügav ja üsna kiirevooluline, kuid me jõudsime oma hobustega siiski õnnelikult saarele. 

Selgus, et Winnetoul oli õigus. Saar oli küllalt suur ja metsane ning varjas meid ja meie 
hobuseid hästi. 

Tegin endale põõsaste vahele aseme ja heitsin magama, sest teadsin, et eelseisval ööl ei tule 
puhkamine üldse kõne alla. Mitte et me poleks selleks aega leidnud, aga me saime ju märjaks. 

Sam Hawkens oli vangis ühel väikesel saarel; sinna pidingi hiilima. Selleks tuli mul vette minna. 
Ja juba enne, teele asudes ujusin koos Winnetouga meie saarelt jõekaldale, ning sealjuures saime 
läbimärjaks, Käes oli det- 

sembri keskpaik ja vesi oli õige külm. Kes saab siis läbiligunenud riietes magada! 

Kui oli pimedaks läinud, aeti meid üles. Ka Winnetou oli tukastanud. Aeg oli minna. Võtsime 
kõik rõivad peale hädavajalike seljast ja ladusime taskutest kõik asjad välja. Relvadest võtsime kaasa 
üksnes noad. Siis hüppasime jõkke ning ujusime paremale kaldale, sest sealt võisime pääseda Salt 
Forki äärde, ilma et meid oleks märgatud. Kui olime ligi tund aega mööda seda kallast ülesvoolu 
sammunud, jõudsimegi sinna, kus Salt Fork suubub Red River'i põhjapoolsesse harru, ning veel 
kõigest mõni samm samas suunas edasi läinud, silmasime küla tulesid. Küla paiknes teisel kaldal, 
otse meie vastas. Tuli minna üle jõe. 

Kuid enne läksime mööda siinpoolset kallast pikkamisi küla teise servani. »Küla< all ei 
mõisteta siin euroopalikku paiksete majade kogumit. Elati nahktelkides, mida punanahad püstitasid 
kuhu juhtus. 

Peaaegu iga telgi ees põles lõke, elanikud soojendasid end tulepaistel ja tegid õhtusööki. 
Suurim telk asus umbes keset küla. Selle sissekäiku ehtisid piigid, mille küljes rippusid kotkasuled ja 
mitmesugused talismanid. Telgi ees istusid lõkke ääres pealik Tangua, üks arvata kaheksateist- 
aastane indiaani nooruk ja kaks poissi, kes paistsid olevat umbes kaheteist- ja neljateistaastased. 

»Need on tema kolm poega,« seletas Winnetou. »Kõige vanem on tema lemmiklaps, sellest 
saab vapper sõjamees. 

Ta on nii väle jooksja, et talle pandi nimeks Pida — põder.« 

Naised liikusid toimekalt siia-sinna. Indiaanlaste seadused ei luba naistel ja tütardel koos 
meeste ja poegadega süüa. 

Otsisin saart. Taevas oli üleni pilves, ei paistnud ühtki tähte. Tulekuma võimaldas siiski 
eristada kolme saart, mis asusid ligistikku käida lähedal. 

»Millisel neist võiksime leida Sami?« küsisin apatšilt. 

»Kui mu vend seda teada tahab, siis tuletagu meelde, mida kaupmees ütles, « kostis Winnetou. 

»Et see saar asub käida lähedal? Esimene ja kolmas on kaugemal, meie pool, järelikult peaks 
keskmine saar olema see õige.« 


257 

»Vist küll. Ja seal paremal, külaservalt neljandas või viiendas telgis elab Santer. Me läheme 
nüüd lahku. Ma pean tabama oma isa ja õe mõrtsuka; lähen täpsustama, kus ta elab. Sam on sinu 
kaaslane, seepärast otsi sina ta üles.« 

»Ja kus me pärast kohtume?« 

»SIINsamas.« 


»Me saame seda teha, kui ei juhtu mõnda ootamatust. Aga kui üht meist juhtumisi märgatakse, 
siis tõuseb suur lärm. Selleks puhuks peame määrama teise kohtumis-koha, mis asuks külast eemal.« 
»See ei lähe meil kergelt, ja sinu ülesanne on veel ras-ke,m kui minu oma. Kui sind kinni 
võetakse, tõttan sulle appi, aga kui sa nende käest pääsed, siis mine meie saarele tagasi, ainult 

ringiga, et ei taibataks, kuhu sa põgenesid.« 

»Aga nad näevad ju hommikul jälgi.« 

»Ei näe, sest kõhe hakkab sadama, vihm kustutab kõik jäljed.« 

»Hästi! Ja kui sina hätta jääd, siis päästan mina su.« 

»Ma ei jää hätta, kui ei juhtu midagi ettenähtamatut. Vaata sinna! Viienda telgi ees ei põle tuld. 
Seal elabki Santer; teda pole kuskil näha, küllap ta magab telgis. On üsna hõlpus välja selgitada, 
kuidas temaga lood on.« 

Seda öelnud, läks Winnetou minust paremale, tükk maad allavoolu, et külast eemal ujuda üle 
jõe ja naasta märkamatult telkide juurde. 

Mina pidin teisiti alustama, sest minu sihtkohta valgustasid lõkked; see tegi mu ülesande 
keerulisemaks. Ma ei tohtinud end veepinnal näidata, pidin vee all saarele ujuma. Otsejoones ujudes 
olnuks see väga raske. Olin küll kindel, et suudan vee all nii kaugele ujuda. Kuid mis siis, kui kerkin 
pinnale just mõne vahisõduri nina all? 

Ei, esmalt pidin ujuma naabersaarele, kus ilmselt polnud kedagi. See äärmine kolmest saarest 
asus umbes kahe-kümne meetri kaugusel keskmisest, kuhu kavatsesin jõuda. Loodetavasti võisin 
sealt naha, mis keskmisel saarel toimub. 

Sammusin natuke maad ülesvoolu ja uurisin teraselt mõlemat saart. Ma ei märganud kedagi 
liikumas. Näis, nagu polnukski seal inimesi. 

Libistasin end pikkamisi vette, sukeldusin ja ujusin ühe saareni. Õnnelikult pärale jõudnud, 
pistsin ainult pea veest välja, et hinge tõmmata. Leidsin end esimese saare ülemisest otsast ning 
nägin, et võin ka teisiti, kergemini kui algul arvasin, saavutada oma eesmärgi. 

Saar, mille käida lähedal ma vees seisin, asus umbes kahekümne meetri kaugusel vastaskaldast, 
ning selle ääres oli hulk kanuusid. Need võisid mind väga hästi varjata. Sukeldusin taas ning ujusin 
esimese kanuu juurde, sealt teise, kolmanda juurde ja nii edasi, kuni olin keskmise saarega kohakuti 
ja sain seda kuuenda kanuu varjust lähemalt vaadelda. 

Keskmine saar oli teistest madalam ja käetud madala võserikuga, millest ulatusid üle kaks 
puud. Vangi ja tema valvureid ma ei näinud. Tahtsin juba uuesti sukelduda ning sinna ujuda, kui 
äkki kuulsin oma pea kohal kaldal samme. Vaatasin üles. Üks noor tugev sõjamees ronis kaldanõlvast 
alla. Õnneks eemaldus ta minust, läks mind märkamata ühe kaugema kanuu juurde, hüppas selle 
sisse, tegi kinnitusköie lahti ja sõudis keskmisele saarele. Nüüd ei tohtinud ma enam sinna ujuda, 
pidin ootama. 

Varsti kuulsin saarelt juttu ja tundsin ära mu väikese Sami hääle. Tahtes kuulda, mida räägiti, 
ujusin vee all ühe paadirea lõpus seisva kanuu juurde. Neid oli seal hulganisti, igal täisealisel 
külaelanikul oli vist oma kanuu. Kui ma jälle pinnale kerkisin ja end kanuu taga varjates kõrvu 
kikitasin, kuulsin noort sõjameest lausuvat: 

»Seda tahab teada minu isa Tangua!« 

»Ma ei mõtlegi seda öelda,« vastas Sam. 

»Siis piinatakse sind kümme korda valusamalt.« 

»Ära aja naerma! Või Sam Hawkensit piinatakse, hihi-hihi! Su isa tahtis mind kord juba piinata 
lasta — Rio Pecose ääres, apatšide juures. Ja mis sellest välja tuli? Võid sa seda mulle öelda?« 

»Old Shatterhand, too koer, tegi mu isa sandiks!« 


»Well! Nii juhtub ka siin. Te ei saa mulle midagi teha.« 
»Kui sa seda tõsiselt mõtled, siis oled küll täitsa arust ara. Sa oled meil peos ega pääse enam 
kuhugi. Ara unusta, et oled üleni rihmadega kinni seotud, nii et sa ei saa ühtki jäset liigutada!« 

»Jah, nende köidikute eest võlgnen ma tänu Santerile, aga tunnen end sellegipärast üsna hästi, 
hihihihi!« 

»Ma tean, et sul on valus, ehkki sa seda salgad. Sa pole mitte ainult käsist-jalust seotud, vaid 
ka puu külge köidetud, ja neli sõdurit valvavad sind siin päevad ja ööd läbi. Mismoodi sa loodad 
pääseda?« 

»See on minu asi, kulla noorsand. Praegu meeldib mulle veel siin olla, aga kui mul tuleb 
tahtmine siit jalga lasta, siis te mind kinni ei pea.« 

»Me laseksime su vabaks, kui sa ütleksid, kuhu su valge sõber kavatseb minna.« 

»Seda ma teile küll ei ütle. Uurige ise! Te juba käisite Nugget Tsilil Old Shatterhandi ja 
Winnetoud püüdmas. Naljatilgad! Loodate minu õpilast Old Shatterhandi kinni püüda, hihihihi! « 

»Aga sina, tema õpetaja, ometi lasid end kinni püüda!« 

»Ainult ajaviiteks. Ma lihtsalt tahtsin veeta paar päeva teie juures, sest te meeldite mulle väga, 
kui ma ei eksi. Teie aga tegite tolle sõidu täitsa ilmaaegu, ja nüüd arvate, et Winnetou oma 
apatšidega ja Old Shatterhand teile järele jooksevad. Tobedamat mõtet pole ma veel kuulnud! Te 
näete juba praegu, et arvestasite valesti. Ja nüüd tahate teada, kuhu Old Shatterhand võis sõita. Ütlen 
sulle ausalt: ma tean seda.« 

»Noh, kuhu siis?« 

»Pshaw! Mul pole tarvis seda sulle öelda, varsti saad seda ise teada, sest. . .« 

Teda katkestas vali röökimine. Ma ei saanud sõnadest aru, aga hääletooni järgi tundus, nagu 
oleks põgenejale järele hüütud: »Võtke ta kinni, võtke kinni!« Karjuti ka Winnetou nime. 

»Kuuled nüüd, kus nad on?« juubeldas Hawkens. »Kus on Winnetou, seal on ka Old 
Shatterhand. Nad tulid ... tulid!« 

Külast kostev lärm kahekordistus, ja ma kuulsin indiaanlasi jooksmas. Nad olid Winnetoud 
näinud, kuid polnud teda kätte saanud. See tõmbas mu plaanidele jämeda kriipsu peale. Nägin, et 
noor sõjamees ja Sami valvurid vaatasid käida poole, käel õieli. Siis hüppas kiova kanuusse ja hüüdis 
valvuritele: 

»Võtke püssid kätte ja laske see kahvatunägu silmapilk maha, kui keegi katsub teda 
vabastada! « 


Ta hakkas sõudma kalda poole. Tahtsin Sami kui vähegi võimalik juba täna vabastada, nüüd 
aga võis vaevalt loota, et see mul korda läheb. Ent mulle turgatas pähe uus mõte. Sami juures 
käinud kiova oli vangiga rääkides nimetanud Tanguat oma isaks. Järelikult oli ta pealiku poeg, ja 
ilmselt vanem poeg, Tangua lemmik Pida. Kui ma tema oma võimusesse saaksin, siis võiksin ta Sami 
vastu välja vahetada. See oli küll väga hulljulge mõte, ent tol hetkel ma ohtudest ei hoolinud. Tuli 
vaid nooruk niiviisi kinni võtta, et keegi seda ei näeks. 

Nägin kohe, et hetk oli soodus. Pealiku poeg jõudis käida aarde ja kummardas, et kanuud kinni 
siduda. Tõusin ruttu tema lähedal pinnale, lõin ta rusikaga uimaseks, viskasin kanuusse, hüppasin 
ise järele ning sõudsin käida varju hoidudes ülesjõge. 

Meeletu julgustükk oli korda läinud. 


Pingutasin kõigest väest, et külast kähku eemale saada. Lõkete kumast välja jõudes sõudsin 
paremale kaldale, panin oimetu pealikuvõsukese rohule pikali ning võtsin temalt relvad. Seejärel 
lõikasin kanuu küljest rihmad, millega teda vaia külge seoti, ning lükkasin kanuu päri-voolu 
minema, et ta kiovasid minu jälile ei juhataks. Köitsin Pida käsivarred kõvasti keha külge, tõstsin ta 
õlale ja hakkasin meie saare poole tagasi sammuma. 

Minek oli üsna vaevarikas. Mu koorem polnud mulle liiga raske, aga Pida hakkas 
meelemärkusele tulles köidikuist hoolimata ägedalt rabelema ja vastu punnima. 

»Kes sa oled?« küsis ta viimaks vihaselt. »Vilets kahvatunägu, kelle mu isa Tangua 
hommepäev kinni püüab ja tapab.« 

»Su isa mind küll kinni ei püüa; ta ei saa ju käiagi,« vastasin. 

»Aga tal on palju sõjamehi ja ta saadab nad mind otsima.« 

»Ma naeran teie sõjameeste üle! Igaüht neist võib tabada sama saatus, mis tabas su isa, kui ta 
söandas minuga võidelda.« 

»Uuh! Sa oled temaga võidelnud? Kuskohal?« 

»Seal, kus ta maha varises, kui mu kuul purustas tema mõlemad põlved.« 

»Uuh! Uuh! Sa oled siis Old Shatterhand?« 

»Sa veel küsid! Ma ju lõin su ainsa rusikahoobiga oimetuks. Kes peale Winnetou ja Old 
Shatterhandi julgeks teie külla tungida ja pealiku poja ara viia!« 

»Uuh! Siis pean ma surema; aga te ei kuule minu suust ainsatki valukarjet.« 

»Me ei tapa sind. Meie pole mõrtsukad. Kui su isa mõlemad kahvatunäod, kes praegu teie juures 
on, meile välja annab, laseme su vabaks.« 

»Santeri ja Hawkensi?« 

»Jah.« 

»Ta annab nad välja, sest tema poeg läheb talle rohkem korda kui kümme korda kümme 
Hawkensit, ja Santer pole tema meelest tühjagi väärt.« 

Nüüd tuli ta tõrkumata minuga kaasa. 

Winnetou ennustus läks täide: hakkas vihma valama. Sadu oli nii tihe, et ma ei leidnud enam 
kaldal üles paika, mis asus meie saarega kohakuti. Otsisin siis ühe hästi tiheda võraga puu, et oodata 
selle varjus, kuni vihm läheb üle või hakkab köitma. 

See oli ränk kannatusproov. Sadu ei tahtnud kuidagi lõppeda ega hommik kätte jõuda. Mul oli 
üksainus lohutus: olin juba läbimärg ega võinud enam märjemaks saada. Kuid mul hakkas 
läbiligunenud riietega nii külm, et pidin endale aeg-ajalt võimlemisharjutustega sooja tegema. Mul 
oli noorest pealikupojast kahju, sest tema oli ju sunnitud liikumatult lamama, aga ta oli palju 
karastatum Kui mina tookord. 

Viimaks täitusid mu mõlemad soovid korraga: vihm läks üle ja hakkas ka valgeks minema. Kuid 
kogu ümbrust varjas paks udu. Sellest hoolimata leidsin nüüd kal-dal koha, mida olin otsinud. 
Hüüdsin valju häälega: »Halloo!« 

»Halloo!« vastas sedamaid Winnetou hääl. »Kas mu vend Scharlih?« 

»Mul on vang. Saada siia üks hea ujuja ja paar rihma!« 

»Ma tulen ise.« 

Mul oli väga hea meel, et ta polnud kiovade küüsi sattunud. Varsti nägingi läbi udu tema pead 
veepinnale 

ilmuvat. Kaldale jõudes ja indiaanlast silmates imestas ta: 

»Uuh! Pida, pealiku poeg! Kus mu vend ta kätte sai?« 

»Jõe ääres, Hawkensi saare lähedal. « 

»Kas sa nägid Hawkensit?« 

»Ei, aga ma kuulsin teda selle kiovaga rääkimas. Tahtsin temaga kõnelda ja oleksin ta ehk 
vabastanudki, aga sind märgati ja ma olin sunnitud sealt ara tulema.« 

»See oli õnnetu juhus, ma ei saanud sinna midagi parata. Olin juba Santeri telgi lähedal, kui 
mõned kiovad minust mööda läksid. Ma ei tohtinud üles karata, veeretasin end eemale. Nemad aga 
peatusid ja hakkasid juttu ajama; äkki langes ühe kiova pilk minule, ja nad hakkasid minu poole 
tulema. Nüüd pidin muidugi tõusma ja jalga laskma. Nad nägid mind lõkete valgel ja tundsid mu ara. 
Pagesin ida suunas, ujusin üle jõe ja pääsesin. Nii jäi Santer mul nägemata.« 

»Sa näed teda varsti, sest see noor sõjamees on nõus ennast Santeri ja Sam Hawkensi vastu 
vahetada laskma, ja ma olen kindel, et pealik on sellega päri.« 

»Uuh! See on väga hea! Mu vend Old Shatterhand riskis Pidat vangi võttes pööraselt, aga see 
oli meile ülimalt kasulik tegu.« 

Ütlesin, et Winnetou näeb Santerit õige varsti, ning see sündis hoopis varem, kui olin arvanud. 
Sidusime Pida endi vahele, nii et tema õlad puutusid meie õlgadega kokku ja tema pea jäi vee peale. 
Jalgadega sai ta meid ujumisel aidata. Siis astusime jõkke. Pida ei tõrkunud enam, ja kui põhi kadus 
meie jalge alt, hakkas temagi meiega ühes rütmis jõuliselt jalgu liigutama. 

Vee kohal hõljus nii paks udu, et me ei näinud isegi kuue mehepikkuse kaugusele, kuid 
teatavasti kuuleb udus seda selgemini. Me polnud veel kaldast kuigi kaugel, kui Winnetou lausus: 

»Tasa! Ma kuulsin midagi.« 

»Mida?< 

»Seal ülalpool sulistas keegi aerudega.« 

»Jah, tõesti; kuula!« 

Liigutasime end nüüd ainult niipalju, et vee peal püsida, ja täiesti käratult. Jah, 
Winnetou kuulmine ei petnud: keegi sõudis allavoolu. Nähtavasti ruttas ta väga, jõgi voolas ju 
isegi kiiresti, ja tema aerutas ka veel. 

Sõudja lähenes. Kas me tohtisime end näidata või ei tohtinud? See võis olla vaenlase luuraja. 
Kuid vahest olnuks meil tulus teada, kes ta on? Heitsin Winnetoule küsiva pilgu, ta sai minust aru 
ja vastas hiljukesi: 

»Ei maksa tagasi ujuda. Ma tahan teada, kes ta on. Kui me hästi tasa oleme, siis ta ehk ei 
märka meid.« 

Meil oli ainult pea veest väljas, seepärast lootsime, et meid ei nähta, ega ujunud tagasi. Pida 
oli ärevil nagu meiegi. Ta võinuks meid reeta, appi karjuda, kuid ta ei teinud seda, sest teadis, et 
saab nagunii vabaks. 

Aerulöögid kostsid juba õige ligidalt. Udust ilmus nähtavale indiaani kanuu. Seal istus üks 
valge mees. Pidime vagusi olema, kuid seda meest nähes hüüatas Winnetou valjusti: 

»Santer! ... Ta põgeneb!« 

Minu muidu nii rahulik sõber oli ootamatust kohtumisest oma surmavaenlasega nii erutatud, 
et hakkas kõigest jõust kanuu poole ujuma, ent ei saanud edasi, sest oli meiega või õigemini Pidaga 
kokku seotud. 

»Uuh! Ma pean lahti saama, ma pean ta kinni püüdma!<« hüüdis ta, haaras oma noa ja lõikas 
kätki rihmad, mis teda Pidaga ühendasid. 

Winnetou hüüatust kuuldes pööras Santer näo silmapilk meie poole ja nägi meid. 


»Goddamn.« karjatas ta hirmunult. »Need on ju ...« 

Mõrtsukas peatus. Tema ilmes asendus hirm kahjurõõmuga. Ta taipas meie olukorda, viskas 
aerud kanuusse, kähmas püssi ja võttis meid kirbule. 

»See jääb «teie viimseks ujumiseks, te koerad!« hüüdis ta. 

Õnneks vajutas ta päästikule just samal silmapilgul, kui Winnetou oli end vabastanud ja 
võimsate tõmmetega ujus paadi poole. Tema äratõuge paiskas meid eemale kohast, kuhu Santer oli 
sihtinud, ja kuul vihises mööda. 

Nägin Winnetoud pigem kihutavat üle vee kui ujuvat. Nuga hambus, lendas ta pikkade 
sööstudega nagu lutsukivi vaenlase poole. Santeril oli teises rauas veel kuul, ta pööras püssitoru 
apatši poole ja irvitas: 

»Tule aga tule, pagana punanahk! Ma saadan su põrgusse!« 

Ta pidas mängu võidetuks, arvas, et tal pruugib vaid 

päästikule vajutada, aga ta eksis Winnetous. Apatš sukeldus, et ujuda vee all kanuu juurde ja 
lükata see ümber. Vees poleks Santeril püssist mingit kasu olnud, järgnenuks käsikähmlus, kus osav 
apatš tulnuks kindlasti võitjaks. Seda taibates pani Santer püssi ruttu käest ja haaras uuesti aerud. 
Oli ka ülim aeg, sest vaevalt sai ta kanuu liikvele, kui Winnetou kerkis pinnale — just seal, kus 
kanuu hetke eest oli asunud. 

Santer jättis ründamise, eemaldus paari jõulise aeru tõmbega oma verivaenlase ohtlikust 
lähedusest ja hüüdis: 

»Kas said mu kätte, koer? Ma hoian kuuli meie järgmiseks kohtumiseks!« 

Winnetou pingutas kõigest väest, et talle järele jõuda, kuid tagajärjetult. Ükski ujuja, isegi 
maailmatšempion, ei suuda võistelda sõudjaga, kes sõidab kiirevoolulises jões pärivett. 

See kõik toimus vaevalt poole minuti kestel, ent kohe, kui Santer uttu kadus, ilmusid mõned 
apatšid; valje hüüdeid ja püssipauku kuuldes olid nad saarelt vette karanud, et meile appi rutata. 
Kutsusin nad enda juurde, et Pidat ühisel jõul saarele viia. Kui me sinna jõudsime ja ma sain kiova 
küljest lahti, andis vahepeal samuti veest välja tulnud Winnetou oma meestele käsu: 

»Seadku mu punanahksed vennad end kähku valmis! Santer sõitis kanuuga jõgepidi alla; tõttame 
talle järele.« 

Ma polnud teda veel kunagi nii erutatuna näinud. 

»Õigus, me peame talle jalamaid järele ruttama,« nõustusin temaga. »Aga mis saab Sam 
Hawkensist ja meie kahest vangist?« 

»Ma jätan nad sinu hoolde,« kostis Winnetou. 

»Pean ma siis siia jääma ?« 

»Jah. Winnetou peab tabama tolle Sauteri, tema isa ja õe mõrtsuka. Sinu kohus on aga 
vabastada Sam Hawkens, sinu kaaslane. Me peame lahkuma.« 

»Kui kauaks?« 

Apatš mõtiskles viivu. « 

»Ma ei tea, millal me jälle kohtume. Mis sa arvad, miks Santer pages?« 

»Ma aiman seda. Ta teab nüüd, et viibime siin ega jää rahule, enne kui oleme ta kinni püüdnud 
ja Hawkensi 

vabastanud. Hirmu pärast ta tegigi sääred, sest ta mõistab, kui vähe Tangua temast hoolib.« 
»Miks valis ta veetee ega põgenenud ratsa?« 


»Samuti hirmu pärast. Ta kartis, et me avastame tema pagemise ja hakkame teda jälitama. 
Seepärast ta põgeneski kanuus, mille ta vist sai vastukaubaks oma hobuse eest. Arvad sa, et jõuate talle 
ratsa järele?« 

»Võib-olla, ehkki see on raske. Me peame sõitma otseteed, mitte mööda käänulist jõekallast.« 

»Ei, see oleks vale. Juhin oma venna Winnetou tähelepanu sellele, et niiviisi teeks ta vea.« 

»Miks 

»Santer võib ju hõlpsasti taibata, et targem on jätta kanuu sinnapaika ja põgeneda mööda maad. 
Aga te ei tea, kumba kallast ta eelistab, seepärast peate jagunema kaheks salgaks, et otsida tema jälgi 
Red River'i mõlemalt kaldalt. « 

»Mu vennal Scharlihil on õigus. Me teeme nii, nagu ta ütles.« 

»Te peate olema väga tähelepanelikud, et te tema maabumiskohast mööda ei sõidaks, ega 
saa-kahjuks kuigi kiiresti edasi. Te ei tohi ka ühestki jõelookest otseteed mööda sõita, sest muidu 
jõuab otse ratsutanud salk teisest, kes pidi pika ringi tegema, kaugele ette, ja te kaotaksite 
teineteist silmist. « 

»Mu vennal on jällegi õigus. Meil tuleb kõik jõekäärud läbi ratsutada, seepärast ei tohi me 
enam hetkegi viivitada.« 

»Meeleldi tuleksin teiega kaasa, aga ma olen tõesti kohustatud Sam Hawkensi eest hoolt 
kandma. Ma ei tohi teda hätta jätta.« 

»Winnetou ei nõua sinult, et jätaksid oma kohuse täitmata. Sa ei tohi meiega kaasa tulla. 
Aga kui Suur Vaim tahab, siis kohtume juba paari päeva pärast. « 

»Kus?« 

»Siit lahkudes sõida sinna, kus see jõgi ühineb Rio Boxo de Natchitochesega. Kui meie kohtumine 
osutub võimalikuks, siis ootab sind nende jõgede liitumiskoha lähedal, suure jõe vasakul kaldal minu 
sõjamees. « 

»Aga kui ma ei kohta seal ühtki sõjameest?« 

»Siis ajan ma alles Santeri jälgi, ja teadmata, kuhupoole 

ta põgeneb, ei saa ma ka sulle sõna saata, kuhu sa peaksid tulema. Sellisel juhul ratsuta koos 
oma kolme kaaslasega St. Louis'i nende kahvatunägude juurde, kes tahavad tulihobusele teed rajada! 
Aga ma palun sind, tule meie juurde tagasi, niipea kui hea Manitou lubab. Sa oled meie pueblos Rio 
Pecose ääres alati teretulnud, ja kui mind juhtumisi seal ei ole, öeldakse sulle, kust mind leida. « 

Meie jutuajamise kestel olid Winnetou apatšid end sõiduvalmis seadnud. Winnetou surus Dick 
Stone'i ja Will Parkeri kätt, ning olles nendega hüvasti jätnud, pöördus taas minu poole: 


»Mu vend Scharlih mäletab, kui rõõmsad me Rio Pecose äärest teele asudes olime. See reis sai 
Intschu tschunale ja Nscho-tschile saatuslikuks. Kui sa kord jälle meie juurde tuled, ei kuule sa 
pueblos enam apatšide kauneima tütre häält. Kättemaks viib mu nüüd sinust eemale, aga armastus 
toob su meie juurde tagasi. Tahaksin väga, et saaksin sulle Rio Boxo suubumiskohale häid uudiseid 
saata. Aga kui see ei osutu võimalikuks, siis ara jää kauaks itta, sealsetesse linnadesse, vaid tule ruttu 
minu juurde tagasi. Armas, kallis vend Scharlih, kas sa tõotad mulle seda?« 

»Jah, tõotan. Mu süda on ikka sinuga, armas vend Winnetou. Sa tead ju, mida ma Klekih- 
petrale enne tema surma tõotasin; ja ma pean sõna.« 

»Juhtigu siis hea Manitou kõiki su samme ja kaitsku sind kõikidel su rännuteedel! Howgh!« 

Ta kaelustas mind, andis oma meestele lühida käsu, kargas sadulasse ja ajas hobuse vette. 
Apatšid jagunesid kahte salka, üks ujus saarelt paremale, teine Winnetouga eesotsas vasakule 
jõekaldale. Saatsin Winnetoud pilguga, kuni ta kadus uttu. Mulle tundus, nagu oleks osa minust 
endast ara kistud, ning temalgi oli raske lahkuda, 


Stone ja Parker nägid, kui kurb ma olin. Esimene lohutas mind siiralt ja truusüdamlikult: 

»Arge võtke seda nii väga südamesse, sööri Varsti kohtame apatše jälle. Niipea kui Sam vaba 
on, ratsutame neile järele. Seepärast ei maksa vangide vahetamisega viivitada. Mismoodi te kavatsete 
seda teha?« 


»Kulla Dick, esmalt tahaksin kuulda teie arvamust — te olete minust kogenum.« 

Kiitusest meelitatud Dick lausus lõuga silitades: 

»Kõige lihtsam oleks vist vangistatud kiovaga otsekohe Tanguale sõna saata, kust ta võib leida 
oma poja ja millistel tingimustel Pida vabastatakse. Mida sina sellest arvad, vana Will?« 

»Hm!< ühmas Parker. »Sa pole eluilmas tobedamale mõttele tulnud!« 

»Tohoh — või minu mõte olevat tobe? Bounce! Mispoolest ta siis tobe on?« 

»Kui me ütleme, kus me peidus oleme, saadab Tangua omad mehed siia, ja nad võtavad Pida 
meilt ara, Sami vastu andmata. Mina talitaksin teisiti. « 


»Kuidaviisi?« 

»Lahkume saarelt ja lähme eemale preeriasse, kus meil on avar vaateväli ja me saame kogu 
ümbrusel silma peal hOlda. Siis saadame kiova külasse ja teatame oma tingimuse: siia ei tohi tulla 
rohkem kui kaks sõdurit ja Sam toodagu kohe kaasa, siis võivad nad Pida ara viia. Kui tuleb rohkem 
mehi ja meid tahetakse rünnata, siis me näeme seda ja jõuame midagi enesekaitseks ette võtta. Kas 
nii poleks parem, söör?« 

»Minu meelest on veel kindlam, kui me ei saada külasse käskjalga,« vastasin. 

»Ei saada käskjalga? Aga kuidas siis Tangua teada saab, et tema poeg .. .« 

»Mina ütlen talle,« katkestasin Parkerit. 

»Teie? Te tahate ise külasse minna?« 

»Jah.« 

»Seda ärge küll tehke, söör! See on ohtlik. Teid nabitakse silmapilk kinni.« 

»Ei USU.« 

»See on enam kui kindel!« 

»Siis on ju Pida surmalaps. Ma ei tahaks üht kahest kiovast käskjalana külasse saata — niiviisi 
jääksime teisest pantvangist ilma.« 

»Teil võib õigus olla, aga miks tahate just teie külasse minna? Seda võiksin ka mina teha!« 

»Ma usun, et teil jätkub selleks vaprust, aga parem on, kui ma ise räägin Tanguaga.« 

»Aga mõelge, kui tige ta teie peale on! Kui mina tema 

juurde läheksin, nõustuks ta kergemini meie tingimustega; teid nähes läheb ta marru.« 

»Sellepärast ma tahangi ise tema juurde minna. Las ta vihastab, las läheb marru, et söandan 
tema juurde minna, ja ta ei tohi mulle midagi teha. Kui ma saadaksin kellegi teise, võiks ta arvata, et 
kardan teda, ja ma ei taha, et talle jääks säärane mulje.« 

»Siis tehke kuidas tahate! Aga kuhu meie senikauaks jääme? Kas siia saarele? Või otsime endile 
mõne muu, parema koha?« 

»Paremat kohta ei olegi.« 


»Well! Aga häda meie vangidele, kui teiega külas midagi juhtub! Sellisel juhul meie risti ette ei 
löö. Kunas te kavatsete minna?« 
»Täna õhtul.« 


»Alles? Kas te ei viivita liialt? Kui meil õnne on, võiksime ju vahetuse juba täna keskpäevaks 
ara teha ja kohe Winnetoule iärele rutata.« 

» Kiovad järgneksid meile hulgakesi ja tapaksid meid!« 

» Arvate ?« 

»O'!en selles kindel. Tangua loovutab meile meeleldi Sami, et oma poeca tasasi saada, aea kui 
poeg käes, teeb ta kõik. mis on tema võimuses, et meile kätte maksta. Seepärast tuleb vahetus teha 
õhtul, ja me kihutame kõhe minema, sest öösel on neil võimatu meid jälitada, ja me saame suure 
edumaa, õhtuni oodata on ka seetõttu mõistlikum, et pealiku hirm poja pärast suureneb järjest. See 
teeb ta järeleandlikumaks.« 


»Õigus. Aga kui meid siin varem märgatakse, härra Shatterhand?« 
»Ka siis pole veel kõik kadunud.« 
»Pidat hakatakse ju otsima, ja punanahad võivad ka siia tulla.« 


»Meie saarele nad ei tule, aga kaldal võime neid küll näha. Nad satuvad seal Winnetou 
jälgedele ja arvavad, et sõitsime kõik koos minema ja viisime Pida kaasa. See teeb Tangua veel 
murelikumaks! Kuulake!« 

Kostsid kellegi hääled. Udu hakkas hajuma, ja meie silmad seletasid juba kallast. Seal askeldas 
hulk kiovasid, nad rääkisid häälekalt hobusejälgedest, mis nad nüüdsama 

olid avastanud. Seejärel kadusid nad ruttu, saarele pilkugi heitmata. 

»Ära läksid. Paistab, et neil hakkas hirmus kiire,« arvas Dick Stone; 

»Nad ruttasid külla tagasi, et jälgede leidmisest Tanguale ette kända. Kohe saadab ta oma 
mehed meie sõpru jälitama.« 

See ennustus läks paari tunni pärast täide. Piki jõekallast tuligi ratsasalk ja kihutas apatšide 
jälgi pidi minema. Polnud karta, et kiovad Winnetoule järele jõuavad, sest ta sõitis vähemalt niisama 
kiiresti kui nemad. 

Pean siinkohal lisama, et olime isekeskis tasahääli vestelnud, vangid ei pidanud meie juttu 
kuulma. Nad ei näinud ka seda, mis kaldal toimus, sest lamasid kinniseotult põõsastikus. 

Lõuna eel hakkas päike meie rõõmuks õige soojalt paistma ja kuivatas mitte ainult meie 
laagriplatsi, vaid ka meid endid. Nüüd puhkasime mõnuga õhtuni. 

Varsti pärast keskpäeva nägime mingit eset saare poole triivimas, kuni ta kaldaäärsete põõsaste 
allarippuvate okste taha kinni jäi. See oli kanuu, milles vedeles aer; kinnitusrihm oli läbi lõigatud. 
Järelikult oli see sama kanuu, millega ma olin Pida kaasa toonud. Vool oli ta minema viinud, ja ta 
jõudis alles nüüd saareni sellepärast, et oli vahepeal kuhugi takerdunud. Kanuu tuli mulle just parajal 
ajal; vedasin ta kaldale, sest õhtul läks mul teda tarvis. Nüüd ei pidanud ma enam üle jõe ujuma ega 
end märjaks tegema. 

Niipea kui pimenes, viskasin karutapja õlale, lükkasin paadi vette ja sõudsin ülesjõge. Stone ja 
Parker soovisid mulle edu. Ütlesin neile, et minu pärast on mõtet muret tunda alles siis, kui ma pole 
hommikuks tagasi jõudnud. 

Vastuvoolu liikus kanuu väga aeglaselt; jõudsin küla lähedale alles tunni aja pärast. Seal juhtisin 
kanuu kalda aarde ja sidusin ta uue rihmaga, mille olin talle pannud, puu külge. 

Nägin nagu eilegi lõkkeid loitmas, mehi tule ääres istumas ja naisi toimekalt siia-sinna sagimas. 
Arvasin ennist, et täna valvatakse küla hoolega, aga nüüd selgus, et olin eksinud. Leidnud apatšide 
jäljed ja saatnud sõjamehed neid taga ajama, olid kiovad oma turvalisuses kindlad. 

Tangua istus ka täna õrna telgi ees, kuid ainult kahe noorema poja seltsis. Tema pea oli 
norus ja ta vahtis momnilt tulle. Hiilisin nüüd Salt Forki vasemast kaldast, kus küla algas, täisnurga 


all eemale ja telkide tagant ringi otse pealiku telgi juurde. Mul vedas: lähedal polnud kedagi, kes 
võinuks mind märgata. Heitsin pikali ja roomasin telgi taha. Sinna jõudes kuulsin Tangua madala- 
häälset monotoonset kaebelaulu: ta kurtis, et on kaotanud oma lemmikpoja. Roomasin ümber telgi, 
tõusin püsti ning seisin ühtäkki pealiku kõrval. 

»Miks laulab Tangua kaebelaulu ?« küsisin. »Vapper sõjamees ei tohi kaevelda, halisemine on 
vanamuttide komme.« 

Kiova kohkumine oli kirjeldamatu. Ta tahtis midagi öelda, ent ei saanud sõna suust. Ta tahtis 
püsti kärata, kuid pidi vigaste põlvede pärast istuma jääma. Ta vahtis mind pärani silmi nagu 
kummitust ja kogeles lõpuks: 

»Old ... Old ... Shat. .. Shat... uuh, uuh, uuh! Kust sa ... siia said ... te polegi siis ... veel 
läinud?« 

»Olen siin, nagu näed. Tulin su juurde, sest tahan sinuga rääkida.« 

»Old Shatterhand!« sai ta viimaks mu nime öeldud. 

Seda kuuldes pagesid mõlemad poisid telki. 

»Old Shatterhand!« kordas pealik ikka veel hirmunult. Ent siis muutus tema ilme 
maruvihaseks, ta hüüdis teiste telkide poole mingi käskluse kiovade murrakus, millest ma ei saanud 
aru, kuid kuulsin teda lausuvat minu nime. 

Viivu pärast kaikus küla raevukisast, nii et maa tundus mu jalge all vappuvat, ning kõik 
sõdurid, kes parajasti kohal olid, sööstsid relvi viibutades meie poole. Tõmbasin noa vöö vahelt ja 
karjusin Tanguale kõrva: 

»Kas Pida peab surema? Tema saatiski mu sinu juurde!« 

Tangua mõistis mind meeste ulgumisest hoolimata ja tõstis parema käe. Viipest piisas: otsekohe 
jäädi vakka; kuid kiovad piirasid meid ümber. Kui pilgud suudaksid tappa, siis poleks ma sealt küll 
eluga pääsenud. Istusin Tangua kõrvale, vaatasin talle rahulikult näkku, kuhu mu hulljulgus oli 
tarretanud jahmatusgrimassi, ning laususin: 

»Tangua ja mina, me oleme surmavaenlased. See pole minu süü, aga mul pole midagi selle 
vastu. Ta näeb ise, kas ma kardan teda: tulin otse keset tema küla, et temaga 

rääkida. Teen lühidalt: Pida on meie käes vangis, ja kui ma ei tule kokkulepitud ajaks tagasi, 
puuakse ta üles.« 

Meid ümbritsevad punanahad, kelle hulgast ma paljusid juba tundsin, ei reetnud ainsagi sõnaga, 
ainsagi Žestiga, mis mulje minu jutt neile jättis. Pealiku silmad välkusid vihast, et ta ei saanud mulle 
midagi teha, ohustamata oma poja elu. Hambaid kiristades küsis ta: 

» Kuidas. .. kuidas te ta kätte saite?« 

»Kui ta eile Sam Hawkensiga rääkis, olin seal saarel; lõin ta uimaseks ja viisin kaasa.« 

»Uuh! Kus mu poeg praegu on?« 

»Kindlas köhas, aga ma ei ütle sulle praegu, kus. Ta võib sulle seda hiljem ise näidata. Minu 
viimastest sõnadest näed sa, et ma ei kavatse Pidat tappa. Meie käes on vangis veel teinegi kiova. Ta 
saab koos sinu pojaga vabaks, kui annad meile vastutasuks Sam Hawkensi.« 

»Uuh! Sa saad ta. Ainult too mulle enne Pida ja too teine kiova sõjamees!« 

»Ma ei mõtlegi neid siia tuua! Ma tunnen Tanguat, tean, et teda ei saa usaldada. Annan kaks 
ühe eest, seega olen väga vastutulelik ega võta kallist hinda. Aga selle eest nõuan, et te ei teeks 
mingeid salakavalaid tempe.« 

»Enne tõesta mulle, et Pida on tõesti teie juures!« 

»Tõestada? Mida sa veel ei taha! Mina ütlen seda, ja see on tõsi. Old Shatterhand ei valeta 
nagu kiovade pealik. Luba mul Sam Hawkensiga kohtuda! Teda pole enam saarel, sest saar pole 
teie meelest enam küllalt kindel koht. Ma pean temaga rääkima.« 


»Millest?« 

»Tahan tema enda suust kuulda, mismoodi te teda kohtlesite. Sellest sõltub asjade edasine 
käik.« 

»Tangua peab esmalt oma vanemate sõjameestega aru pidama. Jäta meid -omavahele, mine 
mõne teise telgi juurde, küll me teatame sulle oma otsuse.« 

»Hea küll! Aga tehke ruttu, sest kui te mind kaua kinni peate ja ma kokkulepitud ajaks tagasi ei 
jõua, siis puuakse Pida üles.« 

Poomissurm on punanahale kõige häbiväärsem suremisviis. Võib kujutleda, kui tige Tangua 
oli. Läksin eemale, järgmise telgi juurde ning istusin, ettevaatuse mõttes peletasin enne kiovad 
karutapjaga sealt minema. Tangua kut- 

sus vanemad enda juurde ja pidas nendega nõu. Kõigis minu poole pööratud pilkudes lõõmas 
vihatuli, ainult hirm Pida pärast hoidis ara mõrva. Ent ühtaegu märkasin, et mu kartmatus jättis 
kõigile hea mulje. 

Natukese aja pärast saatis pealik ühe punanaha kuhugi; too läks ühte telki ning tõi sealt välja 
mu väikese Sami. 

Kargasin püsti ja läksin talle vastu. 

Mind nähes juubeldas Sam. 

»Heigh-day, Old Shatterhand! Ma ju ütlesin, et tulete ilmtingimata! Küllap tahate oma vana Sami 
tagasi saada?« 

Ta sirutas oma seotud käed, et mind teretada. 

»Jah,< kostsin, »greenhorn tuli teile kiituskirja andma — olete ju ülimeisterlik hiilija, nagu te 
hiljaaegu tõestasite. Mida teile ka ei öeldaks, teie teete ikka vastupidi.« 

»Jätke etteheited pärastiseks, mu kullakallis söör, parem öelge mulle, kas mu Mary on veel alles 
?2« 

»Ta on meie hoole all.« 

»Ja minu Liddy?« 

»Päästsime ka tolle püssiloksu.« 

»Siis on ju kõik kombes, kui ma ei eksi. Tulge, laseme siit jalga! Siin läks juba päris igavaks.« 

»Kannatust, kulla Sam! Te teete niisuguse näo, nagu olnuks siiatulek ja teie vabastamine 
lapsemäng.« 

»Oligi, aga ainult teile. Huvitav, kas on üldse midagi, millega teie toime ei tule? Te tooksite 
mu koguni Kuu pealt ara, kui ma sinna üles roniksin, hihihihi!« 

»Aina naerate! Ma näen, et teil polnud siin sugugi paha põli.« 

»Paha põli? Minge ikka! Mul oli siin väga, väga hea! Kõik kiovad hoidsid mind nagu oma 
lihast last. Olin kallistustest, paitustest ja suudlustest hulluks minemas. Mind kostitati nagu pruuti, ja 
kui tahtsin magada, ei pruukinud ma end pikaliheitmisega vaevata, sest lamasin kogu aeg selili.« 

»Kas teid rööviti paljaks?« 

»Seda küll. Mu taskud tehti täitsa tühjaks.« 

»Saate kõik tagasi, mis veel alles on. Nõupidamine hakkab vist lõpule jõudma.« 

Ütlesin pealikule, et kui ta tahab, et tema poeg jääks ellu, siis ei saa ma kauem oodata, ning 
nüüd järgnes üsna lühike, kuid äge läbirääkimine, milles ma jäin võidume- 

heks, sest ma ei teinud vähimatki järeleandmist ning pealik kartis oma poja elu pärast. 
Otsustati, et neli relvastatud sõjameest saadavad mind ja Sami kahe kanuuga ning võtavad meie 


mõlemad pantvangid vastu. Ähvardasin, et juhul kui veel mõni kiova meile salaja järgneb, on 
Pida surmalaps. 

Õigupoolest nõudsin liiga palju, taotledes, et Sam mulle kaasa antaks: võinuksin ju meie nelja 
saatjat miskitmoodi haneks võtta. Kuid mu sõnu usuti ning Old Shatterhandi on ka hiljem ikka 
usaldatud. Loomulikult ei öelnud ma, kuhu me sõuame. Kui väikese Sami käed köidikuist lahti 
päästeti, tõstis ta nad pea kohale ja hõiskas: 

»Vaba, olen jälle vaba! Jään igavesti teie tänuvõlglaseks, söör! Ja ma ei putka enam iial 
vasakule, kui teie jooksete paremale, sest teid saadab ikka õnn.« 

Kui me minema asutasime, kostis siit-sealt tigedat urinat. Indiaanlased olid maruvihased, et 
pidid vangi vabastama ning mul minna laskma; Tangua sisistas mulle järele: 

»Minu poja tagasitulekuni ei ähvarda sind miski, aga siis tormab kogu suguharu sind jälitama. 
Me leiame su jäljed ja saame su kätte ka siis, kui sa siit linnutiivul minema lendad!« 

Ma ei pidanud pealiku tigedat ähvardust vastuse vääriliseks; juhtisin Sami ja neli kiovat jõe 
aarde, seal asusime paarikaupa kanuudesse, Sam tuli muidugi minuga. Silmapilgust, mil me kanuud 
kaldast eemale lükkasime, saatis meid, senikaua kui jõudsime kuuldekaugusest välja, kio-vade 
ulgumine. 

Tüürides jutustasin Samile, mis tema vangistamisest saadik oli juhtunud. Ta kahetses, et 
Winnetou pidi meist lahkuma, kuid ei kurvastanud seeüle siiski väga, sest oli kartnud apatšide 
etteheiteid. 

Pimeduse kiuste jõudsime õnnelikult saarele, kus Dick Stone ja Will Parker meid hõisates 
vastu võtsid. Nad olid alles pärast minu lahkumist päriselt mõistma hakanud, kui suur oht mind 
ähvardas. 

Andsime üle mõlemad vangid, kes lahkusid ainsagi hüvastijätusõnata, ning ootasime, kuni me 
enam ei kuulnud tagasiteele asunud kanuude aerulõöke. Siis istusime sadulasse ning juhtisime 
hobused jõe vasakule kaldale. 

Pidime tol ööl pika maa läbi sõitma; hea, et Sarn seda maanurka hästi tundis. Ta ajas end oma 
Mary sadulas sirgu, tõstis rusika ja viibutas seda ähvardavalt seljataha jäänud küla suunas. 

»Nüüd pistavad nad seal pead kokku ja arutavad, mismoodi meid uuesti oma võimusesse saada! 
Aga nad näevad meid nagu oma kõrvu! Sarn Hawkens pole nii tobe, et kukub kuhugi auku, kust 
mõni greenhorn peab teda välja tirima. Mind ei saa kätte enam ükski kiova, kui ma ei eksi!« 


Karl May 

Winnetou. — Tln. — kupar, 1990 — 272 tk. 

Karl May kuulsa, palju kordi trükis ilmunud ja korduvalt filmitud romaanisarja tegelasteks on 
vaprad ja üllad punanahad ning nende ahistamise vastu võitlevad valged sõbrad. Apatšide pealik 
Winnetou ja tema kaaslased on kujunenud mitme põlvkonna noorte lemmikkangelasteks. 

